Google 



This is a digital copy ofa book thaï was preservcd l'or gênerai ions on library sIil'Ivl-s before il was carcl'ully scaiincd by Google as part ol'a projet:! 

io make ihc workl's books discovcrable online. 

Il lias survived long enough l'or the copyright lo expire and the book to enter the public domain. A publie domain book is one thaï was never subjeet 

to copyright or whose légal copyright terni lias expired. Whether a book is in the public domain may vary country tocountry. Public domain books 

are our gateways to the past. representing a wealth ol'history. culture and knowledge that's ol'ten dil'licult to discover. 

Marks, notations and other marginalia présent in the original volume will appear in this lile - a reminder of this book's long journey from ihc 

publisher lo a library and linally to you. 

Usage guidelines 

Google is proud to partner with libraries lo digili/e public domain malerials and make ihem widely accessible. Public domain books belong lo ihc 
public and wc are merely iheir cuslodians. Neverlheless. this work is ex pensive, so in order lo keep providing this resource, we hâve laken sleps lo 
prevent abuse by commercial parties, iiicludiug placmg Icchnical restrictions on aulomaled t|uerying. 
We alsoask that you: 

+ Make non -commercial use of the files We designed Google Book Search for use by individuals. and we request lhai you use thesc files for 
pcrsonal, non-commercial purposes. 

+ Refrain from mttoinated querying Donot send aulomaled t|ueries ol'any sortit) GtK)gle's System: II' you are conducling research on machine 
translation, optical character récognition or olher areas where access to a large amounl of lext is helpl'ul. please contact us. We encourage the 
use of public domain malerials l'or ihese purposes and may bc able lo help. 

+ Maintain attribution The Google "walermark" you see on each lile is essential for informing people about this projecl and hclping them lind 
additional malerials ihrough Google Book Search. Please do not remove it. 

+ Keep it légal Whatever your use, remember thaï you are responsible for ensuring lhat whal you are doing is légal. Do not assume that just 
becausc we believe a btx>k is in the public domain for users in ihc United Siatcs. lhat ihc work is also in the public domain for users in other 

counlries. Whelher a book is slill in copyright varies from counlry lo counlry. and we can'l offer guidanec on whelher any spécifie use of 
any spécifie btx>k is allowed. Please do nol assume lhal a btx>k's appearance in Google Book Search mcans il can bc used in any manner 
anywhere in the world. Copyrighl iiifriiigemenl liabilily can bc quite severe. 

About Google Book Search 

Google 's mission is lo organize the world's information and to make it universally accessible and useful. Google Book Search helps readers 
discover ihe world's books while liclpnig au il mis and publishers rcach new audiences. You eau search through the l'ull lexl ol'lhis book ou the web 
ai |http : //books . qooqle . com/| 



Google 



A propos de ce livre 

Ceci est une copie numérique d'un ouvrage conservé depuis des générations dans les rayonnages d'une bibliothèque avant d'être numérisé avec 

précaution par Google dans le cadre d'un projet visant à permettre aux internautes de découvrir l'ensemble du patrimoine littéraire mondial en 

ligne. 

Ce livre étant relativement ancien, il n'est plus protégé par la loi sur les droits d'auteur et appartient à présent au domaine public. L'expression 

"appartenir au domaine public" signifie que le livre en question n'a jamais été soumis aux droits d'auteur ou que ses droits légaux sont arrivés à 

expiration. Les conditions requises pour qu'un livre tombe dans le domaine public peuvent varier d'un pays à l'autre. Les livres libres de droit sont 

autant de liens avec le passé. Ils sont les témoins de la richesse de notre histoire, de notre patrimoine culturel et de la connaissance humaine cl sont 

trop souvent difficilement accessibles au public. 

Les notes de bas de page cl autres annotations en marge du texte présentes dans le volume original sont reprises dans ce fichier, comme un souvenir 

du long chemin parcouru par l'ouvrage depuis la maison d'édition en passant par la bibliothèque pour finalement se retrouver entre vos mains. 

Consignes d'utilisation 

Google est fier de travailler en partenariat avec des bibliothèques à la numérisation des ouvrages appartenant au domaine public cl de les rendre 
ainsi accessibles à tous. Ces livres soni en effet la propriété de tous et de toutes cl nous sommes tout simplement les gardiens de ce patrimoine. 
Il s'agit toutefois d'un projet coûteux. Par conséquent et en vue de poursuivre la diffusion de ces ressources inépuisables, nous avons pris les 

dispositions nécessaires afin de prévenir les éventuels abus auxquels pourraient se livrer des sites marchands tiers, notamment en instaurant des 
contraintes techniques relatives aux requêtes automatisées. 
Nous vous demandons également de: 

+ Ne pas utiliser les fichiers à des fins commerciales Nous avons conçu le programme Cioogle Recherche de Livres à l'usage des particuliers. 
Nous vous demandons donc d'utiliser uniquement ces fichiers à des lins personnelles. Ils ne sauraient en effet être employés dans un 
quelconque but commercial. 

+ Ne pas procéder à des requêtes automatisées N'envoyé/ aucune requête automatisée quelle qu'elle soit au système Google. Si vous effectuez 
des recherches concernant les logiciels de traduction, la reconnaissance optique de caractères ou tout autre domaine nécessitant de disposer 
d'importantes quantités de texte, n'hésite/ pas à nous contacter. Nous encourageons (tour la réalisation de ce type de travaux l'utilisation des 
ouvrages et documents appartenant au domaine public et serions heureux de vous être utile. 

+ Ne pas supprimer l'attribution Le filigrane Google contenu dans chaque fichier est indispensable (tour informer les internautes de notre projet 
et leur permettre d'accéder à davantage de documents par l'intermédiaire du Programme Google Recherche de Livres. Ne le supprimez en 
aucun cas. 

+ Rester dans la légalité Quelle que soit l'utilisation que vous compte/ faire des fichiers, n'oublie/ pas qu'il est de votre responsabilité de 
veiller à respecter la loi. Si un ouvrage appartient au domaine public américain, n'en déduise/ pas pour autant qu'il en va de même dans 
les autres pays. La durée légale des droits d'auteur d'un livre varie d'un pays à l'autre. Nous ne sommes donc pas en mesure de répertorier 
les ouvrages dont l'utilisation est autorisée et ceux dont elle ne l'est pas. Ne croyez pas que le simple fait d'afficher un livre sur Google 
Recherche de Livres signifie que celui-ci peut être utilisé de quelque façon que ce soit dans le monde entier. La condamnation à laquelle vous 
vous exposeriez en cas de violation des droits d'auteur peut être sévère. 

À propos du service Google Recherche de Livres 

En favorisant la recherche et l'accès à un nombre croissant de livres disponibles dans de nombreuses langues, dont le franoais. Google souhaite 
contribuer à promouvoir la diversité culturelle grâce à Google Recherche de Livres. En effet, le Programme Google Recherche de Livres permet 
aux internautes de découvrir le patrimoine littéraire mondial, tout en aidant les auteurs cl les cdilcurs à élargir leur public. Vous pouvez effectuer 
des recherches en ligne dans le texte intégral de cet ouvrage à l' adresse f-'- '.. ■" : / / .:y:, ■:,:.:: . :■■:,■:, r-._^ . --:.;-| 









• 








■ 


/ 


/ 









4± 



* ». 



TROISIEME JOURNEE 



ih: i v 



REINE DE NAVARRE 




/■: ditiox joi r A rsr 

rvKis, 1^7'' 



LES SEPT JOURNÉES 



DE LA 



REINE DE NAVARRE 



TIRAGE DE CETTE EDITION : 

5 oo exemplaires sur papier de Hollande à la forme. 
2 5 exemplaires sur papier de Chine et 2 5 sur papier 
Whatman, avec épreuves des gravures avant la lettre. 



Il a été fait aussi un tirage en grand format (in-8 
carré) à ioo exemplaires sur papier de Hollande, io sur 
papier de Chine, io sur papier Whatman. — (Épuisé. ) 



LES SEPT JOURNÉES 

DE LA 

REINE DE NAVARRE 

SUIVIES DE LA HUITIÈME 

(Édition de Claude Gruget> iSSç) 

NOTICE ET NOTES PAR PAUL LACROIX 
INDEX ET GLOSSAIRE 

PLANCHES A L'EAU-FORTE PAR FLAMENG 
Tome Deuxième 




PARIS 

LIBRAIRIE DES BIBLIOPHILES 
Rue Saint- Honoré, 338 

M DCCC LXXII 



TROISIÈME JOURNÉE 



DE LA 



REINE DE NAVARRE 



4 « 



( 



i,J<2>. ..... 


■°v-aB| 






k2^^3i 






Ww 




mjt: 


W'ims 




fm'lHml 




■ i ■ ■' ~ 'iT^Rë^B 




A^* 




ËÊgu 


s^S 


^^^i^S 






Si^^^^^fc^S™ 



SUE JOURNEE 



TROISIÈME JOURNÉE 




E matin la compaignie ne peut si tost 
venir en ta salle qu'ils ne trouvassent 
ma dame Oisille, qui avoit plus de 
demie heure au paravant estudiê la 
leçon qu'elle devoit lire. Et si aux precedens propos 
ils festoient contentez, aux seconds ne le furent 
pas moins, et, n'eust esté que l'un des religieux les 
vint quérir pour aller à la messe, leur contempla- 
tion les empeschoit d'ouïr la cloche. La messe ouye 
bien dévotement, et le disné passé bien sobrement 
pour n'empescher par les viandes leur mémoire à 
s'acquiter chacun en son ranc le mieux qu'il leur 
seroit possible, se retirèrent à leurs chambres à 
visiter leurs registres, attendans l'heure accoustu- 
mée d'aller au pré, laquelle venue, ne faillirent à 
ce beau voyage. Et ceux qui avoient délibéré de 
dire quelque folie avoient desja le visage si joyeux 

que Ton espérait d'eux occasion de bkn rire. 
Quand us furent assis, demandèrent à Saffredcnt 
à qui il donnoit sa voix, « Puis, dist il, que la 
faulte que je feis hier est si grande que vous dictes, 
ne sçachant histoire digne pour la reparer, je 
donne ma voix à Parlamente, laquelle, pour son 
bon sens, sçaura si bien louer les dames qu'elle 
fera mettre en oubly la vérité que vous ay dicte. 
— Je n'entreprens, dist Parlamente, de reparer 
voz faultes, mais bien de me garder de les ensui- 
vre. Parquoy je me délibère, usant de la vérité 
promise et jurée, de vous monstrer qu'il y a des 
dames qui en leur amitié n'ont cherché nulle fin 
que d'honneskté. Et pource que celle dont je vous 
veux parler estoit de bonne maison, je ne chan- 
geray rien en F histoire que le nom, vous priant, 
mes dames, de penser qu'amour n'a point de puis- 
sance de changer un cueur chaste et honneste, 
comme vous verrez par ^histoire que je vois 
compter. » 





NOUVELLE VINGTUNIESME 



L'honneste et merveilleuse amitié d'une fille de grande 
maison et d'un bastard, et Vempeschement qu'une 
Royne donna à leur mariage, avec la sage response de 
la fillt à la Royne. 



l y avoit en France une Royne qui 
en sa compaignie nourrissent plu- 
sieurs filles de bonnes et grandes 
'( maisons. Entre autres y en avoit une 
nommée Rolandine qui estoit bien proche sa pa- 
rente. Mais la Royne, pour quelque inimitié 
qu'elle portoit à son père, ne luy faisoit pas trop 
bonne chère. Combien que ceste fille ne fust pas 
des plus belles ne des plus laides, si estoit elle 
tant sage et gracieuse que plusieurs grands sei- 
gneurs et personnages la demandèrent en ma- 
riage, dont ils avoient froide response, car le 
père aimoit tant son argent qu'il en oublioit l'ad- 
vancement de sa fille. Et sa maistresse (comme 
dict est) luy portoit si peu de faveur qu'elle n'es- 
toit point demandée de ceux qui se vouloient 

advancer en la bonne grâce de la Roy ne. Ainsi, 
par la négligence du père et par le desdaing de 
la maistresse, ceste pauvre fille demeura long 
temps sans estre mariée. Et comme celle qui se 
fascha à la longue, non tant pour l'envie qu'elle 
eust d'estre mariée que pour la honte qu'elle 
avoit de ne l'estre point, tant s'en fascha que du 
tout elle se retira à Dieu, et, laissant les monda- 
nitez et gorgiasetez de la court, tout son passe- 
temps fut de prier Dieu ou faire quelques ou- 
vrages. Et en ceste vie ainsi retirée passa sa jeu- 
nesse, en vivant tant honnestement et saincte- 
ment qu'il n'estoit possible de plus. Quand elle 
fut approchée de trente ans, il y eut un gentil- 
homme bastard d'une grande et bonne maison, 
autant gentil compaignon et homme de bien 
qu'il en fut point de son temps ; mais la richesse 
l'avoit du tout délaissé, et avoit si peu de beauté 
qu'une dame, quelle que fust, pour son plaisir ne 
l'eust choisi. Ce pauvre gentil-homme estoit de- 
meuré sans party, et, comme un malheureux sou- 
vent cherche l'autre, vint aborder ceste pauvre 
damoiselle Rolandine : car leurs fortunes, com- 
plexions et conditions estoient fort pareilles ; et, 
se plaignans l'un à l'autre de leurs infortunes, 
prindrent une tresgrande amitié. Et se trouvans 
tous deux compaignons de malheur, se cherchè- 
rent en tous lieux pour se consoler l'un l'autre, 
et en ceste longue fréquentation s'engendra une 

tresgrande amitié. Ceux qui avoient veu la da- 
moiselle Rolandine si fort retirée qu'elle ne par- 
tait à personne, la voians lors incessamment en- 
tretenir le bastard de bonne maison, en furent 
incontinent scandalisez et dirent à sa gouver- 
nante qu'elle ne devoit endurer ses longs propos. 
Ce qu'elle remonstra à Rolandine, luy disant que 
chacun en seroit scandalisé de ce qu'elle parloit 
tant à un homme qui n'estoit assez riche pour 
l'espouser, ne assez beau pour estre aimé. Rolan- 
dine, qui avoit esté tousjours plus reprise de son 
austérité que de ses mondanitez, dist à sa gou- 
vernante : « Helas ! ma mère, vous voyez que je 
ne puis avoir un mary selon la maison dont je 
suis, et que j'ay tousjours fuy ceux qui sont 
beaux et jeunes, de peur de tomber aux inconve- 
niens où j'en ay veu d'autres. Et j'ay trouvé ce 
gentil-homme si sage et vertueux, comme vous 
sçavez, lequel ne me presche que choses bonnes 
et vertueuses. Quel tort puis-je tenir à vous et à 
ceux qui en parlent, de me consoler de mes en- 
nuiz ?» La pauvre vieille, qui aimoit sa mais- 
tresse plus qu'elle mesme, luy dist : « Ma damoi- 
selle, je voy bien que vous dictes vérité, et que 
vous estes traictée de père et de maistresse au- 
trement que ne le méritez. Si est-ce, puis que 
l'on parle de vostre honneur en telle sorte, et 
fust il vostre propre frère, vous vous devez reti- 
rer de parler à luy. » Rolandine luy dist en pieu- 

rtnt : « Ma mère, puis que vous le me conseillez, 
je le feray, mais c'est une chose estrange de n'a- 
voir en ce monde nulle consolation.» Lebastard, 
comme il avoit accoustumé, la voulut venir enr 
tretenir, mais, elle luy dist tout an long ce que sa 
gouvernante luy avoit dict> et le pria en pieu* 
rant qu'il se contentast pour un temps de parler 
à elle, jusques à ce que ce bruit fust un peu passé; 
ce qu'il feit à sa requeste. 

Mais, durant ceste eslongnement, ayant perdu 
l'un et l'autre leur consolation, commencèrent à 
sentir un tourment, qui jamais du eosté d'elle 
n'avoit esté expérimenté. Elle ne cessoit de prier 
Dieu et d'aller en voyages et faire abstinences,, 
car cest amour encores incogneu luy donnait une 
telle inquiétude qu'elle ne la laissoit une seule 
heure reposer. Du costé du bastard de bonne 
maison n'estoit l'amour moins fort; mais luy,. 
qui avoit desja conclud en son cueur de l'aimer 
et de tascher à l'espouser, et regardant avec l'a- 
mour l'honneur que ce luy seroit de la pouvoir 
avoir, pensa qu'il luy failloit chercher moyen* 
pour luy déclarer sa volonté, et sur tout gaigner 
sa gouvernante^ Ce qu'il feit en luy remonstrant 
la misère en quoy estoit retenue sa pauvre maî- 
tresse, à laquelle on vouloit oster toute consola- 
tion. Dont la pauvre vieille, en plorant, le re- 
mercia de l'honneste affection qu'il portoit à sa< 
maistresse. Et adviserent ensemble, le moyen 

comme ils pourroient parler l'un à l'autre. Rolan- 
dine faisoit semblant d'estre malade d'une mi- 
graine, où l'on craint fort le bruit, et, quand ses 
compaignes iroient en la chambre, ils demeure- 
raient tous deux seuls, et là il la pourrait entre- 
tenir. Le bastard en fut fort joyeux et se gou- 
verna entièrement par le conseil de ceste gouver- 
nante, en sorte que quand il vouloit il parloit à 
s'amie ; mais ce contentement ne luy dura gueres, 
car la Roy ne, qui ne l'aimoit gueres, s'enquist 
que faisoit tant Rolandine en la chambre, et 
quelqu'un dist que c'estoit pour sa maladie. 
Toutesfois, un autre qui avoit trop de mémoire 
de l'absence, luy dist que l'aise que Rolandine 
avoit d'entretenir le bastard de bonne maison 
luy devoit faire passer sa migraine. La Roy ne, 
qui trouvoit les péchez véniels des autres mortels 
en elle, l'envoya quérir et luy défendit de ne 
parler jamais au bastard, si ce n'est oit en sa cham- 
bre ou en sa salle. La damoiselle* n'en feist nul 
semblant, mais luy respondit que, si elle eust 
pensé que luy ou un autre luy eust despieu, elle 
n'eust jamais parlé à luy. Toutesfois, pensa en 
elle mesme qu'elle chercherait un autre moyen, 
dont la Royne ne sçauroit rien; ce qu'elle feit. 
Et les Mercredis, Vendredis et Samedis, qu'elle 
jeusnoit, demeurait en sa chambre avec sa gou- 
vernante, où elle avoit loisir de parler, tandis que 
les autres souppoient, à celuy qu'elle commen- 

çoit a aimer si fort. Et tait plus le temps de leur 
propos estort abbregé par contraincte, et plus 
leurs parolles estoient dictes de grande affection, 
car ils desroboient le temps de leurs propos, 
comme faict le larron une chose précieuse. L'af- 
faire ne sceut estre mené si secrettement que 
quelque varlet ne le veid entrer là dedans au jour 
de jeusne et le redîst au heu où il ne fut celé à 
personne, mesmement à la Royne, qui s'en cour- 
rouça si fort qu'onques pub le bastard n'osa aller 
en la chambre des damoiselles. Et pour ne perdre 
le bien de parler à celle que tant il aimoit, faisoit 
souvent semblant d'aller en quelque voyage, et 
revenoit au soir à l'église et chapelle du chasteau 
habillé en cordelier ou jacobin (si bien desgnisé 
et dissimulé que nul ne le cognoissoit), et là s'en 
aUoit la damoiselle Roltndine avec sa gouver- 
nante l'entretenir. Lut, voyant la grande amour 
qu'elle luy port oit, n'eut crainte de luy dire : 
« Ma damoiselle, vous voyez le hazard où je me 
mects pour vostre service, et les défenses que la 
Royne vous a faictes de parler à moy. Vous voyez 
d'autre part quel père vous avez, qui ne pense, 
en quelque sorte que ce soit, de vous marier. Il 
a tant refusé de bons partiz que je ne «cache 
plus ny près ny loing de luy qui soit pour von» 
avoir. Je sçay bien que je suis pauvre, et que 
vous ne sçauriez espouser gentil-homme qui ne 
soit plus riche que moy; mais, si amour et bonne 

volonté estoient estimez un trésor, je penserois 
estre estimé le plus riche homme du monde. 
Dieu vous a donné de grands biens, et estes en 
voye d'en avoir encore plus ; si j'estois si heu- 
reux que me vôusissiez eslire pour mary, je vous 
serois mary, amy et serviteur toute ma vie; et si 
vous en prenez un égal à vous (chose difficile à 
trouver), il vouldra estre maistre et regardera plus 
à voz biens qu'à vostre personne, et à la beauté 
qu'à la vertu, et, en jouissant de l'usufruict de 
vostre bien, traictera vostre personne autrement 
qu'elle ne l'a mérité. Le désir d'avoir ce conten- 
tement, et la peur que j'ay que n'en ayez point 
avec un autre, me faict vous supplier que par un 
mesme moyen vous me rendiez heureux, et vous 
la plus satisfaicte et la mieux traictée femme 
qu'oncques fut. » Rolandine, escoutant le mesme 
propos qu'elle avoit délibéré de luy tenir, luy 
Vespondit d'un visage constant : * Je suis tresaise 
dont vous avez commencé le propos que j'avois 
long temps délibéré de vous tenir, et auquel, de- 
puis deux ans que vous cognois, je ne cesse de 
penser, et repenser de moy mesmes toutes les 
raisons pour vous et contre vous que j'ay peu 
inventer. Mais à la fin, sachant que je veux pren- 
dre Testât de mariage, il est temps que je com- 
mence et que je choisisse celuy avec lequel je 
penseray mieulx vivre en repos de ma conscience. 
Je n'en ay sceu trouver un, tant soit il beau, 

riche ou grand seigneur, avec lequel mon cueur 
et mon esprit se peust accorder, sinon vous seul. 
Je sçay qu'en vous espousant je n'offense point 
Dieu, mais fais ce qu'il commande. Et quant à 
monsieur mon père, il a si peu pourchassé mon 
bien, et tant refusé, que la loy veult que je me 
marie sans luy et qu'il me puisse déshériter. 
Quand je n'auray que ce qui m'appartient en 
espousant un mary tel envers moy que vous estes, 
je me tiendray la plus riche femme du monde. 
Quant à la Royne ma maistresse, je ne dois faire 
conscience de luy desplaire pour obeïr à Dieu, 
car elle n'a point feinct de m'empescher le bien 
qu'en ma jeunesse j'eusse peu avoir. Mais, à fin 
que vous cognoissiez que l'amitié que je vous 
porte est fondée sur la vertu et sur l'honneur, 
vous me promettez que, si j'accorde ce mariage, 
n'en pourchasserez jamais la consommation que 
mon père ne soit mort, ou que je n'aye trouvé* 
moyen de l'y faire consentir.» Ce que luy promist 
volontiers le bastard. Et sur ces promesses se don- 
nèrent chacun un anneau en nom de mariage, et 
se baisèrent en l'église devant Dieu, qu'ils prin- 
drent en tesmoing de leur promesse, et jamais 
depuis n'y eut entre eux plus grande privauté 
que de baiser. 

Ce peu de contentement donna grande satis- 
faction au cueur de ces deux parfaicts amans, et 
furent longtemps sans se veoir, vivans de ceste 

seureté. Il n'y avoit gueres lieu où l'honneur se 
peust acquérir que ledict bastard n'y allast avec 
un grand contentement qu'il ne pouvoit devenir 
pauvre, veu la riche femme que Dieu luy avoit 
donnée, laquelle, en son absence, conserva si 
longuement ceste parfaicte amitié qu'elle ne tint 
compte d'homme du monde. Et combien que 
quelques uns la demandassent en mariage, ils 
n'avoient neantmoins autre response d'elle, sinon 
que, puis qu'elle avoit tant demeuré sans estre 
mariée, elle ne vouloit jamais l'estre. Ceste res- 
ponse fut entendue de tant de gens que la 
Royne en ouyt parler et lui demanda pour quelle 
occasion elle tenoit ce langage. Rolandine luy 
dist que c'estoit pour luy obeïr : car elle sçavoit 
bien que jamais n'avoit eu envie de la marier en 
temps et lieu où elle eust esté honorablement 
pourveuë et à son aise, et que Paage et la 
patience luy avoient aprins de se contenter de 
Testât où elle estoit. Et toutes les fois qu'on luy 
parloit de mariage elle faisoit pareille response. 
Quand les guerres furent passées, et que le bas- 
tard fut retourné en la court, elle ne parloit point 
à' luy devant les gens, ains alloit tousjours en 
quelque église l'entretenir sous couleur de con- 
fession : car la Royne avoit défendu à luy et à 
elle qu'ils n'eussent à parler ensemble sans estre 
en grande compaignie, sur peine de leurs vies. 
Mais l'amour honneste, qui ne craint nulle de^f- 

fense, estoit plus prest à trouver des moyens pour 
les faire parier ensemble que leurs ennemis n'es* 
toient prompts à les guetter, et, sous l'habit de 
toutes les religions qu'ils se peurent penser, con- 
tinuèrent leur honneste amitié jusques à ce que 
le Roy s'en alla en une maison de plaisance, non 
tant près que les dames eussent peu aller à pied 
à autre Eglise qu'à celle du chasteau, qui estoit 
tant et si mal bastie à propos qu'il n'y avoit lieu 
à se cacher à confesser où le confesseur n'eust 
esté clairement cogneu. Toutesfois, si d'un costé 
l'occasion leur failloit, amour leur en trouvoit une 
autre plus aisée : car il arriva à la court*une dame 
de laquelle le bastard estoit proche parent. Ceste 
dame avec son fils furent logez en la maison du 
Roy, et estoit la chambre de ce jeune prince 
avencée toute entière outre le corps de la mai- 
son où le Roy estoit, tellement que de sa 
fenestre pouvoit veoir et parler à Rolandine, car 
leurs fenestres estoient proprement à l'angle des 
deux corps de maison. En ceste chambre là, qui 
estoit sur la salle du Roy, estoient logées toutes 
les damoiselles de bonne maison compaignes de 
Rolandine. Laquelle, advisantpar plusieurs fois ce 
jeune prince en ceste fenestre, en feit advertir le 
bastard par sa gouvernante; lequel, après avoir 
bien regardé le lieu, feit semblant de prendre 
fort grand plaisir de lire un livre des chevaliers 
de la table ronde, qui estoit en la chambre du 

prince. Et quand chacun s'enalloit disner, priait 
lift vtrtet de chambre le vouloir laisser parachever 
de lire et L'enfermer dedans la chambre, et qu'il 
le garderoit bien. L'autre, qui le cognoissoit 
parent de son maistre et homme seur, le laissoit 
lire tant qu'il luy plaisoit. D'autre costé venoit à 
sa fènestre Rolandine, qui, pour avoir occasion 
d*y demourer plus longuement, feignit avoir mal 
en me jambe, et disnoit et souppoit de si bonne, 
heure qu'elle n'alloit plus à l'ordinaire des dames. 
Elle se raeit à faire un lict de soye cramoisie, et 
l'attachoit à la fènestre où elle vouloit démonter 
seule; et quand elle voyoit qu'il n'y avoit per- 
sonne, elle entreteaoit son mary, auquel eUe> 
pouvoit parler en telle sorte que nul ne les eust 
sceu entendre; et quand il s'approchoit quel* 
qu'un, eHe toussoh et faisoit signe par lequel le 
bastard se pouvoit retirer. Ceux qui faisoient le 
guet sur eux tenoient tout certain que L'amitié 
estoit passée : car elle ne bougeoit d'une chambre 
où- searement il ne la pouvoit voir, parce que 
l'entrée luy en estoit défendue., Un jour,, la mère 
de ce jeune prince, estant en la chambre de son 
fils, se meit à le fènestre où estoit ce grand livre, 
et n'y- demeura* gueres qu'une des compagnes de 
Rolandine» que estoit à* celle de leur chambre, 
salua cesfe dame et perla à elle. La dame luy 
demanda comme se portoit Rolandine : elle luy 
cNfct qu'elle 1» verroit bisn s'il luy plaisoit, et la 

feit venir en la fenestre en son couvrechef de 
nuict; et après avoir parlé de sa maladie, se reti- 
rèrent chacun de son costé. La dame, regardant 
ce gros livre de la table ronde, dist au varlet de 
chambre qui en avoit la garde : ce Je m'esbahis 
comme les jeunes gens donnent leur temps à lire 
tant de follies. » Le varlet de chambre .luy res- 
pondit qu'il s'esmerveilloit encores plus que les 
gens estimez bien sages et aagez y estaient plus 
affectionnez que les jeunes, et pour une mer- 
veille luy compta comme le bastard, son cousin, 
y demeuroit quatre ou cinq heures tous les jours 
à lire ce beau livre. Incontinent frappa au cueur 
de ceste dame l'occasion pourquoy c'estoit, et 
donna charge au varlet de chambre de se cacher 
en quelque lieu et de regarder ce qu'il feroit : ce 
qu'il feit, et trouva que le livre où il lisoit estoit 
la fenestre où Rolandine venoit parler à luy, et 
entendoit plusieurs propos de l'amitié qu'ils cui- 
doient tenir bien secrète. Le lendemain le 
racompta à sa maistresse, qui envoya quérir son 
cousin le «bastard, et, après plusieurs remons- 
trances, luy deffendit de ne s'y trouver plus; et 
le soir elle parla à Rolandine, la menassant, si 
elle continuoit ceste folle amitié, de dire à la 
Royne toutes les menées. Rolandine , qui ne 
s'estonnoit, jura que depuis la défense de sa 
maistresse elle n'y avoit point parlé, quelque 
chose que Ton dist, et qu'elle en sceut la vérité 

tant de ses compaignes que des serviteurs; et 
quant à la fenestre dont elle parloit, elle n'y avoit 
point parlé au bastard ; lequel, craignant que son 
affaire fust revellé, s'eslongna du danger, et fut 
long temps sans revenir à la court, mais non sans 
rescrire à Rolandine par si subtils moyens que, 
quelque guet que la Royne y meist, il n'estoit 
sepmaine qu'elle n'eust deux fois de ses nou- 
velles. 4 

Et quand le moyen du religieux dont il s'aidoit 
fut failly, il envoyoit un petit page habillé de 
couleurs, puis de l'une puis de l'autre, qui s'arres- 
toit aux portes où toutes les dames passoient, 
et là bailloit ses lettres secrettement parmy la 
presse. Un jour que la Royne alloit aux champs, 
quelqu'un qui recogneut le page, et qui avoit la 
charge de prendre garde à cest affaire, courut 
après; mais ledict page, qui estoit fin (se doub- 
tant que l'on le cherchoit), entra en la maison 
d'une pauvre femme qui faisoit bouillir son pot 
auprès du feu, où il brusla incontinent ses lettres. 
Le gentil-homme qui le suivoit le despouïlla tout 
nud et chercha par tout son habillement ; mais il 
ne trouva rien, parquoy le laissa aller. Et quand 
il fut party, la vieille lui demanda pourquoy il 
avoit ainsi cherché ce pauvre jeune enfant. Il luy 
dist que c'estoit pour trouver quelques lettres 
qu'il pensoit qu'il portast. « Vous n'aviez garde, 
dist la vieille, de les trouver, car il les avoit bien 

3 



iS TROISIÈME JOURNÉE 

cachées. — Je vous prie, dist ce gentil-homme, 
dictes moy en quel endroit c'est » , espérant bien 
tost les recouvrer. Mais, quand il entendit que 
c'estoit dedans le feu, cogneut bien que le page 
avoit esté plus fin que luy, ce que incontinent 
alla compter à la Roy ne. Toutesf ois depuis ceste 
heure là ne s'ayda plus du page le bastard, ains 
y envoya un vieil serviteur qu'il avoit, lequel, 
oubliant la crainte de la mort, dont il sçavoit bien 
que l'on faisoit menacer de par la Royne ceux 
qui se mesloient de cest affaire, entreprint de por- 
ter lettres à Rolandine. Et quand il fut entré an 
chasteau où elle estoit, s'en alla guetter en une 
porte au pied d'un grand degré où toutes les 
dames passoient; mais un varlet, qui autresfots 
l'avoit veu, le recogneut incontinent et l'alla dire 
au maistre d'hostel de la Royne, qui soudaine- 
ment le vint chercher pour le prendre. Le varlet, 
sage et ad visé, voyant qu'on le regardoit de 
ioing, se retourna vers la muraille, comme pour 
faire de l'eau, et là rompit ses lettres plus menu 
qu'il luy fust possible et les jetta derrière une 
porte. Sur l'heure il fut pris et cherché de tous 
costez, et, quand on ne lui trouva rien, on l'in- 
terrogea par serment s'il n'avoit porté nulles let- 
tres, luy gardant toutes les rigueurs et persuasions 
qu'il fut possible pour luy faire confesser la vérité; 
mais, pour promesses ou menaces qu'on luy feist, 
jamais ne sceurent tirer autre chose. Le rapport 



VINGT ET UNIEME NOUVELLE 19 

ea fut faict à la Roy ne; mais quelqu'un de la 
compaignie s'advisa qu'il estoit bon de regarder 
derrière la porte près de laquelle l'on l'avoit pris : 
ce qui fut faict, et trouva Ton ce que l'on cher* 
choit : c'estoient les pièces des lettres. On envoya 
quérir le confesseur du Roy, lequel, après les 
avoir assemblées sur une table, leut la lettre tout 
du long, où la vérité du mariage tant dissimulé 
se trouva clerement : car le bastard ne l'appelloit 
que sa femme. La Roy ne, qui n'avoit délibéré de 
couvrir la faulte de son prochain (comme elle' 
devoit), en feit un tresgrand bruit, et commanda 
que par tous moyens on feist confesser au pauvre 
homme la vérité de ceste lettre, et qu'en luy 
monstrant il ne la pourroit renier; mais, quelque 
chose qu'on luy dist ou qu'on luy monstrast, il ne 
changea son propos premier. Ceux qui en avoient 
la charge le menèrent au bord de la rivière et le 
meirent dans un sac, disans qu'il mentoit à Dieu 
et à la Roy ne, contre la vérité prouvée. Luy, qui 
aimoit mieux perdre la vie que d'accuser son 
maistre, leur demanda un confesseur, et, après 
avoir faict de sa conscience le mieux qu'il luy fut 
possible, leur dist : « Messieurs, dictes à monsieur 
mon maistre le bastard que je luy recommande 
la vie de ma femme et de mes enfans, car de 
bon cueur je mects la mienne pour son service, 
et faictes de moy ce qu'il vous plaira, car vous 
n'en tirerez jamais parolle qui soit contre mon 

maistre. » A l'heure, pour luy faire plus grand peur, 
le getterent dedans le sac en l'eau, luy crians : «Si 
tu veux dire vérité, tu seras saulvé. » Mais, voyans 
qu'il ne leur respondoit rien, le retirèrent de là, 
et en feirent le rapport à la Royne de sa con- 
stance, qui dist à l'heure que le Roy son mary 
ni elle n'estoient point si heureux en serviteurs 
qu'un qui n'avoit de quoy les recompenser; et 
feist ce qu'elle peut pour le retirer à son service, 
mais jamais ne voulut abandonner son maistre. 
Toutesfois, par le congé de sondict maistre, fut 
mis au service de la Royne, où il vescut heureux 
et content. 

La Royne, après avoir cogneu la vérité du ma- 
riage par la lettre du bastard, envoya quérir Rolan- 
dine, et, avecques un visage fort courroucé, l'ap- 
pella plusieurs fois malheureuse au lieu de cousine, 
luy remonstrant la honte qu'elle avoit faicte à la 
maison de son père et de tous ses parens de 
s'estre mariée, et à elle, qui estoit sa maistresse , 
sans son commandement ne congé. Rolandine, 
qui de long temps cognoissoit le peu d'affec- 
tion que luy portoit sa maistresse, luy rendit la 
pareille, et, pource que l'amour luy defailloit, la 
crainte n'avoit plus de lieu. Pensant aussi que 
ceste correctioiudevant plusieurs personnes ne pro- 
cedoit pas d'amour qu'elle luy portast, mais pour 
luy faire une honte, comme celle qu'elle estimoit 
prendre plus de plaisir à la chastier que de des- 

plaisir à la veoir faillir, luy respondit d'un visage 
aussi joyeux et asseuré que la Roy ne monstroit 
le sien troublé et courroucé.: «Ma dame, si vous 
ne cognoissiez vostre cueur tel qu'il est, je vous 
mettrois au devant la mauvaise volonté que de 
long temps avez portée à monsieur mon père et 
àmoy; mais vous le sçavez si bien que vous ne 
trouverez point estrange si tout le monde s'en 
doubte; et quant est de moy, ma dame, je m'en 
suis apperçeuë à mon plus grand dommage. Car, 
quand il vous eust pieu me favoriser, comme celles 
qui ne vous sont si proches que moy , je fusse 
maintenant mariée, autant à vostre honneur qu'au 
mien ; mais vous m'avez laissée comme une per- 
sonne oubliée du tout en vostre bonne grâce, en 
sorte que tous les bons partiz que j'eusse peu 
avoir me sont passez devant les yeux par la né- 
gligence de monsieur mon père et par le peu 
d'estime qu'avez faict de moy : dont j'estois tom- 
bée en tel desespoir que, si ma santé eust peu 
porter Testât de religion , je l'eusse volontiers 
prins, pour ne veoir les ennuiz continuels que 
vostre rigueur me donnoit. En ce desespoir m'est 
venu trouver celuy qui seroit d'aussi bonne maison 
que moy, si l'amour de deux personnes estoient 
autant estimée que l'anneau : car vous sçavez que 
son père passeroit devant le mien. Il m'a longue- 
ment aimée et entretenue ; mais vous , ma dame 
(qui jamais ne me pardonnastes une seule petite 

faulte, ne me loûastes de nul bon œnvre), com- 
bien que cognoissiez par expérience que je n'ay 
point ace oust umé de parler de propos d'amour ne 
de mondanité, et que du tout j 'est ois retirée à 
mener une vie plus religieuse qu'autre, avez in- 
continent trouvé estrange que je parlasse à un 
gentil-homme aussi malheureux que moy, en l'a- 
mitié duquel je ne pensois ny ne cherchois autre 
chose que la consolation de mon esprit. Et quand, 
du tout je m'en vey frustrée, j'entrai en un tel 
desespoir que je deliberay de chercher autant 
mon repos que vous avez envie de me Poster. 
Et à l'heure eusmes paroles de mariage, les- 
quelles ont été consommées par promesses et 
anneau. Parquoy il me semble, madame, que 
vous me tenez et faictes grand tort de me nommer 
meschante, veu qu'en une si grande et parfakte 
amitié je pourrois trouver les occasions (si j'eusse 
voulu) de mal faire, mais il n'y a jamais eu entre 
luy et moy plus grande privauté que de baiser , 
espérant que Dieu me feroit la grâce qu'avant la 
consommation du mariage je gagnerois le çueur 
de monsieur mon père à s'y consentir. Je n'ay 
point offensé Dieu ne ma conscience : car j'ay 
attendu jusques à l'aage de trente ans pour veoir 
ce que vous et monsieur mon père feriez pour 
moy, ayant gardé ma jeunesse en telle chasteté 
et honnesteté qu'homme vivant ne m'en sçauroit 
rien reprocher. Et par le conseil de la raison que 

Dieu m'a donnée, me voyant vieille et hors d'es- 
poir de trouver mary selon ma maison , me suis 
délibérée d'en espouser un à ma volonté, non 
point pour satisfaire à ma concupiscence des yeux 
(car vous sçavez qu'il n'est pas beau), ne à celle 
de la chair (car il n'y a point eu de consommation 
chamelle), ny à l'orgueil, ny à l'ambition deceste 
vie' (car il est pauvre et peu avancé) ; mais j'ay re- 
gardé purement et simplement à la vertu, honnes- 
teté et bonne grâce qui est en luy, dont le monde 
est * contrainct luy donner louange , et la grande 
amour aussi qu'il m'a portée, qui me faisoit es- 
pérer de trouver avecques luy repos et bon traic- 
temènt. Et après avoir bien pensé tout le bien et 
le mal qui m'en peult advenir, je me suis arrestée 
à la partie qui m'a semblée la meilleure , et que 
j'ay debatuë en mon cueur deux ans durans : c'est 
d'oser ma vie en sa compaignie. Et suis délibérée 
de tenir ce propos si ferme que tous les tourmens 
que je sçaurois endurer, fust la mort mesme , ne 
me feront départir de ceste farte opinion. Parquoy, 
ma dame , il vous plaira excuser en moy ce qui 
est tresexcusable, comme vous mesmes l'entendez 
bien, et me laissez vivre en paix, que j'espère 
trouver avec luy. » 

La Roy ne, voyant son visage si constant et sa 
parolle tant véritable , ne luy peut respondre par 
raison; et en continuant de la reprendre et inju- 
rier par colère, se print à pleurer, en disant : 

« Malheureuse que vous estes, en lieu de vous hu- 
milier devant moy et vous repentir d'une faulte 
si grande, vous parlez audacieusement sans en 
avoir la larme à l'œil : par cela monstrez bien 
l'obstination et la j dure té de vostre cueur. Mais, 
si le Roy et vostre père me veulent croire, ils 
vous mettront en lieu où serez contraincte de 
parler autre langage. — Ma dame, respondit Rolan- 
dine , pource que vous m'accusez de parler trop 
audacieusement, je sujs délibérée me taire, s'il 
vous plaist de ne me donner congé de parler et 
de vous respondre. » Et quand elle eut comman- 
dement de parler, luy dist : « Ce n'estoit point à 
moy, ma dame, de parler à vous (qui estes ma 
maistresse et la plus grande Princesse de Chres- 
tienté) audacieusement et sans la révérence que 
je vous doibs, ce que je n'ay voulu ne pensé 
faire; mais, puis que je n'ay eu advocat qui parlast 
pour moy, sinon la vérité, laquelle moy seule 
sçay, je suis tenue de la déclarer sans craincte, 
espérant que, si elle est bien cogneuë de vous, 
vous ne m'estimerez telle qu'il vous à pieu me 
nommer. Je ne crains que créature mortelle, en- 
tendant comme je me suis conduicte en l'affaire 
dont Ton me charge, me donne blasme, puis que 
je sçay que Dieu et mon honneur n'y sont en 
rien offensez. Et voilà qui me fait parler sans 
crainte, estant asseurée que celuy qui veoit mon 
cueur est avec moy ; et si un tel juge est avec moy, 

j 'aurais tort de craindre ceux qui sont subjects à 
son jugement. Et pourquoy donc, ma dame, 
dois je pleurer, veu que ma conscienc e et mon 
honneur ne me reprennent point en cest affaire, 
et que je suis si loing de me repentir que, s'il es- 
toit à recommencer, je n'en ferois que ce que j'en 
ay faict ? Mais vous, ma dame, avez grande occa- 
sion de pleurer, tant pour le grand tort qu'en toute 
ma jeunesse m'avez tenu que pour celuy que 
maintenant vous me faj£es de me reprendre 
devant tout le monde d'une faulte qui doit estre 
imputée plus à vous qu'à moy. Quand j'aurois 
offensé' Dieu, le Roy, vous, mes parens et ma 
conscience, je serois bien obstinée si de grande 
repentence je ne pleufois. Mais d'une chose 
bonne, et juste , et saincte , dont jamais n'eust 
esté bruit que bien honorable , sinon que vous 
l'ave* trop tost éventé et faict sortir un scandale, 
qui monstre assez l'envie que vous avez de mon 
deshonneur estre plus grande que le vouloir de 
conserver l'honneur de vostre maison et de voz 
parens, je ne doibs plorer. Mais, puis qu'ainsi vous 
plais t, ma dame, je ne suis pour vous contredire : 
car, quand vous me ordonnerez telle peine qu'il 
vous plaira, je ne prendray moins de plaisir de la 
souffrir sans- raison que vous ferez à la me donner. 
Parquoy, ma dame, commandez à monsieur mon 
père quel tourment qu'il vous plaist que je porte, 
car je sçay qu'il n'y fauldra pas : au moins serài-je 

bien aise que seulement pour mon malheur il 
suive entièrement vostre volonté, et qu'ainsi qu'il 
a esté négligent en mon bien, suivant vostre vou- 
loir, il sera prompt en mon mal pour vous obeïr. 
Mais j'ay un père au ciel, lequel (je suis seure) 
me donnera autant de patience que je me voy 
de grands maulx par vou& préparez , et en luy 
seul j'ay ma parfaicte confiance. » 

La Roy ne, si courroucée qu'elle n'en pouvoit 
plus, commanda qu'e|i| fust emmenée de devant 
ses yeux et mise en une chambre à part, où elle 
ne peult parler à personne ; mais on ne luy osta 
point sa gouvernante , par le moyen de laquelle 
elle feit sçavoir au bastard toute sa fortune, et ce 
qu'il luy sembloit qu'elle devoit faire. Lequel, es- 
timant que les services qu'il avoit faicts au Roy 
luy pourroient valoir de quelque chose, s'en vint 
à luy en diligence à la court, et le trouva aux 
champs , auquel il compta la vérité du faict , le 
suppliant qu'à luy (qui estoit pauvre gentil-homme) 
voulust faire tant de bien d'appaiser la Royne, en 
sorte que le mariage peust estre consommé. Le 
Roy ne luy respondit autre chose sinon : « M'asseu- 
rez-vous que vous l'avez espousée ? — Ouy, sire, 
dist le bastard, par parolles de présent seulement, 
et, s'il vous plaist, la fin y sera mise. » Le Roy 
baissa la teste, et sans luy dire autre chose s'en 
retourna droict au chasteau, et, quand il fut auprès 
de là, il appella le capitaine de ses gardes et luy 

donna charge de prendre le bastard prisonnier. 
Toutesfois un sien amy, qui cognoissoit le visage 
du Roy, l'advertit de s'absenter et se retirer en 
une sienne maison près de là, et, si le Roy le faisoit 
chercher (comme il soupçonnoit), illuy feroit in- 
continent sçavoir pour s'enfuir hors du royaume ; 
si aussi les choses estaient adoucies , il le man- 
deroit pour revenir. Le bastard le creut , et feit 
si bonne diligence que le capitaine des gardes ne 
le trouva point. • 

Le Roy et la Royne regardèrent ensemble 
qu'ils feroient de ceste pauvre damoiselie, qui 
avoit l'honneur d'estre leur parente, et par le 
conseil de la Royne fut conclud qu'elle seroit 
renvoyée à son père, auquel on manda toute la 
vérité du faict. Mais, avant que l'envoyer, furent 
parler à elle plusieurs gens d'Eglise et de conseil, 
luy remonstrans que, puis qu'il n'y avoit en son 
mariage que la paroi le, qu'il se pouvoit facilement 
defFaire, moyennant que l'un et l'autre se quit- 
tassent : ce que le Roy vouloit qu'elle feist pour 
garder l'honneur de la maison dont elle estoit. 
Mais elle leur feist response qu'en toutes choses 
elle estoit preste d'obeïr au Roy, sinon à contre- 
venir à sa conscience, disant que ce que Dieu 
avoit assemblé ne pouvoit estre séparé par les 
hommes, les priant de ne la tenter de chose si 
desraisonnable : car, si amour et bonne volonté, 
fondée sur la crainte de Dieu, est le vray et seur 

lien de mariage, elle estoit si bien liée, que fer, 
ne feu, ne eau, ne pouvoient rompre son lien, 
sinon la mort, à laquelle seule, et non à autre, 
estoit délibérée rendre son anneau et son serment, 
les priant de ne luy parler plus du contraire : car 
elle estoit si ferme en son propos qu'elle aimoit 
mieux mourir en gardant sa foy que vivre après 
Tavoir niée. Les députez de par le Roy empor- 
tèrent ceste constante response, et, quand ils 
veirent qu'il n'y ayoit remède de luy faire renon- 
cer son mary, la menèrent devers son père en si 
piteuse façon que par où elle passoit chacun plo- 
roit. Et combien qu'elle eust failly, la punition 
fut si grande, et sa constance telle, qu'elle feist 
estimer sa faulte estre vertu. Le père, sçachant 
ceste piteuse nouvelle, ne la voulut point veoir, 
mais l'envoya en un cbasteau dedans une forest, 
lequel il avoit autresfois édifié pour une occasion 
digne d'estre racomptée après ceste nouvelle, et 
la teint là longuement en prison, luy faisant dire 
que, si elle vouloit quitter son mary, il la tien- 
droit pour sa fille et la mèttroit en liberté. Et 
toutesfois elle teint ferme, et aima mieux le 
lien de sa prison, en conservant ceiuy de son 
mariage, que toute la liberté ' du monde sans 
son mary; et sembloit advis à son visage que 
toutes ses peines luy estoient passetemps très* 
plaisant, puis qu'elle les souffroit pour celuy 
qu'elle aimoit. 

Que diray-je des hommes? Ce bastard tant 
obligé à die, comme vous avez ouy, s'enfuit en 
Allemaigne, où il avoit beaucoup d'amis, et mon- 
stra bien par sa légèreté que vraye et parfaicte 
amour ne luy avoient pas tant faict pourchasser 
Rolandine que l'avarice et ambition, en sorte 
qu'il devint tant amoureux d'une dame d' Alle- 
maigne qu'il oublia à visiter par lettres celle qui 
pour luy soustenoit tant de tribulations : car 
jamais la fortune, quelque rigueur qu'elle leur 
tint, ne leur peut oster le moyen de s'escripre 
l'un à ^autre, mais la folié et meschante amour 
où il se laissa tomber, dont le cueur de Rolandine 
eut premier un sentiment tel qu'elle ne pouvoit 
plus reposer. Puis, voyant ses escriptures tant 
changées et refroidies du langage accoustumé 
qu'elles ne ressembloient en rien aux passées, 
soupçonna que nouvelle amitié la separoit de son 
mary et le rendoit ainsi estrange d'elle, ce que 
toutes les peines et tourments ^qu'on luy avoit 
peu donner n'avoient sceu faire. Et parce que sa 
parfaicte amour ne vouloit qu'elle assist jugement 
sur un soupçon, trouva moyen d'envoyer secret- 
tement un serviteur en qui elle se fioit, non pour 
luy escripre et parler à luy, mais pour l'espier et 
veoir la vérité. Lequel, retourné du voyage, luy 
dist que pour le seur il avoit trouvé le bastard 
bien fort amoureux d'une dame d'Allemaigne, et 
que le bruit estoit qu'il pourchassoit à l'espouser, 

car elle estoit fort riche. Ceste nouvelle apporta 
si extrême douleur au cueur de ceste pauvre Ro- 
landine que, ne la pouvant porter, tomba grief- 
vement malade. Ceux qui entendoient l'occasion 
luy dirent de la part de son père que, puis qu'elle 
voyoit la grande meschanceté du bastard, juste- 
ment elle le pouvoit abandonner, et la persua- 
dèrent de tout leur possible. Mais, nonobstant 
qu'elle fust tourmentée jusques au bout, si n'y 
eut il jamais remède de luy faire changer son 
propos, et monstra en ceste dernière tentation 
l'amour qu'elle avoit à sa tresgrande vertu : car, 
ainsi que l'amour se diminuoit du costé de luy, 
ainsi augmentoit du sien, et demeura, malgré qu'il 
en eust, l'amour entier et parfaict ; car l'amour 
qui defailloit du costé de luy tourna en elle, et, 
quand elle cogneut qu'en elle estoit l'amour en- 
tière, qui autresfois avoit esté departy en deux, 
elle délibéra de la conserver jusques à la mort de 
l'un ou de l'autre. Parquoy la bonté divine, qui 
est parfaicte charité et vraye amour, eut pitié de 
sa douleur et regarda sa patience, en sorte qu'a- 
près peu de jours le bastard mourut à la pour- 
suite d'une autre femme. Dont elle bien adver- 
tie par ceux qui l'avoient veu mettre en terre, 
envoya supplier son père qu'il luy pleust qu'elle 
parlast à luy. Le père s'y en alla incontinent, qui 
jamais depuis sa prison n'avoit parlé à elle, et, 
après avoir bien au long entendu ses justes rai- 

sons, en lieu de la reprendre et tuer (comme 
souvent il la menaçoit par parolies) , la print entre 
ses bras, et, en pleurant tresfort, luy dist : « Ma 
fille, vous estes plus juste que moy : car, s'il y a 
eu faulte en vostre affaire, j'en suis la principale 
cause ; mais, puis que Dieu l'a ainsi ordonné, je 
veux satisfaire au passé.» Et, après l'avoir emmenée 
en sa maison, il la traictoit comme sa fille aisnée. 
Elle fut à la fin demandée en mariage par un 
gentil-homme du nom et armes de iadicte maison, 
qui estoit fort sage et vertueux, et qui estimoit 
tant Rolandine , laquelle il frequentoit souvent, 
qu'il luy donna louange de ce dont les autres la 
blasmoient, cognoissant que sa fin n'avoit esté 
que pour la vertu. Le mariage fut agréable au père 
et à Rolandine, et fut incontinent conclud. Il est 
vray qu'un frère qu'elle avoit, seul héritier de la 
maison, ne voulôit s'accorder qu'elle eust nul 
partage, luy mettant au devant qu'elle avoit deso- 
bey à son père. Et, après la mort du bonbomme, 
luy teint si grande rigueur que son mary, qui es- 
toit un puisné, et elle, avoient assez affaire à 
vivre. En quoy Dieu pourveut : car le frère, qui 
vouloit tout tenir, laissa en un jour, par une mort 
subite, les biens qu'il tenoit de sa sœur et les siens 
ensemble. Ainsi elle fut héritière d'une bonne et 
grosse maison, où elle vesquit honorablement et 
sainctement en l'amour de son mary. Et, après 
avoir eslevé deux fils que Dieu leur donna, rendit 

joyeusement son ame à celuj où de long temps 
elle avoit sa parfaicte confiance. 

« Or, mes dames, je vous prie, que les hommes 
qui nous vcullcnt peindre tant inconstantes viennent 
maintenant icy, et me monstrent un aussi bon mary 
comme ceste cy fut bonne femme, et d'une telle 
foy et persévérance. Je suis seure qu'il leur seroit si 
difficile que j'aime mieux les en quitter que de me 
mettre en ceste peine; mais non vous, mes dames, 
de vous prier, pour continuer vostre gloire, ou du 
tout n'aimer point, ou que ce soit aussi parfaictc- 
ment que ceste damoiselle. Et gardez vous bien que 
nul die qu'elle ait offensé son honneur, veu que par 
sa fermeté elle est occasion d'augmenter la nostre. 
— En bonne foy^ dit Parlamente, OisUle, vous 
nous avez racompté l'histoire d'une femme d'un 
tresgrand et honeste cueur, mais qui donne autant 
de lustre à sa fermeté qu'est la desloyauté de son 
mary 9 qui la voulut laisser pour une autre. — Je 
croy, dist Longarine, que cest ennuy là luy fut le 
plus importable : car il n'y a faiz si pesant que 
l'amour de deux personnes bien uniz ne puisse dou- 
cement supporter. Mais, quand l'un fault à son 
debvoir et laisse toute la chargr sur l'autre, la 
pesanteur est importable. — Vous devez donc, dist 
Guebron, avoir pitié de nous, qui portons toute 
l'amour, sans que vous y daigniez mettre le bout 
du doigt pour la soulager. — Ha! Guebron, dist 

Parlamente, souvent sont differens les fardeaux de 
l'homme et de la femme. Car V amour de la femme, 
bien fondée et appuyée sur Dieu et son honneur, 
est si juste et raisonnable que celuy qui se départ 
de telle amitié doit estre estimé lasche et meschant 
envers Dieu et les hommes de bien; mais l'a/nour 
de la pluspart des hommes est tant fondée sur le 
plaisir que les femmes ignorantes, pour servir à 
leur mauvaise volonté, s'y mettent aucunes fois bien 
avant; et quand Dieu leur faict cognoistre la ma- 
lice du cueur de celuy qu'elles estimoient bon, elles 
s'en peuvent départir avec leur honneur et bonne 
réputation : car les plus couvertes follies sont 
tousjours les meilleures. — Voilà donc une raison, 
dist Hircan, forgée sur une fantasie de vouloir 
soustenir que les femmes honestes peuvent laisser 
honestement l'amour des hommes, et non les hommes 
celle des femmes, comme si leur cueur estoit diffé- 
rent; mais, combien que les visages et habits le soient, 
si croy je que les volontez sont toutes pareilles, sinon 
d'autant que la malice plus couverte est la pire. » 
Parlamente, avec un peu de colère, luy dist : « J'en- 
tends bien que vous estimez celles les moins mau- 
vaises de qui la malice est descouverte. — Or 
laissons ce propos là, dist Simontault, car, pour 
faire conclusion du cueur de Yhomme et de la femme, 
le meilleur des deux n'en vault rien; mais venons à 
sçavoir à qui Parlamente donnera sa voix pour 
ouyr quelque bon compte. — Je la donne, dist-clle, 

à Guebron.— Or, puis que j'ay commencé, dist il, 
à parler des cor délier s, je ne veux oublier ceux de 
Sainct Benoist, et ce qui est advenu d'eux de mon 
temps, combien que je n'entends, en racomptant 
l'histoire d'un meschant religieux, empcscher la 
bonne opinion que vous devez avoir des gens de 
bien. Mais, veu que le Psalmhle dict que « tout 
homme est menteur», et en un autre endrokt: « et 
n'est celuy qui face bien aucun, nonjusques à un * 
il me semble qu'on ne peut faillir £ estimer l'homme 
tel qu'il est. Car, s'il y a du bien, on le doit attri- 
buer à celuy qui en est la source, et non à la créa- 
ture, à laquelle par trop donner de gloire et de 
louange, ou estimer de soy quelque chose de bon, 
la plus part des personnes sont trompées. Et à fin 
que vous ne trouviez impossible que soubs extrême 
austérité ne se trouve extrême concupiscence, enten- 
dez ce qui advint du temps du Roy François pre- 
mier de ce nom. 




NOUVELLE VINGTDEUXIESME 




Un prieur reformateur, soubs umbre de son hypochrisie, 
tente tous moyens pour séduire une saincte religieuse ; 
dont en fin sa malice est descouverte. 



n la ville de Paris y avoit un prieur 
de sainct Martin des Champs, duquel 
je tairay le nom pour l'amitié que 
je luy ay portée. Sa vie, jusques à 
l'aage de cinquante ans, fut si austère que le 
bruit de sa saincteté creut par tout le Royaume de 
France : tellement qu'il n'y avoit prince ne prin- 
cesse qui ne luy feist grand honneur et révérence 
quand il les venoit veoir, et ne se faisoit reforma- 
tion de religion qui ne fust faicte par sa main, 
car on le nommoit le père de vraye religion. Il 
fut esleu visiteur de la grande religion des dames 
de Front evaux, desquelles il estoit tant craint 
que, quand il venoit en quelqu'un de leurs monas- 
tères, toutes les religieuses trembloient de peur, 
et, pour l'appaiser des- grandes rigueurs qu'il leur 

tenoit, le traictoient comme elles eussent faict la 
personne du Roy : ce que au commencement il 
refusoit; mais à la fin, venant sur les cinquante- 
cinq ans, commença à trouver fort bon le traicte- 
ment qu'il avoitau commencement refusé, et, s'es- 
timant luy mesme le bien public de toute religion, 
désira de conserver sa santé mieux qu'il n'avoit 
accoustumé. Et combien que sa reigle portast de 
jamais ne manger chair, il se dispensa luy mesme, 
ce qu'il ne faisoit à nul autre , disant que sur luy 
estoit tout le faiz de religion. Parquoy si bien se 
festoya que d'un moyne bien maigre il en [feit 
un bien gras; et à ceste mutation de vivre se feit 
une mutation de cueur telle qu'il commença à 
regarder les visages, dont au paravant il avok 
faict conscience; et en regardant les beautez que 
les voiles rendent plus désirables, commença à les 
convoiter. Dont, pour satisfaire à ceste convoitise, 
chercha tant de moyens subtils qu'en lieu de 
faire office de pasteur , il devint loup : tellement 
qu'en plusieurs bonnes religions, s'il en trouvoit 
quelqu'une un peu sotte, il ne failloit à la décevoir. 
Mais, après avoir longuement continué ceste mes- 
chante vie , la bonté divine, qui print pitié des 
pauvres brebis esgarées , ne voulut plus endurer 
la gloire de ce malheureux régner, ainsi que vous 
verrez. Un jour allant visiter un convent, près de 
Paris, qui se nomme Gif, advint qu'en confessant 
toutes les religieuses, en trouva une, nommée sœur 

Marie Herouët, dont la parolle estoit si douce et 
agréable qu'elle promettoit le visage et le cueur 
estre de mesme. Parquoy, seulement pour l'ouyr, 
fut esmeu en une passion d'amour qui passoit 
toutes celles qu'il avoit eu aux autres religieuses ; 
et en parlant à elle se baissa fort pour la regarder, 
et apperceut la bouche si rouge et plaisante qu'il 
ne se peust tenir de luy haulser le voile pour 
veoir si les yeux accompagnoient le demeurant, 
ce qu'il trouva ; dont son cueur fut remply d'une 
ardeur si véhémente qu'il perdit le boire et le 
manger, et toute contenance, combien qu'il la 
dissimuloit. Et quand il fut retourné en son prieuré, 
il ne pouvoit trouver repos. Parquoy en grande 
inquiétude passoit les jours et les nuicts, en cher- 
chant les moyens comme il pourroit parvenir à 
son désir et faire d'elle comme il avoit faict de 
plusieurs autres : ce qu'il cognoissoit estre fort 
difficile, parce qu'il la trouvoit sage en parolles et 
d'un esprit subtil ; et, d'autre part, se voioit si laid 
et vieil qu'il délibéra de ne luy en parler point, 
mais de chercher à la gaigner par crainte. Parquoy 
bien tost après s'en retourna audict monastère de 
Gif, auquel lieu se monstra plus austère que ja- 
mais il n'avoit faict, se courrouçant à toutes les 
religieuses, reprenant l'une que son voille n'estoit 
pas assez bas, l'autre qu'elle haulsoit trop la teste, 
et l'autre qu'elle ne faisoit pas bien la révérence 
en religieuse. Et en tous ces petits cas là se mon- 

stroit si austère qu'on le craignoit comme un Dieu 
peinct en jugement. Et luy, qui avoitles gouttes, 
se travailla tant de visiter les lieux réguliers que 
environ l'heure de vespres (heure par luy apostée) 
se trouva au dortouër. L'abbesse luy dist : « Père 
révérend, il est temps de dire vespres.» Aquoy il 
respondit : « Allez, mère, allez, faictes les dire, 
car je suis si las que je demeureray icy, non pour 
reposer, mais pour parler à sœur Marie , de la- 
quelle j'ay ouy tresmauvais rapport: car l'on m'a 
dict qu'elle caquette comme si c'estoit une mon- 
daine. » La prieure, qui estoit tante- de sa mère, 
le pria de la bien chapitrer, et la luy laissa toute 
seule, sinon un jeune religieux qui estoit avec 
luy. Quand il se trouva tout seul avec sœur Marie, 
commença à luy lever le voille et commander 
qu'elle le regardast. Elle luy respondit que sa 
reigle luy deffendoit de regarder les hommes. 
« C'est bien dict, ma fille, luy dist-il, mais il ne 
fault pas que vous estimez qu'entre nous religieux 
soyons hommes. » Parquoy sœur Marie, craignant 
faillir par désobéissance, le regarda au visage : elle 
le trouva si laid qu'elle pensa faire plus de péni- 
tence que de péché à le regarder. Le Beau père, 
après luy avoir tenu plusieurs propos de la grande 
amitié qu'il luy portoit, luy voulut mettre la main 
au tetin, qui fut par elle bien repoulsé comme 
elle devoit ; et fut si courroucé qu'il luy dist : 
« Fault il qu'une religieuse sçache qu'elle ait des 

tetins ! » Elle luy respondit : a Je sçay que j'en ay, 
et certainement que vous ny autre n'y toucherez 
point : car je ne suis si jeune ne ignorante que 
je n'entende bien ce qui est péché et ce qui ne 
l'est pas. » Et quand il veid que ses propos ne la 
pouvoient gaigner, luy en va bailler d'un autre, 
disant : « Helas! ma fille, il fault que je vous déclare 
mon extrême nécessité : c'est quej'ay une maladie 
que tous les médecins trouvent incurable, sinon 
que je me resjouïsse et joue avec quelque femme 
que j'aime bien fort. De moy, je ne voudrois 
pour mourir faire péché mortel. Mais, quand l'on 
viendroit jusques là, je sçay que simple fornication 
n'est nullement à comparer au péché d'homicide. 
Parquoy, si vous aimez ma vie, en sauvant vostre 
conscience de crudelité, vous me la sauverez. » Elle 
luy demanda quelle façon de jeu il entendoit faire. 
Il luy dist qu'elle ppuvoit bien reposer sa con- 
science sur la sienne, et qu'il ne feroit chose dont 
Tune ne l'austre fust chargée. Et, pour luy mons- 
trer le commencement du passe-temps qu'il de- 
mandoit, la vint embrasser, et essayer de la jetter 
sur unlict. Elle, cognoissant sameschante inten- 
tion, se deffendit si bien de parolles et de bras 
qu'il n'eut pouvoir de toucher qu'à ses habille- 
mens. A l'heure, quand il veid toutes ses inventions 
et efforts estre tournez en rien, comme un homme 
furieux, et non seulement hors de conscience, 
mais de raison naturelle , luy meit la main soubs 

la robbe, et tout ce qu'il peut toucher des ongles 
esgratigna de telle fureur que la pauvre fille, en 
criant bien fort, de tout son hault tomba à terre 
toute esvanouye. Et à ce cry entra l'abbesse dans 
le dortouër où elle estoit, laquelle, estant à ves- 
pres, se souvint avoir laissé ceste religieuse seule 
avec le Beau père , qui estoit fille de sa niepce, 
dont elle eut un scrupule en sa conscience , qui 
luy feit laisser vespres, et alla à la porte du dor- 
touër escouter ce que l'on faisoit ; mais, ojant la 
voix de sa niepce, poussa la porte que le jeune 
moyne tenoit. Et quand le prieur veid venir l'ab- 
besse, en luy monstjant sa niepce esvanouye en 
terre, luy dist : « Sans faulte, nostre mère, vous 
avez grand tort, que vous ne m'avez dict les con- 
ditions de sœur Marie : car, ignorant sa débilité, 
je l'ay faict tenir de bout devant moy, et en la cha- 
pitrant s'est esvanouye , comme vous voyez. & Ils 
la feirent revenir avec vinaigre et autres choses 
propices, et trouvèrent que de sa cheutte elle es- 
toit blessée à la teste. Et quand elle fut revenue, 
le prieur, craignant qu'elle comtast à sa tante. 
l'occasion de son mal, luy dist à part : « Ma fille, 
je vous commande, sur peine d'inobedience et 
d'estre damnée éternellement, que vous n'ayez 
jamais à parler de ce que je vous ay faict icy. 
Car entendez que l'extrémité d'amour m'y a con- 
traint, et, puis que je voy que vous ne le voulez, 
je ne vous en parleray jamais que ceste fois, vous 

asseurant que, si vous me voulez aimer, je vous 
feray eslire abbesse d'une des meilleures abbayes 
de ce royaume. » Elle luy respondit qu'elle aimoit 
mieux mourir en chartre perpétuelle que d'avoir 
jamais autre amy que celuy qui estoit mort pour 
elle en la croix, avec lequel elle aimoit mieux 
souffrir tous les maux que le monde pourroit 
donner que sans luy avoir tous les biens, et qu'il 
n'eust plus à luy parler de ces propos, ou elle le 
diroit à sa mère abbesse ; mais qu'en se taisant, 
elle se tairoit. Ainsi s'en alla ce mauvais pasteur, 
lequel, pour se montrer tout autre qu'il n'estoit, 
et pour encor avoir le plaisir de regarder celle 
qu'il aimoit, se retourna vers Pabbesse, luy disant : 
« Ma mère, je vous prie, faictes chanter à toutes 
voz filles un salve regina, en l'honneur de ceste 
vierge, où j'ay mon espérance. » Ce qui fut 
faict , durant lequel ce regnard ne feit que plorer, 
non d'autre dévotion que de regret qu'il avoit de 
n'estre venu au dessus de la sienne. Et toutes les 
religieuses, pensans que ce fust d'amour à la vierge 
Marie, l'estimoient un sainct homme. Sœur Marie, 
qui cognoissoit sa malice, prioit en son cueur de 
confondre celuy qui desprisoit tant la virginité. 
Ainsi s*en alla cest hipocrite à Sainct Martin, 
auquel, lieu ce meschant feu qu'il avoit en son 
cueur ne cessa de brasier jour et nuict, et de 
chercher toutes les inventions possibles pour venir 
à ses fins. Et pource que sur toutes choses il crai- 

gnoit l'abbesse, qui estoit femme vertueuse, il 
pensa le moyen de Poster de ce monastère. Ainsi 
s'en alla vers ma dame de Vendosme, pour l'heure 
demeurant à la Fere, où elle avoit édifié et fondé 
un convent de saine t Benoist , nommé le mont 
d'Olivet, et, comme celuy qui estoit le souverain 
reformateur, luy donna à entendre que l'abbesse 
dudict mont d'Olivet n'estoit pas assez suffisante 
pour gouverner une telle communauté. La bonne 
dame le pria de luy en donner une autre qui 
fust digne de cest office. Et luy, qui ne demandoit 
autre chose, luy conseilla de prendre l'abbesse 
de Gif, pour la plus suffisante qui fust en France. 
Ma dame de Vendosme incontinent l'envoya 
quérir, et luy donna la charge de son monastère 
du mont d'Olivet. Le prieur de sainct Martin , 
qui avoit en sa main les voix de toute la religion, 
feist eslire à Gif une abbesse à sa dévotion. Et 
après ceste élection s'en alla audict lieu de Gif 
essayer encores une fois si par prière bu par dou- 
ceur il pourroit gaigner sœur Marie Herouët. Et 
voyant qu'il n'y avoit nul ordre, retourna désespéré 
en son prioré de sainct Martin, auquel lieu, tant 
pour venir à sa fin que pour se venger de celle 
qui luy estoit trop cruelle, de peur aussi que son 
affaire fust éventé, feist desrobber secrettement 
les reliques dudict Gif de nuict, et meit à sus tu 
confesseur de leans, fort vieil et homme de bien, 
que c'estoit luy qui les avoit desrobbées, et pour 

ceste cause le meist en prison à sainct Martin ; 
et, durant qu'il le tenoit prisonnier, suscita deux 
tesmoings, lesquels ignoramment signèrent ce que 
monsieur de sainct Martin leur commanda : c'es- 
toit qu'ils avoient veu dans un jardin ledict confes- 
seur avec sœur Marie en acte villain et deshon- 
neste, ce qu'il voulut faire advouêr au vieil reli- 
gieux. Mais luy, qui sçavoit toutes les faultes de 
son prieur, le supplia le vouloir mener en cha- 
pitre, et que là, devant tous lès religieux, il diroit 
la vérité de tout ce qu'il en sçavoit. Le prieur, 
craignant que la justification du confesseur fust sa 
condamnation, ne voulut point entendre à ceste 
requeste ; mais, le trouvant ferme en son propos, 
le traicta si mal en prison que les uns dient qu'il 
y mourut, les autres qu'il le contraignit de laisser 
son habit et s'en aller hors du royaume de 
France. Quoy qu'il en soit, jamais depuis on ne 
le veid. Quand le prieur estima avoir une telle 
prise sur sœur Marie, s'en alla à la religion, où 
Pabbesse, estant faicte à sa poste, ne le contredi- 
soit en rien; et là commença de vouloir user de 
son auctorité de visiteur, et feit venir toutes les 
religieuses l'une après l'autre, pour les ouïr en 
une chambre en forme de confession et Visitation. 
Et quand ce fut au rang de sœur Marie, qui avoit 
perdu sa bonne tante, il recommença à luy dire : 
« Sœur Marie, vous sçavez de quel crime vous 
estes accusée, et que la dissimulation que vous 

faictes d'estre tant chaste ne vous a de rien servy, 
car on cognoist bien que vous estes tout le con- 
traire. » Sœur Marie luy respondit, d'un visage as- 
seuré : « Faictes moy venir celuy qui m'a accusée, et 
vous verrez si devant moy il demeurera en sa mau- 
vaise opinion. » Il luy dist : « Il ne vous fault aultre 
preuve, puis que le confesseur mesme a esté con- 
vaincu. » Sœur Marie luy dist : « Je le pense si 
homme de bien qu'il n'aura pas confessé telle 
meschanceté et mensonge; mais, quand ainsi 
seroit, faictes le venir devant moy, et je prouve- 
ray le contraire de son dire. » Le prieur, voyant 
qu'en nulle sorte il ne la pouvoit estonner, luy 
dist : « Je suis vostre père, qui pour ceste cause 
désire sauver vostre honneur : partant je remects 
ceste vérité à vostre conscience, à laquelle j'ad- 
jousteray foy. Je vous demande et vous conjure, 
sur peine de péché mortel, de me dire vérité, à 
sçavoir si vous estiez vierge quand vous fustes 
mise céans. » Elle luy respond : « Mon père, 
l'aage de cinq ans, que j'avois, doit estre tes- 
moing de ma virginité. — Or bien, ma fille, 
depuis ce temps là avez vous point perdu ceste 
belle fleur? » Elle luy jura que non, et que 
jamais n'avoit trouvé empeschement que de luy. 
A quoy il dist qu'il ne la pouvoit croire, et que 
la chose gisoit en preuve. « Quelle preuve, dist 
elle, vous en plaist il faire ? — Comme j'en fais 
aux autres, dist le prieur : car, tout ainsi que je 

suis visiteur des âmes, aussi le suis-je des corps. 
Vos abbesses et prieures ont passé par mes mains, 
vous ne devez craindre que je visite votre virgi- 
nité. Parquoy jettez vous sur le lict, et mettez le 
devant de vostre habillement sur vostre visage. » 
Sœur Marie luy respondit par colère : « Vous 
m'avez tant tenu de propos de la folle amour que 
vous me portez que j'estime plustost que me 
voulez oster ,ma virginité que de la vouloir visi- 
ter : parquoy entendez que jamais je n'y consen- 
tiray. » Alors il luy dist qu'elle estoit excommu- 
niée de refuser l'obédience de ceste religion, et, 
si elle ne consentoit, qu'il la deshonoreroit en 
plein chapitre et diroit le mal qu'il sçavoit entre 
elle et le confesseur. Mais elle, d'un visage sans 
peur, luy respondit : « Celuy qui cognoist le 
cueur de ses serviteurs me rendra autant d'ho- 
neur devant luy que vous me ferez de honte 
devant les hommes. Parquoy, puis que vostre 
malice en est jusques là, j'aime mieux qu'elle 
parachevé sa cruauté envers moy que le désir de 
son mauvais vouloir : car je sçay que Dieu est 
juste juge. » A l'heure il s'en alla amasser tout 
le chapitre, et feit venir devant luy à genoux 
sœur Marie, à laquelle il dist, par un merveil- 
leux despit : « Sœur Marie, il me desplaist que 
les bonnes admonitions que je vous ay données 
ont esté inutiles en vostre endroit; et vous estes 
tombée en un tel inconvénient que je suis con- 

trainct de vous enjoindre une pénitence contre ma 
coustume : c'est qu'ayant examiné vostre confes- 
seur sur aucuns crimes à luy imposez, m'a confes- 
sé avoir abusé de vostre personne au lieu où les 
tesm oings dient l'avoir veu. Parquoy, ainsi que 
vous avois eslevée en estât honorable, et mais- 
tresse des novices, j'ordonne que vous soyez mise 
non seulement la dernière de toutes, mais man- 
geant à terre devant toutes les sœurs pain et eau, 
jusques à ce qu'on cognoisse vostre contrition 
suffisante d'avoir grâce. » Sœur Marie, estant 
advertie par une de ses compaignes, qui entendoit 
tout son affaire, que, si elle respondoit chose qui 
despleust au prieur, il la mettroit in pace, c'est à 
dire en chartre perpétuelle, endura cette sen- 
tence, levant les yeux au ciel, et priant celuy qui 
avoit esté sa résistance contre le péché vouloir 
estre sa patience contre sa tribulation. Encores 
défendit ce vénérable prieur que, quand sa mère 
i ou ses parens viendroient, qu'on ne la sourTrist 

J de trois ans parler à eux, n'escrire lettres sinon 

j faictes en communauté. Ainsi s'en alla ce mal- 

heureux homme sans plus y revenir, et fut ceste 
pauvre fille long temps en la tribulation que vous 
avez ouye. Mais sa mère, qui sur tous ses enfans 
l'aimoit, voyant qu'elle n'avoit plus de nouvelles 
d'elle, s'en esmerveilla fort, et dist à un sien fils, 
sage et honneste gentil-homme, qu'elle pensoit 
que sa fille estoit morte, et que les religieuses, 

pour en avoir la pension annuelle, luy dissimu- 
loient, luy priant, en quelque façon que ce fust, ; 
de trouver moyen de veoir sadicte sœur. Lequel 
incontinent alla à la religion, en laquelle on luy 
feit les excuses accoustumées : c'est qu'il y avoit 
trois ans que sa sœur ne bougeoit du lict. Dont 
il ne se teint pas content, et leur jura que, s'il ne 
la voyoit, il passeroit par dessus les murailles et 
forceroit le monastère. Dequoy elles eurent si 
grande peur qu'elles luy amenèrent sa sœur à la. 
grille, laquelle l'abbesse tenoit de si près qu'elle 
ne pouvoit dire à son frère chose qu'elle n'enten- 
dist. Mais elle, qui estoit sage, avoit mis par 
escrit tout ce qui est cy dessus, avec mille autres 
inventions que ledict prieur avoit trouvées pour la 
décevoir, que je laisse à compter pour la lon- 
gueur. Si ne veux-je oublier à dire que, durant 
que sa tante estoit abbesse, pensant qu'il fust 
refusé pour sa laideur, feit tenter sœur Marie par 
un beau et jeune religieux, espérant que, si par 
amour elle obeïssoit à ce religieux, que après il 
la pourroit avoir par crainte. Mais d'un jardin où 
ledict religieux luy teint propos, avec gestes si 
deshonnestes que j'aurois honte de les référer, 
la pauvre fille courut à l'abbesse, qui parloit au 
prieur, criant : « Ma mère, ce sont diables, en 
lieu de^religieux, ceux qui nous viennent visiter. » 
Et à l'heure le prieur, ayant peur d'estre descou- 
vert, commença à dire en riant : « Sans faulte, 

ma mère, sœur Marie a raison. » Et, en la prenaa 
par la main, luy dist devant l'abbesse : a J'avoi 
entendu que sœur Marie parloit fort bien e 
avoit le langage si à main qu'on Uestimoit mon- 
daine; et pour ceste occasion je me suis con* 
trainct, contre mon naturel, tenir tons les pro- 
pos que les hommes mondains tiennent au 
femmes, ainsi que je trouve par escript (car d'ex- 
périence j'en suis aussi ignorant comme le jour qw 
je fus né); et en pensant que ma vieillesse et laideui 
luy faisoient tenir propos si vertueux, je comman- 
day à mon jeune religieux de luy en tenir dé sem- 
blables, à quoy vous voyez qu'elle a vertueuse 
ment résisté. Dont je l'estime si sage et vertueuse 
que je veux qu'elle soit doresnavant la premier* 
après vous, et maistresse des novices, à fin qui 
son bon vouloir croisse tous) ours de plus en plu 
en vertu. » Cest acte icy et plusieurs autres feit a 
bon religieux durant trois ans qu'il fut amoureu: 
i de la religieuse ; laquelle (comme j'ay dict) bailli 

I par la grille à son frère tout le discours de si 

| piteuse histoire. Ce que le frère porta à sa mère 

qui, toute desespérée, vint à Paris, où elle trouvi 
la Royne de Navarre, sœur unique du Roy, i 
qui elle monstra ce piteux discours, en luy disant 
« Ma dame , fiez-vous une autre fois en ▼« 
hipocrites. Je pensois avoir mis ma fille an! 
faulxbourgs et chemin de paradis, mais je Ta; 
mise en enfer, entre les mains des pires diable 

qui y puissent estre : car les diables ne nous ten- 
tent s'il ne nous plaist, et ceux cy nous veulent 
avoir par force où l'amour deffault. » La Royne 
de Navarre fut en grande peine : car entièrement 
elle se confioit en ce prieur de sainct Martin, à 
qui elle avoit baillé la charge des abbesses de 
Montivilier et de Can, ses belles sœurs. D'autre 
costé, le crime si grand luy donna telle horreur et 
envie de venger l'innocence de" ceste pauvre fille, 
qu'elle communiqua au chancellier du Roy (pour 
lors Légat en France) de l'affaire, et feit envoyer 
quérir le prieur, lequel ne trouva nulle excuse, 
sinon qu'il avoit soixante dix ans; et parla à la 
Royne de Navarre, luy priant, sur tous les plaisirs 
qu'elle luy voudroit jamais faire, et pour recom- 
pense de tous ses services, qu'il luy pleust de 
faire cesser ce procès, et qu'il confesseroit .que 
sœur Marie Herouët estoit une perle d'honneur 
et de virginité. La Royne, oyant cela, fut tant 
esmerveillée qu'elle ne sceut que luy respondre, 
ains le laissa là; et le pauvre homme, tout confus, 
se retira en son rifonastere, où il ne voulut plus 
estre veu de personne, et ne*vesquit qu'un an 
après. Et sœur Marie Herouët, estimée comme 
elle meritoit par les vertuz que Dieu avoit mises 
en elle, fut ostée de ladicte abbaye de Gif, où 
elle avoit eu tant de mal, et faicte abbesse, par le 
don du Roy, de l'abb c aye nommée Gien, près 
Montargis, qu'elle reforma, et vesquit comme 

pleine de l'esprit de Dieu, le louant toute sa vie 
de ce qu'il luy avoit pieu luy donner honneur et 
repos. 

« Voilà, mes dames, une histoire qui est bien pour 
monstrer ce que dict l'Evangile, et sainct Paul aux 
Corinthiens: Que Dieu, par les choses foibles, con- 
fond les fortes, et, par les inutiles aux yeux des 
hommes, la gloire de ceux qui cuident estre quelque 
chose, et ne sont rien. Et pensez, mes dames, que, 
sans la grâce de Dieu, il n'y a homme ou l'on doive 
croire nul bien, ne si forte tentation dont avecques 
luy l'on [n'emporte victoire: comme vous pouvez 
veoir par la confession de celuy que l'on estimoit 
juste, et par l'exaltation de celle qu'il vouloit fdire 
trouver pécheresse et meschante. Et en cela est vt- 
rifié le dire de nostre Seigneur: Qui se exaltera 
sera humilié, et qui se humiliera sera exalté. — 
Helas ! dist Oisille, que ce prieur là a trompé de 
gens de bien ! car j'ay veu qu'on se fioit plus en luy 
qu'en Dieu. — Ce n'est pas moy, dist Nomcrfide, 
car je ne m'arreste point à telle f gens. — Il y en 
a de bons, dist Oisille, et ne fault pas que pour les 
mauvais ils soient tous jugez; mais les meilleurs 
sont ceux qui hantent moins les maisons séculières 
et les femmes. — Vous dictes bien, dist Emarsuitte : 
car moins on les voit, moins on les cognoist et plus 
on les estime, pource que la fréquentation les monstre 
tels qu'ils sont. — Or laissons le monstier où il est, 

dist Nomerfide, et voyons à qui Guebron donnera 
sa voix. — Ce sera, dist il, à ma dame Oisille, à 
fin qu'elle die quelque chose à l'honneur des frères 
religieux. — Nous avons tant juré, dist Oisille, de 
dire vérité, que je nesçaurois soustenir autre partie. 
Et aussi, en 'faisant vostre compte, vous m'avez 
remis en mémoire une piteuse histoire que seray 
contraincte de dire, pource que je suis voisine du 
pais où de mon temps elle est advenue. Et à fin, 
mes dames, que l'hypocrisie de ceux qui s'estiment 
plus religieux que les autres ne vous enchante l'en- 
tendement, de sorte que vostre foy, divertie de ce 
droict chemin, s'estime trouver salut en quelque 
autre créature qu'en celuy seul qui ne veult avoir 
compaignon ci nostre création et rédemption, lequel 
est tout puissant pour nous sauver en la vie éternelle, 
et en ceste temporelle nous consoler et délivrer de 
toutes noz tribulations, cognoissant que souvent 
l'ange satan se transforme en ange de lumière, à 
fin que l'ail extérieur, aveuglé par l'apparence de 
saincteté et de deifotion, ne s'arreste à ce qu'il doibt 
fuir, il me semBle bon de vous en racompter une 
advenue de nostre temps. » 

Trois meurtres advenuz en une maison, à sçavoir tn la 
personne du seigneur, de sa femme et de leur enfant, 
par la meschanceté d'un Cordelier. 




u pays de Perigord y avoit un gentil- 
homme , qui avoit telle, dévotion à 
sainct François qu'il luy sembloit que 
tous ceux qui portoient cest habit 
debvoient estre semblables au bon sainct. En 
l'honneur de quoy avoit faict faire en sa maison 
chambre et garderobbe propre pour les loger, 
par le conseil desquels il conduisoit toutes ses 
affaires, voire jusques aux moindres choses de son 
mesnage, s 'estimant cheminer seurement en suy- 
vant leur bon conseil. Or advint un jour que la 
femme de ce gentil-homme , qui estoit belle et 
non moins sage que vertueuse, avoit faict un beau 
fils, dont l'amitié que luy portoit son mary 
augmenta doublement. Et, pour festoyer la com- 
mère, envoya quérir un sien beau frère. Ainsi que 
l'heure du soupperfut venue, arriva un cordelier, 

duquel je celeray le nom pour l'honneur de la 
religion. Le gentil-homme fut fort aise voyant son 
père spirituel, devant lequel il ne cachoit nul se- 
cret. Et après plusieurs propos tenuz entre sa 
femme, son beau frère et luy, se misrent à table 
pour soupper, durant lequel ce gentil-homme, re- 
gardant sa femme , qui avoit assez de beauté et 
de bonne grâce pour estre désirée, commença 
à demander tout hault une question au beau père : 
« Mon père, est il vray qu'un homme pèche mor- 
tellement de coucher avec sa femme pendant 
qu'elle est en couche ?» Le beau père, qui avoit 
la contenance et la parolle contraire à son cueur, 
luy respondit: « Sans faulte, monsieur, je pense 
que ce soit un des grands péchez qui se facent 
en mariage, et ne fust que l'exemple de la 
benoiste vierge Marie, qui ne voulut entrer au 
temple jusques après le jour de la purification, 
combien qu'elle n'en eust besoing. Ainsi ne de- 
vriez-vous jamais faillir de vous abstenir d'un petit 
plaisir, veu que la bonne vierge Marie s'abstenoit, 
pour obéir à la loy, d'aller au temple , où estoit 
toute sa consolation. Etoultre ce, les docteurs en 
médecine dient qu'il y a grand danger pour la 
lignée qui en peut venir.» Quand le gentil-homme 
entendit ces paroljes, il en fut bien fasché , car il 
esperoit bien que son beau père luy donneroit 
congé, mais il n'en parla plus avant. Le beau père, 
durant ces propos, après avoir beu quelque peu 

d'avantage qu'il n'estoit besoing, regardant la 
damoiselle, regarda aussi et pensa bien en soj 
mesme que, s'il estoit le mary d'elle, ne deman- 
deroit conseil à personne quelconque de coucher 
avec sa femme. Et ainsi que le feu peu à peu 
s'allume, tellement qu'il vient à embraser toute 
la maison, ainsi ce pauvre frater commença à 
brusler par telle concupiscence que soudainement 
délibéra de venir à fin du désir que plus de 
trois ans durans avoit porté couvert en son cueur. 
Et après que les tables furent levées, print le gentil- 
homme par la main, et, le menant auprès du lict de 
la femme, luydist devant elle : « Monsieur, pource 
que je cognois l'amitié qui est entre vous et ma 
damoiselle, laquelle, avec la grande jeunesse qui 
est en vous, vous tourmente si fort, sans faulte 
j'en ay grande compassion. Et pource vous diray 
un secret de nostre saincte Théologie : c'est que 
la loy (qui pour les abuz des mariz indiscrets est si 
rigoureuse) ne veult permettre que ceux qui sont 
de bonne conscience comme vous soient frustrez 
de l'intelligence. Parquoy, monsieur, je vous ay 
dict devant les gens l'ordonnance de la sévérité 
de la loy; mais à vous, qui estes homme sage, ne 
doibs celer la doulceur. Sçachez, mon fils, qu'il 
y a femmes et femmes, aussi hommes et hommes. 
Premièrement vous fault sçavoir de ma damoiselle 
que voicy, veu qu'il y a trois sepmaines qu'elle 
est accouchée, si elle est hors du flux de sang. » 

A quoy respondit la damoiselle que certainement 
elle estoit toute nette. Et adonc dist le Cordelier ; 
« Mon fils, je vous donne congé d'y coucher 
sans aucun scrupule , mais que vous promettiez 
deux choses. » Ce que le gentil-homme feit volon- 
tiers. « La première, dist le beau père, est que ne 
parlerez à personne, mais y viendrez secrettement; 
l'autre , que vous n'y viendrez qu'il ne soit deux 
heures après minuict , à fin que la digestion de la 
bonne dame ne soit empeschée par voz follies. » 
Ce que le gentil-homme luy proaiist, et jura par 
tel serment que celuy qui le oognoissoit plus sot 
que menteur s'en teint tout asseuré. Et après 
plusieurs propos se retira le beau père en sa 
chambre , leur donnant la bonne nuict , avec 
grande bénédiction. Mais en se retirant print le 
gentil-homme par la main, luy disant: « Sans 
faulte, monsieur, vous en viendrez, et ne ferez 
plus veiller la pauvre damoiselle.» Le gentil-homme, 
en la baisant, luy dist : « M'amie, laissez moy la 
chambre ouverte», ce qu'entendist tresbien le 
beau père; et ainsi se retira chacun en sa chambre. 
Mais, si tost que le beau père fut retiré, ne pensa 
pas à dormir ne reposer : car, incontinent qu'il 
n'ouït plus de bruit en la maison, environ l'heure 
qu'il avoit accoùstumé aller à matines, s'en alla 
doulcement droict en la chambre, où le seigneur 
estoit attendu, et là trouvant, la porte ouverte, va 
finement esteindre la chandelle , et le plus tost 

qu'il peut se coucha près d'elle, sans dire mot. La 
damoiselle, cuidant que ce fust son mary, luj dist : 
« Comment, mon mary ! vous avez tresmal retenu 
la promesse que feistes hier au soir à nostrec on- 
fesseur de ne venir icy jusques à deux heures. » 
Le Cordelier, plus attentif à la vie active qu'à la 
contemplative, avec la crainte qu'il avoit d'estre 
cogneu, pensa plus à satisfaire au meschant désir, 
duquel de long temps avoit le cueur empoisonné, 
qu'à luy faire nulle response; dont la damoiselle 
fut fort estohnée. Et quand le Cordelier veid ap- 
procher l'heure que le mary devoit venir, se leva 
d'auprès la damoiselle, et retourna soudainement 
en sa chambre. Et tout ainsi que la fureur de la 
concupiscence luy avoit osté le dormir , aussi la 
crainte, qui tousjours suit la meschanceté, ne luy 
permist de trouver aucun repos; mais s'en alla au 
portier de la maison , et luy dist : « Mon amy , 
monsieur m'a commandé m'en aller incontinent 
en nostre convent faire quelques prières où il a 
dévotion; parquoy, je vous prie, baillez moy ma 
monture, et m'ouvrez la porte, sans que personne 
en oye rien , car l'affaire est nécessaire et secret. » 
Le portier , sçachant bien qu'obeïr au Cordelier 
estoit service à son seigneur fort agréable, luy ou- 
vrit secrettement la porte et le meit dehors. En cest 
instant s'esveilla le gentilhomme, lequel, voyant 
approcher l'heure qui luy estoit donnée du beau 
père pour aller veoir sa femme, se leva en sa 

robbe de nuict et s'en alla vistement coucher où, 
par l'ordonnance de Dieu, sans congé d'homme 
il pouvoit aller. Et quand sa femme l'ouït parler 
auprès d'elle, s'esmerveilla si fort qu'elle luy dist, 
ignorant ce qui estoit passé : « Comment, mon- 
sieur ! est-ce la promesse que vous avez faicte au 
beau père de si bien garder vostre santé et la 
mienne de ce que non seulement vous estes venu 
cy avant l'heure, mais encoresy retournez? Je vous 
supplie, monsieur, pensez y. » Le gentil-homme 
fut si troublé d'ouïr ceste nouvelle qiril ne peut 
dissimuler son ennuy, et luy dist : « Quels propos 
me tenez vous ? Je sçay pour vérité qu'il y a trois 
semaines que je n'ay couché avec vous, et me 
reprenez d'y venir trop souvent. Si ces propos 
continuent, vous me ferez penser que ma com- 
paignie vous fasche , et me contraindrez, contre 
ma coustume et volonté , de chercher ailleurs le 
plaisir que, selon Dieu, je puis prendre avec vous.» 
La damoiselle, qui pensoit qu'il se mocquast, luy 
respondit : « Je vous supplie , monsieur , en me 
cuidant tromper ne vous trompez vous mesmes : 
car, nonobstant que vous n'ayez parlé à moy quand 
vous y estes venu, si ay-je bien cogneu que vous 
y estiez.» A l'heure le gentilhomme cogneut qu'ils 
estoient tous deux trompez, et luy feit grand 
serment qu'il n'y estoit point venu. Dont la dame 
print telle tristesse qu'avec pleurs et larmes le 
pria faire toute diligence de sçavoir qui ce pou- 

8 

voit estre, car en leur maison ne cou choit que le 
frère d'elle et le cordelier. Incontinent le gentil- 
homme, poulsé de soupçon du cordelier, s'en alla 
hastivement en la chambre où il avoit logé, la- 
quelle il trouva vuide. Et, pour estre mieux as- 
seuré s'il s'en estoit fuy, envoya quérir le portier, 
auquel il demanda s'il sçavoit point qu'estoit de- 
venu le Cordelier, lequel luy compta la vérité. 
Le gentil-homme, certain de ceste meschanceté, 
retourna en la chambre de sa femme et luy dist : 
« Asseurément, m'amie, celuy qui a couché avec 
vous et faict tant de beaux œuvres est nostre père 
confesseur. » La damoiselle , qui toute sa vie 
avoit aimé son honneur, entra en tel desespoir 
que, oubliant toute humanité et nature de femme, 
le supplia à genoux la venger de ceste grande 
injure. Parquoy soudain, sans autre delay, le 
gentil-homme monta à cheval et poursuivit le 
cordelier. La damoiselle, demeurant seule en. son 
lict et sans conseil ne consolation que de son 
petit enfant nouveau né, considérant le cas hor- 
rible et merveilleux qui luy estoit advenu, sans 
excuser son ignorance, se reputa comme coulpa- 
ble et la plus malheureuse du monde. Et alors 
se trouva si troublée en l'assault de ce desespoir, 
fondé sur Tenormité et gravité du péché, sur l'a- 
mour du mary et l'honneur du lignage, qu'elle 
estima sa mort trop plus heureuse que sa vie. Et, 
vaincue de ceste tristesse, tomba en tel desespoir 

qu'elle fut non seulement divertie de l'espoir que 
tout chrestien doit avoir en Dieu , mais fut du 
tout aliénée du sens commun, oubliant sa propre 
nature; tellement qu'estant hors de la tognois- 
sance de Dieu et de soy mesme, comme femme 
enragée et furieuse, print une corde de son lict 
et de ses propres mains s'estrangla. Et qui pis est, 
estant en l'agonie de ceste cruelle mort, le corps, 
qui combattoit contre icelle, se remua de telle 
sorte qu'elle donna du pied sur le visage de son 
petit enfant, duquel l'innocence ne le peut ga- 
rantir qu'il ne suyvist par mort sa douloureuse et 
dolente mère. Mais en mourant feit un tel cry 
qu'une femme, qui couchoit en la chambre, se 
leva à grande haste pour allumer de la chandelle. 
Et à l'heure, voyant sa maistresse pendue et es- 
tranglée à la corde du lict, l'enfant estouffé et 
mort dessoubs ses pieds, s'en courut toute ef- 
frayée en la chambre du frère de sa maistresse, 
lequel elle mena pour veoir ce piteux spectacle. 
Le frère, criant et menant tel dueil que peult et 
doit mener un qui aime sa sœur de tout son 
cueur, demanda à la chambrière qui avoit commis 
un tel crime, qui luy dist qu'elle ne sçavoit, et 
qu'autre que son maistre n'estoit entré en la 
chambre, lequel puis n'agueres en estoit party. 
Le frère, allant en la chambre du gentil-homme, 
et ne le trouvant point, creut asseuréement qu'il 
avoit commis le cas, et, prenant son cheval sans 

autrement s'enquérir, courut après luy et l'atten- 
dit en un chemin où il retournoit de poursuivre 
son cordelier, dolent de ne l'avoir attrappé. la- 
continent que le frère de la damoiselle veid son 
beaufrere, commença à luy crier : a Meschant et 
lasche, défendez vous, car aujourd'huy j'espère 
que Dieu me vengera de vous par ceste espée. » 
Le gentil-homme, qui se vouloit excuser, veid 
l'espée de son beaufrere si près de luy qu'il âvoit 
plus de besoing de se défendre que de s'enquérir 
de la cause de leur débat. Et lors se donnèrent 
tant de coups et l'un et l'autre que le sang 
perdu et la lasseté les contraignit se seoir à terre, 
l'un d'un costé, l'autre de l'autre. Et en prenant 
leur haleine , le gentil-homme luy demanda : 
« Quelle occasion, mon frère, a converty la grande 
amitié que nous nous sommes tousjours portez 
en si cruelle bataille ? » Le beaufrere luy respon- 
dit : « Mais quelle occasion vous a meu de faire 
mourir ma sœur, la plus femme de bien qu'oncques 
fut, et encores si meschamment que, soubs cou- 
leur de vouloir coucher avec elle, l'avez pendue 
et estranglée à la corde de vostre lict ?» Le gen- 
til-homme, entendant ceste parolle, plus mort 
que vif, dist à son frère : «Est-il bien possible 
que vous ayez trouvé vostre sœur en l'estat que 
vous dictes ? » Et quand l'autre frère l'en asseura : 
« Je vous prie, mon frère, dist le gentil-homme, 
que vous oyez la cause pour laquelle je me suis 

parti de la maison. » Et à l'heure luy feit le compte 
du meschant Cordelier; dont le frère fut fort 
estonné, et encores plus marry de ce que contre 
raison il l'avoit assailly, et, en luy demandant 
pardon, luy dist : « Je vous ay faict tort, pardon- 
nez moy. » Le gentil-homme luy respondit : * Si 
je vous ay faict tort, j'en ay la punition, car je 
suis si blessé que je n'espère jamais en eschap- 
per. » Le beaufrere essaya de le remonter à che- 
val le mieux qu'il peut et le remena en sa mai- 
son, où le lendemain il trespassa, confessant de- 
vant tous ses parens et amis que luy mesme estoit 
cause de sa mort. .Dont, pour satisfaire à la jus- 
tice, fut le beaufrere conseillé d'aller demander 
sa grâce au Roy François premier de ce nom. 
Parquoy, après avoir faict honorablement enterrer 
mary, femme et enfant, s'en alla le jour du sainct 
Vendredy pourchasser sa remission à la court; et 
la rapporta maistre François Olivier, lequel l'ob- 
tint pour le beaufrere, estant pour lors iceluy 
Olivier chancellier d'Alençon, et depuis, par ses 
grandes vertuz, ,esleu du Roy chancellier de 
France. 

« Je croy, mes dames, qu'après avoir entendu 
ceste histoire tresveritable, il n'y aura aucun de 
vous qui ne pense deux fois à loger telles gens en sa 
maison; et sçaurez qu'il n'y a plus dangereux ve- 
nin que celuy qui est le plus dissimulé. — Pensez, 

dist Hircan, que ce mary estoit un bon sot d'ame- 
ner un tel gallant soupper auprès Sunt si belle ti 
honeste femme. — fay veu le temps, dist Ôuc- 
bron, qu'en nostre païs il n'y avoit maison où il 
n'y eust chambre dediiep our les beaux pères; mais 
maintenant Us sont tant cogneuz qu'on les craint 
plus qu'advanturiers. — Il me semble, dist Parla- 
mente, qu'une femme estant dedans le lict (si ce 
n'est pour luy administrer les sacrements de V église) 
ne doit jamais faire entrer beau père ny prestre en 
sa chambre, et, quand je Vappclleray, on me pourra 
bien juger en danger de mort. — Si tout le monde 
estoit autant austère que vous, dist Emarsuitte, les 
pauvres prestres seroient pis qu'excommuniez, a"es- 
tre séparez de la veuë des femmes. — N'en ayez 
point de peur, dist Saffredent, car ils n'en auront 
jamais de faulte. — Comment ? dist Simontault: 
ce sont ceux qui par mariages nous lient aux 
femmes, et qui essayent par leur meschanceté à 
nous en deslier et faire rompre le serment qu'ils 
nous ont faict faire I — C'est grande pitié, dut 
Oisille, que ceux qui ont l'administration des sa- 
crements en jouent ainsi à la pelotte : on les devroit 
brusler tous vifs. — Vous feriez bien mieux de les 
honorer que de les blasmer, dist Saffredent, et les 
flatter que injurier. Mais passons outre, et sçachons 
qui aura la voix d' Oisille. — Je la donne, dist 
elle, à Dagoucin : car je le voy entrer en contem- 
plation telle qu'il me semble préparé à dire quelque 

bonne chose. — Puis que je ne puis ny ause, dist 
Dagoucin, dire ce que je pense, à tout le moins 
parleray-je d'un à qui cruauté porta nuisance et 
puis profit. Combien qu'amour s'estime tant fort 
et puissant qu'il veult aller tout nud, et luy est 
chose ennuyeuse et à la fin importable d'estre cou- 
vert, si est-ce que bien souvent ceux qui, pour obéir 
à son conseil, s'advancent trop de le descouvrir, 
s'en trouvent mauvais marchands, comme il advint 
à un gentil-homme de Castille, duquel vous oirrez 
l'histoire. » 




NOUVELLE VINGTQUATRIESME 



Gentile invention d'un gentil-homme pour martffmUr m 
J amours à une Royne, et ce qui tn advint. 



r 




n la court du Roy et Royne de Cas- 
tille (desquels les noms ne seront 
dicts) y avoit un gentil-homme si 
parfaict en beauté et bonnes condi- 
tions qu'il ne trouvoit son pareil en toutes le 
Espaignes. Chacun avoit ses vertuz en admira- 
tion, mais encores plus son estrange façon : cai 
jamais on ne cogneut qu'il aimast ou servist quel- 
que dame, et si en avoit en la court en tresgranc 
nombre qui estoient dignes de faire brusler h 
glace ; mais il n'y en eut point qui eust puissance 
de prendre ce gentil-homme, lequel avoit non 
Elisor. La Royne, qui estoit femme de grandi 
vertu, mais non du tout exempte de la flammi 
qui moins est cogneuë et plus brusle, regardan 
ce gentil-homme qui ne servoit nulle de se 
femmes, s'en esmerveilla, et un jour luy demandi 
s'il estoit possible qu'il aimast aussi peu qu'il ei 

faisoit le semblant. Il luj respondit que, si elle 
voyoit son cueur comme sa contenance, elle ne 
luy feroit point ceste question. Elle, désirant sça- 
voir ce qu'il vouloit dire, le pressa si fort qu'il 
luy confessa qu'il aimoit une dame qu'il pensoit 
estre la plus vertueuse de toute la Chrestienté. 
Elle feit tous ses efforts, par prières et comman- 
demens, de sçavoir qui elle estoit ; mais il ne luy 
fut possible : dont faisant semblant d'estre fort 
courroucée contre luy, jura qu'elle ne parleroit 
jamais à luy s'il ne luy nommoit celle qu'il aimoit 
tant, dont il fut si fort ennuyé qu'il fut contraint 
de luy dire qu'il aimoit autant mourir s'il falloit 
qu'il luy confessast. Mais, voyant qu'il perdoit 
sa veuê et bonne grâce par faulte de dire une 
vérité tant honneste qu'elle ne devoit estre mal 
prinse de personne, luy dist avec grande craincte : 
« Ma dame,. je n'ay la force ne hardiesse de la 
vous déclarer, mais, la première fois que vous irez 
à la chasse, je la vous feray veoir, et suis seur que 
vous jugerez que c'est la plus belle et parfaicte 
femme du monde. » Ceste response fut cause 
que la Royne alla plustost à la chasse qu'elle 
n'eust faict. Elisor en fut adverty et s'appresta 
pour l'aller servir comme il avoit acoustumé, et 
si avoit faict faire un grand miroèr d'acier en 
façon de hallecret, et, l'ayant mis devant son es- 
tomach, le couvroit tresbien d'un manteau de 
frise noire qui estoit tout bordé de canetille et 

9 

d'or frisé bien richement. Il estoit monté sur un 
cheval maureau, fort bien enharnaché de tout ce 
qui estoit nécessaire à cheval. Le harnois estoit 
tout doré et esmaillé de noir en ouvrage mo- 
resque , son chapeau de soye noire, sur lequel 
estoit une riche enseigne, où il y avoit pour de- 
vise un amour couvert par force, tout enrichj 
de pierreries. L'espée et le poignard n'estaient 
moins beaux ne bien faicts, ne de moins bonnes 
devises. Bref, il estoit bien en ordre et encores 
plus adroict à cheval, et le sçavoit si bien manier 
que tous ceux qui le voyoient laissoient le passe- 
temps de la chasse pour regarder les courses et 
saults que faisoit faire Elisor à son cheval. Après 
avoir conduict la Royne jusques au lieu où es- 
taient les tailles, en telles courses et saults que 
je vous ay dict, meit pied à terre et vint pour 
aider à la Royne à descendre; et, ainsi qu'elle luy 
tendoit les bras, il ouvrit son manteau de devant 
son estomach, et, la prenant entre les siens, luy 
monstrant son hallecret de miroër, luy dist : 
« Ma dame, je vous supplie de regarder icy », 
et, sans attendre response, la meist doucement à 
terre. La chasse finie, la Royne retourna au chas- 
teau sans parler à Elisor ; mais après le soupper 
elle l'appella, luy disant qu'il estoit le plus grand 
menteur qu'elle avoit jamais veu, car il luy avoit 
promis de luy monstrer à la chasse celle qu'il 
aimoit le plus, ce qu'il n'avoit faict ; parquoy elle 

avoit délibéré de ne faire jamais estime ne cas de 
luy. Elisor, ayant peur que la royne n'eust en- 
tendu ce qu'il luy avoit dict, luy respondit qu'il 
n'y avoit point failly, car il luy avoit monstre non 
la femme seulement, mais la chose qu'il aimoit 
le mieux. Elle, faisant la mescogneuë, luy dist 
qu'elle n'avoit point entendu qu'il luy eust mons- 
tre une seule de ses femmes. « Il est vray, dist 
Elisor; mais que vous ay-je monstre vous des- 
cendant de cheval ? — Rien, dist la Royne, sinon 
un miroër devant vostre estomach. — En ce mi- 
roër, qu'est-ce que vous avez veu ? dist Elisor. 
— Je n'ay veu que moy seulle, respondit la 
Royne.» Elisor luy dist : «Doncques, ma dame, 
pour obeïr à vostre commandement, vous ay tenu 
promesse : car il n'y a ny aura jamais autre image 
en mon cueur que celle que vous avez veuë au 
devant de mon estomach, et celle là seule veux-je 
aimer, révérer et adorer, non comme femme, 
mais comme Dieu en terre, entre les mains de 
laquelle je mets ma mort et ma vie, vous sup- 
pliant que ma parfaicte et grande affection, qui a 
esté ma vie tant que je l'ay portée couverte, ne 
soit ma mort en la descouvrant ; et si je ne suis 
digne d'estre de vous regardé ny accepté pour 
serviteur, au moins souffrez que je vive, comme 
j'ay accoustumé, du contentement que j'ay, dont 
mon cueur a ausé choisir pour le fondement de 
son amour un si parfaict et digne Heu, duquel je 

ne puis avoir autre satisfaction que de sçavoir que 
mon amour est si grande et parfaicte que je me 
dois contenter d'aimer seulement, combien que 
je ne puisse estre^aimé. Et s'il ne tous plaist, par 
la cognoissance de ceste grande amour, m'avoir 
plus agréable qu'auparavant, au moins ne m'ostez 
la vie, qui consiste au bien que j'ay de vous 
veoir comme j'ay accoustumé : car je n'ay de 
vous nul bien, sinon autant qu'il m'en fault pour 
mon extrême nécessité; et si j'en ay moins, tous 
en aurez moins de serviteurs, en perdant le meil- 
leur et plus affectionné que vous eustes oncques 
ny ne pourriez jamais avoir. x> La Royne, ou 
pour se monstrer autre qu'elle n'estoit, ou pour 
expérimenter à la longue l'amour qu'il luy por- 
toit, ou pour en aimer quelque autre qu'elle ne 
vouloit laisser pour luy, ou bien le reservant 
quand celuy qu'elle aimoit feroit quelque faulte 
pour luy bailler sa place, dist d'un visage ne 
courroucé ne content : « Elisor, je ne vous de* 
manderay (comme ignorant l'auctorité d'amour) 
quelle follie vous a esmeu à prendre une si grande, 
si haulte et difficile opinion que de m'aimer, car 
je sçay que le cueur de l'homme est si peu à son 
commandement qu'il ne le faict pas aimer et 
haïr où il veult ; mais, pource que vous avez si 
bien couverte vostre opinion, je désire sçavoir 
combien il y a que vous l'avez prinse. » Elisor, 
regardant son visage tant beau, et voyant qu'elle 

s'enqueroit de sa maladie, espéra qu'elle luy vou- 
loit donner quelque remède. Mais, voyant sa 
contenance si grave et si sage qui l'interrogeoit, 
d'autre part tomboit en une crainte, pensant 
estre devant un juge dont il doutoit la sentence 
estre contre luy donnée. Si est-ce qu'il luy jura 
que cest amour avoit prins racine en son cueur 
dès le temps de sa grande jeunesse, et qu'il n'en 
avoit senty nulle peine, sinon depuis sept ans, 
non peine (à dire vray), mais une maladie don- 
nant tel contentement que la guerison estoit la 
mort, « Puis qu'ainsi est, dist la Royne, que vous 
avez desja expérimenté une si grande fermeté, je 
ne dois estre plus légère à vous croire que vous 
avez esté à me dire vostre affection. Parquoy, s'il 
est ainsi que vousile dictes, je veux faire telle 
preuve de la vérité que je n'en puisse jamais 
doubter ; et, après la preuve faicte, je vous esti- 
meray tel envers moy, que vous mesmes jurez 
estre, et, vous cognoissant tel que vous dictes, 
me trouverez teHe que vous desirez. » Elisor la 
supplia faire de luy telle preuve qu'il luy pi air oit, 
car il n'y avoit chose si difficile qui ne luy fust 
tresaisée pour avoir cest heur qu'elle peust cog- 
noistre l'affection qu'il luy portoit, la suppliant 
de luy commander ce qu'il luy plairoit qu'il feist. 
Elle luy dist : « Elisor, si vous m'aimez autant 
que vous dictes, je suis seure que pour avoir ma 
bonne grâce rien ne vous sera fort à faire. Par- 

quoy je vous commande, sur tout le désir que vous 
avez de l'avoir et crainte de la perdre, que dès 
demain, sans plus me veoir, vous partiez de ceste 
compaignie et vous en alliez en lieu où vous 
n'ayez de moy, ne moy de vous, une seule nou- 
velle d'icy à sept ans. Vous, qui en avez passé 
sept en cest amour, sçavez bien que vous m'ai- 
mez; puis, quand j'auray faict pareille expérience 
sept autres, je sçauray à l'heure et croyray ce que 
vostre parolle ne me peult faire croire ny enten- 
dre. » Elisor, oyant ce cruel commandement, 
d'un costé doubta qu'elle le vouloit eslongner de 
sa présence, et de l'autre, espérant que la preuve 
parleroit mieux pour luy que sa parolle, accepta 
son commandement et luy dist : ce Si j'aj vescu 
sept ans sans nulle espérance, portant ce feu cou- 
vert, à cest heure qu'il est cogne u de vous, por- 
teray et passeray les sept ans autres en meilleure 
patience et espérance. Mais, ma dame, obéissant 
à vostre commandement, par lequel je suis privé 
de tout le bien que j'euz jamais en ce monde, 
quelle espérance me donnez vous, au bout des 
sept ans, de me recognoistre pour fidelle et loyal 
serviteur ? » La Royne luy dist (tirant un anneau 
de son doigt) : « Voilà un anneau que je vous 
donne : couppons le tous deux par la moitié; j'en 
garderay l'une, et vous l'autre, à fin que, si le long 
temps avoit puissance de m'oster la mémoire de 
vostre visage, je vous puisse recognoistre par 

ceste moitié d'anneau semblable à la mienne. » 
Elisor print l'anneau et le rompit en deux, et en 
bailla une à la Roy ne, et retint l'autre; et, en 
prenant congé d'elle plus mort que ceux qui ont 
rendu l'ame, s'en alla à son logis donner ordre à 
son partement; ce qu'il feit en telle sorte qu'il 
envoya tout son train à sa maison, et luy seul 
s'en alla avec un varlet en un lieu si solitaire que 
nul de ses parens et amis, durant les sept ans, 
n'en peut avoir nouvelle. De la vie qu'il mena 
durant ce temps, et de l'ennuy qu'il porta pour 
ceste absence, ne s'en peult rien sçavoir; mais 
ceux qui aiment ne le peuvent ignorer. Au bout 
des sept ans justement, ainsi que la Royne alloit 
à la messe, vint à elle un hermite portant une 
grande barbe, qui, en luy baisant la main, luy 
présenta une requeste, qu'elle ne print la peine 
de regarder soudainement, combien qu'elle avoit 
accoustumé de prendre de sa main toutes les re- 
questes qu'on luy presentoit, quelques pauvres 
que ce fussent. Ainsi qu'elle estoit à la moitié 
de la messe, ouvrit la requeste, dedans laquelle 
trouva la moitié de l'anneau qu'elle avoit baillé 
à Elisor, dont elle fut fort esbahye et non moins 
joyeuse, et, avant lire ce qui estoit dedans, com- 
manda soudain à son aumosnier qu'il luy feist 
venir ce grand hermite qui luy avoit présenté la 
requeste. L' aumosnier le chercha par tous costez, 
mais il ne fut possible d'en sçavoir nouvelles, 



7> TROISIÈME JODKW^E 

sinon qu'aucun tuj diit l'avoir veu monter a i 
val; toutesfois, il ne scivoil quel chemin il 
noit. En attendant la reiponte de l'aumosnie 
Royne leut la requeite, qu'elle trouva estre 
epistre aussi bien fairte qu'il estoit possible. E 
n'estoit le désir que j'ay de la vous faire entent 
je ne l'eusse jamais osé traduire, tous pr 
penser, mes dames, que la grâce et le lang 
Castillan est sans comparaison mieux dedai 
ceste passion d'amour que n'est le François 
est-ce que la substance en est telle : 



Le temps m'a faict par sa force et puissance 

Avoir d'amour parfaiete cognoissance ; 

Le temps aprit m'a esté ordonné 

En tel travail, durant et temps donné. 

Que l'incrédule a par le tempe peu iieoir 

Ce que l'amour ne tuj a faict tçavoir. 

Le temps, lequel avait faict l'amour nature 

Dedans mon eueur, l'a montlrè en fin ettre 

Tout tel qu'il en : parquoj, en le voyant, 

Ne l'ai cogneu tel comme en le croyant. 

Le temps m'a faict veoïr sur quel fondement 

Mon cueur voulait aimer si fermement : 

Ce fondement citait vastre beauté, 

Sou&i qui tstoit couverte cruauté. 

Le temps m'a faict veoîr beauté ettre rien. 

Et cruauté cause de tout mon bien. 

Par qui je fus de la beauté chasse. 

Dont le regard j'aveit tant pourchatté. 

Ne voyant plus vostre beauté tant belle, 
J'ay mieux senty vostre rigueur rebelle : 
Je n'ay laissé vous obeïr pourtant, 
Dont je me tiens tresheureux et content, 
V eu que le temps, cause de l'amitié, 
A eu de moy par sa longueur pitié, 
En me faisant un si honneste tour 
Que je n'ay eu désir de ce retour, 
Fors seulement pour vous dire en ce lieu 
Non un bon jour, mais un parfaict à dieu. 
Le temps m'a faict veoir amour pauvre et nu 
Tout tel qu'il est, et dont il est venu ; 
Et par le temps j'ay le temps regretté 
Autant ou plus que l'avois souhaitté, 
Conduict d'amour qui aveugloit mes sens, 
Dont rien de luy fors regret je ne sens. 
Mais, en voyant cest amour decevable, 
Le temps m'a faict veoir l'amour véritable, 
Que j'ay cogneu en ce lieu solitaire, 
Où par sept ans m'a fallu plaindre et taire. 
J'ay par le temps cogneu l'amour d'enhault, 
Lequel cogneu, soudain l'autre deffault. 
Par le temps suis du tout à luy rendu, 
Et par le temps de l'autre deffendu. 
Mon cueur et corps luy donne en sacrifice, 
Four faire à luy, et non à vous, service. 
En vous servant rien m'avez estimé, 
Et j'ay le rien en offenceant aimé. 
Mort me donnez pour vous avoir servie, 
Et le fuyant il me donne la vie. 
Or par ce temps amour plein de bonté 
A l'autre amour si vaincu et dompté 

Que, mis à rien, est retourné en vent, 
Qui fut pour moy trop doux et décevant. 
Je le vous quitte et rends du tout entier, 
N'ayant de luy ne de vous nul mestier : 
Car Vautre amour parfaicte et perdurable 
Me joinct en luy d'un lien immuable. 
A luy m'en vois, là me veux asservir, 
Sans plus ne vous ne vostre dieu servir. 
Je prends congé de cruauté, de peine, 
Et du torment, du dedaing, de la haine, 
Du feu bruslant dont vous estes remplie, 
Comme en beauté tresparfaicte acomplie. 
Je ne puis mieux dire à dieu à tous maux, 
A tous malheurs et douloureux travaux, 
Et à l'enfer de l'amoureuse flamme, 
Qu'en un seul mot vous dire à dieu, ma dame, 
Sans nul espoir ou que soye ou soyez 
Que je vous voye ou que plus me voyez. 



Ceste espitre ne fut pas leuê sans grandes 
larmes et estonnemens, accompagnez d'un regret 
incroyable : car la perte qu'elle avoit faicte d'un 
serviteur remply d'une amour si parfaicte debvoit 
estre estimée si grande que son trésor ny mesme 
son royaume ne luy pouvoient oster le tiltre 
d'estre la plus pauvre et misérable dame du 
monde, pource qu'elle avoit perdu ce que tous 
les biens ne peuvent recouvrer. Et après avoir 
parachevé d'ouyr la messe et retourné en sa 
chambre, feit un tel dueil que sa cruauté meri- 

toit. Et n'y eut montagne, rocher ne forest, où 
elle n'envoyast chercher cest hermite ; mais celuy 
qui l'avoit tiré de ses mains le garda d'y tomber, 
et le mena plustost en paradis qu'elle n'en sceut 
avoir nouvelles en ce monde. 

« Par cest exemple, ne doit nul serviteur confesser 
ce qui luy peult nuire et en rien aider. Et encores 
moins, mes dames, par incrédulité debvez vous 
demander preuve si difficile qu'en l'ayant vous 
perdiez vostre serviteur. — Vrayement, Dagoucin, 
dist Guebron, j'avois toute ma vie ouy estimer la 
dame à qui le cas est advenu la plus vertueuse 
du monde; mais maintenant je la tiens la plus 
folle et cruelle qu'oncques fut. — Toutesfois, dist 
Parlamente, il me semble qu'elle ne luy faisoit point 
de tort de vouloir esprouver sept ans s'il l'aimoit 
autant qu'il disoit : car les hommes ont tant 
accoustumé de mentir en pareil cas qu'avant que 
s'y fier [si fier s'y fault) on ne peult faire trop 
longue preuve. — Les dames, dist Hircan, sont 
bien plus sages qu'elles ne souloient : car, en sept 
jours de preuve, elles ont autant de seureté d'un 
serviteur que les autres avoient par sept ans. — Si 
en y a il, dist Longarine, en ceste compaignie, que 
l'on a aimé plus de sept ans à toutes preuves de 
harquebouse, encores n'a l'on sceu gaigner leur 
amitié. — Par Dieu, dist Simontault, vous dictes 
vray, mais aussi les doibt on mettre au rang du 

cueur, plus amour faict son effort de ^asservir sous 
sa forte main : car ce glorieux Dieu ne tient 
compte des choses communes, et ne prend plaisir 
sa majesté qu'à faire tous les jours miracles, 
comme d'affoiblir les forts, fortifier les foibles, 
donner intelligence aux ignorans, oster le sens aux 
plus sages, favoriser aux passions, destruire la 
raison, et, brief, ? amoureuse divinité prend plaisir 
en telles mutations. Et pource que les princes n'en 
sont exempts, aussi ne le sont ils de la nécessité en 
laquelle les met le désir de la servitude djamour. 
Et par force leur est non seulement permis user de 
mensonge, hipocrisie et fiction, qui sont les moyens 
de vaincre les ennemis, selon la doctrine de maistre 
Jean de Meun. Or, puis qu'en tel acte d'un prince 
est louable la condition qui en tous autres fait à 
desestimer, je vous racompteray les inventions cPiwi 
jeune prince, par lesquelles il trompa ceux qui ont 
accoustumé de tromper tout le monde. » 

Subtil moyen dont usoit un grand prince pour jouyr de 
la femme d'un advocat de Paris. 



n la ville de Paris y avoit un Advocat 
plus estimé que neuf hommes de son 
estât, et pour estre cherché d'un cha- 
cun, à cause de sa suffisance, estoit 
devenu le plus riche de tous ceux de sa robe. 
Mais, voyant qu'il n'avoit eu nuls enfans de sa 
première femme, espéra d'en avoir d'une se- 
conde. Et combien que son corps fust vieil, son 
cueur ne son espérance n'estoient point morts : 
qui luy feit choisir une fille dans la ville de l'aage 
de dixhuict à dixneuf ans, fort belle de visage et 
de teinct, et encores plus de taille et de bon 
poinct; laquelle il aima et traicta le mieux qui 
luy fut possible ; et n'eut d'elle non plus d'enfans 
que de la première, dont à la longue elle se fas- 
cha. Parquoy la jeunesse, qui ne peult porter 
long ennuy, luy feit chercher récréation ailleurs 
qu'en sa maison, en allant aux dances et ban- 

quets, toutesfois si honnestement que son mary 
n'en pouvoit prendre mauvaise opinion : car elle 
estoit tousjours en la compaignie de celles en qui 
il avoit fiance. Un jour qu'elle estoit en unes 
nopces, s'j trouva un bien grand prince, qui, en 
me faisant le compte, me deffendit le nommer. 
Si vous puis-je bien dire que c'estoit le plus beau 
et de la meilleure grâce qui ait esté devant ne 
qui (je croy) sera après en ce royaume. Ce 
prince, voyant ceste jeune et belle dame, de 
laquelle les yeux et la contenance l'incitèrent à 
l'aimer, vint parler à elle d'un tel langage et de 
telle grâce qu'elle eust volontiers commencé 
ceste harangue, et ne luy dissimula point que de 
long temps elle avoit en son cueur l'amour dont 
il la prioit, et qu'il ne se donnast point de peine 
pour la persuader à une chose où, par la seule 
veuë, amour l'avoit faict consentir. Ayant ce jeune 
prince par la naïfveté d'amour ce qui meritoit 
bien estre acquis par le temps, mercia le Dieu 
qui luy favorisoit. Et depuis ceste heure là pour- 
chassa si bien son affaire qu'ils accordèrent en- 
semble le moyen comme ils se pourroient veoir 
hors de la veuë des autres. Le lieu et le temps 
accordez, ce jeune prince ne faillit de s'y trouver, 
et, pour garder l'honneur de sa dame, il y alla en 
habit dissimulé. Mais, à cause des mauvais gar- 
sons qui couroient la nuict par la ville, ausquels 
ne se vouloit faire cognoistre, print en sa corn- 

paigaie quelques gentils-hommes à qui il se fioit 
Et au commencement de la rue où elle demeu- 
roit les laissa, disant : « Si vous n'oyez point de 
bruit dans un quart d'heure, retirez Vous en voz 
logis, et, sur les trois ou quatre heures, revenez 
icy me quérir. » Ce qu'ils firent, et, n'oyans nul 
bruit, se retirèrent. Le jeune prince s'en alla tout 
droict chez son advocat, et trouva la porte ou- 
verte comme on luy avoit promis. Mais, en mon- 
tant le degré, rencontra le mary, qui avoit en sa 
main une bougie, duquel il fut plus tost veu qu'il 
ne le peult adviser. Toutesfois amour, qui donne 
entendement et hardiesse où il baille les nécessi- 
tez, feit que le jeune prince s'en vint droict à 
luy et luy dist : « Monsieur l'advocat, vous sça- 
▼ez la fiance que moy et tous ceux de ma maison 
avons eue à vous, et que je vous tiens de mes 
meilleurs et plus fidelles serviteurs. J'ay bien 
voulu venir icy vous visiter privément, tant pour 
vous recommander mes affaires que pour vous 
prier que me donniez à' boire, car j'en ay grand 
besoing, et ne dire à personne du monde que j'y 
sois venu : car de ce lieu m'en fault aller à un 
autre où je ne veux estre cogneu. » Le bon 
homme advocat fut tant aise de l'honneur que ce 
prince luy faisoit de venir ainsi privément en sa 
maison qu'il le mena en sa chambre, et dist à sa 
femme qu'elle apprestast la collation des meilleurs 
fruicts et confitures qu'elle pourroit finer. Ce 

ii 

• 

qu'elle feit tresvolonliers, et Fappresta la plus hon- 
neste qu'il luy fut possible. Et nonobstant que 
l'habillement qu'elle portoit, d'un couvrechef et 
manteau, la* monstrast plus belle qu'elle n'avoit 
accoustumé, si ne feit pas le jeune prince sem- 
blant de la regarder, mais tousjours parloit à son 
mary de ses affaires, comme à celuy qui les avoit 
tousjours maniées. Et ainsi que la dame tenoit à 
genoux les confitures devant le prince, et que le 
mary alla au buffet pour luy donner à boire, elle 
luy dist qu'au partir de la chambre il ne faillist 
d'entrer en une garderobbe à main droicte, où 
bien tost après elle Tiroit veoir. Incontinent qu'il 
eut beu, remercia l'advocat; lequel le vouloit à 
toute force accpmpaigner, mais il l'asseura que là 
où il alloit n'avoit besoing de compaignie. Et en 
se tournant devers sa femme, luy dist : ce Aussi je 
ne vous veux pas faire tort de vous oster ce bon 
mary, lequel est de mes anciens serviteurs. Vous 
estes si heureuse de l'avoir que vous avez bien 
occasion d'en louer Dieu et de le bien servir et 
obeïr. Et si vous faisiez autrement, vous seriez 
bien malheureuse. » En disant ces honnestes pro- 
pos s'en alla le jeune prince, et, fermant la porte 
après soy pour n'estre suivy au degré, entra 
dedans la garderobbe, où, après que le mary fut 
endormy, se trouva la belle dame, qui le mena 
dedans un cabinet le mieux en ordre qu'il estoit 
possible, combien que les plus beaux images qui 

y fussent estoient luy et elle, en quelques habille- 
mens qu'ils se voulsissent mettre. Et là je ne fais 
doubte qu'elle ne luy tint toutes ses promesses. 

De là se retira à l'heure qu'il avoit dict à ses gen- 
tilshommes, et les trouva au lieu où il leur avoit 
commandé de l'attendre. Et pource que ceste vie 
dura assez longuement, choisit le jeune prince 
un plus court chemin pour y aller : c'est qu'il 
passoit par un monastère de religieux, et avoit si 
bien faict envers le prieur que tousjours environ 
minuict le portier luy ouvroit la porte, et pareil- 
lement quand il s'en retournoit. Et pource que la 
maison où il alloit estoit près de là, né menoit 
personne avecques luy. Et neantmoins qu'il me- 
nast la vie que je vous dis, si estoit il prince 
craignant et aimant Dieu. Et ne failloit jamais, 
combien qu'à l'aller il ne s'arrestast point, de de- 
mourer au retour long temps en oraison en 
l'Eglise : qui donna grande occasion aux reli- 
gieux, qui en entrant et sortant de matines le 
voyoient à genoux, d'estimer que ce fust le plus 
sainct homme du monde. 

Ce prince avoit une sœur qui frequentoit fort 
ceste religion; et, comme celle qui aimoit son frère 
plus que toutes les créatures du monde, le recom- 
mandoit aux prières de toutes lo6 bonnes person- 
nes qu'elle pouvoit cognoistre. Et un jour qu'elle 
le recommandoit affectueusement au prieur de ce 
monastère, il luy dist : « Helas ! ma dame ! qui est- 

ce que vous me recommandez ? Vous me parlez 
de l'homme du monde aux prières duquel j'ay 
plus d'envie d'estre recommandé : car, si cestny 
là n'est sainct et juste (allegant le passage que 
bien heureux est qui peult faire mal et ne le 
faict), je n'espère pas d'estre trouvé tel. » La 
sœur, qui eut envie de sçavoir quelle cognoissance 
ce beaupere avoit de la bonté de son frère, l'inter- 
rogea si fort qu'en luy baillant ce secret soubs le 
voille de confession, luj dist : « N'est-ce pas une 
chose admirable de veoir un prince jeune et beau 
laisser les plaisirs et son repos pour bien souvent 
venir ouïr noz matines, non comme prince cher- 
chant Thonneur du monde, mais comme un 
simple religieux vient tout seul se cacher en l'une 
de noz chappelles? Sans faulte, ceste bonté rend 
mes frères et moi si confuz qu'auprès de luj 
nous ne sommes dignes d'estre appeliez reli- 
gieux. » La sœur, qui entendit ces parolles, ne 
sceut que croire : car, nonobstant que son frère 
fust bien mondain, si sçavoit elle qu'il avoit la 
conscience bonne, la foy et l'amour en Dieu bien 
grande; mais d'aller à l'église à telle heure, elle 
ne l'eust jamais soupçonné. Parquoy elle s'en 
vint à luy et luy compta la bonne opinion que les 
religieux avoientde luy, dont il ne se peut gar- 
der de rire, avec un visage tel qu'elle, qui le co- 
gnoissoit comme son propre cueur, cogneut qu'il 
y avoit quelque chose cachée soubs sa dévotion, 

et ne cessa jamais qu'il ne luy en eust dict la vérité 
telle que je l'ay mise icy par escrit, et qu'elle feit 
l'honneur de me le compter. 

« C'est à fin que vous cognoissiez, mes dames, 
qu'il n'y a malice d'advocat ny finesse de moine 
qu'amour en cas de nécessité ne face tromper par 
ceux qui sont parfaicts en amour; et, puis qu'a- 
mour sçait tromper les trompeurs, nous, pauvres 
simples ignorantes, le devons bien craindre . — En- 
cores, dist Guebron, que je me doubte bien qui 
c'est, si fault U que je die qu'il est louable en ceste 
chose : car on veoit peu de grans seigneurs qui se 
soucient de l'honneur des femmes ny du scandale 
du public, mais qu'ils ayent leur plaisir, et souvent 
sont autheurs que Von pense pis qu'il n'y a. — 
Vrayement, dist Oisille, je voudrois que tous les 
jeunes seignenrs y prinsent exemple : car souvent le 
scandale est pire que le péché. — Pensez, dist No- 
merfide, que Us prières qu'il faisoit au monastère 
ou it passoit estoient bien fondées. — Si n'en devez 
vous point juger, dist Parlamente, car peult estre 
qu'au retour la repentance en estoit telle que le 
péché luy estoit pardonné. — 7/ est bien difficile, 
dist Hircan, de se repentir d'une chose si plaisante. 
Quant est de moy, je m'en suis souventesfois con- 
fessé, mais non gueres repenti. — Il vaudroit 
mieux, dist Oisille, ne se confesser point, si l'on n'a 
bonne repentance. — Or, ma dame, dist Hircan, 

le péché me desplaist bien, et suis marri d'offenser 
Dieu; mais le plaisir me plaist. — Tousjours vous 
et voz semblables, dist Parlamente, voudriez bien 
qu'il n'y eust ne Dieu ne loy, sinon celle que vostre 
affection ordonneroit. — Je vous confesse, dist 
Hircan, que je voudrois que Dieu print aussi grand 
plaisir à •mes plaisirs comme je fais, car je luy 
donnerois souvent matière de se resjouir. — Si ne 
ferez vous pas un Dieu nouveau, dist Guebron : 
parquoy fault obéir à celuy que nous avons. Mais 
laissons ces disputes aux Théologiens, à fin que 
Longarine donne sa voix à quelqu'un. — Je la 
donne, dist elle, à Saffredent. Mais je le prie qu'il 
nous face le plus beau compte dont il se pourra 
adviser, et qu'il ne regarde point tant à dire mal 
des femmes que, là où il y aura du bien, U n'en 
vueille monstrer la vérité. — Vrayement, dist Saf- 
fredent, je l'accorde, car j'ay en main l'histoire 
d'une folle et d'une sage : vous prendrez l'exemple 
qu'il vous plaira le meilleur. Et cognoistrez qu'au- 
tant qu'amour faict faire aux meschans de mes- 
chancetez, en cueur honeste faict faire choses di- 
gnes de louange : car amour de soy est bon, mais 
la malice du subject luy faict souvent prendre un 
nouveau surnom de fol, léger, cruel ou villain. 
Toutesfois, par l'histoire que je vous veux à pré- 
sent racompter, pourrez veoir qu'amour ne change 
point le cueur, mais le monstre tel qu'il est, fol aux 
fols et sage aux sages. » 

Plaisant discours d'un grand seigneur pouravoir la 
jouissance d'une dame de Pampelune, 



l y avoit, au temps du Roy Loys 
douziesme, un jeune seigneur nommé 
monsieur d'Avannes, fils du sire 
'i d'Alebret et frère du Roy Jean de 
Navarre, avec lequel ledict seigneur d'Avannes 
demeuroit ordinairement. Or, estoit ce jeune 
seigneur, de l'aage de quinze ans, tant beau et 
plein de toutes bonnes grâces qu'il sembloit 
n'estre faict que pour estre aimé et regardé; ce 
qui estoit de tous ceux qui le voyoient, et, plus 
que de nulle autre, d'une femme demourante en 
la ville de Pampelune en Navarre, laquelle estoit 
mariée à un fort riche homme, avec lequel vivoit 
fort honnestement. Et combien qu'elle ne fust 
aagée que de vingt trois ans, si est-ce que, parce 
que son mary approchoit du cinquantiesme , 
s'habilloit tant modestement qu'elle sembloit 
plus vefve que mariée; et jamais à nopces ny,à 

festins homme ne la veit aller sans son mary, du- 
quel elle estimoit tant la vertu et la bonté 
qu'elle le preferoit à la beauté de tous autres. 
Le mary, l'ayant expérimentée si sage, y print 
telle seureté qu'il luy commettoit toutes les 
affaires de sa maison. Un jour fut convié ce riche 
homme grecques sa femme aux nopces de l'une 
de ses parentes, auquel lieu, pour les honorer, 
se trouva le jeune seigneur d'Avannes, qui natu- 
rellement aimoit la dance comme celuy qui en 
son temps n'y trouvoit son pareil. Après disner, 
que le bal commença, fut prié ledict seigneur 
d'Avannes par le riche homme de vouloir dancer. 
Ledict seigneur luy demanda qui il voulok qu'il 
menast. Il luy respondit : c Monsieur, s'il y en 
avoit une plus belle et plus à mon commande- 
ment que ma femme, je la vous présenterais, 
vous suppliant me faire cest honneur de la me- 
ner. » Ce que feit le jeune prince, duquel la 
jeunesse estoit si grande qu'il prenoit plus de 
plaisir à saulter et dancer qu'à regarder la beauté 
des dames. Et celle qu'il menoit, au contraire, 
regardoit plus la grâce et beauté dudict seigneur 
que la dance où elle estoit, combien que, par sa 
grand' prudence, elle n'en feist un seul semblant. 
L'heure du soupper venue, monsieur d'Avannes 
dist à Dieu à la compaignie et se retira au chas- 
teau, où le riche homme l'accompaigna sur sa 
mulle ; et, en allant, luy dist : « Monsieur, vous 

avez aujourd'hui tant faict d'honneur à mes pa- 
reils et à moy que ce me seroit ingratitude si je 
ne m'offrois avecques toutes mes facultez à vous 
faire service. Je sçay, monsieur, que tels sei- 
gneurs que vous, qui avez pères rudes et avari- 
cieux, avez souvent plus faulte d'argent que 
nous qui, par petit train et bon mesnage, ne 
pensons que d'en amasser. Or est-il ainsi que 
Dieu, m'ayant donné femme selon mon désir, ne 
m'a voulu totalement en ce monde bailler mon 
paradis, estant frustré de la joye que les pères 
ont des enfans. Je sçay, monsieur, qu'il ne m'a- 
partient de vous adopter pour tel ; mais, s'il vous 
plaist me recevoir pour serviteur et me déclarer 
voz petites affaires, tant que cent mil escuz de mon 
bien se» pourront estendre, je ne fauldray de vous 
secourir en voz nécessitez. » Monsieur d'Avannes 
fut fort joyeux de cest offre, car il avoit un père 
tel que l'autre luy avoit dechifré, et, après l'avoir 
bien remercié, le nomma son père par alliance. 

De cest heure là, ledict riche homme print 
telle amour audict seigneur d'Avannes que ma- 
tin et soir ne cessoit de s'enquérir s'il luy fal- 
loit quelque chose. Et ne cela à sa femme la 
dévotion qu'il avoit audict seigneur d'Avan- 
nes, dont elle l'aima doublement. Et depuis 
ceste heure là ledict seigneur d'Avannes n'a- 
voit faulte de chose qu'il desirast. Il alloit sou- 
vent vers ce riche homme boire et manger 

avecques luy ; et quand il ne le trouvoit point, 
sa femme luy bailloit tout ce qu'il demandoit, et 
d'avantage parloit à luy si sagement, l'admon*- 
nestant d'estre vertueux, qu'il la craignoit et l'ai- 
moi t plus que toutes les femmes du monde. Elle, 
qui avoit Dieu et l'honneur devant les yeux, se 
contentoit de sa veuê et parolle, où gist la satis- 
faction de l'honnesteté et bonne amour, en sorte 
que jamais elle ne luy feit signe parquoy il peint 
penser et juger qu'elle eust autre affection à luy 
que fraternelle et chrestienne. Durant ceste ami- 
tié couverte, monsieur d* A vannes, par l'aide des 
dessusdicts, estoit fort gorgias et bien en ordre. 
Et approchant l'aage de dixsept ans, commença 
de chercher plus les dames qu'il n'avoit de cotts- 
tume ; et combien qu'il eust plus volontiers aimé 
la sage dame que nulles autres, si est-ce que la 
peur qu'il avoit de perdre son amitié, si elle en- 
tendoit tels propos, le feit taire et s'amuser ail-* 
leurs. Et s'alla adresser à une gentil-femme près 
de Pampelune, qui avoit maison en la ville, la- 
quelle avoit espousé un jeune homme qui sur 
tout aimoit les chiens, chevaux et oyseaux. Et 
commença pour l'amour d'elle à lever mille passe/» 
temps, tournois, jeux de courses, luytes, mas- 
ques, festins et autres jeux, à tous lesquels se 
trouvoit ceste jeune dame. Mais, à cause que son 
mary estoit fort fantastique, ses père et mère, la 
cognoissans belle et légère, jaloux de son hon- 

leur, la tenoient de si près que ledict seigneur 
d'Avannes ne pouvoit avoir d'elle chose que la 
parolle bien courte en quelque bal, combien 
qu'en peu de temps et de propos apperceut le- 
dict seigneur d'Avannes qu'autre chose ne def- 
failkut en leur amitié que le temps et le lieu. 
Parquoy il vint à son bon père le riche homme, 
et luj dist qu'il avoit grand dévotion d'aller visi- 
ter nostre dame de Montferrat, le priant retenir 
tn sa maison tout son train, et qu'il y vouloit 
aller seul, ce qu'il luy accorda. Mais sa femme, 
qui avoit en son cueur le grand prophète amour, 
soupçonna incontinent la vérité du voyage, et ne 
se peut tenir de dire à monsieur d'Avannes : 
« Monsieur, monsieur, la nostre dame que vous 
adorez n'est pas hors des murailles de ceste ville. 
Parquoy, je vous supplie, sur toutes choses regar- 
dez à vostre santé. » Luy, qui la craignoit et ai- 
moi t, rougist si fort à ceste parolle que, sans 
parler, il luy confessa la vérité. Et sur cela s'en 
alla; et quand il eut acheté une couple de beaux 
chevaux d'Espaigne, s'habilla en palefrenier, et 
desguisa tellement son visage que nul ne le co- 
gnoissoit. Le gentil -homme mary de la folle 
dame, qui sur toute chose aimoit les chevaux, 
veit les deux que monsieur d'Avannes menoit, et 
incontinent les vint acheter. Et, après les avoir 
achetez, regarda le palefrenier qui les manioit si 
bien, et demanda s'il le voudroit servir. Le sei- 

gneur d'Avannes luy dist qu'ouy, et qu'il estoit 
un pauvre palefrenier qui ne sçavoit autre mestier 
que penser les chevaux, enqûoy il s'acquitterait 
si bien qu'il en seroit content. Le gentil-homme, 
fort aise, luy donna la charge de tous ses che- 
vaux, et, entrant en sa maison, dist à sa femme 
qu'il luy recommandent ses chevaux et son pale- 
frenier et qu'il s'en alloit au chasteau. La dame, 
tant pour complaire à son mary que pour n'avoir 
meilleur passetemps, alla visiter les chevaux et 
regarda le palefrenier nouveau, qui luy sembla 
homme de bonne grâce : toutesfois elle ne le 
cognoissoit point. Luy, qui veit qu'il n'estoit poinct 
cogneu d'elle, luy vint faire la révérence en la 
façon d'Espaigne, et luy print et baisa la main, et 
en la baisant la serra si fort qu'elle le recogneut : 
car en la dance il luy avoit maintesfois faict le 
tour. Et dès l'heure ne cessa la dame de chercher 
lieu où elle peust parler à luy à part ; ce qu'elle 
fit dès le soir mesmes : car, estant conviée en un 
festin où son mary la vouloit mener, elle feignit 
d'estre malade et n'y pouvoir aller. Et le mary, qui 
ne vouloit faillir à ses amis, luy dist : « M'amie, 
puis qu'il ne vous plaist venir, je vous prie avoir 
esgard à mes chiens et*sur mes chevaux, à fin qu'il 
ne leur faille rien. » La dame trouva ceste commis- 
sion tresagreable ; mais , sans en faire autre sem- 
blant, luy respondit, puis qu'en meilleure chose 
ne la vouloit employer, qu'elle luy donneroit à 



VINGT-SIXIÈME NOUVELLE 0,3 

cognoistre par les moindres combien elle desiroit 
luy complaire. Et n'est oit pas encores le mary 
hors de la porte qu'elle descendit en Pestable, où 
elle trouva que quelque chose deffailloit. Et, pour 
y donner ordre, donna tant de commissions aux 
varlets d'un costé et d'autre qu'elle demeura toute 
seule avec le maistre palefrenier. Et, de peur que 
quelqu'un survint, elle luy dist : « Allez vous en de- 
dans mon jardin et m'attendez en un cabinet qui 
est au bout de l'allée. » Ce qu'il feit si diligemment 
qu'il n'eut loisir de la mercier. Et, après qu'elle 
eut donné ordre à toute l'escuirie, s'en alla veoir 
ses chiens, faisant semblable diligence de les faire 
bien traicter, tant qu'il sembloit que de maistresse 
elle fust devenue chambrière. Et après retourna 
en sa chambre, où elle se trouva si lasse qu'elle se 
meit dedans le lict, disant qu'elle vouloit reposer. 
Toutes les femmes la laissèrent seule, fors une en 
qui elle se fi oit, à laquelle elle dist : « Allez vous en 
â*u jardin et me faictes venir celuy que vous trou- 
verez au bout de l'allée. » La chambrière y alla, et 
trouva le maistre palefrenier, qu'elle amena incon- 
tinent à sa dame, qui la feit saillir dehors pou> 
guetter quand son mary Viendroit. Monsieur <1'A- 
vannes, se voyant seul avecques la dame, se des- 
pouïlla des habillemens de palefrenier, osta son 
faulx nez et sa faulse barbe, et non comme palefre- 
nier craintif, mais comme tel seigneur qu'il estoit, 
sans demander congé à la dame, audacieusement 

se coucha près d'elle, où il fat recea ainsi que le 
plus beau fils qui fust en son temps de la plus folle 
dame du païs, et demeura là jusque* à ce que le 
seigneur retourna. A la Tenue duquel, reprenant 
son masque, laissa le plaisir que par finesse et ma- 
lice il usurpoit. Le gentil-homme, entrant en sa 
court, entendit la diligence qu'avoit faict sa femme 
de bien luy obéir, et la mercia tresfort. c Mon amj, 
ce dist la dame, je ne fais que mon devoir. Il est 
vray que, qui ne prendroit garde sur ces meschaa* 
garsons, vous n'auriez chien qui ne fust galleux 
ne cheval qui ne fust maigre; mais, puis que je 
cognois leur paresse et vostre bon vouloir, vous 
serez mieux servi que vous ne fustes oncques. » 
Le gentil-homme, qui pensoit bien avoir choisi 
le meilleur palefrenier du monde, luy demanda 
que luy en sembloit. « Je vous asseure , monsieur, 
dist-elle, qu'il faict aussi bien son mestier que 
serviteur qu'eussiez peu choisir; mais si a il 
besoing d'estre sollicité , car c'est le plus endoran 
varlet que je vis jamais. » Ainsi demeurèrent lon- 
guement le mary et la dame en meilleure amitié 
qu'auparavant, et perdit tout le soupçon et la ja- 
lousie qu'il avoit d'elle, pource qu'autant qu'elle 
avoit aimé les festins, dances et compaignies, elle 
estoit ententive à son mesnage et se contentoit 
bien souvent de ne porter sur sa chemise qu'un 
chamarre, en lieu qu'elle avoit accoustumé d'estre 
quatre heures à s'acoustrer : dont elle estoit louée 

de son mary et d'un chacun, qui n'entendoit pas 
que le pire diable chassoit le moindre. Ainsi ves- 
quit ceste jeune dame, sous l'hypocrisie et habit de 
femme de bien, en telle volupté que raison, con- 
science , ordre ne mesure n'avoient plus de lieu 
en elle. Ce que ne peult porter gueres longue- 
ment la jeune et délicate complexion du seigneur 
d'Avannes, mais commença à devenir tant palle et 
maigre que sans porter masque on le pouvoit bien 
descognoistre. Toutesfois, la folle amour qu'il 
avoit à ceste femme luy rendit tellement les sens 
hebetez qu'il presumoit de sa force ce qui eust 
deffailly en celle d'Hercules. Dont, à la fin, con- 
trainct de maladie et conseillé par la dame, qui ne 
l'aimok tant malade que sain, demanda congé à 
son maistre de se retirer chez ses parens : qui le 
luy donna à grand regret et luy feit promettre que, 
quand il seroit sain, il retourne roi t en son service. 
Ainsi s'en alla le seigneur d'Avannes à beau pied, 
■car il n'avoit qu'à traverser la longueur d'une 
me. Et, arrivé qu'il fut en la maison du riche 
homme son bon père, n'y trouva que sa femme, 
de laquelle l'amour vertueuse qu'elle luy portoit 
n'estoit point diminuée pour son voyage. Mais, 
quand elle le veit si maigre et décoloré, ne se peut 
tenir de luy dire : a Monsieur, je ne sçay comme il 
vadevostre conscience, maisvostre corps n'a point 
amendé de ce pèlerinage. Et me doute fort que le 
chemin que vous avez faict la nuict vous ait plus 

travaillé que celuj du jour : car, si vous fussiez 
allé en Jérusalem à pied, tous en fussiez bien 
venu plus halle, mais non pas si maigre et foible. 
Or contez ceste cy pour une, et ne servez plus 
tels images, qui, en lieu de resusciter les morts, font 
mourir les vivans. Je vous en dirois d'avantage ; 
mais, si vostre corps a péché, je voj bien qu'il en 
a telle punition que j'ay pitié d'y adjouster fâ- 
cherie nouvelle. 9 Quand le seigneur d'Avannes eut 
entendu tous ses propos, il ne fut pas moins marri 
que honteux. Et luy dist : « Ma dame, j'ay autres- 
fois ouy dire que la repentance suit de bien près 
le péché ; et maintenant je i'espreuve à mes des- 
pens, vous priant excuser ma jeunesse, qui ne se 
peult chastier que par expérimenter le mal qu'elle 
ne veult croire. » La dame, changeant de propos, 
le feit coucher en un beau lict, où il fut quinze jours 
ne vivant que de restaurens. Et lemary et la dame 
luy tindrent si bonne compaignie qu'il avoit tous- 
jours l'un d'eux auprès de luy. Et combien qu'il 
eust faict les follies que vous avez ouyes contre la 
volonté et conseil de la sage dame, si ne diminua 
elle jamais l'amour vertueuse* qu'elle luy portoit: 
car elle esperoit tousjours qu'après avoir passé 
ses premiers jours en follie, il se retireroit et 
contraindroit d'aimer honnestement, et par ce 
moyen seroit du tout à elle. Et durant ces quinze 
jours qu'il fut en sa maison, elle luy tint tant de 
bons propos tendans à l'amour de vertu qu'il 

commença à avoir horreur de la follie qu'il avoit 
faicte. Et regardant la dame, qui en beauté pas- 
soit la folle, cognoissant de plus en plus les grâces 
et vertuz qui estoient en elle, il ne se peult garder, 
un jour qu'il faisoit assez obscur, chassant toute 
crainte hors, de luy dire : « Ma dame, je ne voy 
meilleur moyen, pour estre tel et si vertueux que 
vous me preschez et desirez, que de mettre mon 
cueur à estre entièrement amoureux de la vertu. 
Je vous supplie, ma dame, de me dire s'il ne vous 
plaist pas m'y donner toute aide et faveur à vous 
possible. » La dame, fort joyeuse de luy veoir tenir 
ce langage, luy dist : » Et je vous promets, mon- 
sieur, que, si vous estes amoureux de la vertu, 
comme il appartient à tel seigneur que vous, je 
vous serviray, pour y parvenir, de toutes les puis- 
sances que Dieu a mises en moy . — Or, ma dame, 
dist monsieur d'Avannes, souvienne vous de vostre 
promesse, et entendez que Dieu, incogneu du 
Chrestien, sinon par foy, a daigné prendre la chair 
semblable à celle de péché, à fin qu'en attirant 
nostre chair en l'amour de son humanité, tirast 
aussi nostre esprit à l'amour de sa divinité; et 
s'est voulu servir des moyens visibles pour nous 
faire aimer par foy les choses invisibles. Aussi 
ceste Vertu, que je désire aimer toute ma vie, est 
chose invisible, sinon par les effaits du dehors. 
Parquoy est besoing qu'elle preigne quelque 
corps pour se faire cognoistre entre les hommes. 

i3 

Ce qu'elle a faict, se revestant du vostre, pour le 
plus parfaict qu'elle a peu trouver. Doncques je 
vous recognois et confesse non seulement ver- 
tueuse, mais ta seule vertu. Et moy, qui la voy 
reluyre soubs le voile du plus parfaict corps qui 
onques fut, qui est le vostre, la veux servir et 
honorer toute ma vie, laissant pour elle toute 
autre amour vaine et vicieuse. » La dame, non 
moins contente qu'esmerveillée d'ouïr ces propos, 
dissimula si bien son contentement qu'elle luy 
dist : « Monsieur, je n'entreprens pas de res- 
pondre à vostre théologie, mais, comme celle qui 
est plus craignant le mal que croyant le bien, 
vous voudrois supplier de cesser en mon endroit 
les propos dont vous estimez si peu celles qui les 
ont creuz. Je sçay tresbien que je suis femme 
non seulement comme une autre, mais tant im- 
parfaicte que la vertu feroit plus grand acte de 
me transformer en elle que de prendre ma forme, 
sinon quand elle voudroit estre incogneuë en ce 
monde : car, soubs tel habit que le mien, ne pour- 
roit la vertu estre recogneuë telle qu'elle est. Si 
est-ce, monsieur, que, pour mon imperfection, je 
ne laisse à vous porter telle affection que doit et 
peult faire femme craignant Dieu et son honneur. 
Mais cest affection ne sera déclarée jusques à ce 
que vostre cueur soit susceptible de la patience 
que l'amour vertueuse commande. Et à l'heure, 
monsieur, je sçay quel langage il fault tenir. Mais 

pensez que vous n'aimez pas tant vostre propre 
bien, personne ny honneur, que je l'ayme. » 
Le seigneur d'Avannes, craintif, ayant la larme à 
l'œil, la supplia tresfort que, pour seureté de ses 
paroles, elle le voulust baiser. Ce qu'elle luy re- 
fusa, disant que pour luy elle ne romproit point 
la coustume du pays. Et en ce débat survint le 
mary, auquel dist monsieur d'Avannes : « Mon 
père, je me sens tant tenu à vous et à vostre 
femme que je vous supplie pour jamais me re- 
puter vostre fils. » Ce que le bonhomme feit tres- 
volontiers. « Et, pour seureté de ceste amitié, je 
vous prie, dist monsieur d'Avannes, que je vous 
baise. » Ce qu'il feit. Après luy dist : « Si ce n'es- 
toit de peur d'offenser la loy, j'en ferois autant à 
ma mère, vostre femme. » Le mary, voyant cela, 
commanda à sa femme de le baiser, ce qu'elle 
feit, sans faire semblant de vouloir ou ne vouloir 
ce que son mary luy commandoit. A l'heure le 
feu que la parolle avoit commencé d'allumer au 
cueur du pauvre seigneur commença à s'aug- 
menter par le baiser tant désiré, si fort requis et 
si cruellement refusé. 

Ce faict, s'en alla ledict seigneur d'Avannes de- 
vers le Roy son frère au chasteau, où il feit force 
beaux comptes de son voyage de Montferrat ; et là 
entendit que le Roy son frère s'en vouloit aller à 
Olly et Taffares. Et, pensant que le voyage seroit 
long, entra en une grande tristesse, qui le meit 

mais, avant que partir, encores alla dire à dieu. à 
son bon père et à sa dame, qui, depuis le premier 
commandement de son mary, ne feit plus difficulté 
de le baiser comme son fils. Mais soyez seur que, 
plus la vertu empeschoit son œil et contenance 
de monstrer la flamme cachée, plus elle s'aug- 
mentoit et dèvenoit importable ; en sorte que, ne 
pouvant porter la guerre que l'honneur et # l'a- 
mour luy faisoient en son cueur (laquelle toutes- 
fois avoit délibéré de jamais ne rflonstrer, ayant 
perdu la consolation de la veuë et parolle de 
celuy pour qui elle vivoit), print une fièvre conti- 
nue causée d'une humeur mélancolique et cou- 
verte, tellement que les extremitez du corps luy 
vindrent toutes froides, et au dedans brusloit in- 
cessamment. Les médecins, en la main desquels 
ne pend pas la santé des hommes, commencèrent 
à douter fort de sa maladie, à cause d'une oppi- 
lation qui la rendoit melencolique, et conseillèrent 
au mary d'avertir sa femme de penser à sa con- 
science, et qu'elle estoit en la main de Dieu, 
comme si ceux qui sont en santé n'y estoient 
point. Le mary, qui aimoit sa femme parfaite- 
ment, fut si triste de leurs parolles que, pour sa 
consolation, il escrivit à monsieur d'Avannes, le 
suppliant prendre la peine de les venir visiter, 
espérant que sa veuë profiteroit à la maladie. A 
quoy ne tarda le seigneur d'Avannes incontinent 
les lettres receuës, et s'en vint en poste en la mai- 

son de son bon père. Et à l'entrée trouva les ser- 
viteurs et femmes de leans menans tel dueil que 
œeritoit leur maistresse : dont ledict seigneur 
ht si estonné qu'il demoura à la porte comme 
une personne transie, jusques à ce qu'il veit son 
bon père, lequel, en l'embrassant, se print à 
plorer si fort qu'il ne luy peut mot dire. Et mena 
ledict seigneur d'Avannes en la chambre de la 
pauvre malade, laquelle, tournant ses yeux lan- 
éi^ssans vers luy, le regarda et luy bailla la main, 
cn le tirant de toute sa foible puissance, et en 
1 embrassant et baisant feit un merveilleux plainct, 
et % dist : « O monsieur, l'heure est venue 
<l u il fault que toute dissimulation cesse et que je 
? oos confesse la vérité que j'ay tant mis peine à 
vous celer : c'est que, si vous m'avez porté grande 
affection, croyez que la mienne n'a esté moindre. 
Mais ma douleur a passé la vostre, d'autant que 
j'ay eu la peine de la celer contre mon cueur et 
volonté: car entendez, monsieur, que Dieu et 
mon honneur ne m'ont jamais permis de la vous 
déclarer, craignant d'ajouster en vous ce que je 
desirois diminuer. Mais sçachez, monsieur, que 
le mot que si souvent vous ay dit m'a tant faict 
de mal au prononcer qu'il est cause de ma mort, 
de laquelle je me contente, puisque Dieu m'a 
faict la grâce de n'avoir permis que la violence 
de mon amour ait mis tache à ma conscience et 
renommée : car de moindre feu que le mien ont 

esté ruinez plus grands et plus forts édifices. Or 
m'en voy-je contente, puis que avant mourir je 
vous ay peu déclarer mon affection égale à la 
vostre, hors mis que l'honneur des hommes et 
des femmes n'est pas semblable; vous suppliant, 
monsieur, que doresenavant vous ne craignez à 
vous adresser aux plus grandes çt vertueuses dames 
que vous pourrez, car en tels cueurs habitent les 
plus fortes passions et plus sagement conduictes; 
et la grâce, beauté et honnesteté qui est en vous 
ne permettra que vostre amour travaille sans 
fruict. Je vous prie vous recorder de ma con- 
stance, et n'attribuez point à cruauté ce qui doit 
estre imputé à l'honneur, à la conscience et à la 
vertu, lesquels nous doivent estre plus chers mille 
fois que nostre propre vie. Or à Dieu, monsieur, 
vous recommandant vostre bon père mon mary, 
auquel je vous prie compter à la vérité ce que 
vous sçavez de moy, à fin qu'il cognoisse com- 
bien j'ay aimé Dieu et luy; et gardez vous de 
vous trouver plus devant mes yeux, car d'orese- 
navant je ne veux penser qu'à aller recevoir les 
promesses que Dieu m'a faictes avant la constitu- 
tion du monde. » En ce disant, le baisa et em- 
brassa de toute la force de ses foibles bras. Le- 
dict seigneur, qui avoit le cueur aussi mort 
par compassion qu'elle par douleur, sans avoir 
puissance de luy dire un seul mot se retira 
hors de là de sa veuë sur un lict qui estoit 

dans la chambre , où il s'esvanouït plusieurs fois. 
A l'heure la dame appella son mary, et, après luy 
avoir faict beaucoup de remonstrances honestes, 
luy recommanda monsieur d'Avannes, Passeurant 
qu'après luy c'estoit la personne du monde qu'elle 
avoit la plus aimée. Et en baisant son mary luy 
dist à dieu. Et à l'heure feit apporter le sainct sa- 
crement de l'autel, et puis après l'unction, lesquels 
elle receut avecques telle joye comme celle qui 
estoit seure de son salut. Et, voyant que la veuë 
luy diminuoit et les forces luy defailloient, com- 
mença à dire bien hault'son In manus. A ce cry 
se leva le seigneur d'Avannes de dessus le lict, 
et, en la regardant piteusement, luy veit rendre 
avecques un doux souspir sa glorieuse ame à celuy 
dont elle estoit venue. Et quand il s'apperceut 
qu'elle estoit morte, il courut au corps mort, du- 
quel vivant il n'approchoit qu'en craincte, et le 
vint embrasser et baiser de telle sorte qu'à grand 
peine le luy peut on oster d'entre les bras ; dont 
le mary en fut fort estonné, car jamais n'avoit es- 
timé qu'il luy portast telle affection; et en luy 
disant : « Monsieur, c'est trop », se retirèrent 
tous deux de là. Et après avoir ploré longuement, 
l'un sa femme et l'autre sa dame, monsieur. d'A- 
vannes luy compta tout le discours de son amitié 
et comment jusques à sa mort elle ne luy avoit 
jamais faict un seul signe où il trouvast autre 
chose que rigueur : dont le mary, plus content 

1-1 

que jamais, augmenta le regret et la douleur qu'il 
avoit de ravoir perdue. Et toute sa vie feit ser- 
vices à monsieur d'Avannes, qui à l'heure n'avoit 
que dix-huict ans. Lequel s'en alla à la court, où 
il demeura beaucoup d'années sans vouloir ne 
veoir ny parler à femme du monde, pour le re- 
gret qu'il avoit de sa dame, et porta plus de deux 
ans le noir. 

« Voilà, mes dames, la différence d'une sage à 
une folle dame, esquelles se monstrent les différents 
effects d'amour, dont V une* en receut mort glorieuse 
et louable, et l'autre renommée honteuse et infâme, 
qui feit sa vie trop longue. Car, autant que la mort 
du sainct est précieuse devant Dieu, la mort du 
pécheur est tresmauvaise. — Vrayement, Saffre- 
dcnt, dist Oisille, vous nous avez racompté une 
histoire autant belle qu*il en soit point. — Et qui au- 
roit cogneu les personnes comme moy la trouveroit 
encores plus belle : car je n'ay point vtu un plus 
beau gentil-homme et de meilleure grâce que le- 
dict seigneur d'Avannes. — Pensez, dist Saffredent, 
que voilà une bonne et sage femme qui, pour se 
monstrer plus vertueuse par dehors qu'elle n'estoit 
au cueur, et pour dissimuler une amour que la rai- 
son de nature vouloit qu'elle portast à un si hon- 
neste seigneur, se laissa mourir par faulte de se 
donner le plaisir qu'elle desiroit couvertement, et luy 
ouvertement. — Si elle eust eu ce désir, dist Parla- 

mente, elle avoit assez de lieu et d'occasion pour 
luy monstrer; mais sa vertu fut si grande que jar- 
mais son désir ne passa la raison. — Vous me la 
peindrez, dist Hircan, comme il vous plaira, mais 
je sçay bien que tousjours un pire diable met Fautre 
dehors, et que l'orgueil cherche plus la volupté 
entre les dames que ne faut la crainte et l'amour 
de Dieu. Aussi que leurs robbes sont si longues et 
si bien tissues de dissimulation que l'on ne peult 
cognoistre ce qui est dessoubs. Car, si leur honneur 
n'estoit non plus taché que le nostre, vous trouve- 
riez que nature n'a rien oublié en elles non plus 
qu'en nous. Et pour la crainte qu'elles se font de 
n'oser prendre le plaisir qu'elles désirent, ont changé 
ce vice en un plus grand, qu'elles trouvent plus 
honneste : c'est une gloire et cruauté, par laquelle 
espèrent d'acquérir nom d'immortalité. Et aussi se 
glorifient de résister au vice de la loy de nature. Si 
nature est vicieuse, elles se font non seulement sem- 
blables aux bestes inhumaines et cruelles, mais aux 
diables, desquels elles prennent Vorgueil et la ma- 
lice* ■' — C'est dommage, dist Nomerfide, que vous 
ayez une femme de bien, veu que non seulement 
vous desestimez la vertu des autres, mais les voulez 
monstrer toutes estre vicieuses. — Je suis bien aise, 
dit Hircan, d'avoir une femme qui n'est point scan- 
daleuse, comme aussi je ne le veux estre; mais, 
quant à la chasteté de cueur, je croy qu'elle et moy 
sommes enfans d'Adam et Eve. Parquoy, en bien 

nous mirans, n'avons que faire de couvrir nostre 
nudité de fueilles, mais plustost confesser nostre 
fragilité. — Je sçay bien, dist Parlamente, que 
nous avons tous besoing de la grâce de Dieu, 
pource. que nous sommes tous enclins à péché : si 
est-ce que noz tentations ne sont pareilles aux vos- 
tres. Et si nous péchons par orgueil, nul tiers n'en 
a dommage, ny nostre corps et noz mains n'en 
demeurent souillez; mais vostre plaisir gist à dés- 
honorer les femmes, et vostre honneur à tuer les 
hommes en guerre, qui sont deux poincts formel- 
lement contraires à la loy de Dieu. — Je vous con- 
fesse, dist Guebron, ce que vous dictes; mais Dieu 
qui a dict que quiconque regarde par concupis- 
cence est desja adultère en son cueur, et quiconque 
hait son prochain est homicide : à vostre advis les 
femmes en sont elles exemptes non plus que nousî 
— Dieu, qui juge le cueur, dist Longarine, en 
donnera sa sentence. Mais c'est beaucoup que les 
hommes ne nous puissent accuser : car la bonté de 
Dieu est si grande que, sans accusateur, il ne nous 
jugera point, et cognoist si bien la fragilité de noz 
cueurs que encores nous aimera il de ne l'avoir 
point mise à exécution. — Or je vous prie, dist 
Saffredent, laissons cette dispute, car elle %ent plus 
sa prédication, que son compte. Et je donne ma 
voix à Emarsuitte, la priant qu'elle n'oublie point 
à nous faire rire. — Vrayement, dist elle, je n'ay 
garde d'y faillir : en venant icy délibérée de vous 

compter une histoire pour ceste journée, Von m'a 
faict un compte de deux serviteurs d'une princesse, 
si plaisant que, de force de rire, il m'a faict ou- 
blier la mélancolie de la piteuse histoire, que je 
remettray à demain, car mon visage serait trop 
joyeux pour la vous faire trouver bonne. » 





NOUVELLE VINGTSEPT1ESME 



Témérité d'un sot secrétaire, qui sollicita d'amours la 
femme de son compaignon, dont il rectut grande 

honte. 

n la ville d'Amboise demeuroit le 
serviteur d'une princesse, qui la ser- 
vent de varlet de chambre, homme 
honneste et qui volontiers festoyoit 
les gens qui venoient en sa maison, et principa- 
lement ses compaignons. Il n'y a pas long temps 
que l'un des secrétaires de sa maistresse vint loger 
chez luy, où il demeura dix ou douze jours. Ce 
secrétaire estoit si laid qu'il sembloit mieux un 
Roy des Canibales qu'un Chrestien. Et combien 
que son hoste et compaignon le traictast en frère 
et amy, et le plus honorablement qu'il luy estoit 
possible, si feit il un tour d'homme qui non seu- 
lement oublie toute honnesteté, mais qui ne 
l'eut jamais dedans son cœur : c'est de pour- 
chasser par amour deshonneste et illicite la femme 

de son coinpaighon, qui n'avoit en soy chose 
ajmable que le contraire de la volupté, car elle 
estait autant femme de bien et vertueuse qu'il y 
en eut dedans la ville oif elle demeuroit. Elle, co- 
gnoissant la meschante volonté du secrétaire, ay- 
nwnt mieux par dissimulation déclarer son vice 
que par un soubdain reffus le couvrir, feit sem- 
blant de trouver bon ses propos. Parquoy luy, 
qui cuidoit l'avoir gaignée, sans regarder à l'aage 
qu'elle avoit de cinquante ans, et qu'elle n'estoit 
des belles, et sans considérer le bon bruit qu'elle 
woitd'estre femme de bien et d'aymer son mary, 
bpressoit incessamment. Un jour entre autres, 
son mary estant en la maison et eux en une salle, 
elle fajgnit qu'il ne tenoit qu'à trouver lieu seur 
pour parler à luy seul, ainsi qu'il desiroit, et tout 
incontinent il luy dist qu'elle montast au galetas. 
Soubdain elle se leva et le pria d'aller devant, et 
qu'elle iroit après. Luy, en riant avec une doul- 
ceurde visage, semblant à un grand magot quand 
il festoyé quelqu'un, s'en monta legierement par 
les degrez. Et sur le poinct qu'il attendoit ce 
qu'il avoit tant désiré, bruslant d'un feu non clair 
comme celuy de genevre, mais comme un gros 
charbon de forge, escoutoit si elle viendroit après 
luy; mais, en lieu d'ouïr ses pieds, il ouyt sa voix, 
disant : a Monsieur* le secrettaire, attendez un 
peu, je m'en vois sçavoir à mon mary s'il luy 
platst bien que j'aille après vous. » Pensez quelle 

mine peut faire en pleurant celuy qui en rian 
estoit si laid ; lequel incontinent descendit le 
larmes aux yeux, la priant, pour l'amour de Dieu 
qu'elle ne voulust rompre* par sa parolle Pamiti 
de luy et de son compaignon. Elle luy respondit 
« Je suis seure que l'aimez tant que ne nu 
vouldriez dire chose qu'il ne peult entendre, par 
quoy je luy vois dire. » Ce qu'elle feit, quelque 
prière ou contraincte qu'il voulust mettre au de- 
vant, dont il fut aussi honteux en s'enfuyant qu< 
le mary fut content d'entendre l'honneste trom- 
perie de laquelle sa femme avoit usé. Et luy pieu 
tant la vertu de sa femme qu'il ne tint compta 
du vice de son compaignon, lequel estoit asse: 
puny d'avoir emporté sur luy la honte qu'il vou- 
loit faire en sa maison. 

« II me semble, mes dames, que, par ce compte 
les gens de bien doibvent apprendre à ne retenu 
ceux desquels la conscience, le cueur et Ventend* 
ment ignorent Dieu, l'honneur et la vraye amour 
— Encores que vostre compte soit court, dist 01 
sille, si est il aussi plaisant que j'en aye point ouy 
et à l'honneur d'une honneste femme. — Pw 
Dieu, dist Simontault, ce n'est pas grand honneui 
à une honneste femme de refuser un si laid nomma 
que vous peignez ce secrettaire; mais s'il eust est* 
beau et honneste, en cela se fust monstrée la vertu 
Et pource que je me doubte qui il est, si j'esiois et 

mon rang, je vous en ferois un compte qui est 
aussi plaisant que cestuy cv. — A cela ne tienne, 
dist Emarsuitte, car je vous donne ma voix, » Et 
à Yheure commença ainsi : « Ceux qui ont acous- 
tumé de demeurer à la court ou en quelques bonnes 
villes estiment tant de leur sçavoir qu'il leur semble 
que tous autres hommes ne sont rien au pris d'eux ; 
mais si ne reste-il pourtant qu'en tous pays et de 
toutes conditions de gens n'y en ait tousjours assez 
de fins et malicieux; toutefois, à cause de l'orgueil 
de ceux qui pensent estre les plus fins, la mocquerie 
[quand ils font quelque faulte) en est beaucoup plus 
grande, comme je désire vous monstrer par un 
compte n'agueres advenu. » 

Un secrettaire pensoit affiner quelqu'un qui l'affina, 
et ce qui en advint. 



stant le Roy François, premier de 
ce nom, en la ville de Paris, et si 
sœur la Royne de Navarre en sa 
compaignie, elle avoit un secrettaire 
qui n'estoit pas de ceux qui laissent tomber le 
bien en terre sans le recueillir ; en sorte qu'il n'y 
avoit président ne conseillier qu'il ne cogneust, 
marchand ne riche homme qu'il ne frequentast et 
auquel il n'eust intelligence. A l'heure vint aussi 
en ladicte ville de Paris un marchand de Bayonne 
nommé Bernard du Ha, lequel, tant pour ses af- 
faires qu'à cause que le lieutenant civil estoit de 
son païs, s'adressoit à luy pour avoir conseil et 
secours en iceux affaires. Ce secrettaire de la 
Royne de Navarre alloit aussi souvent visiter le 
lieutenant, comme bon serviteur de son maistre 
et maistresse. Un jour de feste, allant ledit 

secrettaire chez le lieutenant, ne trouva ne luy 
ne sa femme, mais ouït bien Bernard du Ha, 
qui, avec une vielle ou autre instrument, appre- 
noit à dancer aux chambrières de leans les branles 
de Gascongne. Quand le secrettaire le veid, luy 
voulut faire à croire qu'il faisoit mal, et que, si la 
lieutenante et son mary le sçavoient, ils seroient 
tresmal contens de luy. Et après luy avoir bien 
peinct la crainte devant les yeux, jusques à se 
faire prier de n'en parler point, luy demanda : 
« Que me donnerez vous, et je n'en diray mot ? » 
Bernard du Ha, qui n'avoit pas si grand peur 
qu'il en faisoit le semblant, voyant que le secret- 
taire le vouloit tromper, luy promit de luy don- 
ner un pasté du meilleur jambon de Basque qu'il 
mangea jamais. Le secrettaire, qui en fut trescon- 
tent, le pria qu'il peust avoir son pasté le Di- 
manche après disner, ce qu'il luy promist; et, 
asseuré de ceste promesse, s'en alla veoir une 
dame de Paris qu'il desiroit sur toutes choses 
espouser, et luy dist : « Ma dame, je viendray 
Dimanche soupper avec vous , s'il vous plaist ; 
mais il ne vous fault soucier que d'avoir bon pain 
et bon vin, car j'ay si bien trompé un sot Bayon- 
nois que le demeurant sera à ses despens, et 
par ma tromperie vous feray manger le meilleur 
jambon de Basque qui fut jamais mangé dans 
Paris. » La dame, qui le creut, assembla deux ou 
trois des plus honnestes de ses voisines et les as- 

seura de leur donner d'une viande nouvelle et 
dont jamais elles n'avoient tasté. 

Quand le Dimanche fut venu, le secrettaire, 
cherchant son marchant, le trouva sur le pont au 
change, et, en le saluant gracieusement, luy dist : 
« A tous les diables soyez vous donné, veu la peine 
que m'avez faict prendre à vous chercher. » Ber- 
nard du Ha luy respondit qu'assez de gens avoient 
prins plus grande peine que luy qui n'avoient pas 
à la fin esté recompensez de tels morceaux. Et, 
en disant cela, luy monstra le pasté qu'il avoit soubs 
son manteau, assez grand pour nourrir un camp : 
dont le secrettaire fut si joyeux que, encores 
qu'il eust la bouche parfaictement laide et grande, 
en faisant le doux la rendit si petite que l'on 
n'eust pas cuidé qu'il eust sceu mordre dedans le 
jambon; lequel il print hastivement, et laissa là le 
marchant, sans le convier, et s'en alla porter son 
présent à la damoiselle, qui avoit grande envie 
de sçavoir si les vivres de Guyenne estoient aussi 
bons que ceux de Paris. Et quand l'heure du 
soupper fut venue, ainsi qu'ils mangeoient leur 
potage, le secrétaire leur dist : « Laissez là ces 
viandes fades, tastons de cest eguillon de vin. » 
En disant cela ouvre ce pasté, et, cuidant entamer 
le jambon, le trouva si dur qu'il n'y pouvoit 
mettre le Cousteau. Et, après s'estre efforcé plu- 
sieurs fois, s'advisa qu'il estoit trompé et que 
c'estoit un sabot de bois, qui sont souliers de 

Gascongne, qui estoit emmanché d'un bout de 
tison et pouldré par dessus de suye et de pouldre 
de fer avec de l'espice qui sentoit fort bon. Qui 
fut bien peneux, ce fut le secrétaire, tant pour 
avoir esté trompé de celuy qu'il pensoit tromper 
que pour avoir trompé celle à qui il vouloit et 
pensoit dire vérité. Et d'autre patf luy faschoit 
fort de se contenter d'un potage pour son soup- 
per. Les dames, qui en estoient aussi marries que 
luy, l'eussent accusé d'avoir fait la tromperie, 
sinon qu'elles cogneurent bien à son visage qu'il 
en estoit plus marry qu'elles. Et après ce léger 
soupper s'en alla ce secrettaire bien coleré. Et, 
voyant que Bernard du Ha luy avoit failly de 
promesse, luy voulut aussi rompre la sienne; et 
s'en alla chez le lieutenant civil, délibéré de luy 
dire le pis qu'il pourroit dudict Bernard. Mais il 
ne peut venir si tost que ledit Bernard n'eust 
déjà compté tout le mistere au lieutenant, qui 
donna sa sentence au secrettaire, disant qu'il avoit 
apprins à ses despens à tromper les Gascons ; et 
n'en rapporta autre consolation que sa honte. 

« Cecy advient à plusieurs, lesquels, cuidans 
titre trop fins, s'oublient en leurs finesses. Parquoy 
U n'est rien tel que de ne faire à autruy chose qu'on 
ne voulust estre faicte à soy-mesme. — Je vous 
asseure, dist Guebron, que j'ay veu souvent adve- 
nir pareilles choses, et ceux que l'on estime sots de 

village tromper de bien fines gents : car il n'est 
rien plus sot que celuy qui pense estre fin, ne rien 
plus sage que celuy qui cognoist son rien. — En- 
cores, dist Parlamente, celuy sçait quelque chose 
qui cognoist ne le cognoistre point. — Or, dist 
Simontault, de peur que l'heure ne satisface à noz 
propos, je donne ma voix à Nomerfidt, car je suis 
seur que, par sa rhétorique, elle ne nous tiendra 
pas longuement. — Or bien, dist elle, je vous en 
vois bailler un tout tel que vous V espérez de moy. 
Je ne m'esbahis point, mes dames, si amour donne 
aux princes et aux gens nourriz en lieu d'honneur 
les moyens de se sçavoir retirer du danger, car us 
sont nourriz avecques tant de gens sçavans que je 
m'esmerveillerois beaucoup plus s'ils estoknt igno- 
rans de quelques choses. Mais l'invention d'amour 
se monstre plus clairement quand il y a moins 
d'esprit en ses subjects. Et pour cela vous veux ra- 
compter un tour que feit un prestre apris seulement 
d'amour : car il estoit si ignorant de toutes autres 
choses qu'à peine pouvoit il lire sa messe. » 



Qà^^ 



NOUVELLE VINGTNEUFIESME 



Un bon Jannin de village, de qui la femme faisoit 
l'amour avtcquts son curé, se laissa aiséement 
tromper. 




N la Comté du Maine, en un village 
nommé Arcelles, y avoit un riche 
homme laboureur, qui en sa vieillesse 
espousa une belle jeune femme, qui 
n'eut de luy nuls enfans ; mais de sa perte se re- 
conforta avec plusieurs amis. Et quand les gentils- 
hommes et gens d'apparence luy faillirent, elle 
retourna à son dernier recours, qui estoit l'église, 
et print compaignon de son péché celuy qui l'en 
pouvoit absouldre : ce fut son curé, qui souvent 
venoit veoir sa brebis. Le mary, vieil et pesant, 
n'en avoit nulle doubte ; mais, à cause qu'il estoit 
rude et robuste, sa femme joûoit son mistere le 
plus secrettement qu'il luy estoit possible, crai- 
gnant, si son mary Pappercevoit, qu'il ne la tuast. 
Un jour qu'il estoit dehors, sa femme, ne pensant 
qu'il revint si tost, envoya quérir monsieur le curé 

pour la confesser. Et ainsi qu'ils faisoient bonn< 
chère ensemble, son mary arriva si soudainemen 
qu'il n'eut loisir de se retirer de sa maison; mais 
regardant le moyen de se cacher, monta, par 1 
conseil de sa femme, dedans un grenier, et couvri 
la trappe par où il monta d'un van à vanner. L 
mary entra en la maison , et elle , de peur qu'i 
eust quelque soupçon, le festoya si bien à soi 
disner qu'elle n'espargna point le boire, dont i 
print si bonne quantité , avecques la lasseté qu'i 
avoit eu au labeur des champs, qu'il luy print en 
vie de dormir, estant assis sur une chaire devan 
son feu. Le curé, qui s'ennuyoit d'estre si longue 
ment en son grenier, n'oyant point de bruit ei 
la chambre, s'advança sur la trappe, et, en allon 
géant le col le plus qu'il luy fut possible, advis; 
que le bon homme dormoit. Et, en regardant, s'ap 
puya par mesgarde sur le van si lourdement qu< 
van et homme tresbucherent à bas auprès du boi 
homme qui dormoit, lequel se resveilla à ce bruit 
Et le curé, qui fut plustost levé que l'autre n'eu 
ouvert les yeux, luy dist : « Mon compère, voyli 
vostre van, et grand mercy. » Et ce dict, s'enfuit 
Et le pauvre laboureur, tout estonné, demanda as; 
femme: « Qu'est-ce là?» Elle luy respondit: « Moi 
may, c'est vostre van que le curé avoit emprunté 
il vous Test venu rendre. » Lequel, tout grondant 
luy dist : « C'est bien lourdement rendu ce qu< 
Ton a emprunté : car je pensois que la maisoi 

tombast par terre. » Par ce moyen se saulva le curé 
aux despens du bon homme, qui ne trouva rien 
mauvais que la rudesse dont il avoit usé en ren- 
dant son van. 

« Mes dames, le maistre qu'il servoit le saulva 
pour lors, à fin de plus longuement le posséder et 
tourmenter.' — N'estimez pas, dist Guebron, que 
Us simples gens soient exempts de malice non plus 
que nous, mais en ont beaucoup d'avantage : car 
regardez moy les larrons, meurtriers, sorciers, 
faulx monnoyeurs, et toutes ces manières de gens 
desquels Yesprit n'a jamais repos : ce sont tous 
pauvres gens et mécaniques. — Je ne trouve point 
estrange, dist Parlamente, que la malice y soit plus 
que aux autres, mais ouy bien qu'amour les tour' 
mente parmy le travail qu'ils ont d'autres choses, 
ne qu'en un cueur vilain une passion si gentille se 
puisse mettre, — Ma dame, dist Saff redent, vous 
sçavez que maistre Jean de Meun a dict qu'aussi 
bien sont amourettes soubs bureau que soubs bru- 
nettes. Et aussi l'amour de qui le compte parle 
n'est pas de celle qui faict porter le harnois : car, 
tout 'ainsi que les pauvres gens n'ont les biens ne 
les honneurs comme nous, aussi ont ils les commo- 
ditez de nature plus à leur aise que nous n'avons. 
Leurs viandes ne sont si friandes, mais ils ont 
meilleur appétit et se nourrissent mieux de gros 
pain que nous de restaurans; ils n'ont pas les licts 

si beaux et si bien faicts que les nostres, mais Us 
ont le sommeil meilleur que nous et le repos plus 
grand; ils n'ont point les dames peinctes et parées 
que nous idolâtrons, mais ils ont la jouissance de 
leurs plaisirs plus souvent que nous, et sans 
craindre lesparolles, sinon des bestes et des oyseaux 
qui les voyent. Bref, en ce que nous avons ils dcf- 
faillent, et en ce que nous n'avons ils abondent. 

— Je vous prie, dist Nomerfide, laissons là ce pas- 
sant avecques sa paisante, et, avant vespres, ache- 
vons nostre journée, à laquelle Hircan mettra fin. 

— Vrayement, dist il, je vous en garde une aussi 
piteuse et estrange qu'autre qui soit. Et combien 
qu'il me fasche fort de dire mal de quelque dame, 
sçachant que les hommes, tant pleins de malice, 
font tousjours conséquence de la faulte d'une seule 
pour blasmer toutes les autres, si est-ce que Ves- 
trange cas me fera oublier ma crainte, et aussi 
peult estre que l'ignorance descouverte fera les 
autres plus sages. » 




NOUVELLE TRENTIESME 



Merveilleuse exemple de la fragilité humaine, qui, pour 
couvrir son horreur, encourt de mal en pis. 




u temps du Roy Loys douziesme, 
estant lors Légat en Avignon un de 
la maison d'Amboise, nepveu du Lé- 
gat de France, nommé George, avoit 
au pays de Languedoc une dame, de laquelle je 
tairay le nom pour l'amour de sa race, qui avoit 
mieux de quatre mille escuz de rente. Elle de- 
meura fort jeune vefve et mère d'un seul fils. Et, 
tant pour le regret qu'elle avoit de son mary que 
pour l'amour de son enfant, délibéra de jamais ne 
se remarier. Et pour en fuir l'occasion, ne voulut 
plus fréquenter sinon gens de dévotion, pensant 
bien que le péché forge l'occasion. La jeune dame 
vefve s'adonna du tout au service divin, fuyant 
entièrement toutes compaignies de mondanité, 
tellement qu'elle faisoit conscience d'assister à 
unes nopces ou d'ouyr sonner des orgues en une 

Eglise. Quand son fils vint en l'aage de sept ans, 
elle print un homme de saincte vie pour le servir 
de maistre d'escole, par lequel son fils peust estre 
endoctriné en toute saincteté et dévotion. Lors 
que le fils commença à venir en l'aage de quatorze 
à' quinze ans, nature, qui est un maistre d'escole 
bien secret, le trouvant trop nourry et plein d'oi- 
siveté, luy apprint une autre leçon que son doc- 
teur ne faisoit : car il commença à regarder et dé- 
sirer les choses qu'il trouvoit belles, et entre autres 
une damoiselle qui couchoit en la chambre de sa 
mère, dont nul ne se doutoit : car l'on ne se gar- 
doit non plus de luy que d'un enfant , de sorte 
qu'en toute la maison on n'y oyoit parler que de 
Dieu. Ce jeune homme commença à pourchasser 
secrettement ceste fille, laquelle le vint dire à sa 
maistresse, qui aimoit et estimoit tant son fils qu'elle 
pensa qu'elle luy feist ce rapport pour le luy faire 
haïr. Mais elle en pressa tant sa maistresse qu'elle 
luy dist : « Je sçauray s'il est vray, et le chastieray 
si je le cognois ainsi que vous me dictes. Mais 
aussi, si vous luy mettez un tel cas assus, et il ne 
soit vray, vous en porterez la peine. » Et pour en 
faire l'expérience, luy commanda bailler à son fils 
assignation de venir à minuict coucher avecques 
elle en sa chambre en un lict auprès de la porte 
où ceste fille couchoit toute seule. La damoiselle 
obéît à sa maistresse, et, quand ce vint au soir, la 
dame se meit en la place de la damoiselle, deli- 

berée, s'il estoit vray ce qu'elle disoit, de chastier 
si bien son fils qu'il ne coucheroit jamais avecques 
femme qu'il ne lu y en souvint. 

En ceste pensée et colère, son fils vint cou- 
cher avec elle. Et elle, qui encores pour le 
veoir coucher ne pouvoit croire qu'il voulust 
faire chose deshonneste , attendit à parler à luy 
jusques à ce qu'elle cogneust quelque signe de 
sa mauvaise volonté, ne pouvant croire pour 
chose petite que son désir peust aller jusques 
an criminel. Mais sa patience fut si longue, et sa 
nature si fragile, qu'elle convertit sa colère en un 
plaisir trop abominable, oubliant lé nom de mère. 
Et tout ainsi que l'eau par force retenue a plus 
d'impétuosité, quand on la laisse aller, que celle 
qui ordinairement court, ainsi ceste pauvre dame 
tourna sa gloire à la contraincte qu'elle don- 
noit à son corps. Quand elle vint à descendre 
le premier degré de son honnesteté, se trouva 
soudainement portée jusques au dernier; et, en 
ceste nuict là, engroissa de celuy qu'elle vouloit 
engarder de faire enfans aux autres. Le péché ne 
fut pas plus tost faict que le remors de conscience 
luy amena un si grand tourment que la repen- 
tance ne la laissa toute sa vie : qui fut si aspre au 
commencement qu'elle se leva d'auprès de son 
fils, lequel avoit tousjours pensé que ce fust la 
damoiselle , et entra en un cabinet où, remémo- 
rant sa bonne délibération et sa meschante execu- 

tion, passa toute la nuict à plorer et à crier toute 
seule. Mais, en lieu de s'humilier et cognoistre 
l'impossibilité de nostre chair, qui sans l'aide de 
Dieu ne peut faire que péché, voulant par elle 
mesmes et par ses larmes satisfaire au passé et par 
sa prudence éviter le mal de l'advenir, donnant' 
tousjours l'excuse de son péché à l'occasion, et 
non à sa malice, à laquelle n'y a remède que la 
grâce de Dieu, pensa de faire chose parquoy, à 
l'advenir, ne pourroit plus tomber en pareil incon- 
vénient, et, comme s'il n'y avoit qu'une espèce de 
péché à damner les personnes, meit toutes ses 
forces à éviter cestuy là seul. Mais la racine de 
l'orgueil, que le péché externe doit guérir, crois- 
soit tous jours en son cueur, en sorte qu'en évi- 
tant un mal elle en feit plusieurs autres. Car le 
lendemain au matin, si tost qu'il fut jour, elle en- 
voya quérir le gouverneur de son fils et luy dist : 
ce Mon fils commence à çroistre , il est temps de 
le mettre hors de la maison. J'ay un mien parent 
qui est delà les monts avec monsieur le grand 
maistre de Chaulmont, qui sera tresaise de le pren- 
dre en sa compagnie. Et pource, dès ceste heure 
icy emmenez le, et, à fin que je n'aye nul regret 
de luy, gardez qu'il ne me vienne point dire à 
dieu. Et en ce disant, luy bailla l'argent qui 
estoit nécessaire pour faire son voyage ; et dès 
le matin feit partir ce jeune homme, qui en fut 
fort aise, car il ne desiroit autre chose qu'a- 

près la jouissance de s'amie s'en aller à la guerre. 
La dame demeura longuement en grande tris- 
tesse et melencolie, et, n'eust esté la crainte 
de Dieu, eust maintes fois désiré la fin du mal- 
heureux fruict dont elle estoit pleine. Elle fai- 
gnit d'estre malade, à fin que ce manteau cou- 
vrist son imperfection. Et quand elle fut preste 
d'accoucher, regardant qu'il n'y avoit homme 
au monde en qui elle eust tant de fiance qu'en 
un frère bastard qu'elle avoit, auquel elle faisoit 
de grands biens, l'envoya quérir et luy compta 
sa fortune (mais elle ne luy confessa pas que 
ce fust de son fils), le priant vouloir donner se- 
cours à son honneur, ce qu'il feit. Et, quelques 
jours avant qu'elle deust acoucher, luy conseilla 
vouloir changer d'air et aller en sa maison, où elle 
recouvreroit plustost sa santé qu'en la sienne. Elle 
s'y en alla en bien petite compaignie, et trouva là 
une sage femme venue pour la femme de son frère, 
qui, une nuict, sans la cognoistre, receut son en- 
fant, et se trouva une belle fille. Le gentil-homme 
la bailla à une nourrice et la feit nourrir soubs le 
nom d'estre sienne. La dame, ayant là demeuré un 
moys, s'en retourna toute seule en sa maison, où 
elle vesquit plus austerement que jamais en jeusnes 
et disciplines. Mais, quand son fils vint à estre 
grand, voyant que pour l'heure il n'y avoit nulle 
guerre en Italie, envoya supplier sa mère qu'il 
retournast en sa maison. Elle, craignant de tom- 

ber au mal dont elle venoit, ne le voulut point 
permettre, sinon à la fin qu'il l'en pressa si fort 
qu'elle n'avoit plus raison de le refuser. Toute- 
fois elle luy manda qu'il n'eust jamais à se trouver 
devant elle s'il n'estoit marié à quelque femme 
qu'il aimast bien fort, et qu'il ne regardast point 
aux biens, mais qu'elle fust gentil-femme, c'estoit 
assez. Durant ce temps, son frère bastard, voyant 
la fille qu'il avoit en charge estre devenue grande 
et belle en perfection , se pensa de la mettre en 
quelque maison bien loing où elle seroit inco- 
gneuë, et, par le conseil de la mère, la donna à la 
Royne de Navarre. Ceste fille, nommée Cathe- 
rine, vint à croistre jusques à l'aage de aouze ou 
treize ans, et se feit tant belle et honneste que la 
Royne de Navarre y print grande amitié et de- 
siroit fort de la marier bien et grandement ; mais, 
à cause qu'elle estoit pauvre, se trouvoient prou 
de serviteurs , mais point de mary. Un jour avint 
que le gentil-homme qui estoit son père inco- 
gneu, retournant de delà les monts, vint en la 
maison de la Royne de Navarre, où, aussi tost qu'il 
eut advisé sa fille il en fut amoureux, et pource qu'il 
avoit congé de sa mère d'espouser telle femme 
qu'il luy plairoit, ne s'enquist sinon si elle estoit 
gentil-femme, et, sçachant qu'ouy, la demanda 
pour femme à ladicte Royne, qui tresvolontiers luy 
bailla, car elle sçavoit bien que le gentil-homme 
estoit riche, et avec la richesse beau et honneste. 

Le mariage consummé, le gentil-homme Ins- 
crivit à sa mère, luy disant que doresenavant 
ne luy pouvoit nier la porte de sa maison, veu 
qu'il luy menoit une belle fille aussi parfaicte 
que Ton sçauroit désirer. La damoiselle, qui s'en- 
quist quelle alliance il avoit prinse, trouva que 
c'estoit la propre fille d'eux deux, dont elle en 
eut dueil si désespéré qu'elle cuida soudainement 
mourir, voyant que, tant plus elle donnoit d'em- 
peschement à son malheur, et plus elle estoit le 
moyen dont il augmentoit. Elle, qui ne sceut autre 
chose faire, s'en alla au légat d'Avignon, auquel 
elle confessa l'enormité de son péché, demandant 
conseil comme elle s'y deyoit conduire. Le légat, 
pour satisfaire à sa conscience, envoya quérir plu- 
sieurs docteurs en théologie, ausquels il com- 
muniqua l'affaire sans nommer les personnages. 
Et trouva par leur conseil que la dame ne devoit 
jamais rien dire de cest affaire à ses enfans, car 
quant à eux, veu l'ignorance, ils n'avoient point 
péché; mais qu'elle en devoit toute sa vie faire 
pénitence, sans leur en faire un seul semblant. 
Ainsi s'en retourna la pauvre dame en sa maison, 
où bien tost après arrivèrent son fils et sa belle 
fille, lesquels s'entr'aymoient si fort que jamais 
mary ne femme n'eurent plus d'amitié ensemble : 
car elle estoit sa fille, sa sœur et sa femme, et luy 
à elle père, frère et mary. Ils continuèrent tous- 
jours en ceste grande amitié, et la pauvre dame en 

17 

son extrême pénitence, qui ne les voyoit jamais 
faire bonne chère qu'elle ne se retirast pour plorer. 

« Voilà, mes dames, comme il en prend à celles 
qui cuident par leurs forces et vertuz vaincre 
amour et nature, avec toutes les puissances que 
Dieu y a mises. Mais le meilleur seroit, cognois- 
sant sa foiblesse, n'intenter point contre tel ennemy, 
et se retirer au vray amy, et luy dire avec le Psal- 
miste : « Seigneur, je satisferay, responds pour 
« moy. » — Il n'est pas possible, dist Oàille, 
d'ouyr racompter un plus estrange cas que ccs- 
tuicy, et me semble que tout homme et femme doit 
icy baisser la teste soubs la craincte de Dieu, 
voyant que pour cuider bien faire tant de maux 
sont advenuz. — Sçachez, dist Parlamente, qu'au 
premier pas que l'homme marche en la confiance 
de soy-mesmes, il s'eslongne d'autant de la con- 
fiance de Dieu. — Celuy est sage, dist Guebron, 
qui ne cognoist ennemy que soy-mesmes, et qui 
tient sa volonté et son propre conseil pour suspect, 
quelque apparence de bonté et de saincteté qu'il y 
ayt. — // n'y a, dist Longarine, apparence de bien 
si grande qui doive faire hazarder une femme à 
coucher avecques un homme, quelque parent qu'il 
luy soit : car le feu auprès des estouppes n'est 
gueres seur. — Sans point de faulte, dist Emar- 
suitte, ce devoit estre quelque glorieuse folle, qui 
pensoit estre si saincte qu'elle fust impeccable, 



TRENTIÈME NOUVELLE I 3 I 

comme quelques uns veulent persuader et faire 
croire aux simples, à sçavoir que par nous mesmes 
le pouvons estre, qui est un erreur trop grand. — 
Est il possible, dist Oisille, qu'il y en eust d'assez 
fols pour croire ceste opinion ? — Ils font bien 
mieux, dist Longarine, car ils dient qu'il se fault 
habituer à la vertu de chasteté, et pour esprouver 
leurs forces parlent avec les plus belles qui se peuvent 
trouver et qu'ils aiment le mieux, et avec baisers et 
attouchemens de mains, expérimentent si leur chair 
est du tout morte. Et quand par tel plaisir ils se 
sentent émouvoir, il se séparent, jeusnent et pren- 
nent de tresgrandes disciplines. Et quand ils ont 
matté leur chair jusques là que pour parler ne 
pour baiser ils n'ont point d'émotion, ils viennent 
essayer la forte tentation, qui est de coucher en- 
semble et s'embrasser sans aucune concupiscence. 
Mais, pour un qui en est eschappé, sont venuz tant 
d'inconveniens que l'Archevesque de Milan, oit 
ceste religion s'exerçoit, fut d'avis de les séparer, et 
mettre les femmes au convent des hommes, et les 
hommes en celuy des femmes. — Vrayement, dist 
Guebron, cela est bien l'extrémité et comble de la 
folie de se vouloir rendre de soy-mesmes impecca- 
bles, et chercher si fort les occasions de péché. — // 
y en a, dist Saffredent, qui font tout au contraire, 
car, quoy qu'ils fuyent tant qu'ils peuvent les occa- 
sions, encores la concupiscence les suyt. Et le bon 
sainct Hierosme, après s'estre bien fouetté et caché 

dans les déserts, confessa ht pouvoir éviter le feu qui 
brusloit dedans ses mouilles. Parquoy se fault 
recommander à Dieu : car, si par sa puissance, 
vertu et bonté, il ne nous retient, nous prenons 
grand plaisir à trébucher. — Mats vous ne re- 
gardez pas ce que je voy, dist Hircan, c'est que, 
tant que nous avons recité noz histoires, les moynes, 
estans derrière ceste haye, n'ont point oy la 
cloche de leurs vespres; et maintenant, quand nous 
avons commencé à parler de Dieu, ils s'en sont 
allez et sonnent à ceste heure le second coup. — 
Nous ferons bien de- les suivre, dist OisiUe, et loulr 
Dieu de ce que nous avons passé ceste journée aussi 
joyeusement qu'il est possible. » Et en ce disant se 
levèrent et s'en allèrent à l'Eglise, où ih oyrent les 
vespres dévotement. Puis s'en allèrent soupper, dcvi- 
sans des propos passez, et rememorans plusieurs 
cas advenuz de leur temps, pour voir lesquels se- 
r oient dignes d'estre retenuz. Et après avoir passé 
joyeusement tout le soir, allèrent prendre leur doux 
repos, esperans ne faillir le lendemain à continuer 
l'entreprinse qui leur estoit si agréable. Ainsi fut 
mis fin à la tierce journée. 

NOTES HISTORIQUES. 



P. 5, 1. i. — La reine de Navarre a voulu désigner 
ici la reine Anne de Bretagne, femme de Charles VIII, et 
ensuite de Louis XII. 

P. 5, 1. 5. — M. Leroux de Lincy, en rapprochant 
avec beaucoup de sagacité toutes les circonstances de ce 
récit qui se rapportent à Rolandine, a établi d'une ma- 
nière à peu près certaine que cette Rolandine était la de- 
moiselle Anne de Rohan, fille d'honneur de la reine Anne 
de Bretagne. Cette reine, en effet, avait eu de grands 
procès à soutenir contre Jean II, vicomte de Rohan, 
gendre de François, premier du nom, duc de Bretagne. 
Anne de Rohan, troisième enfant du vicomte, avait plus 
de trente-six ans lorsqu'elle épousa, en 1 5 1 7, dans 
l'année qui suivit la mort de son père, son cousin Pierre 
de Rohan, un des fils du maréchal de Gié; elle en eut 
pourtant deux fils, comme le dit la reine de Navarre. 
Enfin, le nom de Rolandine fait sans doute allusion à 
celui de Rohan. 

P. 6, 1. i5. — M. Leroux de Lîncy, en cherchant 
quel pouvait être ce bàtaid de bonne maison, proche pa- 
rent d'un jeune prince, que sa mère conduisait à la cour 
de Louis XII, a cru reconnaître dans ce jeune prince 
François d'Angoulême, duc de Valois, frère de Margue- 
rite, et il a été amené par là tout naturellement à sup- 
poser que le héros de la Nouvelle devait être Jean, bâtard 
d'Angoulême, qui fut légitimé par lettres de Charles VII, 
datées du mois de juin 1458. Mais la date de ces lettres 

Guyenne sous le règne de Charles VIII; il se distingua, 
sous le règne de Louis XII, dans les guerres d'Italie, en 
i5oo et i5o3. 

P. 99, 1. 28. — Olite, ville de la Navarre espagnole, 
ancienne résidence des rois de Navarre ; Tafalla, autre 
ville dans la même province, à vingt-quatre kilomètres de 
Pampelune 

P. 1 10, 1. 2. — Cette princesse doit être certainement 
la reine de Navarre, qui avait beaucoup de valets de 
chambre et de secrétaires attachés à sa maison. 

P. 12 3, nouvelle TRENTiESME. — La singulière aven- 
ture qui fait le sujet de cette Nouvelle repose sur une tra- 
dition qui veut qu'un fils de M* d'Écouis ait eu de sa 
mère, sans la connaître et sans en être reconnu, une fille 
nommée Cécile. Il épousa ensuite, en Lorraine, cette 
même Cécile, qui était auprès de la duchesse de Bar. 
Ainsf Cécile était fille et sœur de son mari. Ils furent en- 
terrés dans le même tomoeau, en i5i2, à Écouis. 

P. 12 3, 1. 3. — Ce neveu de l'illustre cardinal d'Am- 
boise, légat du saint-siége en France souis Louis XII, est 
certainement Louis, quatrième fils de Pierre d'Amboise,' 
seigneur de Chaumont, et frère du maréchal de Chau- 
mont. 

ad ame Oisfflc, selon sa bonne cous- 
tume, se leva beaucoup plus matin que 
tous les autres, et, en méditant son livre 
de la saincte Escriture, attendit la 
compaignie, qui peu à peu se rassembla, et les pa- 
resseux s'excusèrent sur laparotte de Dieu, disans: 
« fay une femme, et n'y puis aller si tost. » Parquoy 
Hircan et Parlamente sa femme trouvèrent la leçon 
bien commencée; mais Oisjftc sceut tresbien cher- 
cher les passages oit Yescriture reprend ceux qui 
sont négligeas d'ouyr ceste saincte parolîe. Et non 
seulement leur lisoit le texte, mais aussi leur faisoit 
tant de bonnes et sainctes exhortations qu'il n'tstoH 
possible de s'ennuyer à Youyr. La leçon finit, Par- 
lamente luy dist: « Testois marrie d? avoir esté pares- 
seuse quand je suis arrivée icy; mais, puisque ma 
faulte est occasion de vous avoir faict si bien par- 
ler à moy, ma paresse a doublement profité: car 

j'ay repos de corps à dormir d'avantage, et d'es- 
prit à vous ouyrsi bien dire. — Or, pour pénitence, 
luy dist Oisille, allons à la messe prier nostre sei- 
gneur nous donner la volonté et le moyen d'exé- 
cuter ses commandemens, et puis qu'il commande 
ce que luy plaira, » En disant ces paroles se trou- 
vèrent à l'église, où ils ouyrent la messe dévote- 
ment, et après se meirent à table, où Hircan n'ou- 
blia point à se moquer de la paresse de sa femme. 
Après disner s'en allèrent reposer, pour estudier 
leur roole, et, quand l'heure fut venue, se trouvèrent 
au lieu accoustumé. Et lors Oisille demanda à 
Hircan à qui il donnoit sa voix pour commencer la 
journée. « Si ma femme, dit-il, n'eust commencé 
celle d'hier, je luy eusse donné ma voix : car, com- 
bien que j'aye tousjours pensé qu'elle m'ait plus 
aimé que tous les hommes du monde, si est-ce que 
ce matin elle m'a monstre m' aimer mieux que Dieu 
et sa parolle, laissant vostre bonne leçon pour me 
tenir compaignie. AinsPdonc je luy eusse volontiers 
baillé cest honneur; mais, puis que ne le puis 
bailler à la plus sage femme de la compaignie, je 
le bailleray au plus sage d'entre nous, qui est Gue- 
bron; mais je le prie qu'il n'espargne point les 
moynes. » Guebron luy dist : « Il ne m'en falloit 
point prier, je les avois pour recommandez : car il 
n'y a pas long temps que j'en ay ouy faire un compte 
à monsieur de sainct Vincent, ambassadeur de 
l'Empereur, qui est digne de n'estre mis en oubly. 

Exécrable cruauté d'un Cordelier pour parvenir à sa 
détestable paillardise, et la punition qui en fut faicte. 



ux terres subjectes à l'Empereur 
Maximilian d'Austriche, y avoit un 
convent de Cordeliers fort estimé, 
auprès duquel un gentilhomme avoit 
sa maison. Et portoit telle amitié aux religieux 
de leans qu'il n'avoit bien qu'il ne leur donnast 
pour avoir part en leurs bienfaicts, jeusnes et dis- 
ciplines. Et entre autres y avoit leans un grand et 
beau Cordelier que le gentil-homme avoit prins 
pour son confesseur, lequel avoit telle puissance 
de commander en la maison du gentil-homme que 
luy mesme. Ce Cordelier, voyant la femme de ce 
gentil-homme tant belle et sage qu'il n'estoit 
possible de plus, en devint fort amoureux qu'il 
en perdit le boire et le manger et toute raison 
naturelle. Et un jour, délibérant exécuter son 
entreprise, s'en alla tout seul en la maison du 

gentil-homme, et, ne le trouvant point, demanda 
à la damoiselle où il estoit allé. Elle luy dist qu'il 
estoit allé à une sienne terre où il devoit demeu- 
rer deux ou trois jours; mais, s'il avoit affaire à 
luy, elle y envoyroit un homme exprès. Il dist 
que non, et commença à aller et venir par la mai- 
son, comme celuy qui avoit quelque affaire d'im- 
portance en son entendement. Et quand il fut 
sailly hors de la chambre, elle dist à une de ses 
femmes (desquelles n'avoit que deux) : « Allez 
après le beaupere et sçachez ce qu'il veult, car 
je luy trouve visage d'un homme qui n'est pas con- 
tent. » La chambrière s'en alla à la court luy de- 
demander s'il vouloit rien. Il luy respondit que 
ouy, et, la tirant en un coing, print un poignart 
qu'il avoit en sa manche et le luy meit dedans 
la gorge. Ainsi qu'il eut achevé , arriva en la 
mesme court un serviteur du gentil-homme, es- 
tant à cheval, lequel apportoit la rente d'une 
ferme. Incontinent qu'il fut à pied, salua le cor- 
delier, qui, en l'embrassant, luy meit par der- 
rière le poignart en la gorge , et ferma la porte 
du chasteau sur luy. La damoiselle , voyant que 
sa chambrière ne revenoit point , s'ébahit pour- 
quoy elle demeuroit tant avec le Cordelier, et dist 
à son autre chambrière : « Allez veoir à quoy il 
tient que vostre compaigne ne revient. » La cham- 
brière s'y en va , et, si tost qu'elle fut descendue 
et que le beaupere la veid , il la tira à part en un 

coing et en feit comme de l'autre. Et quand il 
se veid seul en la maison , s'en vint à la damoi- 
selle, et luy dist qu'il y aVoit long temps qu'il 
etoit amoureux d'elle, et que l'heure estoit venue* 
qu'il failloit qu'elle luy obeïst. Elle, qui ne s'en 
fut jamais doubtée, luy dist : « Mon père, je croy 
que, si j'avois une volonté si malheureuse, que 
me voudriez lapider le premier. » Le religieux 
luy dist : « Sortez en ceste court, et vous verrez 
ce que j'ay faict. » Quand elle veid ses deux 
chambrières et son varlet morts , elle fust si tres- 
effroyée de peur qu'elle demeura comme une 
statue, sans sonner mot. A l'heure le meschant, 
qui ne vouloit point jouir d'elle pour une heure 
seule, ne la voulut prendre par force, mais luy dist : 
« Ma damoiselle, n'ayez peur, vous estes entre les 
mains de l'homme du monde qui plus vous aime. » 
Disant cela, il despouïlla son grand habit, des- 
soubs lequel en avoist un plus petit, qu'il présenta 
à la damoiselle , en luy disant que , si elle ne le 
prenoit, il la mettroit au rang des trespassez qu'elle 
voyoit devant ses yeux. La damoiselle, plus morte 
que vive , délibéra de feindre luy vouloir obeïr , 
tant pour sauver sa vie que pour gaigner le temps 
qu'elle esperoit que son mary reviendroit. Et 
par le commandement dudict Cordelier com- 
mença à se descoëffer le plus longuement qu'elle 
peut. Et quand elle fut en cheveux, le Cordelier 
ne regarda à la beauté, qu'ils avoient , mais les 

couppa hastivement ; et ce faict , la feit despouïl- 
ler toute en chemise , et luy vestit le petit habit 
qu'il portoit, reprenant le sien accoustumé ; et, le 
plus tost qu'il peut, partit de leans, menant avec 
soy son petit cordelier, que si long temps il avoit 
désiré. Mais Dieu, qui a pitié de l'innocent en 
tribulation , regarda les larmes de ceste pauvre 
damoiselle : en sorte que le mary , ayant faict ses 
affaires plus tost qu'il ne cuidoit, retourna en la 
maison par un mesme chemin que sa femme s'en 
alloit. Mais, quand le cordelier l'apperceut de 
loing, il dit à la damoiselle ; « Voicy vostre mary 
que je voy venir. Je sçay que, si vous le regardez, 
il vous vouldra tirer hors de mes mains ; parquoy 
marchez devant moy et ne tournez nullement la 
teste du costé de là où il ira : car, si vous faictes 
un seul signe , j'auray plus tost mon poignart en 
vostre gorge qu'il ne vous aura délivrée de ma 
main. En ce disant , le gentil-homme approcha, 
et luy demanda dont il venoit. Il luy dist : « De 
votre maison, où j'ay laissé ma damoiselle vostre 
femme, qui se porte tresbien, et vous attend. Le 
gentil-homme passa oultre sans appercevoir sa 
femme; mais le serviteur qui estoit avec luy, le- 
quel avoit tousjours accoustumé d'entretenir le 
compaignon du cordelier , nommé frère Jean , 
commença à appeler sa maistresse, pensant que ce 
fust frère Jean. La pauvre femme , qui n'osoit 
tourner la teste du costé de son mary , ne luy 

respondit mot ; mais son varlet , pour la veoir au 
visage , traversa le chemin , et , sans respondre 
rien, la damoiselle luy feit signe de l'œil, qu'elle 
avoit tout plein de larmes. Le varlet s'en va après 
son maistre et luy dist : « Monsieur, en traver- 
sant le chemin, j'ay advisé le compaignon du 
cordelier , qui n'est point frère Jean , mais resem- 
ble tout faict à ma damoiselle vostre femme, qui, 
avec un œil plein de larmes, m'a jecté un piteux 
regard. » Le gentil-homme luy dist qu'il resvoit, 
et n'en tint compte ; mais le varlet, persistant , le 
supplia luy donner congé d'aller après, et qu'il 
attendist au chemin, pour veoir si c'estoit ce qu'il 
pensoit. Le gentil-homme luy accorda, et de- 
meura pour veoir que son varlet luy rapporte- 
roit. Mais, quand le cordelier ouït derrière luy le 
varlet qui appeloit frère Jean, se doubtant <fue 
la damoiselle eust esté cogneuë, vint avec un 
grand baston ferré qu'il tenoit , et en donna un 
si grand coup par le costé au varlet qu'il l'abatit 
du cheval à terre. Incontinent saillit sur son corps, 
et luy couppa la gorge. Le gentil-homme, qui de 
loing veid tresbucher son varlet, pensant qu'il 
fut tombé par quelque fortune , courut après pour 
le relever. Et, si tost que le cordelier le veid, il 
lui donna de son baston ferré comme il avoit faict 
à son varlet , et , le portant par terre , se jetta sur 
luy; mais le gentil-homme , qui estoit fort et puis- 
sant, embrassaje cofflelier de telle sorte qu'il ne 



luy donna pouvoir de luy faire mal, et luy feit 
saillir le poignart des poings, lequel sa femme in* 
Continent alla prendre et lé bailla à son mary, et 
de toute sa force tint le cordelier par le chappé • 
ron , et le inary luy donna plusieurs coups de 
poighaf t : en sorte qu'il luy requist pardon et luy 
confessa toute la vérité de sa meschànceté. Le 
gétttil-homme ne le voulut point tuer, mais pria 
te féhlnfte d'aller en sa maison quérir ses gens et 
quelque charrette pour le mener : ce qu'elle feit. 
Et après avoir despouïllé son habit, courut toute 
eh chemise , la teàte rase, jusques en sa maison. 
Incontinent accoururent tous ses gens pour aller 
à lèuf maistre luy aider i mener le loup qu'il avoit 
prins"; et lé trouvèrent dedans le chemin, où 
il fut prins et mené en la maison du gentil- 
homme, lequel après le feit conduire à la jus* 
tice de l'Empereur en Flandres, où il confessa 
sa meschante volonté; et fut trouvé par sa con- 
fession, et preuve faicte par commissaires sur 
le lieu, qu'en ce monastère y avoit esté mené 
un grand nombre de gentils-femmes et autres 
belles filles par le moyen que ce cordelier y vou- 
loit mener ceste damoiselle i ce qu'il eust faict 
sans la grâce de noitre Seigneur , qui aide touS- 
jours à ceux ^ui ont espérance en luy. Et fut le- 
dict rhonastere spolié de ses larcins et belles 
filles qui estoient dedans , et les moines enferme*: 
brtislefc avec ledict monastère, pour perpétuelle 



TRENTE ET UNIEME NOUVELLE M 

mémoire de ce crime, par lequel se peult çq- 
gnoi$tre qu'il n'y a rien plus cruel qu'amour 
quand il est fondé sur vice, comme il «'est rien 
plus humain ne louable quand il habite en un 
cueur vertueux. 

tu Je suis bien marry, mes dames, dequoy la vérité 
ne nous amené des comptes autant à l'advantage, 
des cordeliers comme elle faict à leur desadvantage : 
Car ce me seroit grand plaisir, pour l'amour que 
je porte à leur ordre, d'en sçavoir quelqu'un oà 
j'eusse moyen de les louer. Mais nous avons tant 
juré de dire vérité que je suis contrainct, après le 
rapport de gens si dignes de foy, de ne la celer, 
vous asseurant que, quand Us religieux de ce jour* 
d'huy feroient acte digne de mémoire à leur gloire, 
je mettrois grand peine à le faire trouver beaucoup 
meilleur que je n'ay faict à dire la vérité de cestuh 
cy. — En bonne foy, Guebron, dist Oisillc, voilà un 
amour qui se devroit nommer cruauté. — Je m'esba- 
his, dist Simontault, comment U eut la patience, la 
voyant en chemise, et au lieu où il en pouvoir estre 
maistre, qu'il ne lapriht par force. — II n'estoitpaç 
friant, dist Saffredent; mais il estoit gourmant : car, 
pour l'envie qu'il avoit de s'en saouler tous les jours, 
il ne se vouloit point amuser d'en taster. — Ce n'est 
point cela, dist Parlamente; mais entendez que 
tout homme furieux est tousj ours paour eux , et la 
crainte qu'il avoit d' estre surprins, et qu'on luy 

ostast sa proye, luy faisoit emporter son aigneau 
comme un loup sa brebis, pour la manger à son 
aise, — Toutesfois, dist Dagoucin, je ne sçaurois 
croire qu'il luy portast amour, et aussi qu'en un 
cueur si vilain que le sien amour eust sceu habiter. 

— Quoy que ce soit, dist Oisille, il en fut bien puny. 
Je prie à Dieu que de pareilles entreprises puis- 
sent saillir telles punitions. Mais à qui donnerez 
vous vostre voix ? — A vous, ma dame, dist Guebron : 
vous ne fauldrez à nous en dire quelque bonne. 

— Puis que je suis en mon rang, dist Oisille, je vous 
en racompteray une bonne, pource qu'elle est ad- 
venue de mon temps, et que celuy mesme qui me 
l'a comptée l'a veuë. Je suis seure que vous n'i- 
gnorez pas que la fin de tous noz malheurs est la 
mort; mais, mettant fin à nostre malheur, elle se 
peult nommer nostre félicité et seur repos. Par- 
quoy le malheur de l'homme est désirer la mort 
et ne la pouvoir avoir. Le plus grand mal que l'on 
puisse donner à un malfaicteur n'est pas la mort, 
mais est de donner un tourment continuel si grand 
qu'il la faict désirer, et si petit qu'il ne la peult 
avancer, ainsi qu'un mary le bailla à sa femme, 
comme vous orrez. 



Qà^P 





NOUVELLE TRENTEDEUXIESME 



Punition y plus rigoureuse que la mort, d'un mary envers 

sa femme adultère. 



e roy Charles , huictiesme de ce 
nom, envoya en Allemagne un gen- 
til-homme nommé Bernage, seigneur 
de^Cyvré, près Amboise, lequel, pour . 
faire bonne diligence et advancer son chemin, 
n'espargnoit jour ne nuict, en sorte qu'un soir 
bien tard arriva au cfiasteau d'un gentil-homme 
où il demanda logis, ce qu'à grand peine peut 
avoir. Toutesfois, quand le gentil-homme entendit 
qu'il estoit serviteur d'un tel Roy, s'en alla au 
devant de luy et le pria de ne se mal contenter 
de la rudesse de ses gens : car, à cause de quelques 
parens de sa femme qui luy vouloient mal, il es- 
toit contrainct tenir sa maison ainsi fermée. Au 
soir, ledict Bernage luy dist l'occasion de sa lé- 
gation, en quoy le gentil-homme s'offroit de faire 
tout service à luy possible au roy son maistre. Et 

le mena dedans sa maison, où il le logea et fes- 
toya honorablement. Et estant heure de soupper, 
le gentil-homme le mena en une salle tendue de 
belle tapisserie ; et ainsi que la viande fut apportée 
sur la table, veit sortir de derrière la tapisserie 
une femme, la plus belle qu'il estpit possible de 
regarder ; mais elle avoit la teste toute tondue, le 
demeurant du corps habillé de noir à l'Allemande. 
Après que le gentil-homme eut lavé avec ledict 
Bernage, Ton apporta l'eau à ceste dame, qui lava 
et s'en alla seoir au bout de la table, sans parler à 
nul, ny nul à elle. Le seigneur de Bernage la re- 
garda bien fort, et luy sembla l'une des plus belles 
dames qu'il eust jamais veuë, sinon qu'elle avoit 
le visage bien pale et la contenance fort triite. 
# Après qu'elle eut un peu mangé, demanda à boire, 
ce que luy apporta un serviteur de leans dedans 
un esmerveillable vaisseau, car ç'estoit la teste 
d'un mort, de laquelle les pertuis estoient bou- 
chez d'argent ; et ainsi beut deux ou trois fois la 
damoiselle. Après qu'elle eut souppé et lavé les 
mains, feit une révérence au seigneur de la mai- 
son et s'en retourna derrière la tapisserie, sans 
parler à personne, Bernage fut tant esbaby de 
veoir chose si estrange qu'il en devint tout triste 
et pensif. Le gentil-homme, qui s'en apperceut, 
luy dist : « Je voy bien que vous vous estonnez 
de ce qu'avez veu en cestetable ; mais, veu l'hon- 
nesteté que j'ay trouvée en vous, je ne vous veux 

celer que c'est, à fin que vous fie pensiez qu'il y 
ait en moy telle cruauté sans grande occasion. 
Ceste dame que vous voyez est ma femme, la- 
quelle j'ay plus aimée que jamais homme ne pouf- 
roit aimer la sienne, tant que pour l'éspouser j'ay 
oublié toute crainte, en sorte que je l'amenay icy 
malgré ses parens. Elle aussi me monstroit tant 
de signes d'amour que j'eusse hazardé dix mille 
vies pour la mettre céans à son aise et au mien, 
où nous avons Vescu long temps éfl tel repos et 
contentement que je me teftois le plus heureux 
gentil-homme de là Chrèstienté* Mais en un 
voyage que je fey, où mon honneur mé contrai-» 
gnoit aller, elle oublia tant lé sien, sa conscience 
et l'amour qu'elle aVoit en moy, qu'elle fut amou- 
reuse d'un jeune gentil-homme qtie j'avois nourry 
céans, dont à mon retour je m'en cuiday appei* 
cevoir. Si est-ce que l'amour que luy port ois 
estôit si grande que je né mè pouvois deffiér 
d'elle, jusques à ce que l'expérience m'ouvrit les 
yeux, et vèy ce que je ctaigttoÎ9 plus que la mort. 
ParqUoy l'amour que je ltiy portois fut convertie 
en fureur et désespoir : de sorte que je la guettay 
de si près qu'un jour, feignant aller dehors; me 
cachay en la chambre où maintenant elle de- 
meure ; en laquelle bien tost Après mon partement 
se rétira, et y feit Véthï ce jeune gentil-hommé, 
lequel je vey entrer avec la privante qui n'appôr* 
tenoit qu'à moy avoir à elle. Mais, quand je vey 



l6 QUATRIÈME JOURNÉE 

qu'il vouloit monter sur le lict auprès d'elle, je 
sailly dehors et le prins entre ses bras, où je le 
tuay. Et pour ce que le crime de ma femme me 
sembla si grand que telle mort n'estoit suffisante 
pour la punir, je luy ordonnay une peine que je 
pense qu'elle a plus désagréable que la mort : 
c'est de l'enfermer en la chambre où elle se reti- 
roit pour prendre ses plus grands délices, et en 
la compaignie de celuy qu'elle aimoit trop mieux 
que moy ; auquel lieu je luy ay mis dans une ar- 
moire tous les os de son amy, tenduz comme 
une chose précieuse en un cabinet. Et à fin qu'elle 
n'en oublie la mémoire, en beuvant et mangeant 
luy fais servir à table tout devant moy, en lieu de 
couppe, la teste de ce meschant, à ce qu'elle 
voye vivant celuy qu'elle faict son mortel ennemy 
par sa faulte, et mort pour l'amour d'elle celuy 
duquel elle avoit préféré l'amitié à la mienne. Et 
ainsi elle voit à disner et soupper les deux choses 
qui plus luy doivent desplaire, l'ennemy vivant et 
l'amy mort, et tout par son péché. Au demeu- 
rant, je la traicte comme moy, sinon qu'elle va 
tondue, car l'ornement des cheveux n'appartient 
à l'adultère, ne le voile à l'impudique : parquoy 
s'en va rasée, monstrant qu'elle a perdu l'honneur, 
la chasteté et pudicité. S'il vous plaist prendre la 
peine de la veoir, je vous y meneray. » Ce que feit 
volontiers Bernage; et descendirent en bas, et 
trouvèrent qu'elle estoit en une tresbelle chambre, 

assise toute seule devant un feu. Le gentil-homme 
tira un rideau qui estoit devant une grande ar- 
moire) où il veit penduz tous les os d'un homme 
mort» Bernage avoit grande envie de parler à la 
dame, mais, de peur du fliary, il n'osa. Ce gentil- 
homme, qui s'en apperceut, luy dist : « S'il vous 
plaist luy dire quelque chose, vous verrez quelle 
phrase et parolle elle a. » Bernage luy dist à 
l'heure : « Ma dame, si vostre patience est égale 
au tourment, je vous estime la plus heureuse 
femme du monde. » Le dame, ayant la larme à 
l'œil, avec une grâce tant humble qu'il n'estoit 
possible de plus, luy dist : « Monsieur, je con- 
fesse ma faulte estre si grande que tous les 
maux que le seigneur de céans (lequel je ne suis 
digne de nommer mary) me sçauroit faire ne 
me sont rien au pris du regret que j'ay de IV 
voir offensé. » Et, en disant cela, se print fort à 
plorer. Le gentil-homme tira Bernage par le bras 
et l'emmena. Le lendematft au matin s'en partit 
pour aller faire la charge que le Roy luy avoit 
donnée. Toutesfois, disant à Dieu au gentil- 
homme, ne se peut tenir de luy dire : a Mon- 
sieur, l'amour que je vous porte et l'honneur et 
privauté que vous m'avez faicte en vostre maison 
me contraignent vous dire qu'il me semble (veu 
la grande repentante de vostre pauvre femme} 
que vous luy devez user de miséricorde, et aussi 
que vous estes jeune et n'avez nuls enfans, et 

3 

seroit grand dommage de perdre une telle 
maison que la vostre, et que ceux qui ne 
vous aiment (peult estre) point en fussent hé- 
ritiers. » Le gentil- homme, qui avoit délibéré 
de ne parler jamais à sa femme, pensa longue- 
ment au propos que luy tint le seigneur de Ber- 
nage, et en fin cogneut qu'il luy disoit vérité, 
et luy promist que, si elle perseveroit en ceste 
humilité, il en auroit quelquefois pitié. Ainsi s'en 
alla Bernage faire sa charge. Et quand il fut re- 
tourné devers le Roy son maistre, luy feit tout 
au long le compte, que le prince trouva tel comme 
il disoit ; et entre autres choses ayant parlé de la 
beauté de la dame, envoya son peintre, nommé 
Jean de Paris, pour luy rapporter au vif ceste 
dame ; ce qu'il feit, après le consentement de son 
mary, lequel, après longue pénitence, pour le 
désir qu'il avoit d'avoir enfans, et par la pitié 
qu'il eut de sa femme, qui en si grande humilité 
recevoit ceste penite»ce, la reprint avec soy, et 
en eut depuis beaucoup de beaux enfans. 

« Mes dames, si toutes celles à qui pareil cas, 
comme à elle, est advenu, beuvoient en tels vais- 
seaux, faurois grand peur que beaucoup de coup- 
pes dorées seroient converties en testes de morts. 
Dieu nous en vueille garder : car y si sa bonté ne nous 
retient, il n'y a aucune d'entre vous qui ne puisse 
faire pis; mais ayant confiance en luy, il gardera 

celles qui confessent ne se pouvoir par elles mesmes 
garder. Et celles qui se confient en leurs forces et 
vertuz sont en grand danger d'estre tentées jusques 
à confesser leur infirmité; et vous asseure qu'ils s'en 
sont veues plusieurs que l'orgueil a faict tre^buscher 
en tel cas dont l'humilité sauvoit celles que l'on 
estimoit les moins vertueuses. Et dict le vieil pro- 
verbe que ce que Dieu garde est bien gardé. — Je 
trouve, dist Parlamente, ceste punition autant rai- 
sonnable qu'il est possible : car, tout ainsi que l'of- 
fense est pire que la mort, aussi est la punition pire 
que la mort. — Je ne suis pas de vostre opinion, dist 
Emarsuitte, car j'aymerois mieux veoir toute ma 
vie les os de tous mes serviteurs en mon cabinet que 
de mourir pour eux, veu qu'il n'y a meffaict ne 
crime qui ne se puisse amender; mais après la mort 
n'y a point d'amendement. — Comment sçauriez 
vous amender la honte ? dist Longarine : car vous 
sçavez que quelque chose que puisse faire une femme 
après un tel mesfaict ne sçauroit reparer son hon- 
neur. — Je vous prie, dist Emarsuitte, dictes moy 
si la Magdaleine n'a pas plus d'honneur maintenant 
entre les hommes que sa saur, quiestoit vierge. — 
Je vous confesse, dist Longarine, qu'elle est louée 
entre nous de la grande amour qu'elle a portée à 
Jésus Christ et de sa grande pénitence, mais si luy 
demeure-il le nom de pécheresse. — Je ne me soucie, 
dist Emarsuitte, quel nom les hommes me donnent; 
mais, que Dieu me pardonne et à mon mary aussi, 

il n'y a rien pourquoy je voulsisse mourir.— Si cote 
damoiselle aimoit $on mary comme elle devoit (dist 
Dagoucin),je m'esbahis qu'elle ne mouroiide dueil 
en regardant le* os de celuy à qui, par son péché, 
elle avojf donné la mort, — Comment, Dagoucin, 
dist Simontault, estes vous encores à sçavoir que les 
femmes n'ont amour ny regretî — Ouy, dist il, car 
jamais je n'ay osé tenter leur amour, de peur oV en 
trouver moins que je désire. — Vous vivez doncques 
de foy et d'espérance, dist Nomerfide, comme k 
pluvier du vent; vous estes bien aisé à nourrir. —Je 
me contente, dist il, de l'amour que je sens en moy 
et de l'espoir qu'il y a au cueur des dames; mais y si 
je le sçavois, comme j'espère , j'aurois si extrême 
contentement que je ne le pourrois porter sans mou- 
rir. — Gardez vous bien, dist Guebron, de la peste, 
car de ceste maladie là je vous asseure. Mais je 
voudrois sçavoir à qui ma damoiselle Oisille don- 
nera sa voix- — Je la donne, dist elle, à Simontault, 
lequel t je sçay bien, n' espar gner a personne. — Autant 
vault, dist il, que me mettiez assus que je suis un 
peu mesdisant. Si ne lairray-je à vous monstrer 
que ceux que l'on disoit mesdisans ont dict vérité. 
Je croy, mes dames, que vous n'estes si sottes de 
croire en toutes les nouvelles que l'on vous vient 
compter, quelque apparence qu'elles puissent avoir 
de saincteté, si la preuve n'y est si grande qu'elle 
ne puisse estre remise en doubte. Aussi sous espèce 
de miracles y a bien souvent des abus; et pourçe 



TRENTE-DEUXIÈME NOUVELLE 21 

j'ay envie vous en racompter un qui ne sera moins 
à la louenge d'un prince fidèle qu'au deshonneur 
d'un meschant ministre d'Eglise. » 




NOUVELLE TRENTETROISIESME 

Abomination d'un prestre incestueux, qui engrossa sa 
saur soubs prétexte de saincte vie, et la punition qui 
en fut faicte. 




e comte Charles d'Angoulesme, père 
du Roy François premier de ce nom, 
prince fidèle et craignant Dieu, es- 
tant à Coignac, quelqu'un luy ra- 
compta qu'en un village près de là, nommé 
Cherves, y avoit une fille vierge, vivant si auste- 
rement que c'estoit chose admirable, laquelle, 
toutes fois, estoit trouvée grosse, ce qu'elle ne 
dissimuloit point, asseurant à tout le peuple que 
jamais n'avoit cogneu homme, et qu'elle ne sça- 
voit comme le cas luy estoit advenu, sinon que 
ce fust œuvre du sainct Esprit; ce que le peuple 
croyoit facilement, et la tenoit et reputoit comme 
une seconde vierge Marie : car chacun cognois- 
soit que, dès son enfance, elle estoit si sage que 
jamais n'eut en elle un seul signe de mondanité 

Elle jeusnoit non seulement les jeusnes comman- 
dées de l'Eglise, mais plusieurs fois la sepmaine à 
sa dévotion; et, tant que l'on disoit quelque ser- 
vice en l'Eglise, elle n'en bougeoit; parquoy sa 
vie estoit si estimée de tout le commun que cha- 
cun par miracle la venoit veoir, et estoit bien heu- 
reux qui luy pouvoit toucher la robbe. Le curé 
de la paroisse estoit son frère, homme d'aage et 
de bien austère vie, aimé et estimé de ses parrois- 
siens et tenu pour un sainct homme, lequel luy 
tenoit de si rigoureux propos qu'il la feit enfer- 
mer en une maison; dont le peuple estoit mal 
content. Et en fut le bruit si grand que (comme 
je vous ay dict) les nouvelles en vindrent jusques 
aux oreilles du Comte, lequel, voyant l'abbus où 
tout le monde estoit, désira l'en oster ; parquoy 
envoya un maistre des requestes et un aumos- 
nier (deux fort gens de bien) pour en sçavoir la 
vérité, lesquels allèrent sur le lieu et s'informe- # 
rent du cas le plus diligemment qu'ils peurent, 
s'adressans au curé, qui estoit tant ennuyé de cest 
afjaire qu'il les pria d'assister à la vérification - 9 
laquelle il esperoit faire. Le lendemain ledict 
curé, dès le matin, chanta la messe, où sa sœur 
assista tousjours à genoux, bien fort grosse ; et à 
la fin de la messe le curé print le corpus domini, 
et, en la présence de toute l'assistence, dist à sa 
sœur : « Malheureuse que tu es, voicy celuy qui 
a souffert mort et passion pour toy, devant lequel 

je te demandé si tu e* vierge, comteé ta fl***! 
tout] ours asseuré »; laquelle, hardiment et San* 
crainte, luy respôndit qu'ouy. « Et comment doué 
est il possible que tu sois grosse et demeurée 
vierge ? » Elle respondit : « Je n*en puis rendre 
entre raison, sinon que ce soit dé la grâce dtt 
sainct Esprit, qui faict en môy ce que luy plalst j 
mais si ne puisse nier le bien que Dieu toe faict 
de me conserver vierge, car jamais je n'en volonté 
d'estre mariée* » Alors son frère luy dist : « Je te 
baille icy le corps précieux de. Jésus Christ, le- 
quel tu prendras à ta damnation s'il est autre», 
ment que tu ne le dis, dont messieurs, qui sont 
icy presens de par monsieur le Comte, seront 
tesmolngs. » La fille, aagée de près de treiie ans» 
jura par tel serment : « Je prends le corps dé 
nostre seigneur icy présent à ma damnation de* 
vaut vous, messieurs, et vous, mon frère, si ja~ 
„ mais homme m'attoucha non plus que vous. x> Et, 
en ce disant, receut le corps de nostre seigneur. 
Le maistre des requestes et aumosniet du Comte, 
voyanâ cela, s'en allèrent tous confus, croynft 
qu'avecques tels sermens mensonge ne sçauroit 
avoir lieu, et en feirent le rapport au Comte, le 
voulans persuader à croire ce qu'ils croyoient. 
Mais luy, qui estoit sage, après y avoir bien 
pensé, leur feit de rechef dire les perolles du 
jurement, lesquelles ayant bien pensées, leur dist : 
e Elle vous a dict que jamais homme ne luy tou- 

cha non plus que son frère ; et je pense pour vé- 
rité que son frère luy a faict cest enfant et veult 
couvrir sa meschanceté sous une si grande dissi- 
mulation; et nous qui croyons un Jésus Christ 
venu, n'en devons plus attendre d'autre. Parquoy 
allez vous en et mettez le curé en prison : je suis 
seur qu'il confessera la vérité. » Ce qui fut faict 
selon son commandement, non sans grandes re- 
monstrances pour le scandale qu'ils faisoient à 
cest homme de bien. Et, si tost que le curé fut 
prins, il confessa sa meschanceté, et comme il 
avoit conseillé à sa sœur de tenir les propos 
qu'elle tenoit, pour couvrir la vie qu'ils avoient 
menée ensemble non seulement d'une excuse 
légère, mais d'un faux donner à entendre, par 
lequel ils demeureroient honorez de tout le 
monde. Et dist, quand on luy meit au devant 
comment il avoit esté si meschant de prendre le 
corps de nostre seigneur pour la faire jurer des- 
sus, qu'il n'estoit pas si hardy, et qu'il avoit prins 
un pain non ftcré ne benéist. Le rapport en fut 
faict, au Comte d'Angoulesme, lequel commanda 
à la justice d'en faire ce qu'il appartenoit. L'on 
attendit que sa sœur fust accouchée; et, après 
avoir faict un beau fils, furent bruslez le frère et 
la sœur, dont tout le peuple eut un merveilleux 
esbahissement, ayant veu sous un si sainct man- 
teau un monstre si horrible, et sous une vie tant 
louable et saincte régner un si détestable vice. 

4 

« Voilà, mes dames, comme la foy dubon Comte 
ne fut vaincue par signes ne par miracles exté- 
rieurs, sçachant tresbien que nous n'avons qu'an 
sauveur, lequel, en disant Consummatum est, a 
monstre qu'il ne laissoit point le Iku a un autre 
successeur pour faire nostre salut. — » Je vous prù* 
mects, dist Oisille, que voilà une grande hardiesse 
sous une extrême hippocrisk, couvrir du manteau 
de Dieu et de bon chrestien un péché si énorme. — 
J*ay ouy dire, dist Hircan, que ceux qui, sous cou- 
leur d'une commission de Roy, font cruautez et 
tirannies, sont punit doublement, pource qu'Us 
couvrent leur injustice de la justice royale. Aussi 
voyez vous que les hipocrites y combien qu'ils prof- 
perent quelque temps sous le manteau de Dieu et 
de saincteté, si est ce que, quand le seigneur Dieu kve 
son manteau, il les descouvre et mect tous nuds : et 
à l'heure leur nudité, ordure] et vilennie est d'au* 
tant trouvée plus laide que la couverture estoit 
honorable. — U n'est rien plus plaisant, dist Nomer- 
fide, que de parler naïfvement ainstque le cueur le 
pense. — C'est pour engresser, respondit Longarine, 
et je croy que vous donnez vostre opinion selon vostrt 
condition. — Je vous diray, dist Nomerfide, je veoy 
que les fols (si on ne les tue) vivent pltM longuement 
que les sages; et n'y entends qu'une raison, c'est 
qu'ils ne dissimulent point leurs passions : s'ils sont 
courroucez, ils frappent; s' Us sont joyeux, Us rient; 
et ceux qui cuident estre sages dissimulent tant leurs 

imperfections qu'ils en ont tous les cueurs empoi- 
sonnez. — Je pense, dist Guebron, que vous dictes 
vérité, et que Yhipocrisie , soit envers Dieu, envers 
les hommes ou envers la nature, est cause de tous les 
maux que nous avons. — Ce seroit belle chose, dist 
Parlamente, que nostre cueur feust si remply par 
foy de celuy qui est toute vertu et toute joye que 
nous le peussions librement monstrer à chacun. — Ce 
sera à l'heure, dist Hircan, qu'il n'y aura plus de 
chair sur noz oz. — Si est-ce, dist Oisille, que V esprit 
de Dieu, qui est plus fort que la mort, peult mor- 
tifier nostre cueur sans mutation de corps. — Ma 
dame, dist Saffredent, vous parlez du don de Dieu, 
qui n'est gueres commun aux hommes. — U est 
commun, dist Oisille, à ceux qui ont la foy; mais, 
pource que ceste matière ne se laisse entendre à ceux 
qui sont charnels, sçachons à qui Simontault donne 
sa voix. — Je la donne, dist-U, à Nomerfidt, car, 
puis qu'elle a le cueur joyeux, sa parolle ne sera 
point triste. — Et vrayement, dist Nomerfide, puis 
que vous avez envie de rire, je vous en vay appres- 
ter F occasion. Et pour vous monstrer combien la 
peur et l'ignorance nuist, et que faulte de bien en- 
tendre un propos est souvent cause de beaucoup de 
mal, je vous diray ce qui advint à deux pauvres 
cordeliers de Niort, lesquels, pour mal entendre le 
langage d'un boucher, cuidereni mourir de peur. 

Deux cordeliers, trop curieux d'escouter, eurent si belles 
affes qu'ils en cuiderent mourir. 




l y a un village entre Niort et Fors, 
nommé Grip, lequel est au seigneur 
de Fors. Un jour advint que deux 
cordeliers, venans de Niort, arrivè- 
rent bien tard en ce lieu de Grip et logèrent en 
la maison d'un boucher. Et, pource qu'entre leur 
chambre et celle de l'hoste n'y avoit que des ais 
bien mal joincts, leur print envie d'escouter ce 
que le mary disoit à sa femme estant dans le lict; 
et vindrent mettre leurs oreilles tout droit au 
chevet du lict du mary, lequel, ne se doubtant 
de ses hostes, parloit privéement à sa femme de 
son mesnage, en luy disant : « M'amie, il me 
fault lever demain de bon matin pour aller veoir 
noz cordeliers, car il y en a un bien gras, lequel 
il nous fault tuer ; nous le sallerons incontinent, 

et en ferons nostre proffit. » Et combien qu'il en- 
tendist de ses pourceaux, qu'il appelloit corde- 
liers, si est-ce que les deux pauvres frères, qui 
oyoient ceste délibération, se tindrent tout as- 
seurez que c'estoit pour eux, et en grande peur 
et craincte attendoient l'aube du jour. Il y en 
avoit un d'eux fort gras et l'autre assez maigre. 
Le gras se vouloit confesser à son compaignon, 
disant qu'un boucher ayant perdu l'amour et 
crainte de Dieu ne feroit non plus de cas de 
l'assommer qu'un bœuf ou autre beste; et, veu 
qu'ils estoient enfermez en leur chambre, de la- 
quelle ils ne pouvoient sortir sans passer par celle 
de l'hoste, ils k se pouvoient tenir bien seurs de 
leur mort et recommander leurs âmes à Dieu. 
Mais le jeune, qui n'estoit pas si vaincu de peur 
que son compaignon, luy dist que, puis que. la 
porte leur estoit fermée, il falloit essayer à passer 
par la fenestre : aussi bien ne sçauroient ils avoir 
pis que la mort. A quoy le gras s'accorda. Le 
jeune ouvrit la fenestre, et, voyant qu'elle n'es- 
toit trop haulte de terre, saulta légèrement en 
bas et s'en fuit le plustost et le plus loing qu'il 
peut, sans attendre son compagnon, lequel es- 
saya le danger; mais la pesanteur le contraignit 
de demourer en bas : car, au lieu de saulter, il 
tumba si lourdement, qu'il se blessa fort une 
jambe. Et, quand il se veit abandonné de son 
compagnon, et qu'il ne le pouvoit suyvre, re- 

garda autour de luy où il se pourroit cacher, et 
ne veid rien qu'un tect à pourceaux, où il se 
traîna le mieux qu'il peut; et ouvrant la porte 
pour entrer dedans, eschapperent deux grands 
pourceaux, en la place desquels se meist le pau- 
vre cordelier, et ferma le petit huys sur luy, es- 
pérant, quand il orroit le bruict des gens passans, 
qu'il appelleroit et trouveroit secours. Mais, si 
tost que le matin fut venu, le boucher apprçsta 
ses grands cousteaux, et dist à sa femme qu'elle 
luy tint compagnie pour aller tuer ses pourceaux 
gras. Et quand il arriva au tect où Le cordelier 
s'estoit caché, commença à crier bien hauit en 
ouvrant la petite porte : « Saillez dehors, mes 
çordeliers, saillez dehors : c'est aujourd'buy que 
j'auray de voz boudins. » Le cordelier, ne se 
pouvant soustenir sur 6a jambe, saillit à quarte 
pieds hors du tect, criant tant qu'il pouvçit mi$er 
ricorde. Et si le pauvre cordelier eut grand peur, 
le boucher et sa femme n'en eurent pas moins, 
car ils pensoient que sainct François fust cour- 
roucé contre eux de ce qu'ilz nommèrent une 
beste un cordelier, et se meirent à genoux de- 
vant le pauvre frère, demandans pardon à sainct 
François et à sa religion ; en sorte que le corde- 
lier crioit d'un costé miséricorde au boucher, et 
le boucher à luy de l'autre, tant que les uns et 
les autres furent un quart d'heure sans se pouvoir 
asseurer. A la fin le beaupere, cognoissant que 

le boucher ne luy vouloit point de mal, luy 
compta la cause pour laquelle il s'estoit caché en 
ce tect, dont leur peur fut incontinent convertie 
en matière de ris, sinon que le pauvre cordelier, 
qui avoit mal en la jambe, ne se pouvoit res- 
jouïr ; mais le boucher le mena en sa maison, où 
il le feit tresbien penser. Son compaignon, qui 
l'avoit laissé au besoing, courut toute la nuict, 
tant qu'au matin il vint en la maison du seigneur 
de Fors, où il se plaignit de ce boucher, qu'il 
soupçonnoit avoir tué son compaignon, veu qu'il 
n'est oit point venu après luy. Le seigneur de 
Fors envoya incontinent audict lieu de Grip pour 
en sçavoir la vérité, laquelle sceuë, ne trouva 
point matière de plorer, mais ne faillit à le re- 
compter à sa maistresse ma dame la Duchesse 
d'Angoulesme, mère du Roy François premier 
de ce nom. 

« Voilà, mes dames, comme il ne faict pas bon 
escouter le secret où Yon n'est pas appelle et enten- 
dre mal les paroles d'mitruy. — Ne sçavois-jepas 
bien, dist Stmontautt, que Nomerfde ne nous feroit 
point plorer, mais fort rire lEn qaoy U me semble que 
chacun de nous s'est bien acquitté. +—Et qu'est-ce à 
dire, dist Oisilleï Que nous sommet plus enclins à 
rire d'une follie que et une chose sagement faicte £— ■ - 
Pource, dist Hircan, qu'elle nous est plus aggreable, 
d'autant qu'elle est plus semblable à nostre nature, 

qui de soy n'est jamais sage; et chacun prend plai- 
sir à son semblable, les fols aux follies, et les sages 
à la prudence i Toutesfois je croy qu'il n'y a ny 
sages ny fols qui se sceussent garder de rire de ceste 
histoire. — U y en a,dist Guebron, qui ont le cucur 
tant adonné à V amour de sapiencéque, pour choses 
qu'ils sceussent ouyr, on ne les sçauroit faire rire; 
car ils ont une joye en leurs cueurs et un conten- 
tement si modéré que nul accident ne les peut muer. 
— Où sont ceux là ? distHircan. — Les philosophes 
du temps passé, respondit Guebron, desquels la tris- 
tesse et la joye n'estoit quasi point sentie : au moins 
n'en monstroient ils nul semblant, tant ils esti- 
moient grande vertu se vaincre eux mesmes et leur 
passion. — Et je trouve aussi bon comme ils font, dist 
Saff redent, de vaincre une passion vitieuse; mais 
d'une passion naturelle, qui ne tend à nul mal, 
ceste victoire là me semble inutile. — Si est-ce, dist 
Guebron, que les autres estimoient ceste vertu 
grande. — U n'est pas dict aussi, respondit Saffrc- 
dent, qu'ils fussent tous sages; mais il y avoit plus 
d'apparence de sens et de vertu qu'il n'y avoit de 
faict. — Toutesfois, vous voyez qu'ils reprouvent 
toutes choses mauvaises, dist Guebron ; et mesmes 
Diogenes foulla aux pieds le lict de Platon pour ce 
qu'il estoit trop curieux à son gré, pour monstrer 
qu'il desprisoit et vouloit mettre soubs les pieds la 
vaine gloire et convoitise de Platon, en disant : « Je 
foulle l'orgueil de Platon. » — Mats vous ne dictes 

pas tout, dist Saffredent, car Platon luy respondk 
soudainement que vrayement U le foulloit, maïs 
avec une plus grande presumption : car certes Dio- 
gènes usoit d'un tel mespris de netteté par une cer- 
taine gloireet arrogance, — A dire vray, dist Parla» 
mente, il est impossible que la victoire de nous 
mesmes se face par nous mesmes sans un merveil- 
leux orgueil, qui est le vice que chacun doibt le plus 
craindre, car il s'engendre de fat mort et ruine de 
tous les autres, — Ne vous ay-fe pas leu au ma- 
tin, dist OisiUe, que ceux qui ont cuidé estre plus 
sages que les autres hommes, et qui par une lumière 
tie raison sont vtnuz à cognoistte un Dieu créateur 
de toutes choses, toutesfois, pour s* attribuer ceste 
gloire, tt non à celuy dont elle venoit, tstimans par 
leur labeur avoir gaigné ce seavoir, ont esté fakts 
non seulement plus ignorons et desruisomtables que 
les autres hommes, mais que les bestes brutes? Car, 
ayans erré en leurs esprits, se sont attribué ce qu'à 
Dieu seul appartient, et ont monstre leurs erreurs 
par le désordre de leurs torps, oubliam et pervertis- 
sons ï 'ordre de leur sext, comme sainet Paul nous 
monstre en Yepistre qu'à escript aux Komains. — 
Il n'y a nutk de nous, dist Parlamente, qui par 
ceste epistre ne confesse que tous les péchez exté- 
rieurs ne soient que les frukts de ^infidélité inté- 
rieure, laquelle, plus est couverte de vertu et miracles, 
plus est dangereuse à arracher. — Entre nous 
hommes, dist I&rcan, nous sommes donc plus près 

5 

de nostre salut que vous autres, car, ne dissimu- 
ians point noz fruicts, cognoissons facilement nostre 
racine. Mais, vous qui n'osez les mettre dehors et 
quifaictes tant de belles œuvres apparentes, à grand 
peine cognoissez vous ceste racine (ForgueU, qui 
croist souf si belle couverture. — Je vous confesse, 
dist Longarine, que y > si la parolle de Dieu ne nous 
monstre par la foy la lèpre d'infidélité cachée en 
nostre cueur, Dieu nous faict grand grâce quand 
nous tresbuchons en quelque offense visible par la- 
quelle nostre pensée couverte se puisse clairement 
veoir. Et bien heureux sont ceux que la foy a tant 
humiliez qu'Us n'ont point besoing d'expérimenter 
leur nature pécheresse par les effects du dehors ! — 
Mais regardons, dist Simontault, de là oà nous 
sommes venuz: en partant d'une tresgrande follie, 
nous sommes tombez en la philosophie et théologie. 
Laissons ces disputes à ceux qui les sçavent mieulx 
déchiffrer que nous, et sçachons de Nomerfide à 
qui elle donne sa voix. — Je la donne, dist-elle, à 
Hircan, mais je luy recommande l'honneur des 
dames. — Vous ne me le pouvez dire en meilleur 
endroict, dist Hircan, car Vhistoire que j'ay ap- 
prestée est toute telle qu'il la fault pour vous obéir. 
Si est-ce que je vous apprendray par cela à con- 
fesser que la nature des femmes et des hommes est 
de soy encline à tout vice, si elle n'est préservée par 
la bonté de celuy à qui l'honneur de toute victoire 
doibt estre rendu. Et, pour vous abbatre V audace 

que vous prenez quand on en dict à vostre hon- 
neur, je vous en vay monstrer un exemple qui est 
tresveritable. » 

Industrie d'un sage mary pour divertir l'amour que sa 
'femme portait à un cordelitr. 



*< Sri». 




N la ville de Pampelune, y avoit une 
dame estimée, belle et vertueuse, et 
la plds chaste et dévote qui fust au 
pais. Elle aimoit son mary et luy obeïs- 
soit si bien que entièrement il se confioit en elle. 
Ceste dame frequentoit incessamment le service 
divin et les sermons. Elle persuadoit à son mary et 
enfans d'y demeurer autant qu'elle, qui estoit 
en Paage de trente ans, où les femmes ont ac- 
coustumé de quitter le nom de belles pour estre 
nouvelles sages. Ceste dame alla le premier jour 
de caresme à Peglise prendre la mémoire de la 
mort, où elle trouva le sermon que commençoit 
un cordelier, tenu de tout le monde un sainct 
homme pour sa tresgrande austérité et bonté de 
vie, qui le rendoit maigre et pasle, mais non tant 
qu'il ne fust un des beaux hommes du monde. 



TRENTE-CINQUlèMI NOUVELLE $J 

La dame dévotement escouta son sermon , ayant 
les yeux fermes à contempler ceste vénérable per- 
sonne, et l'aureille et esprit prompt à l'escouter. 
Parquoy la doulceur de ses paroles pénétra les 
aureilles de ladicte dame jusques au cueur , et la 
beauté et grâce de son visage passa par ses yeux 
et blessa si fort son esprit qu'elle fut comme une 
personne ravye. Après le sermon, regarda soi- 
gneusement où le prescheur diroit la messe , où 
elle assista, et print les cendres de sa main , qui 
estoit aussi belle et blanche que clame La sçauroit 
avoir. Ce que regarda plus la dévote que la cen- 
dre qu'il luy bailloit, croyant asseurement qu'une 
telle amour spirituelle, quelque plaisir qu'elle en 
sentist , ne sçauroit blesser saHonsciençe. Elle ne 
failloit point tous les jours d'aller au sermon et 
d'y mener son mary, et l'un et l'autre donnèrent 
tant de louange au prescheur qu'en table et ail- 
leurs ils ne tenoient autres propos. Ainsi ce feu, 
sous tiltre spirituel, fut si charnel que le cueur 
en qui il fut embrasé brusla tout le corps de ceste 
pauvre dame. Et, tout ainsi qu'elle avoit esté tar- 
dive à sentir ceste flamme, aussi elle fut prompte 
à enflammer, et sentit plus tost le contentement 
de sa passion qu'elle ne cogneut estre passionnée 
Et, comme toute toute surprise de son ennemy 
amour , ne résista plus à nul de ses commande** 
mens. Mais le plus fort estoit que le médecin de 
ses douleurs estoit ignorant de son mal. Parquoy, 

ayant mis dehors toute crainte qu'elle devoit avoir 
de monstrer sa follie devant un si sage homme, 
son vice et sa meschanceté à un si vertueux et 
homme de bien , se meist à luy rescrire P amour 
qu'elle luy portoit, le plus doucement qu'elle peut 
pour le commencement; et bailla ses lettres à un 
petit page, luy disant ce qu'il avoit à faire, et que 
sur tout il se gardast que son mary ne le veist 
aller aux cordeliers. Le page, cherchant son 
plus droict chemin, passa de fortune par la rue 
où son maistre estoit assis en une bouticque. Le 
gentil-homme, le voyant passer, s'advança pour 
regarder où il alloit. Et quand le page l'apper- 
ceut, tout estonné se cacha dans une maison. 
Le maistre, voyanUceste contenance, le suyvit, 
et, le prenant par le bras, luy demanda où il al- 
loit, et, voyant ses excuses sans propos et son 
visage effroyé, le menaça de le battre s'il ne luy 
disoit où il alloit. Le pauvre page luy dist : 
<c Helas ! monsieur, si je vous dy, ma dame me 
tuera. » Le gentil - homme , doubtant que sa 
femme feist un marché sans luy, asseura le page 
qu'il n'auroit nul mal s'il luy disoit vérité et 
qu'il luy feroit tout plain de bien ; aussi que, s'il 
mentoit, il le mettroit en prison pour jamais. Le 
petit page, pour avoir du bien et pour éviter le 
mal, luy compta tout le faict et luy monstra les 
lettres que sa maistresse escrivoit au prescheur ; 
dont le mary fut autant esmerveillé et marry, 

comme il avoit esté asseuré toute sa vie de la 
loyauté de sa femme, où jamais n 'avoit cogneu 
faulte. Mais luy, qui estoit sage, dissimula sa co- 
lère, et, pour cognoistre du tout l'intention de 
sa femme, va faire une response comme si le 
prescheur la mercioit de sa bonne volonté, luy 
déclarant qu'il n'en avoit moins de son costé. Le 
page, ayant juré à son maistre de mener sage- 
ment cest affaire, alla porter à sa maistresse la 
lettre contrefaicte, dont elle eut telle joye que 
son mary s'apperceut bien qu'elle en avoit changé 
de visage : car, en lieu d'emmaigrir pour le jeusne 
de caresme, elle estoit plus belle et plus fresche 
qu'à caresme-prenant. Des-ja estoit la mi-ca- 
resme, que la dame, ne pour passion ne pour 
sepmaine «saincte, ne changea sa manière accous- 
tumée de continuer et mander par lettres au pres- 
cheur sa fantasie furieuse. Et luy sembloit, quand 
il tournoit les yeux du costé où elle estoit, ou 
qu'il parloit de l'amour de Dieu, que c'estoit 
pour l'amour d'elle ; et, tant que ses yeux pou- 
voyent monstrer ce qu'elle pensoit, elle ne les 
espargnoit pas. Le mary ne failloit à luy rendre 
pareilles responses. Après pasques, il luy escri- 
vit, au nom du prescheur, qu'il la prioit luy en- 
seigner le moien comme il la pourroit veoir se- 
crètement. Elle, à qui l'heure tardoit, conseilla 
son mary d'aller visiter quelques terres qu'Us 
avoient dehors; ce qu'il luy promist, et demeura 

caché en la maison d'un sien amy . La dame ne fail- 
lit pas d'escrire su prescheur qu'il estoit heure de 
la venir veoir, car son mary estoit allé dehors. Le 
gentil-homme, voulant expérimenter le cueur de 
sa femme jusques au bout, s'en alla au prescheur, 
le priant pour l'honneur de Dieu luy vouloir prê- 
ter son habit. Le prescheur, qui estoit homme 
de bien, luy dist que leur reigle le deffendoit, et 
que pour rien ne le presteroit pour aller en mas* 
que. Le gentil-homme luy asseura qu'il ne le 
vouloit pour en user à son plaisir, et que c'estok 
pour chose nécessaire à son bien et salut. Le cor- 
délier, le cognoissant homme de bien et dévot, 
le luy presta ; et avec cest habit, qui luy couvrait 
la plus part du visage, de sorte qu'on ne luy po*» 
voit veoir les yeux, print une faulse barbe et un 
faux nez approchans à la ressemblance du prescheur, 
et, avecques du liège en ses souliers, se feit de 
la propre grandeur du prescheur. Ainsi habillé, 
s'en vint au soir en la chambre de sa femme, qui 
l'attendoit en grande dévotion. La pauvre sotte 
n'attendit pas qu'il vint à elle, mais, comme femme 
bon du sens, le courut embrasser. Luy, qui tenait 
le visage baissé, de peur d'estre cogneu, com- 
mença à faire le signe de la croix, faisant sem- 
blant de la fuir, en disant tous] ours : « Tentation I 
tentation ! » La dame luy dist : « Helas ! mon 
père, vous avez raison : car il n'en est point de 
plus forte que celle qui vient d'amour, à laquelle 

vous m'avez promis donner remède, vous priant 
que, maintenant que nous avons le temps et 
loisir, ayez pitié de moy. » Et en ce disant s'ef- 
forçoit de l'embrasser, lequel, fuyant par tous les 
costez de la chambre avec grands signes de la 
croix, crioit tousjours : « Tentation ! tentation 1 >» 
Mais, quand il veit qu'elle le cherchoit de trop 
près, print un gros baston qu'il avoit sous son 
manteau, et la bâtit si bien qu'il luy feit passer 
sa tentation. Et ainsi, sans estre cogneu d'elle, 
s'en alla incontinent rendre les habits au près- 
cheur, l'asseurant qu'ils luy avoient porté bon 
heur. 

Le lendemain, faisant semblant de revenir de 
loin, retourna en sa maison, où il trouva sa femme 
au lict ; et, comme ignorant sa maladie, luy de- 
manda la cause de son mal. Elle luy respondit 
que c'estoit un caterre, et qu'elle ne se pouvoit 
aider des bras ne jambes. Le mary, qui avoit 
belle envie de rire, feit semblant d'en estre mar- 
ry, et, pour la resjouïr, luy dist que, sur le soir, 
il avoit convié à soupper le sainct homme prédi- 
cateur. Mais elle luy dist soudain : « Jamais ne 
vous advienne, mon amy, de convier telles gens, 
car ils portent malheur en toutes les maisons où 
ils vont. — Comment ? m'amie, dist son mary, 
vous m'avez tant loué cestuy, et je pense, quant 
à moy, s'il y a un sainct homme au monde, que 
c'est luy. f> La dame luy respondit : « Ils sont 

bons en l'église et aux prédications, mais aux 
maisons sont Antechrists. Je vous prie, mon amy, 
que je ne le voye point, car ce seroit assez, avec 
le mal que j'ay, pour me faire mourir. » Le mary 
luy dist : « Puis que vous ne le voulez veoir, vous 
ne le verrez point, mais si luy donneray-je à soup- 
per céans. — Faictes, dist-elle, ce qu'il vous 
plaira, mais que je ne le voye point, car je hay 
telles gens comme diables. » Le mary, après avoir 
donné à soupper au beaupere, luy dist : « Mon 
père, je vous estime tant aimé de Dieu qu'il ne 
vous reffusera aucune requeste ; parquoy je vous 
supplie avoir pitié de ma pauvre femme, laquelle 
depuis huict jours en çà est possédée d'un maling 
esprit, de sorte qu'elle veult mordre et esgrati- 
gner tout le monde. Il n'y a croix ny eau be- 
neiste dont elle face cas. J'ay ceste foy que, si 
vous mettez la main sur elle, que le diable s'en 
ira, dont je vous prie autant que je puis. » Le 
beaupere luy dist : « Mon fils, toute chose est 
possible au croyant. Croyez-vous pas fermement 
que la bonté de Dieu ne refuse nul qui en foy luy 
demande grâce ? — Je le croy, mon père, dist 
le gentil-homme. — Asseurez vous aussi, mon 
fils, dist le cordelier, qu'il peult et qu'il veult, et 
qu'il n'est moins puissant que bon. Allons, forts 
en foy, pour résister à ce lyon rugissant et luy 
arracher la proye qui est acquise à Dieu par le 
sang de son fils Jésus Christ. » Ainsi le gentil- 

homme mena cest homme de bien là où estoit sa 
femme couchée sur un petit lict, qui fut si eston- 
née de le veoir, pensant que ce fust celuy qui 
l'avoit battue, qu'elle entra en une merveilleuse 
colère; mais, pour la présence de son mary, 
baissa les yeux et devint muette. Le mary dist au 
sainct homme : « Tant que je suis devant elle, 
le diable ne la tourmente gueres; mais, sitost que 
je m'en seray allé, vous luy jetterez de l'eau be- 
neiste, et verrez à l'heure le maling esprit faire 
son office. » Le mary le laissa tout seul avec sa 
femme et demeura à la porte, pour veoir leur 
contenance. Quand elle ne veid plus personne 
que le beau-pere , commença à crier comme 
femme enragée et hors du sens, en l'appelant 
meschant, villain, meurdrier, trompeur. Le cor- 
delier, pensant pour vray qu'elle fust possédée 
d'un maling esprit, luy voulut prendre la teste 
pour dire dessus ses oraisons, mais elle l'esgratigna 
et mordit de telle sorte qu'il fut contrainct de 
parler de plus loing; et, en jettant force eau be- 
neiste, disoit beaucoup de bonnes oraisons. Quand 
le mary veid qu'il avoit assez faict son [debvoir, 
entra en la chambre et le mercia de la peine qu'il 
en avoit prinse ; et, à son arrivée, la femme laissa 
ses injures et malédictions et baisa la croix bien 
doucement, pour la crainte qu'elle avoit de son 
mary. Mais le sainct homme, qui l'avoit veuë 
tant enragée, croyoit fermement qu'à sa prière 



44 QUATRIÈME JOURNÉE 

nostre seigneur eust jecté le diable dehors, et 
s'en alla louant Dieu de ce grand miracle. Le 
mary, voyant sa femme bien chastiée de sa folle 
fantasie, ne luy voulut point déclarer ce qu'il 
avoit faict, car il se contenta d'avoir vaincu son 
opinion par sa prudence, et l'avoir mise en tel 
estât qu'elle haioit mortellement ce qu'elle avoit 
aimé indiscrettement et detestoit sa follie. Et, 
ayant de là en après délaissé toute superstition, 
se donna du tout à son mary et au mesnage, 
mieux qu'elle n'avoit faict au paravant. 

« Par cecy, mes dames, pouvez vous cognoistre 
le bon sens du mary et la fragilité d'une estimée 
femme de bien; et je pense, quand vous aurez bien 
regardé en ce miroir, en lieu de vous fier en voz 
propres forces, apprendrez à vous retourner à celuy 
en la main duquel gist vostre honneur. — Je suis 
bien aise, dist Parlamente, dequoy vous estes de- 
venu prescheur des dames; et le serois encor plus 
si vous vouliez continuer ces beaux sermons à toutes 
à qui vous parlez. — Toutes les fois, dist Hircan, 
que vous me voudrez escouter, je suis asseuré que 
je n'en diray pas moins. — C'est à dire, dist Simon- 
tault, que, quand vous n'y serez pas, il dira autre- 
ment. — II en fera ce qu'il luy plaira, dist Parla- 
mente, mais je veux croire, pour mon contentement, 
qu'il dira tousjours ainsi. A tout le moins, l'exemple 
qu'il a allégué servira à celles qui cuident que Va- 

mour spirituelle ne soit point dangereuse. Mais il 
me semble qu'elle est plus que toutes les autres. 

— Si est-ce, dist Oisille, qu'aymer un homme de 
bien, vertueux et craignant Dieu, n'est point chose 
à despriser, et que Von n'en peut que mieux valoir. 

— Ma dame, respondit Parlamente, je vous prie 
croire qu'il n'est rien plus sot ne plus aisé à trom- 
per qu'une femme qui n'a jamais aimé : car amour, 
de soy, est une passion qui a plus tost saisi le cueur 
que l'on ne s'en est advisé; et est ceste passion si 
plaisante que, si elle sepeult aider de la vertu pour 
luy servir de manteau, à grande peine sera elle co- 
gneuë qu'il n'en vienne quelque inconvénient. — 
Quel inconvénient sçauroit il venir, dist Oisille, 
d'aimer un homme de bienl — Madame, respondit 
Parlamente, il y a assez d'hommes estimez hommes 
de bien envers les dames ; mais d'estre tant homme 
de bien envers Dieu qu'on puisse garder son hon- 
neur et conscience, je croy que de ce temps ne s'en 
trouveroit point jusque s à un seul. Et celles qui s'y 
fient et qui croyent autrement s'en trouvent en fin 
trompées, et entrent en ceste amitié de par Dieu, 
dont bien souvent elles en saillent de par le diable: 
car j'en ay assez veu qui, sous couleur de parler 
de Dieu, commençoient une amitié dont à la fin 
s'en vouloient retirer, et ne pouvoient, par ce que 
Vhonneste couverture les tenoit tn subjection: car 
une amour vicieuse de soy-mesme se deffaict, et 
ne peult durer en un bon cueur; mais la vertueuse 

est celle qui les a les liens de soye si déliez qu'on en 
est plustost prias que Yon ne. les peult veoir. — A 
ce que vous dictes, dist Emarsuittc, jamais femme 
ne voudroit aimer homme; mais vostre loy est si 
aspre qu'elle ne durera pas. — Je le sçay bien, 
dist Parlamente, mais je ne lairray pas pour cela 
de désirer que chacun se contentast de son mary, 
comme je fais du mien. » Emarsuittc, qui par ce 
mot se sentit touchée, en changeant de couleur luy 
dist: « Vous devez juger que chacun a le cueur 
comme vous, ou vous pensez estre plus parfaicte 
que toutes les autres. — Or, ce dist Parlamente, 
de peur d'entrer en dispute, sçachons à qui Hircan 
donnera sa voix. — Je la donne, dist-'d, à Emar- 
suitte, pour la rapaiser contre ma femme. — Or, 
puis que je suis en mon rang, dist Emarsuittc, je 
n'espargneray homme ne femme, à fin de faire tout 
égal; et voy bien que vous ne pouvez vaincre vostre 
cueur à confesser la bonté et vertu des hommes, 
qui me faict reprendre le propos dernier par une 
semblable histoire. » 

NOUVELLE TRENTESIXIESME 



Un président de Grenoble, adverty du mauvais gouver- 
nement de sa femme, y meit si bon ordre que son 
honneur n'en fut intéressé, et si s'en vengea. 



n la ville de Grenoble y avoit un 
président dont je ne diray le nom, 
mais il n'estoit pas françois. Il avoit 
une bien belle femme, et vivoient en- 
semblement en grande paix. Ceste femme, voyant 
que son mary estoit vieil, print en amour un jeune 
clerc, beau et advenant. Quand son mary alloit le 
matin au palais, ce clerc entroit en sa chambre et 
tenoit sa place. Dequoy s'apperceut un serviteur 
du président qui l'avoit bien servi trente ans; et, 
comme loyal à son maistre , ne se peut garder de 
luy dire. Le président, qui estoit sage, ne le vou- 
lut croire légèrement , mais dist qu'il avoit envie 
de mettre division entre luy et sa femme, et que, 
si la chose estoit vraye comme il disoit , il la luy 
pourroit bien monstrer , et s'il ne la luy mons- 
troit, il estimeroit qu'il auroit controuvé ceste 
mensonge pour séparer l'amitié de luy et de sa 

femme. Le varlet l'asseura qu'il luy feroit veoir ce 
qu'il luy disoit ; et, un matin, si tost que le pré- 
sident fut allé à la court et le clerc entré en la 
chambre , le serviteur envoya un de ses compa- 
gnons dire à son maistre qu'il pouvoit bien venir, 
et se tint tousjours à la porte, pour guetter que 
le clerc n'en saillist. Le président, si tost qu'il veit 
le signe que luy feit l'un de ses serviteurs, feignant 
de se trouver mal, laisse l'audience, et s'en alla 
hastivement en sa maison, où il trouva son vieil 
serviteur à la porte de sa chambre, l'asseurant 
pourvray que le clerc estoit dedans, qui ne faisoit 
gueres que d'entrer. Le seigneur luy dist : « Ne 
bouge de ceste porte, car tu sçais bien qu'il n'y 
a autre issue ne entrée que ceste cy, si non un 
petit cabinet, duquel moy seul porte la clef. » Le 
président entra en sa chambre et trouva sa femme 
et le clerc couchez ensemble, lequel, en chemise, 
se jetta à ses pieds et luy demanda pardon. Sa 
femme, de l'autre costé , se print à plorer. Lors 
dist le président : « Combien que le cas que vous 
avez faict soit tel que pouvez estimer, si est-ce 
que je ne vueil, pour vous, que ma maison soit 
deshonorée et les filles que j'ay eues de vous 
desavancées. Parquoy, dist-il, je vous défends de 
ploréz, mais voyez ce que je feray; et vous, Ni- 
colas (ainsi se nommoit son clerc), cachez vous 
en mon cabinet et ne faictes un seul bruit. » 
Quand il eut ainsi faict, va ouvrir la porte, et ap- 

pella son vieil serviteur, et luy dist : « Ne m'as tu 
pas asseuré que tu me monstrerois mon clerc 
couché avecques ma femme? Et, sur ta parole, je 
suis venu icy en danger de tuer ma femme. Je 
n'ay rien trouvé de ce que tu m'as dist ; j'ay cher- 
ché par toute ceste chambre, comme je te veux 
monstrer. » Et, ce disant, feit regarder son varlet 
sous les licts et par tous costez. Et quand le varlet 
ne trouva rien, tout estonné, dist à son maistre : 
« Il fault que le diable l'ait emporté, car je J'ay 
veu entrer icy, et si n'est point sailly par la porte ; 
mais je voy bien qu'il n'y est pas. » A l'heure le 
maistre luy dist : « Tu es bien malheureux de vou- 
loir mettre entre ma femme et moy une telle di- 
vision : parquoy je te donne congé de t'en aller, 
et , pour les services que tu m'as faicts , te veux 
payer ce que je te dois et d'avantage; mais va t'en 
bien tost et garde d'estre en ceste ville vingt- 
quatre heures passées. » Le président luy donna 
cinq ou six payemens des années à advenir , et, 
sçachant qu'il luy estoit loyal, esperoit luy faire 
autre bien. Quand le serviteur s'en fut allé pleu- 
rant, le président feit saillir le clerc de son ca- 
binet, et, après avoir dict à sa femme et à luy ce 
qu'il luy sembloit de leur meschanceté, leur def- 
fendit d'en faire aucun semblant à personne ; et 
commanda à sa femme de s'habiller plus gorgia- 
sement qu'elle n'avoit accoustumé et se trouver 
en toutes compagnies et festins , et au clerc qu'il 

eust à faire meilleure chère qu'il n'avoit au para- 
vant; mais que, si tost qu'il luy diroit à Faureille : 
« Va t'en ! » qu'il se gardast bien de demeurer en la 
ville trois heures après son commandement. Et, ce 
fait, s'en retourna au Palais, sans faire semblant 
de rien. Et durant quinze jours (contre sa cous- 
tume) se meist à festoyer ses amis et voisins; 
et, après le banquet, avoit des tabourins pour 
faire dancer les dames. Un jour, voyant que sa 
femme ne dançoit point, commanda au clerc de 
la mener dancer, lequel, cuidant qu'il eust oublié 
les ! faultes passées, la mena dancer joyeusement. 
Mais, quand la dance fut achevée, le président, 
feignant luy commander quelque chose en sa mai- 
son, luy dist en l'aureille : « Va t'en et ne retourne 
jamais ! » Or, fut bien mary ce clerc de laisser sa 
dame, mais non moins joyeux d'avoir la vie sauve. 
Après que le président eut mis en l'opinion de 
tous ses parens et amis et de tout le pais la grande 
amour qu'il portoit à sa femme, un beau jour du 
mois de May alla cueillir en son jardin une saliade 
de telles herbes que, si tost que sa femme en eut 
mangé, ne vesquit pas vingtquatre heures : dont 
il feit si grand dueil par semblant que nul ne 
pouvoit soupçonner qu'il fust occasion de ceste 
mort. Et, par ce moyen , se vengea de son en- 
nemy et sauva l'honneur de sa maison. 

a Je ne veux pas, mes dames, par cela, louer 

la conscience du président, mais ouy bien monstrcr 
la légèreté d'une femme, et la grande patience et 
prudence d'un homme; vous suppliant, mes dames, 
ne vous courroucer de la veriU, qui parle quelque- 
fois contre vous aussi bien que contre les hommes : 
car les femmes sont communes aux vices et vertuz. 
— Si toutes celles, dist Parlamente, qui ont aimé 
leurs varlets estoient contrainctes à manger de telles 
sallades, j'en cognois qui n'aimeroient tant leurs 
jardins comme elles font, mais en arracheroknt 
toutes les herbes pour éviter celles qui rendent l'hon- 
neur à la lignée par la mort d'une folle mère. » 
Hircan, qui devina bienpourquoy elle ledisoit, luy 
respondit tout en colère : « Une femme de bien ne 
doit jamais juger une autre de ce qu'elle ne voudroit 
faire. » Parlamente respondit: « Sçavoir n'est pas 
jugement et sottie; si est-ce que ceste pauvre femme 
porta la peine que plusieurs méritent. Et croy que 
le mary, puis qu'il s'en vouloit venger, se gouverna 
avec une merveilleuse prudence et sapience. — Et 
aussi avec une grande malice, dist Longarine, lon- 
gue et cruelle vengeance, qui monstroit bien n'avoir 
Dieu ny conscience devant les yeux. — Et qu'eus- 
siez-vous donc voulu qu'il eust faict , dist Hircan, 
pour se venger de la plus grande injure que la 
femme peult faire à l'homme ? — J'eusse voulu, 
dist elle, qu'il l'eust tuée en sa colère, car les docteurs 
dient que tel péché est plus remissible , pource que 
les premiers mouvemens ne sont pas en la puissance 

de l'homme : parquoy il en eust peu avoir graa. 
— Ouy, dist Guebron; mais ses filles et sa race 
eussent à jamais porté ceste notet — Une la devoit 
point tuer, dist Lonmrine : car, puis que la grand 
colère estoit passée, eue eust vescu avec luy en femme 
de bien, et n'en eust jamais esté mémoire. — Pensez 
vous, dist Saffredent, qu'il fust appaisé, partant 
qu'il dissimulast sa colère ? Je pense, quant à moy, 
que, le dernier jour qu'ilfeitsa sallade, il estoit encor 
aussi courroucé que le premier : car il y en a au- 
cuns desquels les premiers mouvemens n'ont jamais 
d'intervalle jusques à ce qu'ils ayent mis en effect 
leur passion. Et mefaictes grand plaisir de dire que 
les Théologiens estiment ces péchez là faciles à par- 
donner, car je suis de leur opinion. — II faict bon 
regarder à ses paroles, dist Parlamente , devant gens 
si dangereux que vous; mais ce que j'ay dict se 
doit entendre quand la passion est si forte que 
soudainement elle occupe tant les sens que la raison 
ne peult avoir lieu. —Aussi, dist Saffredent, je 
m'arreste à vostre parole, et veux par là conclure 
qu'un homme bien fort amoureux mérite plus ai- 
sément pardon qu'un autre qui pèche ne l'estant 
point : car, si l'amour le tient parfaictement lié, la 
raison ne luy commande pas facilement. Et, si 
nous voulons dire vérité, il n'y a aucun de nous qui 
n'ait quelquefois expérimenté ceste furieuse folie, 
et qui ne s'attende avoir pardon, veu que l'amour 
vray [est un degré pour monter à l'amour par- 



TRENTE-SIXIÈME NOUVELLE 53 

faicte de Dieu, oh nul ne peult monter facilement 
qui n'ait passé par l'eschelle des tribulations, an- 
goisses et calamitez de ce monde visible, et qui n'aime 
son prochain et ne luy veule et souhaitte autant de 
bien comme à soymesme, qui est le lien de perfec- 
tion. Carsainct Jean dist : ce Comment aimerez vous 
« Dieu, que vous ne voyez point, si vous n'aimez 
a celuy que vous voyez? » — Il n'y cl si beau passage 
en l'escriture, dist Oisille, que vous ne tiriez à 
vostre propos. Mais gardez vous de faire comme 
l'araigne, qui convertit toutes bonnes viandes en 
venin. Et si vous advise qu'il est dangereux d'allé- 
guer Vescriture saincte sans propos et nécessité. — 
Qu'appelez vous dire vérité sans propos et nécessité? 
dist Saffredent. Vous voulez donc dire qu'en parlant 
à vous autres incrédules et appellant Dieu à nostre 
aide, nous prenons son nom en vain. Mais, s'il y 
a péché, vous seules en devez porter la peine, car 
voz increduUtez nous contraignent à chercher tous 
les sermens dont nous pouvons adviser. Et encore 
ne pouvons nous allumer le feu dedans voz cueurs de 
glace. — C'est signe, dist Longarine, que vous men- 
tez tous : car, si la vérité estoit en vostre parole, elle 
est si forte qu'elle nous feroit croire; mais il y a 
danger que les filles de Eve croyent trop tost ce ser- 
pent. — J'entends bien que c'est, dist Saffredent: 
les femmes sont invincibles aux hommes ; parquoy 
je m'en tairay, à fin de sçavoir à qui Emarsuitte 
donnera sa voix. — Je la donne, dist elle, à Da- 

goucin, car je pense qu'il ne voudroit point parler 
contre les dames. — Pleust à Dieu, dist il, qu'elles 
respondissent autant à ma faveur que je voudrois 
parler pour la leur ! Et, pour vous monstrer que je 
me suis estudié d'honorer les vertueuses en recher- 
chant leurs bonnes œuvres, je vous en vois racomp- 
ter une. Je ne vueil pas dire, mes dames, que la 
patience du gentil-homme de Pampelune et du prési- 
dent de Grenoble n'ait esté grande, mais la ven- 
geance n'en a esté moindre. Et quand U fault louer 
un homme vertueux, il ne fault point tant donner 
de gloire à une seule vertu qu'il la faille faire ser- 
vir de manteau à couvrir un si grand vice. Aussi 
celuy est louable qui, pour l'amour de la vertu 
seule, faict œuvre vertueuse, comme j'espère vous 
faire veoir par la patience et vertu d'une jeune dame 
qui ne cherchoit, en sa bonne œuvre, que l'honneur 
de Dieu et le salut de son mary. » 




NOUVELLE TRENTESEPTIESME 



Prudence d'une femme pour retirer son mary de la folle 
amour qui le tourmentoit. 




l y avoit une dame, en une grand' 
maison du royaume de France, dont 
je tairay le nom, tant sage et ver- 
ïl tueuse qu'elle estoit aimée et es- 
timée de tous ses voisins. Son mary, comme 
il devoit, se fioit en elle de toutes ses af- 
faires, qu'elle conduisoit si sagement que sa 
maison, par son moyen, devint une des plus 
riches et des mieux meublées qui fust au païs 
d'Anjou ne de Touraine. Ayant vescu ainsi lon- 
guement avec son mary, duquel elle porta plu- 
sieurs beaux enfans, la félicité (après laquelle 
survient tousjours son contraire ) commença à se 
diminuer, pource que son mary, trouvant l'hon- 
neste repos insupportable, l'abandonna pour cher- 
cher son travail. Et print une coustume que, aussi 
tost que sa femme estoit endormie, se levoit 

d'auprès d'elle et ne retournoit qu'il ne fust près 
du matin. La dame trouva ceste façon de faire si 
mauvaise que, entrant en une grande jalousie, 
de laquelle ne voulut faire semblant, oublia les 
affaires de sa maison, sa personne et sa famille, 
comme celle qui estimoit avoir perdu le fruict 
de ses labeurs, qui est la grande amour de son 
mary., pour laquelle continuer n'y avoit peine 
qu'elle ne portast volontiers. Mais, l'ayant per- 
due, comme elle voyoit, fut si négligente du 
reste de sa maison que bien tost on cogneut le 
dommage que la négligence y faisoit. Car son 
mary, d'un costé, despendoit sans ordre, et elle ne 
tenoit plus la main au mesnage, en sorte que la mai- 
son fut bien tost rendue si brouillée que l'on com- 
mençoit à coupper les bois de haute fustaye et en- 
gager les terres. Quelqu'un de ses parens, qui 
cognoissoit la maladie, luy remonstra la faulte 
qu'elle faisoit, et que, si l'amour de son mary ne 
luy faisoit aimer le profit de sa maison, au moins 
qu'elle eust esgard à ses pauvres enfans ; la pitié 
desquels luy feit reprendre ses esprits et essayer par 
tous moyens de regaigner l'amour de son mary. 
Et, le lendemain, feit le guet quand il se leveroit 
d'auprès d'elle, et se leva pareillement avec son 
manteau de nuict, faisant faire son lict, et, en 
disant ses heures, attendoit le retour de son 
mary ; et, quand il entroit en la chambre, alloit 
au devant de luy le baiser, et luy portoit un bas- 

sin et de l'eau pour laver ses mains. Luy, estonné 
de ceste nouvelle façon de faire, luy dist qu'il ne 
venoit que du retraict, et que, pour cela, n'estoit 
mestier qu'il se lavast. A quoy elle respondit que, 
combien que ce n'estoit pas grand chose, si es- 
toit il honneste de laver ses mains quand on 
venoit d'un lieu ord et salle, désirant par là luy 
faire cognoistre et haïr sa meschante vie. Mais, 
pour cela, il ne se corrigeoit point, et continua 
ladicte dame ceste façon de faire bien un an. Et 
quand elle veid que ce moyen ne luy servoit de 
rien, un jour, attendant son mary, qui demeura 
plus qu'il n'avoit de coustume, luy print envie de 
l'aller chercher; et tant alla de chambre en 
chambre qu'elle le trouva couché en une arrière 
garderobbe et endormi avec la plus laide, orde 
et salle chambrière qui fust leans. Et lors, se 
pensa qu'elle luy apprendroit à laisser une si 
honneste femme pour une si salle et vilaine : si 
print de la paille et l'alluma au milieu de la 
chambre; mais, quand elle veid que la fumée 
eust aussi tost tué son mary que esveillé, le tira 
par le bras, en criant : « Au feu ! au feu 1 » Si 
le mary fut honteux et marry, estant trouvé par 
une si honneste femme avec une telle ordure, ce 
n'estoit pas sans grande occasion. Lors sa femme 
luy dist : ce Monsieur, j'ay essayé, un an durant, 
à vous retirer de ceste meschanceté par douceur 
et patience, et vous monstrer qu'en lavant le de- 

8 

hors vous deviez nettoyer le dedans ; mais , 
quand j'ay veu que tout ce que je faisois estoit 
de nulle valeur, je me suis essayée de m'ayder de 
l'élément qui doit mettre fin à toutes choses, vous 
asseurant, monsieur, que, si ceste cy ne vous cor- 
rige, je ne sçay si une seconde fois je vous pour- 
rois Tetirer. du danger comme j'ay faict. Je vous 
prie de penser qu'il n'est nul plus grand desespoir 
que l'amour, et que, si je n'eusse eu Dieu devant 
les yeux, je n'eusse usé de telle patience que j'ay 
faict. » Le mary, bien aise d'en estre eschappé à 
si bon compté, luy promit jamais ne luy donner 
occasion de se tourmenter pour luy. Ce que tres- 
volontiers la dame creut; et, du consentement du 
mary, chassa dehors ce qui luy deplaisoit. Et, de- 
puis ceste heure là, vesquirent ensemble en si 
grande amitié que mésmes les faultes passées, par 
le bien qui en estoit venu, leur estoient aug- 
mentation de contentement. 

« Je vous supplie, mes dames, si Dieu vous donne 
de tels mariz, que vous ne vous désespérez point 
jusques à ce que vous ayez longuement essayé tous 
les moyens pour les réduire, car il y a vingtquatre 
heures au jour esquelles l'homme peut changer 
d'opinion; et une femme se doit tenir plus heureuse 
d'avoir gaigné son màry par patience et longue 
attente que si la fortune et les parens luy en don- 
noient un plus parfaict. — Voylà, dist Oisille, une 

• 

exemple qui doit servir à toutes les femmes mariées. 
— H prendra cest exemple qui voudra, dist Par- 
lamente; mais, quant à moy, il ne me seroit possi- 
ble avoir si longue patience. Car, combien qu'en 
tous estats patience soit une belle vertu, j'ay opinion 
qu'en mariage elle ameine à la fin inimitié, pour ce 
qu'en souffrant injure de son semblable 9 on est con- 
traint de s'en séparer te plus loing que l'on peult; 
et de ceste estrangeté là vient un despris de la 
faulte du desloyal; et, en ce despris, peu à peu l'a- 
mour diminue, car autant aime l'on la chose que 
l'on en estime la valeur. — Mais il y a danger, dist 
Emarsuitte, que la femme impatiente trouve un 
mary furieux qui luy donneroit douleur au lieu de 
patience. — Et que sçauroit faire un mary, dist 
Parlamente, que ce qui a esté racompté en ceste his- 
toire? — Quoy ? dist Emarsuitte : battre tresbien sa 
femme et la faire coucher en la couchette, et celle 
qu'il aimeroit au grand lict. — Je croy, dist Par- 
lamente, qu'une femme de bien ne seroit point tant 
marrie d'estre battue par colère que desprisée par 
une qui ne la vault+pas; et, après avoir porté la 
peine de la séparation d'une telle amitié, ne sçau- 
roit faire le mary chose dont elle se sceustplus sou- 
cier. Et aussi dict le compte que la peine qu'elle 
print pour le retirer fut pour l'amour qu'elle avoit 
à ses enfans, ce que je croy. — Et trouvez vous 
grande patience à elle, dist Nomerfide, d'aller met- 
tre le feu sous le lict où son mary dormoit ? — Ouy, 

dist Longarine, car, quand elle veit la fumée, elle 
Vesveilla, et, paravanture , ce fut où elle feit plus 
de faulte : car de tels mariz que ceux là les cen- 
dres en ser oient bonnes à faire la lescive. — Vous 
estes cruelle, Longarine, dist Oisille, mais si n'a- 
vez-vous pas ainsi vescu avec le vostre. — Non, 
dist Longarine, car [Dieu mercy) il ne m' en a point 
donné occasion, mais de le regretter toute ma vie, 
au lieu de m'en pleindre. — Et s'il vous eust esté 
tel, dist Nomcrfidc, qu'eussiez vous faictî — Je 
Yaimois tant, dist Longarine, que je croy que je 
Feusse tué et me fusse tuée après, car mourir après 
telle vengeance m' eust esté chose plus agréable que 
vivre loyale avec un desloyal. — A ce que je voy, 
dist Hircan, vous n'aimez voz mariz que pour 
vous. S'ils sont bons selon vostre désir, vous les ai- 
mezbien, et s' ils font la moindre faulte du monde, ils 
ont perdu le labeur de leur sepmaine par un samedi. 
Par ainsi, voulez vous estre maistresses : dont, quant 
à moy, j'en suis d'advis, si tous les mariz s'y accor- 
dent. — C'est raison, dist Parlamente, que l'homme 
nous gouverne comme nostre chef, mais non pas 
qu'il nous abandonne ou traicte mal. — Dieu a 
mis, dist Oisille, si bon ordre, tant à l'homme qu'à 
la femme, que, si l'on n'en abuse, je tiens le ma- 
riage l'un des plus beaux et des plus seurs estats 
qui soit en ce monde. Et suis seure que tous ceux 
qui sont icy, quelque mine qu'Us facent, en pensent 
autant ou d'avantage. Et d'autant que l'homme se 

dict plus sage que la femme, il sera plus reprins 
si la faulte vient de son costé. Mais, ayans assez 
mené ce propos, sçachons à qui Dagoucin donnera 
sa voûr? — Je la donne, dist-il, à Longarine. — 
Vous me f aides grand plaisir, dit elle, car j'ay un 
compte qui est digne de suivre le vostre. Or, puis 
que nous sommes à louer la vertueuse patience des 
dames, je vous en monstreray une plus louable que 
celle de qui a esté maintenant parlé, et de tant plus 
est elle estimée qu'elle estoit femme de ville, qui de 
coustume ne sont nourries si vertueusement que les 
autres. » 

Mémorable charité d'une femme de Tours thvtrs 
son mary putier. 




n la ville de Tours, y avoit une 
bourgeoise belle et honneste, la- 
quelle, pour ses vertuz, estoit non 
seulement aimée, mais crainte et es- 
timée de son mary. Si est-ce que, suyvant la 
fragilité des hommes, qui s'ennuyent de manger 
bon pain, il fut amoureux d'une mestayere qu'il 
avoit; et souvent s'en partoit de Tours pour 
aller visiter sa mestayere, où il demeuroit tous- 
jours deux ou trois jours. Et, quand il re- 
tournoit à Tours, il estoit tousjours si mor- 
fondu que la pauvre femme avoit assez à faire 
à le guérir. Et, si tost qu'il estoit sain, ne fail- 
loit à retourner au lieu où, pour le plaisir, ou- 
blioit tous ses maux. Sa femme, qui sur tout 
aymoit sa vie et sa santé, le voyant revenir 
ordinairement en si mauvais estât, s'en alla en la 

mestairie, où elle trouva la jeune femme que son 
mary aymoit, à laquelle, sans colère, mais d'un 
tresgracieux visage, dist qu'elle sçavoit bien que 
son mary la venoit veoir souvent, mais qu'elle 
estoit mal contente de ce qu'elle le traictoit si 
mal qu'il s'en retournoit tousjours morfondu en 
la maison. La pauvre femme, tant pour la révé- 
rence de sa dame que pour la force de la vérité, 
ne luy peut denier le faict, duquel luy requist 
pardon. La dame voulut veoir le lict et la cham- 
bre où son mary couchoit, qu'elle trouva si froide,, 
salle et mal en poinct, qu'elle en eut grande pitié. 
Parquoy incontinent envoya quérir un bon lict, 
garny de linceux, mante et contrepoincte, selon 
que sori mary l'aymoit; feit accoustrer et tapisser _ 
la chambre, luy donna de la vaisselle honneste 
pour le servir à boire et à manger, une pipe de. 
bon vin, des dragées et des confitures ; et pria la x 
mestayere qu'elle ne luy renvoyast plus son mary 
si morfondu. Le mary ne tarda gueres qu'il ne. . 
retournast, comme il avoit accoustumé, veoir sa 
mestayere ; et s'esmerveilla fort de trouver ce 
pauvre logis si bien en ordre, et encores plus 
quand elle luy donna à boire en une coupe d'ar- 
gent ; et luy demanda d'où estoient venuz tous 
ces biens. La pauvre femme luy dist, en plorant, 
que c'estoit sa femme, qui avoit tant de pitié 
de son mauvais traictement qu'elle avoit ainsi 
meublé sa maison et luy avoit recommandé sa 

santé. Luy, voyant la grande bonté de sa femme, 
et que, pour tant de mauvais tours qu'il luy avoit 
faicts, luy rendoit tant de biens, estimant sa 
faulte aussi grande que l'honneste tour que sa 
femme luy avoit faict, après avoir donné argent à 
sa mestayere, la priant pour l'avenir vouloir vivre 
en femme de bien, s'en retourna à sa femme, à 
laquelle il confessa la debte, et que, sans le 
moyen de ceste grande doulceur et bonté, il 
estoit impossible qu'il eust jamais laissé la vie 
qu'il menoit. Et depuis vesquirent en bonne paix, 
laissans entièrement la vie passée. 

« Croyez, mes dames, qu'il y a bien peu de 
mariz que patience et amour de la femme ne 
puissent gaigner à la longue, ou ils seront plus durs 
que pierres, que l'eau foible et molle, par longueur 
de temps, vient à caver. » Ce dist Parlamente : 
« Voylà une femme sans cueur, sans fiel et sans 
foye. — Que voulez vous? dist Longarine 9 elle 
experimentoit ce que Dieu commande, de faire bien 
à ceulx qui font mal. — Je pense, dist Hircan, 
qu'elle estoit amoureuse de quelque cordelier, qui 
luy avoit donné en pénitence de faire si bien traicter 
son mary aux champs, à fin que, ce pendant qu'il 
iroit, elle eust le loisir de le bien traicter à la ville ! 
— Or ça, dist Oisille, vous monstrez bien la malice 
de vostre cueur, qui en bons actes faictes un mau- 
vais jugement. Je croy plustost qu'elle estoit si mor- 

tifiée en l'amour de Dieu qu'elle ne se soucioit plus 
que du salut de son mary. — Il me semble, dist 
Simontault, qu'il avoii plus d'occasion de retourner 
à sa femme quand il avoit froid en sa mestairie 
que quand il estoit si bien traicté. — A ce que je 
voy, dist Saffredent, vous n'estes pas de l'opinion 
d'un riche homme de Paris, qui n'eust sceu laisser 
son accoustrement , quand il estoit couché avec sa 
femme, qu'il n'eust esté morfondu. Mais, quand il 
alloit veoir sa chambrière en la cave, sans bonnet 
et sans souliers, au cueur de Vyver, il ne s'en trou- 
voit jamais mal ; et si estoit fort belle, et sa cham- 
brière bien laide. — N'avez vous pas ouy dire, dist 
Guebron, que Dieu aide tousjours aux fols, aux 
amoureux et aux yvrognes ? Peult estre que cestuy 
là tout seul estoit les trois ensemble. — Par cela 
voulez vous conclure, dist Parlamente, que Dieu 
nuist aux chastes, aux sages et aux sobres? — Ceux 
qui par eulx mesmes, dist Guebron, se peuvent 
ayder, n'ont point besoing d'aide : car celuy qui a 
dit qu'il est venu pour les malades, non point pour 
les sains, est venu par la loy de sa miséricorde se- 
courir à noz infirmitez, rompant les arrests de la 
rigueur de sa justice. Et qui se cuide sage est fol 
devant Dieu. Mais, pour finer nostre sermon, à 
qui donnera sa voix Longarinci — Je la donne, 
dist-elle, à Saffredent. — J'espère donc, dist Saf- 
f redent, vous monstrer, par exemple, que Dieu ne 
favorise pas aux amoureux. Car, nonobstant, me? 

dames, qu'il ait esté dict par cy devant que le vice 
est commun aux femmes et aux hommes, si est-ce 
que l'invention d'une finesse sera trouvée plus 
promptement et subtilement d'une femme que d'un 
Jiomme, et je vous en diray un exemple. » 

Bonne invention pour chasser le Lutin. 



n seigneur de Grignaulx, qui estoit 
chevalier d'honneur de la Royne de 
France Anne, Duchesse de Bretaigne, 
retournant en sa maison, dont il avoit 
esté absent plus de deux ans, trouva sa femme en 
une autre terre là auprès. Et s'enquerant de l'oc- 
casion, luy dist qu'il revenoit un esprit en sa 
maison qui les tourmentoit tant que nul n'y pou- 
voit demeurer. Monsieur de Grignaulx, qui ne 
croyoit point en bourdes, luy dist que , quand ce 
seroit le diable mesmes, il ne le craindroit, et em- 
mena sa femme en sa maison. La nuict, feit allu- 
mer force chandelles pour veoir plus clairement 
cest esprit, et, après avoir veillé longuement sans 
rien ouyr, s'endormit; mais incontinent fut res- 
veillé par un grand soufflet qu'on luy donna sur 
la joue, et ouyt une voix criant : « Revigne, Re- 
vigne », laquelle avoit esté sa grand'mere. Lors 
appella la femme qui couchoit auprès d'eux pour 

allumer de la chandelle, pource qu'elles estoient 
toutes esteinctes, mais elle ne se osa lever. In- 
continent sentit le seigneur de Grignaulx qu'on 
luy ostoit la couverture de dessus luy, et ouït un 
f grand bruit de tables et tresteaux et escabelles 
qui tomboient en la chambre, qui dura jusques au 
jour. Et fut plus fasché ledict seigneur de perdre 
son repos que de peur de l'esprit, car jamais ne 
creut que ce fust un esprit. La nuict ensuyvant se 
délibéra de prendre cest esprit, et, un peu après 
qu'il fut couché, feit semblant de ronfler tresfort, 
et meit la main toute ouverte près son visage. 
Ainsi qu'il attendoit cest esprit, sentit quelque 
chose approcher de luy, parquoy ronfla plus fort 
qu'il n'avoit accoustumé, dont l'esprit s'apprivoisa 
si fort qu'il luy bailla un grand soufflet. Et tout 
à l'instant print ledict seigneur de Grignaulx la 
main dessus son visage, criant à sa femme : « Je 
tiens l'esprit » ; laquelle incontinent se leva et al- 
luma de la chandelle, et trouvèrent que c'estoit la 
chambrière qui couchoit en leur chambre, laquelle, 
se mettant à genoux, leur demanda pardon et 
leur promit confesser vérité , qui estoit que l'a- 
mour qu'elle avoit longuement portée à un ser- 
viteur de leans luy avoit faict entreprendre ce 
beau mistere, pour chasser hors la maison maistre 
et maistresse, à fin que eux deux, qui en avoient 
toute la garde, eussent moyen de faire grand 
chère, ce qu'ils faisoient quand ils estoient tous 

seuls. » Monsieur de Grignaulx, qui estoit homme 
assez rude, commanda qu'ils fussent battuz, en 
sorte qu'il leur souvint à jamais de l'esprit, ce qui 
fut faict, puis chassez dehors. Et par ce moyen 
fut délivrée la maison du tourment des esprits, 
qui deux ans durant avoient joué leur rolle. 

a .C'est chose esmerveillable , mes dames, de 
penser aux effects de ce puissant dieu d'amour, qui, 
ostant toute crainte aux femmes, leur apprend à 
faire toute peine aux hommes pour parvenir à leur 
intention. Mais, d'autant qu'est vituptrable l'in- 
tention de la chambrière, le bon sens du maistre est 
louable, qui sçavoit tresbien que l'esprit s'en va et 
ne retourne plus. — Vrayement, dist Guebron, 
amour ne favorisa pas à ceste heure là le varlet et 
la chambrière, et confesse que le bon sens du mais- 
tre luy servit beaucoup. — Toutesfois, dist Emar- 
suitte, la chambrière vesquit long temps, par sa 
finesse, à son aise. — C'est un aise bien malheureux, 
dist Oisille, quand il est fondé sur péché et prend 
fin par honte et punition. — // est vray, ma dame, 
dist Emarsuitte; mais beaucoup de gens ont de la 
douleur et de la peine, pour vivre bien justement, 
qui n'ont pas le sens d'avoir en leur vie tant déplai- 
sir que ceux cy. — Si suis je de ceste opinion, dist 
Oisille , qu'il n'y a nul parfaict plaisir si la con- 
science n'est en repos. — Comment? dist Simon- 
tault : V Italien veuti maintenir que tant plus k 

péché est grand, de tant plus il est plaisant, — 
Vrayement, dist Oisille, celuy qui a inventé ce pro- 
pos est luy mesmes vray diable. Parquoy lais- 
sons le là, et sçachons à qui Saffredent donnera sa 
voix. — A qui? dist il : il n'y a plus que Parla- 
mente à tenir son rang; mais, quand il y en auroit 
un cent d'autres, si luy donner ay-je tousjours, pour 
estre celle de qui nous devons apprendre. — Or, 
puis que je suis pour mettre fin à la journée, dist 
Parlamente, et que je vous promis hier de vous dire 
l'occasion pourquoy le père de Kolandine feit faire 
le chasteau où il la tint si long temps prisonnière, 
je la vous vay racompter. » 




fJO 

Un seigneur fcit mourir son beau-frere, ignorant 

l'alliance. 




e seigneur, père de Rolandine, eut 
plusieurs sœurs, dont les unes furent 
mariées bien richement, les autres 
religieuses, et une qui demeura en sa 
maison sans estre mariée, plus belle que toutes 
les autres sans comparaison, laquelle son frère 
aimoit tant qu'il n'avoit femme ny enfans qu'il 
preferast à elle. Aussi fut demandée en mariage de 
beaucoup de bons lieux; mais, de peur de i'estràn- 
ger, et par trop aimer son argent, n'y voulut 
jamais entendre, qui fut cause qu'elle passa 
grande partie de son aage sans estre mariée, vi- 
vant treshonnestement en la maison de son frère, 
où il y avoit un beau jeune gentil-homme, nourry 
de son enfance en ladicte maison, lequel avec 
l'aage creut en si grande beauté et vertu qu'il 

gouvernoit son maistre tout paisiblement; de sorte 
que, quand il mandoit quelque chose à sa sœur, 
c'estoit tousjours par cestuy là. Et luy donna tant 
d'authorité et privauté , l'envoyant soir et matin 
vers elle, que par la longue fréquentation s'en- 
gendra une grande amitié entre eux. Mais le 
gentil-homme , craignant sa vie s'il offensoit son 
maistre , et la damoiselle son honneur , ne prin- 
drent en leur amitié autre contenance que de la 
parole, jusques à ce que ce seigneur, frère d'elle, 
luy dist souvent qu'il voudroit qu'il luy eust 
beaucoup cousté et que le gentil-homme eust 
esté de mesme maison qu'elle, car il n'avoit ja- 
mais veu homme qu'il aimast tant pour son beau- 
frère que luy. Il luy recita tant de fois ces pr3^ 
posque, les ayant dçbattuz avec ce gentil-homme^ 
estimèrent que, s'ils se marioient ensemble , 'on 
leur pardonneroit aisément. Et amour, qui croit 
volontiers ce qu'il veult, leur feit entendre qu'il 
ne leur en pouvoit que bien venir, et, sur ceste 
espérance , conclurent et parfeirent le mariage , 
sans xpie personne en sceust rien qu'un prestre et 
quelques femmes. 

Et après avoir vescu quelques années au plaisir 
qu'homme et femme mariez peuvent prendre en- 
semble, comme l'une des plus belles couples qui 
fust en da Chrestienté , et de la plus grande et 
parfaicte amitié , fortune, envieuse de veoir deux 
personnes si à leur aise, ne les y voulut souffrir, 

mais leur suscita un ennemy , qui, espiant ceste 
damoiselle, apperceut sa grande félicité, ignorant 
toutesfois ce mariage. Et vint à dire à son frère 
que le gentil-homme auquel il se fioit tant alloit 
trop souvent en la chambre de sa sœur, et aux 
heures que les hommes n'y doivent entrer. Ce 
qui ne fut creu pour la première fois, de la fiance 
qu'il avoit à sa sœur et au gentil-homme. Mais 
l'autre rechercha tant de fois, comme celuy qui 
aimoit l'honneur de la maison, qu'on y meit un 
guet tel que les pauvres gens, qui ne pensoient 
en nul mal, furent surprins. Car, un soir que le 
frère d'elle fut adverty que le gentil-homme 
estoit chez sa sœur, s'y en alla incontinent, et 
trouva les deux pauvres aveuglez d'amour cou- 
chez ensemble; dont le despit luy osta la parole, 
et , en tirant son espee , courut après le gentil- 
homme pour le tuer. Mais luy, qui estoit fort dis- 
pos de sa personne, s'en fuit tout en chemise, et,, 
ne pouvant eschapper par la porte, se jetta par 
une fenestre dedans un jardin. La pauvre damoi- 
selle, toute en chemise? se jetta à genoux devant 
son frère et luy dist : « Monsieur, sauvez la vie 
de mon mary , car je Pay espousé, et, s'il y a of- 
fense, n'en punissez que moy, par ce que ce qu'il 
en a faict a esté à ma requeste. » Le frère, outré 
de courroux, ne luy repondit, sinon : « Quand il 
seroit vostre mary cent mil fois, si le punirai-je 
comme un meschant serviteur qui m'a trompé. » 

10 

En disant cela se meit à la fenestre , et cria tout 
haut qu'on le tuast, ce qui fut faict promptement 
par son commandement, devant les yeux de luy et 
de sa sœur. Laquelle, voyant ce piteux spectacle, 
auquel nulle prière n'avoit sceu remédier, parla à 
son frère comme une femme hors du sens : « Mon 
frère, je n'ay père ne mère, et suis en tel aage 
que je me puis marier à ma volonté. J'ay choisi 
celuy que maintes fois vous m'avez dict que vou- 
driez que j'eusse espousé; et pour avoir faict vostre 
conseil, ce que je puis, selon la loy, faire sans 
vous, vous avez faict mourir l'homme du monde 
que vous avez le mieux aimé. Or, puis qu'ainsi 
est que ma prière ne l'a peu garantir de la mort, 
je vous supplie, pour toute l'amitié que m'avez 
jamais portée, me faire en ceste mesme heure 
compagne de sa mort, comme j'ay esté de toutes 
ses fortunes. Par ce moyen, satisfaisant à vostre 
cruelle et injuste colère, vous mettrez en repos le 
corps et l'àme de celle qui ne veult et ne peult 
vivre sans luy. » Le frère , nonobstant qu'il fust 
esmeu jusques à perdre la*raison, si eut il tant de 
pitié de sa sœur que, sans luy accorder ny denier 
sa requeste, la laissa. Et après qu'il eut bien con- 
sidéré ce qu'il avoit faict, et entendu qu'il avoit 
espousé sa sœur, eust bien voulu jamais n'avoir 
commis un tel crime. Si est-ce que la crainte qu'il 
eut que sa sœur en demandast justice ou ven- 
geance luy feit faire un chasteau au milieu d'une 

forest, auquel il la meit, et deffendit que aucun 
ne parlast à elle. 

Après quelque temps, pour satisfaire à sa con- 
science, essaya de la gaigner et luy feit parler de 
mariage ; mais elle luy manda qu'il luy avoit donné 
un si mauvais disner qu'elle ne vouloit plus soup- 
per de telle viande , et qu'elle esperoit vivre en 
sorte qu'il ne seroit point l'homicide du second 
mary : car à peine penseroit elle qu'il pardonnast 
à un autre d'avoir faict un si meschant tour à 
l'homme du monde qu'il aimoit le mieux. Et, 
nonobstant qu'elle fust foible et impuissante pour 
s'en venger, si esperoit elle en celuy qui estoit 
vray juge et qui ne laisse aucun mal impuni, avec 
le seul amour auquel elle vouloit user le demeu- 
rant de sa vie en son hermitage : ce qu'elle feit. 
Car, jusques à la mort, elle n'en bougea, vivant en 
telle patience et austérité qu'après sa mort chacun 
y couroit comme à une saincte. Et depuis qu'elle 
fut trespassée , la maison de son frère alla telle- 
ment en ruine que , de six fils qu'il avoit , n'en 
demeura un seul, et moururent tous fort miséra- 
blement ; et à la fin l'héritage demeura (comme 
vous avez ouy en l'autre compte) à sa fille Rolan- 
dine, laquelle avoit succédé à la prison faicte pour 
sa tante. 

« Je prie à Dieu, mes dames, que cest exemple 
vous soit si profitable que nulle de vous ait envie 

de se marier pour son plaisir sans le consentement 
de ceux à qui Von doit porter obéissance : car 
mariage est un estât de si longue durée qu'il ne doit 
estre commencé légèrement, ne sans l'opinion de noz 
meilleurs amis et parens. Encore ne le peult on 
si bien faire qu'il n'y ait pour le moins autant de 
peine que de plaisir. — En bonne foy, dist Oisille, 
quand il n'y auroit point de Dieu ne de loy pour 
apprendre les folles à estre sages, cest exemple est 
suffisante pour leur faire porter plus de révérence à 
leurs parens que de s'adresser à se marier à Imr 
volonté. — Si est-ce, ma dame, dist Nomerfidc, 
que celle qui a un bon jour en l'an n'est pas toute 
sa vie malheureuse. Elle eut le plaisir de veoir et 
parler longuement à celuy qu'elle aimoit plus que 
soy mesme, et puis en eut la jouissance par ma- 
riage, sans scrupule de conscience. J'estime ce 
contentement si grand qu'il me semble avoir passé 
l'ennuy qu'elle porta. — Vous voulez donc dire, 
dist Saffredent, que les femmes ont plus de plaisir 
de coucher avec un mary que de desplaisir de le 
veoir tuer devant leurs yeux ? — Ce n'est pas mon 
intention, dist Nomerfide, car je parlerois contre 
l'expérience que j'ay des femmes; mais j'entends 
qu'un plaisir non accoustumé, comme d'espouser 
l'homme du monde que l'on aime le mieux, doit 
estre plus grand que de le perdre par mort, qui est 
chose commune. — Ouy, dist Guebron, par mort 
naturelle, mais ceste cy estoit trop cruelle : car je 

trouve bien estrange, veu que ce seigneur n'estoit son 
père ny son mari, mais seulement son frère, et 
qu'elle estoit en aage que les loix permettent aux 
filles de se marier à leur volonté, comme il osa exer- 
cer telle cruauté. — Je ne le trouve point estrange, 
dist Hircan : car il ne tua pas sa saur, qu'il aimoit 
tant, et sur laquelle il n'avoit point de justice, mais 
se print au gentil-homme, lequel il avoit nourry 
comme fils et aimé comme frère , et après l'avoir 
honnoré et enrichy en son service, pourchassa le 
mariage de sa saur, chose qui en rien ne luy ap- 
partenoit. — Aussi, dist N orner fide, le plaisir n'est 
pas commun ny acoustumé qu'une femme de si 
grande maison espousast un gentil-homme serviteur. 
Si la mort est estrange, le plaisir aussi est nou- 
veau, et d'autant plus grand qu'il a pour son con- 
traire l'opinion de tous les sages hommes, et pour 
son aide le contentement d'un cueur plein d'amour 
et le repos de l'ame, veu que Dieu n'y est point 
offensé. Et quant à la mort que vous dictes 
cruelle, il me semble, puis qu'elle est nécessaire, 
que la plus briefve est la meilleure : car l'on sçait 
bien que ce passage là est inévitable. Mais je tiens 
heureux ceux qui ne demeurent point longuement 
aux fauxbourgs , et qui, de la félicité qui se peut 
seule nommer en ce monde félicité, volent soudain à 
celle qui est éternelle. — Qu'appeliez vous tes faux- 
bourgs de la morti dist Simontault. — Ceux qui 
ont beaucoup de tribulations en l'esprit, ceux aussi 

qui ont esté longuement malades, et qui, par extrémi- 
té et douleur corporelle ou spirituelle, sont venuz à 
despriser la mort et trouver son heure trop tardive; 
je dy que ceux là ont passé par les fauxbourgs, 
et vous diront comme se nomment les hostelleries , 
où ils ont plus crié que reposé, et que ceste dame ne 
pouvoit faillir de perdre son mary par mort; mais 
elle a esté exempte, par la colère de son frère, de veoir 
son mary longuement malade ou fasché, et elle, 
convertissant l'aise qu'elle avoit avec luy au service 
de nostre seigneur, se pouvoit dire bien heureuse. — 
Ne faictes vous point cas, dist Longarine, de la 
honte qu'elle receut et de sa prison? — J'estime, 
dist Nomerfide, que la personne qui aime parfaic- 
tement d'un amour joinct au commandement de son 
Dieu ne cognoist honte ne deshonneur, sinon quand 
elle deffault ou diminue de la perfection de son 
amour : car la gloire de bien aimer ne cognoist nulle 
honte. Et quant à la prison de son corps, je 
croy que, pour la liberté de son cueur, qui estoit 
joincte à Dieu et à son mary, elle ne la sentoit point, 
mais estimoit la solitude tresgrande liberté: car 
qui ne peult veoir ce qu'il aime n'a plus grand bien 
que d'y penser incessamment; et la prison n'est 
jamais estroicte où la pensée se peult 'promener à 
son aise. — Il n'est rien plus vray que ce que dit 
Nomerfide, dist Simontault ; mais celuy qui feit ceste 
séparation par fureur se devoit dire malheureux, 
car il offensoit Dieu, l'amour et l'honneur. — En 

bonne foy, dist Guebron, je m'esbahis des différen- 
tes amours des femmes, et voy bien que celles qui 
ont plus d'amour ont plus de vertu ; mais celles qui 
en ont moins, se voulans feindre vertueuses, le dis- 
simulent. — II est vray, dist Parlamente, que le 
cueur honneste envers Dieu et les hommes aime plus 
fort que celuy qui est vicieux, et ne craint point que 
Von voye le fond de son intention. — J'ay tousjours 
ouy dire, dist Simontault, que les hommes ne doi- 
vent point estre reprins de pourchasser les femmes : 
car Dieu a mis au cueur de l'homme l'amour et la 
hardiesse pour demander, et en celuy de la femme 
la crainte et la chasteté pour refuser. Si l'homme, 
ayant usé des puissances qui luy sont données, a 
esté puny, on luy tient tort. — Mais c'est grand cas, 
dist Longarine, de l'avoir longuement loué à sa 
sœur; et me semble que ce soit folie ou cruauté à 
celuy qui garde une fontaine de louer la beauté de 
son eau à un qui languist de soif en la regardant, 
et puis le tuer quand il en veult prendre. — Pour 
vray, dist Parlamente, le frère fut occasion d'allumer 
le feu par ses douces paroles, qu'il ne devoit point 
esteindre à coups d'espée. — Je m'esbahis, dist Saf- 
f redent, pourquoy l'on trouve mauvais qu'un simple 
gentil-homme, n'usant d'autre force que de service, 
et non de suppositions, vienne à espouser une femme 
de grande maison, veu que les philosophes tiennent 
que le moindre homme du monde vault mieux que 
la plus grande et vertueuse femme qui soit. — 

Pource, dist Dagoucin, que, pour entretenir la chose 
publicque en paix, Von ne regarde que les degrez 
des maisons, les aages des personnes et les ordon- 
nances des loix, sans priser l'amour et les vertuz 
des hommes, à fin de ne confondre point la monar- 
chie. Et de là vient que les mariages qui sont 
faicts entre pareils, et selon le jugement des hommes 
et des parens, sont bien souvent si differens de cueur, 
de complexions et conditions, qu'en lieu de prendre 
un estât pour mener à salut, ils entrent aux faux- 
bourgs d'enfer. — Aussi en a l'on bien veu, dist Guc- 
6ron, qui se sontprins par amour, ayans les cueurs, 
les conditions et complexions semblables , sans re- 
garder à la différence des maisons et du lignage, 
qui n'ont pas laissé de s'en repentir : car ceste grande 
amitié indiscrette tourne souvent en jalousie et en 
fureur. — // me semble, dist Parlamente, que l'un 
ny l'autre n'est louable, et que les personnes qui se 
soumettent à la volonté de Dieu ne regardent ny à 
la gloire, ny à l'avarice, ny à la volupté, mais pour 
une amour vertueuse, et du consentement des parties, 
désirent de vivre en l'estat de mariage, comme Dieu 
et nature l'ordonnent. Et combien qu'il ne soit 
aucun estât sans tribulation, si ay-je veu ceux là 
vivre sans repentence. Et nous ne sommes pas si 
malheureux en ceste compagnie que nul de tous les 
mariez ne soit de ce nombre là. » Hircan, Gue- 
bron, Simontault et Saffredent jurèrent qu'ils s'es- 
toient mariez en pareille intention, et que jamais 

ne s'en estoient repentiz. Mais, quoy qu'il en fust 
de la vérité, celles à qui il touchoit en furent si con- 
tentes que, ne pouvans ouïr un meilleur propos à 
leur gré, se levèrent pour en rendre grâces et louange 
à Dieu, ou les religieux estoient prests à dire ves- 
pres. Le service fini, s'en allèrent soupper, non 
sans plusieurs propos de leur mariage, qui durèrent 
tout le long du soir, racomptans leurs fortunes 
qu'ils avoient eues durant le prochats du mariage; 
mais, pource que l'un rompoit la parole de Fautre, 
l'on n'a peu retenir les comptes tout du long, qui 
n'eussent esté moins plaisans à escrire que ceux 
qu'ils disoient dans le pré. Si est-ce qu'ils y prin- 
drent grand plaisir, et s'y amusèrent tant que l'heure 
du coucher fut plustost venue qu'ils ne s'en apper- 
ceurent. Au moyen de quoy la dame Oisille, 
sentant l'heure de se retirer, donna occasion à la 
compagnie d'en faire autant, chacun fort joyeux 
de sa part, mesmes les mariez, qui ne dormirent pas 
si long temps que les autres, pource qu'ils employé- 
rent une partie de la nuict à racompter leurs ami- 
tiez passées, avec démonstration de la présente. Ainsi 
la nuict se passa doucement jusques au matin. 

NOTES HISTORIQUES. 



P. i3, 1. 3. — Bernage ou Vernaiges (comme le 
nomment quelques manuscrits) était écuyer d'écurie de 
Charles VIII, en 1495, et recevait, en cette qualité, 
3 00 livres de gages par an. La terre de Civray, située 
sur les bords du Cher, pfès du château de Chenonceaux, 
n'est venue en sa possession qu'après l'année 1482, car 
elle appartenait encore, cette année-là, à Jean Goussart, 
écuyer. 

P. 18, 1. 1 5. — Jean Perreal, dit Jean de Paris, que 
Jean Lemaire de Belge appelle nostre second Zeuxis ou 
Appelles en paincture , et que Geoffroy Tory qualifie 
d'excellent peintre, était peintre ordinaire du roi, au titre 
de valet de chambre, avec 240 livres de gage. Il fut atta- 
ché d'abord à Charles VIII en cette double qualité, 
puis à Louis XII et à François I er . En 1 5 1 4, le roi 
l'envoya en Angleterre, pour faire le portrait de la prin- 
cesse Marie, sœur de Henri VIII ; Tannée suivante, il fut 
chargé de la décoration funèbre pour les obsèques de 
Louis XII. La réputation de ce grand artiste lyonnais était 
si populaire que son nom a passé en proverbe pour dési- 
gner un homme galant et magnifique. 

P. 22,1. 1. — Charles, fils de Jean, comte d'Angou- 
lème, et de Marguerite de Rohan, naquit en 1458 et 
mourut en 1496. Charles VIII, son cousin, le pleura, en 
disant qu'il avoit perdu l'un des plus hommes de bien qui 
fut entre les princes de son sang. Cependant Charles 
d'Angoulême avait pris les armes contre le roi dans la ré- 



84 NOTES HISTORIQUES 

volte du duc d'Orléans. C'était le père de François I e * et 
de la Reine de Navarre, qu'il laissa en bas âge sous la 
tutelle de leur mère, Louise de Savoie. 

P. 28, 1. 2. — Grip, aujourd'hui Gript, à deux lieues 
et demie de Niort, était alors une seigneurie que Cathe- 
rine de Vivonne, fille d'Arthus de Vivonne, qui vivait en 
1476, apporta en dot à Jacques Poussait, chevalier, qui 
signa au contrat de mariage de la reine de Navarre : U 
seigneur de Fors, bailli du Berry. 

P. 3i, 1. 17. — Louise de Savoie, fille de Philippe, 
alors comte de Bresse et depuis duc de Savoie, avait épou- 
sé, en 1488, le duc Charles d'Angouléme, qui mourut 
en 1496. 

P. 67, 1. 1. — Le personnage désigné ici est Jean de 
Talleyrand, chevalier, seigneur de Grignols et Fouque- 
rolles, prince de Chalais, vicomte de Fronsac, maire et 
capitaine de Bordeaux, chambellan de Charles VIII, pre- 
mier maître d'hôtel et chevalier d'honneur des reines 
Anne de Bretagne et Marie d'Angleterre. 

uand le matin fut venu, ma dame Oî- 
silli leur prépara un desjeuner spirituel 
d'un si tresbon goust qu'à estoit suffi" 
sant de fortifier le corps et Vesprit, où 
toute la compaignie fut fort ententive : en sorte 
qu'il se/nbloit bien n'avoir jamais oy sermon qui 
leur profitast tant. Et quand ils oyrent sonner le 
dernier coup de la messe, s'allèrent exercer à la 
contemplation des saincts propos qu'ils avoient en- 
tenduz. La messe oye, et s'estre un peu promenez, 
se meirent à table, se promettans la journée pré- 
sente devoir estre aussi belle que les passées. — 
Lors Saffredent leur dist qu'a 1 voudroit que le pont 
demeurast encore un moys à faire, pour le plaisir 
qu'il prenoit à la bonne chère qu'ils faisoient. — 
Mais l'abbé de leans y faisoit faire toute diligence 
à luy possible, pour ce que ce n' estoit pas sa conso- 
lation de vivre entre tant de gens de bien, pour la 

présence desquels ses pèlerines accoustumées n'al- 
loient si privéement visiter ses saincts lieux. * Et 
quand ils se furent reposez quelque temps après 
disner, ils retournèrent à leur passe-temps accous- 
tumé, et, ayans prins chacun son siège, demandè- 
rent à Parlamente à qui elle donneroit sa voix, 
« II me semble, dist-elle, que Saffrcdent commcn- 
ceroit bien ceste journée : car je ne voy point qu'il 
ayt le visage propre à nous faire plorer. — Vous 
serez doncques bien cruelles, mes dames, dist Saffrc- 
dent, si n'avez pitié d'un cordelier duquel je vous 
compter ay l'histoire. Et encores que, par celles 
qu'aucuns d'entre nous ont récitées cy devant, vous 
pourriez penser que ce sont cas advenuz à pauvres 
damoiselles, dont la facilité de l'exécution a faict 
sans crainte commencer l'entreprinse, si est-ce que, 
pour vous 'faire cognoistre que l'aveuglement de 
leur concupiscence leur oste toute crainte' et pru- 
dente considération , à ceste fin je vous diray ce 
qui advint en Flandres. » 

NOUVELLE QUARANTEUNIESME 



Estrange et nouvelle pénitence donnée par un cordelier 
confesseur à une jeune damoiselle. 




'année que ma dame Marguerite 
d'Autriche vint à Cambray de la part 
de son nepveu l'Empereur, pour 
traicter la paix entre luy et le Roy 
treschretien, de la part duquel s'y trouva sa mère 
ma dame Loyse de Savoye, estoit en la compai- 
gnie de ladicte dame Marguerite la Comtesse 
d'Aiguemont, qui emporta en ceste assemblée le 
bruit d'estre la plus belle de toutes les Flaman- 
des. Au retour de cette grande assemblée, s'en 
retourna la Comtesse d'Aiguemont en sa maison ; 
et, le temps des advents venu, envoya en un con- 
vent de cordeliers demander un prescheur suffi- 
sant et homme de bien, tant pour prescher que 
pour, confesser elle et toute sa compaignie. Le 
gardien chercha le plus digne qu'il eust de faire 
tel office, pour les grands biens qu'ils recevoient 

de la maison d'Aiguemont et de celle de Pien- 
nes, dont elle estoit. Eux, qui sur tous autres 
religieux désirent gaigner la bonne estime et 
amitié des grandes maisons, envoyèrent un pré- 
dicateur le plus apparent de leur convent, lequel 
tout le long de l'advent feit tresbien son devoir, 
et avoit la Comtesse grand contentement de luy. 
La nuict de Noël, que la Comtesse vouloit rece- 
voir son créateur, feit venir son confesseur, et, 
après s'estre confessée en une chappelle bien fer- 
mée, à fin que la confession fust plus secrette, 
laissa te lieu à sa dame d'honneur, laquelle, 
après s'estre confessée, envoya sa fille passer par 
les mains de son bon confesseur. Et après qu'elle 
eut dict tout ce qu'elle sçavoit, cogneut le beau- 
pere quelque chose de son secret qui luy donna 
envie et hardiesse de luy bailler une pénitence 
non accoustumée, et luy dist : « Ma fille, voz 
péchez sont si grands que pour y satisfaire je 
vous baille en pénitence de porter ma corde sur 
vostre chair toute nuë. » La fille, qui ne luy vou- 
loit désobéir, luy dist : <c Baillez la moy mon 
père, et je ne faudray de la porter. — Non, ma 
fille, dist le beaupere, il ne seroit pas bon de 
vostre main. Il fault que les miennes propres, 
desquelles vous devez avoir l'absolution, la vous 
ayent premièrement ceincte ; puis après vous 
serez absoulte de tous vos péchez. » La fille, 
se prenant à plorer, respond qu'elle n'en feroit 

rien. « Comment? dist le prescheur, estes vous 
une hereticque, qui refusez les pénitences selon 
que Dieu et nostre mère saincte église l'ont or- 
donné? — J'use de la confession, dist la fille, 
comme l'église l'a commandé, et veux bien re- 
cevoir l'absolution et faire la pénitence ; mais je 
ne veux point que vous y mettiez les mains, 
car en ceste sorte je refuse vostre pénitence. 
— Par ainsi, dist le confesseur, ne vous puis-je 
ausssi donner l'absolution. » La damoiselle se 
leva de devant luy ayant la conscience bien trou- 
blée, car elle estoit si jeune qu'elle avoit peux 
de faillir par le reffus qu'elle avoit faict au beau- 
pere. Quand ce vint après la messe, que la Com- 
tesse d'Aiguemont eut receu le corpus domini, 
sa dame, voulant aller après, demanda à sa fille 
si elle estoit preste. La fille, en pleurant, luy dist 
qu'elle n'estoit point confessée. « Et qu'avez vous 
tant faict avec ce prescheur ? dist la mère. — Rien, 
respondit la fille, car, luy refusant la pénitence 
qu'il m'a baillée, m'a aussi refusé l'absolution. » 
La mère s'en enquist si sagement qu'elle cogneut 
l'estrange façon de pénitence que le beaupere 
vouloit bailler à sa fille ; et, après l'avoir faicte 
confesser à un autre, receurent toutes ensemble. 
Et si tost que la Comtesse fut retournée de l'é- 
glise, la dame d'honneur luy feit la plaincte du 
prescheur, dont elle fut bien marrie et estonnée, 
veu la bonne opinion qu'elle avoit de luy. Mais 

son courroux ne la peult engarder qu'elle n'eust 
bien envie de rire, veu la nouvelleté de la péni- 
tence. Si est-ce que le rire n'empescha point 
aussi qu'elle ne le feit prendre et battre en sa cui- 
sine, où,- à force de verges, il confessa la vérité, 
et après l'envoya pieds et mains liez à son gar- 
dien, le priant qu'une autre fois il baillast com- 
mission à plus gens de bien de prescher la parole 
de Dieu. 

« Regardez, mes dames, si en une maison si hon- 
norable que celle là ils n'ont point eu peur de décla- 
rer leur follie, qu'ils peuvent faire aux pauvres lieux 
où ordinairement ils vont faire leurs questes, où les 
occasions leurs sont présentées si faciles que c'est 
miracle quand ils en eschappent sans scandale. 
Qui me faict vous prier, mes dames, de tourner 
vostre mauvaise estime en compassion, et pensez 
que celuy qui peut aveugler les cordeliers n'es- 
pargne pas les dames, quand il les tient à propos. 
— Vrayement, dist Oisille, voilà un bien meschant 
cordelier : estre religieux, prestre et prédicateur, et 
user de telle vilennie au jour de Noël, et en l'église, 
sous le manteau de confession, qui sont toutes cir- 
constances qui aggravent le péché ! — Comment, 
dist Hircan, pensez-vous que les cordeliers ne soient 
pas hommes comme nous, et excusables, et prin- 
cipalement cestuy-là, se sentant seul de nuict avec 
une belle fille ? — Vrayement, dist Parlamente, s'il 



QUARANTE ET UNIÈME NOUVELLE 9 

eust pensé à la nativité de Jésus Christ, qui estoit 
représentée ce jour là, il n'eust pas eu la volonté si 
meschante. — Voire mais, dist Saffredent, vous ne 
dictes pas qu'il tendoit à l'incarnation, avant que 
de venir à la nativité. Toutes fois c'estoit un homme 
plein de mauvais vouloir, veu que pour si peu d'oc- 
casion il faisoit une si meschante entreprinse. — 
7/ me semble, dist Oisille, que la Comtesse en feit si 
bonne punition que ses compagnons y pouvoient 
prendre exemple. — Mais à sçavoir, dist Nomer- 
fide, si elle feit bien de scandaliser ainsi son pro- 
chain, et s'il eust pas mieux valu qu'elle luy eust 
remonstré ses faultes doucement que de les di- 
vulguer. — Je croy, dist Guebron, que c'eust esté 
bien faict : car il est commandé de corriger nostre 
prochain entre nous et luy avant que le dire à 
personne, ne à l'église. Aussi, depuis qu'un homme 
est deshonté, à grand peine se peut il jamais amen- 
der, par ce que la honte retire autant de gens du 
péché que la conscience. — Je croy, dist Parla- 
mente, qu'envers un chacun se doit user le conseil 
de l'évangile, sinon envers ceux qui le preschent et 
font le contraire : car U ne fautt point craindre à 
scandaliser ceux qui scandalisent les autres. Et me 
semble que c'est grand mérite de les faire cognoistre 
tels qu'ils sont, à fin que nous nous donnions garde 
de leurs séductions à ¥ * endroit des filles, qui ne sont 
pas tousjours bien advisées. Mais à qui donnera 
Hircan sa voix ? — Puis que vous me le demandez, 

et sera à vous mesmes, dist Hircan, à qui nul 
homme d'entendement ne la doit refuser, — Or, 
puis que vous me la donnez, dist Parlamentc , je 
vous en vay compter une dont je puis servir de 
tesmoing; et ay tousjours ouy dire que tant plus la 
vertu est en un subject débile et foible, assaillit de 
son tresfort et puissant contraire, c'est à l'heure 
qu'elle est plus louable et se monstre mieux telle 
qu'elle est : car, si le fort se deffend du. fort, ce 
n'est pas cas esmerveillable ; mais, si le foible en a 
victoire, il en a gloire de tout le monde. Pour cog- 
noistre les personnes dont je veux parler, il me 
semble que je ferois tort à la vérité, que j'ay veut 
cachée sous un si pauvre vestement que nul n'en 
tenoit compte, si je ne parlois de celle par laquelle 
ont esté faicts actes si honnestes qu'ils me contrai- 
gnent les vous racompter. 





NOUVELLE QUARANTEDEUXIESME 



Continence d'une jeune fille, contre l'opiniastre pour- 
suitte amoureuse d'un des grands seigneurs de France : 
et l'heureux succez qu'en eut la damoiselle. 




n une des meilleures villes de Tou- 
raine demeuroit un seigneur de grande 
et bonne maison, lequel y avoit esté 
nourry de sa grande jeunesse. Des 
perfections, grâce, beauté et grandes vertuz de 
ce jeune prince, ne vous en diray autre chose si- 
non qu'en son temps ne trouva jamais son pareil. 
Estant en l'aage de -quinze ans, il prenoit plus 
grand plaisir à courir et chasser que non pas à re- 
garder les belles dames. Un jour, estant en une 
église, regarda une jeune fille laquelle autres fois 
avoit esté nourrie en son enfance au chasteau où 
il demeuroit, et, après la mort de sa mère, son 
père se remaria, parquoy elle se retira en Poictou 
avec son frère. Ceste fille (qui avoit nom Fran- 
çoise) avoit une sœur bastarde, que son père ay- 

moit tresfort, et la maria à un sommelier d'es- 
chansonnerie de ce jeune Prince, dont elle tint 
aussi grand estât que nul de sa maison. Le père 
vint à mourir, et laissa pour le partage de Fran- 
çoise ce qu'il tenoit auprès de ceste bonne ville. 
Parquoy, après qu'il fut mort, elle se retira où 
estoit son bien, et, à cause qu'elle estoit à ma- 
rier et jeune d'un seize ans, ne se voulut tenir 
seule en sa maison, mais se mist en pension chez 
sa sœur la sommeliere. Le jeune Prince, voyant 
ceste fille assez belle pour une claire brune , et 
d'une grâce qui passoit celle de son estât (car elle 
sembloit mieux gentil-femme et princesse que 
bourgeoise), il la regarda longuement. Lu y, qui 
jamais encores n'avoit aymé, sentit en son cueur 
un plaisir non accoustumé; et, quand il fut re- 
tourné en sa chambre, s'enquist de celle qu'il 
avoit veuë en l'église, et recogneut qu'autresfois 
en sa jeunesse elle estoit allée jouer au chasteau 
aux poupinnes avec sa sœur, à laquelle il la feit 
recognoistre. Sa sœur l'envoya quérir, et luy feit 
fort bonne chère, la priant de la venir veoir sou- 
vent : ce qu'elle faisoit, quand il y avoit quelques 
nopces ou assemblée, où le jeune Prince la voyoit 
tant volontiers qu'il pensa à l'aymer bien fort ; et 
pource qu'il la cognoissoit de bas et pauvre lieu, 
espéra recouvrer facilement ce qu'il en deman- 
doit ; mais, n'ayant moyen de parler à elle, luy 
envoya un gentil -homme de sa chambre pour 

faire sa practique ; auquel elle, qui estoit sage et 
craignant Dieu, dist qu'elle ne croyoit pas que 
son maistre, qui estoit si beau et honneste Prince, 
s'amusast à regarder une chose si laide qu'elle, 
veu qu'au chasteau où il demeuroit y en avoit de 
si belles qu'il n'en falloit point chercher d'autres 
par la ville, et qu'elle pensoit qu'il le dîsoit de luy 
mesme, sans le commandement de son maistre. 
Quand le jeune Prince entendit ceste response, 
amour, qui plus fort s'attache où plus il trouve 
de resistence, luy feit plus chauldement qu'il n'a- 
voit faict poursuivre son entreprise, et luy escrivit 
une lettre, la priant vouloir entièrement croire 
ce que le gentil-homme luy diroit. Elle, qui sça- 
voit tresbien lire et escrire, leut sa lettre tout 
du long, à laquelle, quelque prière que luy en 
feit le gentil-homme, ne voulut jamais respondre, 
disant qu'il n'appartenoit pas à personne de si 
basse condition d'escrire à un tel prince, mais 
qu'elle le supplioit ne la penser si sotte qu'elle 
estimast qu'il eust telle opinion d'elle que de luy 
porter tant d'amitié, et que s'il pensoit aussi, à 
cause de son pauvre estât, la cuider avoir à son 
plaisir, il se trompoit, car elle n'avoit pas le 
cueur moins honneste que la plus grande prin- 
cesse de Chrestienté, et n'estimoit trésor au 
monde au pris de l'honneur et la conscience; le 
suppliant ne la vouloir empescher de garder ce 
trésor toute sa vie , car pour mourir ne change- 

roit d'opinion. Le jeune Prince ne trouva pz* 
ceste response à son gré; toutesfois l'en aima-il 
tresfort, et ne failloit de faire mettre son siège i 
l'église où elle alloit à la messe , et durant le ser- 
vice adressoit tousjours ses yeux à cest image. 
Mais, quand elle Papperceut, changea de lieu el 
alla en une autre chappelle, non pour fuyr de le 
veoir (car elle n'eust pas esté créature raisonnable 
si elle n'eust prins plaisir à le regarder) ; mais elle 
craignoit d'estre veuë de luy, ne s'estimant di- 
gne d'en estre aimée par honneur ou par ma- 
riage, ne voulant aussi, d'autre part, que ce fùSt 
par follie et plaisir. Et quand elle veid qu'en 
quelque lieu de l'église qu'elle se peust mettre 3 
le Prince se faisoit dire la messe tout au près, ne 
voulut plus aller en ceste église, mais alloit tou! 
les jours à la plus eslongnée qu'elle pourvoit. Et 
quand quelques nopces alloient au chasteau, ne 
s'y vouloit plus retrouver (combien que la sœui 
du Prince l'envoyast quérir souvent), s'excusant 
' sur quelque maladie. Le Prince, voyant qu'il ne 

1 pouvoit parler à elle, s'aida de son sommelier, 

\ et luy promist de grands biens s'il luy aidoit er 

/ cest affaire. A quoy le sommelier s'offroit volon- 

tiers, tant pour plaire à son maistre que pour le 
fruict qu'il en esperoit, et tous les jours comptoit 
au Prince ce qu'elle disoit et faisoit, mais que 
sur tout, tant qu'il luy estoit possible, fuyoit le* 
occasions de le veoir. Si est-ce que le grand desii 

qu'il avoit de parler à elle à son aise luy feit 
chercher un expédient : c'est qu'un jour il alla 
mener ses grands chevaux (dont il commençoit à 
bien sçavoir le mestier) en une grande place de la 
ville, devant la maison de son sommelier, où 
Françoise demeuroit, et, après avoir faict maintes 
courses et saults qu'elle pouvoit bien veoir, se 
laissa tomber de son cheval dedans une grande 
fange si mollement qu'il ne se feit point de mal, 
combien qu'il se plaignist assez, et demanda s'il 
y avoit point de logis où il peust aller changer 
ses habillemens. Chacun presentoit sa maison; 
mais quelqu'un dist que celle du sommelier estoit 
la plus prochaine et la plus honneste : aussi fut 
elle choisie sur toutes. Il trouva la chambre bien 
accoustrée et se despouïlla en chemise, car tous 
ses habillemens estoient souillez de la fange, et se 
meit dedans un lict. Et quand il veid que chacun 
s'estoit retiré pour aller quérir ses habillemens, 
excepté le gentil-homme, appella son hoste et 
son hostesse, et leur demanda où estoit Fran- 
çoise. Ils eurent bien affaire à la trouver : car, si 
tost qu'elle avoit veu ce jeune Prince entrer 
en sa maison, s'en estoit allée cacher au plus 
secret lieu de la maison. Toutesfois sa sœur 
la trouva, qui la pria ne craindre point de 
venir parler à un si honneste et vertueux prince. 
« Comment, ma sœur, dist Françoise, vous que 
je tiens comme ma mère, me vouldriez vous con- 

seiller d'aller parler à un jeune seigneur duquel 
vous sçavez que je ne puis ignorer la volonté? » 
Mais sa sœur luy feit tant de remonstrances et 
promesses de ne la laisser toute seule qu'elle alla 
avec elle, portant un visage si pasle et deffaict, 
qu'elle estoit plus pour engendrer pitié que con*- 
cupiscence. Et quand le jeune Prince la veid 
près de son lict, la print par la main, qu'elle avoit 
froide et tremblante, et luy dist : « Françoise, 
m'estimez vous si mauvais homme, si estrange et 
cruel, que je mange les femmes en les regardant ? 
Pourquov avez vous pris une si grande crainte 
de celuy qui ne cherche que vostre honneur et 
avantage? Vous sçavez qu'en tous lieux qu'il m'a 
esté possible j'ay cherché de vous veoir et parler 
à vous, ce que je n'ay sceu; et, pour me faire 
plus de despit, avez fuy les lieux où j'avois ac- 
coustumé vous veoir à la messe, à fin que du tout 
je n'eusse non plus de contentement de la veuê 
que j'avois de la parole. Mais tout cela ne vous a 
de rien servy, car je n'ay cessé que je ne sois 
icy venu par les moyens que vous avez peu veoir; 
et me suis mis au hazard de me rompre le col, me 
laissant tomber volontairement, pour avoir le con- 
tentement de parler à vous à mon aise. Parquoy 
je vous prie, Françoise, puis que j'ay acquis ce 
loisir icy avec un si grand labeur, qu'il ne me 
soit point inutile, et que je puisse par ma grande 
amour gaigner la vostre. » Et quand il eut long 

temps attendu sa response et veid qu'elle avoit 
les larmes aux yeux et le regard contre terre, la 
tirant à luy le plus près qu'il luy fut possible, la 
cuida embrasser et baiser; mais elle luy dist : 
« Non, monsieur, non, ce que vous cherchez ne 
se peult faire : car, combien que je sois un ver de 
terre au pris de vous, j'ay mon honneur si cher 
que j'aymerois mieux mourir que l'avoir diminué, 
pour quelque plaisir que ce soit en ce monde; et 
crainte que j'ay que ceux qui vous ont veu venir 
céans se doubtent de ceste vérité me donne la 
peur et le tremblement que j'ay. Et, puis qu'il 
vous plaist me faire cest honneur de parler à moy, 
vous me pardonnerez aussi si je vous respons 
selon que mon honneur me le commande. Je ne 
suis point si sotte, mon seigneur, ne si aveuglée, 
que je ne voye et cognoisse bien la beauté et 
grâce que Dieu a mis en vous, et que je trouve 
la plus heureuse du monde celle qui possédera 
le corps et l'amour d'un tel prince. Mais dequoy 
me sert cela, veu que ce n'est pour moy ny 
pour femme de ma sorte, et que seulement le 
désirer seroit à moy parfaicte folie ? Quelle raison 
puis-je estimer qui vous face adresser à moy, si- 
non que les dames de vostre maison ( lesquelles 
vous aimez, si la beauté et la grâce est aimée de 
vous) sont si vertueuses que vous n'osez leur de- 
mander ne espérer avoir d'elles ce que la peti- 
tesse de mon estât vous faict espérer avoir de 

3 

moy? Et suis seure que, quand de telle personne 
que moy auriez ce que demandez, ce serait 'lin 
moyen pour entretenir vostre maistresse deux 
heures d'avantage, en luy comptant de voz vic- 
toires au dommage des plus foi blés. Mais il -vol» 
plaira, monsieur, penser que je ne suis de cette 
condition. J*ay esté nourrie en une maison <5ù 
j'ay apris que c ? est d'aymér. Mon père etma 
mère ont esté de voz bons serviteurs: parquoy 
il vous plaira, puis que Dieu ne m'a faict Prm- 
cesse pour vous espouser, ne d'estât pour estfe 
tenue à maistresse et tunye,* ne me vouloir utettte 
-du rang des pauvres malheureuses, veu qtie 
je vous estime et désire estre l'un des pris 
'heureux princes de la Cferestienté. Et si, pdttr 
vostre passetemps, vous voulez des femmes de 
mon estât, vous en trouverez -assez en ceste vîMe 
de plus belles que moy, sans comparaison, qui ne 
vous donneront la peine de les prier tant. Arres- 
tez vous donc à celles à qui vous ferez plaisir eti 
achetant leur honneur, et ne travaillez plus cette 
qui vous aime plus que soymesmes : car, s'il fafl- 
loit aujourd'huy que vostre vie ou la mienne fust 
demandée de Dieu, je me tiendrois bien heu- 
reuse d'offrir la mienne pour sauver la vostre. Ge 
n'est faulte d'amour qui me faict fuyr vostre pré- 
sence, mais c'est plustost pour en avoir trop en 
vostre conscience et en la mienne, car j'ay 'mon 
honneur plus cher que ma vie. Je (ktttttferay, s'il 

vous plaist, monsieur, en vostre bonne grâce, et 
prieray toute ma vie Dieu pour vostre prospérité 
et santé. Il est bien vray que ^est honneur que 
vous- me faictes me fera entre les gens de ma 
sorte mieux estimer, car qui est homme de mon 
estât (après vous avoir veu) que je daignasse re- 
garder? Par ainsi demeurera mon cueur en liberté, 
sinon que de l'obligation où je veux à jamais 
estre de prier Dieu pour vous, car autre service 
ne vous puis-je jamais faire, » Le jeune prince, 
voyant ceste honneste response (combien qu'elle 
ne fust selon son désir ) T si ne la pouvoit il moins 
estimer qu'elle estoit. Il feit ce qui luy estoit pos- 
sible pour luy faire croire qu'il n'aimeroit jamais 
femme qu'elle; mais elle estoit si sage qu'une 
chose si desraisonnable ne pouvoit entrer en son 
entendement. Et durant ces propos, combien que 
souvent on dist que ses habillemens estoient venuz 
du chasteau, avoit tant de plaisir et d'aise qu'il 
feit dire qu'il dormoit, jusques à ce que l'heure 
du soupper fut venue, où il n'osoit faillir à sa 
mère, qui estoit une des plus sages dames du 
monde. Ainsi s'en alla le jeune prince de. la mai- 
son de son sommelier, estimant plus que jamais 
l'honnesteté de ceste fille. 

Il en parloit souvent au gentil-homme qui cou- 
choit en sa chambre , lequel, pensant qu'argent 
feroit plus qu'amour , luy conseilla de faire offrir 
à ceste fille quelque honneste somme pour se 

condescendre à son vouloir. Le jeune prince $ 
duquel la mère estoit la tresoriere, n'avoit que 
peu d'argent pour ses menuz plaisirs, qu'il print 
avec tout ce qu'il peut emprunter , et se trouva 
la somme de cinq cens escuz, qu'il envoya à ceste 
fille par le gentilhomme , la priant vouloir chan- 
ger d'opinion. Mais, quand elle veit le présent, 
dist au gentilhomme : ce Je vous prie, dictes à 
monsieur que j'ay le cœur si bon et si honneste 
que, s'il falloit obeyr à ce qu'il me commande, la 
beauté et les grâces qui sont en luj m'auroient 
desja vaincue ; mais, là où ils n'ont eu puissance 
contre mon honneur, tout l'argent du monde n'y 
en sçauroit avoir; lequel vous luy reporterez, car 
j'aime mieux l'honneste pauvreté que tous les 
biens qu'on sçauroit désirer. » Le gentilhomme, 
voyant ceste rudesse, pensa qu'il la falloit avoir 
par cruauté , et vint à la menacer de l'authorité 
et puissance de son maistre. Mais elle, en riant, 
luy dist : « Faictes peur de luy à celles qui ne le 
cognoissent point, car je sçay bien qu'il est si 
sage et si vertueux que tels propos ne viennent 
de luy, et suis seure qu'il vous desadvouëra 
quand vous les luy compterez. Mais, quand il 
seroit ainsi que vous le dictes, il n'y a tourment 
ny mort qui me sceust faire changer d'opinion :. 
car (comme je vous ay dict), puis qu'amour n'a 
tourné mon cueur, tous les maux ne les biens que 
l'on sçauroit donner à personne ne me pourraient 

destourner d'un pas des propos où je suis. » Ce 
gentil-homme, qui avoit promis à son maistre de 
la luy gaigner, luy porta ceste response avec un 
merveilleux despit, et le persuada à la poursuivre 
par tous moyens possibles, luy disant que ce 
n'estoit pas son honneur de n'avoir sceu gaigner 
une telle femme. Le jeune prince, qui ne vouloit 
point user d'autres moyens que ceux que l'hon- 
nesteté commande, craignant aussi que, s'il en 
«stoit quelque bruit et que la mère le sceust, 
elle auroit occasion de s'en courroucer bien fort, 
n'osa rien entreprendre, jusques à ce que son 
gentil-homme luy bailla un moyen si aisé qu'il 
pensoit des-ja la tenir; et, pour l'exécuter, par- 
leroit au sommelier, lequel, délibéré de servir son 
maistre en quelque façon que ce fust, pria un 
jour sa femme et sa belle sœur d'aller visiter 
leurs vendanges en une maison qu'il avoit près 
de la forest, ce qu'elles luy promirent. Quand 
le jour fut venu, le feit sçavoir au jeune prince, 
lequel se délibéra d'y aller tout seul avec ce 
gentil-homme, et feit tenir sa mule secrettement 
pour partir quand il en seroit heure. Mais Dieu 
voulut que ce jour là sa mère accoustroit un 
cabinet le plus beau du monde , et pour luy aider 
avoit avec elle tous ses enfans, et là s'amusa ce 
jeune prince jusques à ce que l'heure promise 
fut passée. Si ne tint il à son sommelier, lequel 
avoit mené sa sœur en sa maison en crouppe 

derrière luy, et feit faire la malade à sa femme». 
en* sorte qu'ainsi qu'il estoit à- cheval luy vint 
dire qu'elle n'y sçauroit aller. Et quand il veif 
que Fheure tardoit que le prince devoit venir», 
dist à sa belle sœur : « Je croy que nous en 
pouvons bien retourner en la ville. — Qui nou» 
en- garde? respondit Françoise. — J'attendoU: 
monsieur ,- dist le sommelier , qui m'avoit promis 
devenir icy. » Quand la sœur entendit ceste mes- 
chanceté , luy dist : ce Ne l'attendez plus , mon- 
frère, car je sçay bien que pour aujourd'hui 
il ne viendra point. » Le frère la creut et la ra- 
mena. Et quand elle fut en la maison, monstra sa 
colère extrême, disant à son beau-frere qu'il 
estoit le varlet du diable, qu'il faisoit plus qu'on 
ne luy commandoit : car elle estoit asseurée que 
c'estoit son invention et du gentil-homme , et 
non du jeune prince, duquel il aimoit mieux 
gaigner de l'argent en le confortant en ses 
follies que de faire office d'un bon serviteur; 
mais, puis qu'elle le cognoissoit tel, elle ne de- 
meurerait plus en sa maison. Et sur ce , envoya 
quérir son frère pour l'emmener en son pais, et 
se deslogea incontinent d'avecques sa sœur. Le 
sommelier, ayant failly à son entreprise , s'en alla 
au chasteau pour sçavoir à quoy il tenoit que le 
jeune prince n'estoit venu, et ne fut gueres là 
qu'il ne le trouvast sur sa mule tout seul avec le. 
gentil-homme en qui il se fioit, et luy demanda : 

a Et puis, est elle encore là? » Il luy compta tout 
ainsi qu'il en avoit faict. Le jeune prince fut bien 
marry d'avoir failly à sa délibération, qu'il esti- 
moit estre le moyen dernier et extrême qu'il pou- 
voit prendre, et, voyant qu'il n'y avoit plus de 
remède, la chercha tant qu'il la trouva en une 
compagnie d'où elle ne pouvoit fuir, et se cour- 
rouça fort à elle des rigueurs qu'elle luy tenoit, 
et de ce qu'elle vouloit laisser la compagnie de 
son frère. Laquelle luy dist qu'elle n'en avoit 
jamais trouvé une plus dangereuse pour elle, ^et 
qu'il estoit bien tenu à son sommelier, veu qu'il 
ne le servoit du corps et des biens seulement, 
mais aussi de l'ame et de la conscience. Quand le 
prince cogneut qu'il n'y avoit autre remède, 
délibéra de ne l'en presser plus , et l'eut toute 
sa vie en bonne estime. Un serviteur dudict 
prince, voyant l'honnesteté de ceste fille, la vou- 
lut espouser, à quoy jamais ne se voulut accorder 
sans le commandement et congé du jeune prince, 
auquel elle avoit. mise toute son affection: ce 
qu'elle luy feit entendre; et par son bon to»- 
loir fut faict le mariage, où elle a vescu toute sa 
vie en bonne réputation; et luy feit le jewae 
prince beaucoup de biens. 

« Que dirons nous icy, mes dames ? Avons nous 
le tueur si bas que nous facions noz serviteurs noz 
màistres, veu que ceste cy n'a sceu estre vaincue 

à? amour ne de tourment. — Je vous prie qu'à son 
exemple nous demeurions victorieuses de nous 
mesmes : car c'est la plus louable victoire que nous 
puissions avoir. — Je ne voy qu'un mal, dist 0£- 
sille, que les actes vertueux n'ont esté du temps des 
historiographes: car ceux qui ont tant loué leur 
Lucresse Yeussent laissée au bout la plume pour 
escrire bien au long les vertuz de ceste cy, pource 
que je les trouve si grandes que je ne les pourrois 
croire, sans le grand serment que nom avons faici 
de dire vérité. — Je ne trouve pas sa vertu telle 
comme vous la peignez, dist Hircan: car vous avez 
vtu assez de malades desgoustez délaisser les bonnes 
viandes et salutaires pour manger les mauvaises et 
dommageables. Ainsi peult estre que ceste fille 
aimoit quelque autre qui luy faisoit despriser toute 
noblesse. » Mais Parlamente respondit à ce mot 
que la vie et la fin de ceste fille monstroient que 
jamais n'avoit eu opinion à homme vivant qu'à 
celuy qu'elle aimoit plus que sa vie, mais non pas 
plus que son honneur. « Ostez ceste opinion de 
vostre fantasie, dist Saffredent, et entendez dont est 
venu ce terme d'honneur, quant aux femmes : 
car peult estre que celles qui en parlent tant ne 
sçavent pas l'invention de ce nom. Sçachez qu'au 
commencement, que la malice n'estoit pas trop grande 
entre les hommes, l'amour y estoit si naïfve et forte 
que dissimulation n'y avoit point de lieu, et estait 
plus loué celuy qui plus parfaictemènt OWQJF. 

Ù/Lais, quand la malice \, l'avarice et le péché vin- 
drent saisir le cueur des hommes, ils, en, chassèrent 
dehors Dieu et l'amour, et en leur lieu prindrent 
'amour d'eux mesmes, hypocrisie et fiction. Et 
voyans les dames n'avoir enXeur cueur cestevertu.de 
.vraye amour, et que ce nom d'hypocrisie xstoit tant 
odieux entre les hommes, luy donnèrent le surnom 
d'honneur: tellement que celles , qui , ne pouvaient 
avoir en elles cest honorable amour disoient que 
l'honneur le leur defendoit; et t en, ont faict une si 
cruelle loy que mesmes celles qui aiment par- 
faitement dissimulent, estimans vertu t cstrc vice. 
Mais celles qui sont de bon entendement et de sain 
jugement ne tombent jamais. en telles erreurs, car 
elles cognoksent la différence des, ténèbres, et :de lu- 
mière, et que leur vray honneur gist.à r monstrer la 
pudicité du cueur, qui ne doit vivre que d'amour, 
et , non point . se honorer . 4u vice de dissimulation. 
— Toutes fois, dist .Dagouçin , on fa t. qui amour 
la plus secrette : est\la plus Jouable. —•Quy,..$t- 
crette , dist , SimontauH,, aux yeux : de ceux , qui , en 
pourroient mal juger; . mais : clqicc <t cogneui pour 
le, moins aux deux personnages à^i elle touche. 
— Je l'entends ainsi, dist Dagouçin :^si est-ce. qu'elle 
vaiuiroit mieux estre ignorée d!un<Qstt et entendue 
d'un . tiers. Et , croy , que . cesfe , fexnme l'aimoitplus 
fort, d'autant qu'elle ne se dcclarfHtpoint+7-~tyAQy 
qu'il y ait, dist Lpngarine, il fouit, estimer fa vertu, 
dont la plus grande est [à vaincre spn { cueur ; et, 

A 

voyant les occasions et moyens qu'elle avoit, je dy 
qu'elle se pouvoit nommer la forte femme. — Puis 
que vous estimez, dist Saffrcdent, la grandeur de la 
vertu par la mortification de soy mesmes, ce sei- 
gneur estoit plus louable qu'elle, veu l'amour qu'il 
luy portoit, la puissante occasion et moyen qu'il en 
avoit. Et toutesfois ne voulut point offenser la 
reigle de vraye amitié, qui égale le prince et le pau- 
vre, mais usa des moyens que l'honnesteté permet. 
— 22 y en a beaucoup, dist Hircan, qui n'eussent 
pas faict ainsi. D'autant plus est il à estimer, 
dist Longarine, qu'il a vaincu la commune malice 
des hommes : car qui peult faire mal et ne le faict 
point, cestuy là est bien heureux. — A ce propos, 
dist Guebron , vous me faictes souvenir d'une qui 
avoit plus de crainte d'offenser les yeux des hommes 
que Dieu, son honneur et l'amour. — Or je vous 
prie, dist Parlamente, que vous nous la comptiez, 
et pour ce faire je vous donne ma voix. — H y a, 
dist Guebron, des personnes qui n'ont point de Dieu, 
ou, s'ils en croyent quelqu'un, l'estiment quelque 
chose si loing d'eux qu'il ne peult veoir ny enten- 
dre les mauvaises œuvres qu'ils font, et, encores qu'il 
les voie, pensent qu'il soit nonchallant et qu'il ne 
les punisse point, comme ne se souciant des choses 
de çà bas. Et de ceste opinion mesmes estoit une 
Damoiselle, de laquelle, pour l'honneur de la race, 
je changeray le nom, et la nommeray Camille. 
Elle disoit souvent que la personne qui n'avoit 

affaire que de Dieu estoit bien heureuse, si au de- 
meurant elle pouvoit bien conserver son honneur 
devant les hommes; mais vous verrez, mes dames, 
que sa prudence ny son hypocrisie ne l'ont pas 
garantie que son secret n'ait esté révélé, comme 
vous verrez par son histoire, où la vérité sera dicte 
tout du long, hors mis les noms des personnes et « 
des lieux, qui seront changez. » 

l'hypocrisie d'une dame de court fut descouverte par le 
demenement de ses amours, qu'elle pensoit bien celer. 



n un tresbeau chasteau demeurait 
une grande princesse et de grande 
authorité, qui avoit en sa compagnie 
une ckmoiselie nommée Camille, 
fort audacieuse, de laquelle la maistresse estoit si 
fort abusée qu'elle ne faisoit rien que par son 
conseil, l'estimant la plus sage et vertueuse da- 
moiselle qui fust de son temps. Ceste Camille 
reprenoit tant la folle amour que, quand elle 
voyoit quelque gentil-homme amoureux de Tune 
de ses compaignes, elle les en tançoit fort aigre- 
ment, et en faisoit si mauvais rapport à sa mais- 
tresse que souvent elle les en blamoit, dont elle 
estoit beaucoup plus crainte que aimée de toute 
la compagnie. Et quant à elle, jamais ne parloit à 
homme, sinon que tout hault et avec une grande 
audace , tellement qu'elle avoit le bruit d'estre 

ennemie mortelle de toute amour, combien qu'elle 
estoit contraire à son cueur : car il y avoit un* 
gentil-homme au service de sa maistresse duquel 
elle estoit si fort prinse qu'elle n'en pouvoit plus. 
Si est-ce que l'amour qu'elle avoit à sa gloire et 
réputation luy faisoit du tout dissimuler son af- 
fection. Mais, après avoir porté ceste passion 
bien un an, ne se voulant soulager (comme les 
autres) par le regard et la parole, brusloit si fort 
en son cueur qu'elle vint chercher le dernier re- 
mède , et pour conclusion advisa qu'il valloit 
mieux satisfaire à son désir, et qu'il n'y eust que 
Dieu seul qui cogneust son cueur, que le dire à 
un homme, qui le peult révéler quelque fois.- 

Après ceste conclusion prinse, un jour qu'elle 
estoit en la chambre de sa maistresse, regardant 
sur une terrace, veid promener celuy qu'elle aî- 
moit tant. Et, après l'avoir regardé si longue- 
ment que le jour qui se couchoit en emportoit 
la veuë avecques soy, elle appella un petit page 
qu'elle avoit, et, en luy monstrant le gentil- 
homme, luy dist : « Voyez vous bien cestuy-là, 
qui a ce pourpoint de satin cramoisi et la robe 
fourrée de loups serviers ? Allez luy dire qu'il y 
a quelqu'un de ses amis qui veult parler à luy en 
la gallerie du jardin de céans. » Et, ainsi que le 
page y alla, elle passa par la garderobbe de la 
chambre de sa maistresse^ et s'en alla en ceste 
gallerie, ayant mise sa cornette basse et son tou- 

ret de nez. Quand le gentilhomme fut arrivé où. 
elle estoit, elle va incontinent fermer les deux 
portes par lesquelles l'on pouvoit venir sur eux, 
et, sans oster son touret de nez, en l'embrassant, 
bien fort, luy va dire, le plus bas qu'il luy fut pos- 
sible : « Il y a long temps, mon amy , que l'a- 
mour que je vous porte m'a faict désirer de trou- 
ver le lieu et occasion de vous pouvoir veoir ; 
mais la crainte de mon honneur a esté pour un 
temps si forte qu'elle m'a contrainte, malgré ma 
volonté, dissimuler ceste passion. Mais à la fin 
la force d'amour a vaincu la crainte, et, pour la 
cognoissance que j'ay de vostre honnesteté, si 
me voulez promettre de m'aimer et de jamais 
n'en parler à personne et ne vous enquérir qui 
je suis, de moy je vous asseure bien que vous 
seray loyale et bonne amie et que jamais n'ay- 
meray autre que vous; mais j'aimerois mieux 
mourir que vous sceussiez qui je suis. » Le gen- 
til-homme luy promist ce qu'elle demandoit, qui 
la rendit facile à luy rendre la pareille : c'est de 
ne luy refuser chose qu'il voulust • prendre. 
L'heure estoit de cinq ou six heures en hyver, 
qui entièrement luy ostoit la veuë d'elle. Et en 
touchant ses habillemens trouva qu'ils estoient 
de veloux, qui en ce temps là ne se portoient 
tous les jours, sinon par les femmes de bonnes 
maisons et d'authorité. En touchant ce qui estoit 
dessous, autant qu'il en pouvoit prendre juge- 

ment par la main, ne trouva rien qui ne fust en 
tresbon estât, net et en bon point. S'il meit 
peine de luy faire la meilleure chère qu'il luy fut 
possible de son costé, elle n'en feit moins du 
sien, et cogneut bien le gentil-homme qu'elle 
estoit mariée. 

Elle s'en voulut retourner incontinent de là 
où elle estoit venue, mais le gentil-homme luy 
dist : « J'estime beaucoup le bien que, sans mon 
mérite, vous m'avez donné; mais encor esti- 
merai-je plus celuy que j'auray de vous à ma re- 
queste. Je me tiens si satisfaict d'une telle grâce 
que je vous supplie me dire si je ne doy plus 
espérer de recouvrer encor un bien semblable, 
et en quelle sorte il vous plaira que j'en use : 
car, veu que je ne vous puis cognoistre, je ne 
sçay comment le pourchasser. — Ne vous sou- 
ciez, dist la damoiselle, mais asseurez vous que 
tous les soirs, .avant le soupper de ma maistresse, 
je ne fatidray de vous envoyer quérir ; mais qu'à 
l'heure vous soyez sur la terrasse où vous estiez 
lantost. Je vous manderay seul, et qu'il vous 
souvienne de ce que avez promis. Par cela enten- 
drez vous que je vous attends en ceste gallerie. * 
Mais, si vous oyez parler d'aller à la viande, vous 
pourrez bien pour le jour vous retirer, ou venir 
en la chambre de ma maistresse. Et sur tout, je 
vous prie, ne cherchez jamais de me cognoistre, 
si vous ne voulez la séparation de nostre amitié.» 

La damoiselle et le gentil-homme s'en retour- 
nèrent chacun en leur lieu, et continuèrent lon- 
guement ceste vie sans qu'il s'apperceust jamais 
qui elle estoit, dont il. entra en grande fantasie, 
pensant en luy mesme qui se pouvoit estre : .car 
il ne pensoit point qu'il y eust femme au monde 
qui ne voulust estre veuë et aimée, et se doubta 
que ce fut quelque malin esprit, ayant . ou y dire 
à quelque sot prescheur que qui auroit veu Je 
diable au visage Ton n'aimeroit jamais. En ceste 
doubte, se délibéra . sçavoir qui estoit celle qui 
luy faisoit si bon visage. Et l'autre fois qu'elle le 
manda, porta avec luy de la croye, et, . en l'em- 
brassant, luy feit une merque sur l'espanle par 
derrière, sans qu'elle s'en apperceust;. et inconti- 
nent qu'elle fut partie, s'en alla hastivement le 
gentilhomme en la chambre de sa maistresse, .et 
se tint auprès de la porte pour regarder le der- 
rière des espaules de celles qui y entr oient, et 
entre autres veid entrer ma damoiselle Camille 
avec une telle audace qu'il craignoit la regar- 
der comme les autres, se tenant tresasseuré que 
ce ne pouvoit elle estre. Mais, ainsi qu'elle se 
tournoit, avisa sa croye blanche, dont il fut si 
estonné qu'à peine pouvoit il croire ce qu'il 
voioit; toutesfois, ayant bien regardé sa taille, 
qui estoit semblable à celle qu'il touchoit, les 
façons de son visage, qui au toucher se pou- 
voient cognoistre , cogneut certainement que 

c'estoit elle, dont il fut tresaise de veoir. qu'une 
femme qui jamais n'avoit eu le bruit d'avoir ser- 
viteur, mais d'avoir reffusé tant d'honnestes gen- 
tils-hommes, s'estoit arrestée à luy seul. Amour, 
qui n'est jamais en un estât, ne peult endurer qu'il 
vesquit longuement en ce repos, et le meit en 
telle gloire et espérance qu'il se délibéra de luy 
faire cognoistre son amour, pensant, quand elle 
seroit cogneuë, qu'elle auroit occasion d'augmen- 
ter. Et un jour que ceste grande dame alloit au 
jardin, la damoiselle Camille s'en alla promener 
en une autre allée. Le gentil-homme, la voyant 
seule, s'advança pour l'entretenir, et, feignant 
ne l'avoir point veuë ailleurs, luy dist : « Ma da- 
moiselle, il y a long temps que j.e porte une af- 
fection sur mon cueur, laquelle, de peur de vous 
desplaire, ne vous ay osé révéler, dont je suis si 
mal que je ne puis plus porter ceste peine sans 
mourir : car je ne croy pas que jamais homme 
vous sceust tant aimer que je fais. » La damoi- 
selle Camille ne le laissa pas achever son propos, 
mais luy dist avec une tresgrande colère : «Avez 
vous jamais ouy dire que j'aye eu amy ne servi- 
teur ? Je suis seure que non. Et m'esbahis dont 
vous vient ceste hardiesse de tenir tels propos à 
une si femme de bien que moy : car vous m'avez 
assez hantée céans pour cognoistre que jamais 
n'aimay autre que mon mary. Et pource gardez 
vous de continuer ces propos. » Le gentil-homme, 

5 

voyant une si grande fiction, ne se peut tenir de 
rire et luy dire : ce Ma damoiselle , vous ne 
m'estes pas tousjours si rigoureuse que mainte- 
nant. Dequoy vous sert il d'user envers moj de 
telle dissimulation ? Ne vault il pas mieux avoir 
une amitié parfaicte que imparfaicte ? » Camille 
luy respondit : « Je n'ay en vous amitié parfaicte 
ne imparfaicte, sinon comme aux autres servi- 
teurs de ma maistresse ; mais, si vous continuez 
les propos que me tenez, je pourray bien avoir 
telle haine qu'elle vous cuira. » Le gentil-homme 
poursuyvit encore son propos et luy dist : « Et 
où est la bonne chère que vous me faictes quand 
je ne vous puis veoir ? Pourquoi m'en privez 
vous maintenant que le jour me monstre vostre 
beauté accompagnée d'une si parfaicte et bonne 
grâce ? » Camille, faisant un grand signe de la 
croix, luy dist : « Vous avez perdu vostre enten- 
dement, ou vous estes le plus grand menteur du 
monde : car jamais en ma vie ne pensay vous 
avoir faict meilleure chère ne pire que je vous 
fais, et vous prie de me dire comment vous l'en- 
tendez. » Alors le pauvre gentil-homme, pensant 
la gaigner d'avantage, luy alla compter le lieu 
où il l'avoit veuë, et la marque de la croie qu'il 
luy avoit faicte pour la cognoistre, dont elle fut 
si outrée de colère qu'elle luy dist qu'il estoit 
le plus meschant homme du monde, et qu'il 
avoit controuvé contre elle une mensonge si vi- 

laine qu'elle mettroit peine de l'en faire repen- 
tir. Luy, qui sçavoit le crédit qu'elle avoit envers 
sa maistresse, la voulut appaiser; mais il ne luy 
fut possible : car, en le laissant là, furieusement 
s'en alla où estoit sa maistresse, laquelle laissa 
toute la compagnie pour venir entretenir Camille 
qu'elle aimoit comme soy-mesmes, et, la trou- 
vant en si grande .colère, luy demanda qu'eue 
avoit : ce que Camille ne luy voulut celer, et luy 
compta tous les propos que le gentil-homme luy 
avoit tenuz, si mal à l'advantage du pauvre gen- 
til-homme que, dès le soir, sa maistresse luy 
manda qu'il eust à se retirer tout incontinent en 
sa maison, sans parler à personne, et qu'il y de- 
meurast jusques à ce qu'il fust mandé. Ce qu'il 
feit hastivement, pour la crainte qu'il avoit d'a- 
voir pis ; et, tant que Camille demeura avec sa 
maistresse, ne retourna le gentil-homme en ceste 
maison, ny onques puis n'ouyt nouvelles de celle 
qui luy avoit bien promis qu'il la perdroit dès 
l'heure qu'il la chercheroit. 

« Par cela, mes dames, pouvez vous veoir comme 
celle qui avoit préféré la gloire du monde à sa 
conscience a perdu l'un et l'autre : car au jourd'huy 
est leu aux yeuxjtun chacun ce qu'elle vouloit ca- 
cher à ceux de son amy et serviteur, et, fuyant la 
moquerie d'un, est tombée en celle de tous. Et si ne 
peult estre excusée par simplicité d'une amour naïf- 

ve, de laquelle chacun doit avoir pitié, mais accu* 
sée doublement d'avoir couverte sa malice du man- 
teau d'honneur et de gloire et se faire devant Dieu 
et les hommes autre qu'elle* n'estoit. Mais celuy 
qui ne donne point sa gloire à autruy, en descou- 
vrant ce manteau, luy en a donné double infamie. 
— Voilà, dist Oisille, une vUanie inexcusable : car 
qui peult parler pour elle, quand Dieu, l'honneur 
et mesmes l'amour l'accusent ? — Qui ? dist Hircan : 
le plaisir et la follie, qui sont deux grans advocats 
pour les dames. — Si ndus n'avions d'autres ad- 
vocats, dist Parlamenfe, qu'eux avec vous, nostre 
cause seroit mal soustenuë. Mais celles qui sont 
vaincues de plaisir ne se doivent plus nommer 
femmes, mais hommes, desquels la fureur et con- 
cupiscence augmente leur honneur : car un homme 
qui se venge de son ennemy, et le tue pour un dé- 
mentir, en est estimé plus gentil compagnon ; aussi 
est il quand il en aime une douzeine avec sa femme. 
Mais l'honneur des femmes a autre fondement : 
c'est douceur, patience et chasteté, — Vous parlez 
des sages, dist Hircan. — Pource, dist Pari amente, 
que je n'en veux point cognoistre d'autres. — S'il 
n'y en avoit point de folles, dist Nomerpde, ceux 
qui veulent estre creuz de tout ce qu'ils disent et 
font pour suborner la simplicitéjfeminine se trou- 
veroient bien loing de leur espoir. — Je vous prie, 
Nomerpde, dist Guebron, que je vous donne ma 
voix à fin que nous donniez quelque compte à ce 

propos. — Je vous en diray un, dist Nomerfide, 
autant à la loulnge d'un amant que le vostre a 
esté au mespris des folles femmes. » 




NOUVELLE QUARANTEQUATRIESME 



De deux amans qui ont subtilement jouy de leurs 
amours, et de l'heureuse issue d'icclles. 




n la ville de Paris y avoit deux ci- 
toyens de médiocre estât , l'un Po- 
litic, et l'autre marchand de draps de 
soye, lesquels de toute ancienneté 
se portoient fort bonne affection et se hantoient 
familièrement. Au moyen de quoy le fils du Po- 
litic, nommé Jaques, jeune homme assez mettable 
en bonne compagnie, frequentoit souvent, sous 
la faveur de son père, au logis du marchand; 
mais c'estoit à cause d'une belle fille qu'il avoit, 
nommée Françoise ; et feit Jaques si bien ses me- 
nées envers Françoise qu'il cogneut qu'elle n'es- 
toit moins aimante qu'aimée. Mais, sur ces entre- 
faites, se dressa le camp de Provence, contre la 
descente de Charles d'Autriche, et fut force à 
Jaques de suyvre le camp, pour Testât auquel 
il estoit appelle. Durant lequel camp, et dès le 

commencement, son pere alla de vie à trespas, 
dont la nouvelle luy apporta double ennuy : l'un 
pour la perte de son pere, l'autre pour l'incom- 
modité de revoir si souvent sa bien aimée, comme 
il esperoit à son retour. Toutesfois, avecques le 
temps, l'un fut oublié, et l'autre s'augmenta : car, 
comme la mort est chose naturelle, principalement 
au pere plustost qu'aux enfans, aussi la tristesse 
s'en escoule peu à peu ; mais l'amour , au lieu de 
nous apporter mort, nous rapporte vie, en nous 
communiquant la propagation des enfans, qui nous 
ren4ent immortels; et cela est une des principales 
causes d'augmenter noz désirs. Jaques donc, 
estant de retour à Paris, n'avoit autre soing nj 
pensement que de se remettre au train de la fré- 
quentation vulgaire du marchand, pour, sous 
ombre de pure amitié, faire traie de sa plus chère 
marchandise. D'autre part, Françoise, pendant son 
absence, avoit esté fort sollicitée d'ailleurs, tant 
à cause de sa beauté que de son bon esprit, et 
aussi qu'elle estoit, long temps y avoit, mariable, 
combien que le pere ne s'en mist pas fort en son 
devoir, fust ou pour son avarice, ou pour trop 
grand désir de la bien colloquer, comme fille uni- 
que; ce qui ne faisoit rien à l'honneur de la fille, 
pource que les personnes de maintenant se scan- 
dalisent beaucoup plustost que l'occasion ne leur 
en est donnée , et principalement quand c'est en 
quelque point qui touche la pudicité de belle fille 

ou femme. Cela fut cause que le père ne feit 
point le sourd ny l'aveugle au vulgaire caquet^ e$ 
ne voulut ressembler beaucoup d'autres, qui, au 
lieu de censurer les vices , semblent j provoquer 
leurs femmes et enfans : car il la tenoit de si court 
que ceux mesmes qui n'y tendoient que sous voile 
de mariage n'avoient point ce moyen de la veoir 
que bien peu, encores estoit-ce tousjours avecques. 
sa mère. 

Il ne fault pas demander si cela fut fort aigre 
à supporter à Jacques, ne pouvant résoudre en 
son entendement que telle austérité se gardas! 
sans quelque grande occasion, tellement qu'il 
vacilloit fort entre amour et jalousie. Si est-ce 
qu'il se résolut d'en avoir la raison, à quelque péril 
que ce fust. Mais premièrement, pour cognoistre 
si elle estoit eneores de mesme affection que 
auparavant, il alla tant et vint qu'un matin à l'é- 
glise, oyant la messe assez près d'elle, il apperceut 
à sa contenance qu'elle n'estoit moins aise de le 
veoir que luy elle. Aussi, luy, cognoissant la mère 
n'estre si severe que le père, print quelque fois, 
comme inopinément , la hardiesse , en les voyant 
aller de leur logis jusques à l'église, de les a c os ter 
avecques une familière et vulgaire révérence et sans 
se trop advantager, le tout expressément et à fia 
de mieux parvenir à ses attentes. Bref, en appro- 
chant le bout de l'an de son père , il se defijbfrm 
au changement du dueil de se mettre. MgJ&hfHl 

bout et faire honneur à ses ancestres, et en tint 
propos à sa mère, qui le trouva bon, désirant fort 
de le veoir bien marié , pource qu'elle n'avoit 
pour tous enfans que luy et une fille ja marièV 
bien et honnestement. Et de faict, comme damoi- 
selle d'honneur qu'elle estoit, luy poussoit encor 
le cueur à la vertu par infinité d'exemples d'au- 
tres jeunes gens de son aage qui s'advançoient 
d'eux mesmes, au moins qui se monstroient 
dignes du lieu d'où ils estoient descenduz. Ne 
rèstoit plus que d'adviser où ils se fourniroiènt. 
Mais la mère dist : « Je suis d'advis, Jacques, 
d'aller chez le compère sire Pierre (c'estoit le 
père de Françoise) : il est de noz amis, il ne nous 
voudroit pas tromper. » Sa mère le chatouïliôit 
bien où il se demangeoit; neantmoins il tint bon, 
disant : « Nous en prendrons là où nous trouve- 
rons nostre meilleur et à meilleur marché. Tou- 
tesfois, dit-il, à cause de la cognoissance de feu 
mon père, je suis bien content que nous y allions 
premier qu'ailleurs. » Ainsi fut prins le complot 
pour un matin, que la mère et le fils allèrent veoir 
le sire Pierre, qui les recueillit fort bien, comme 
vous sçavez que les marchans ne manquent point 
de telles drogues. Si feirent- desployer grandes 
quantitez de draps de soye de toutes sortes, et 
choisyrent ce qui leur en f ail loi t. Mais ils ne peu- 
rent tomber d'accord; ce que Jacques faisoit à 
propos , pource qu'il ne voyoit point la mère de 

* 

s'amye; et falut, à la fin, qu'ils s'en allassent, sans 
rien faire, veoir ailleurs quel il y faisoit. Mais Jac- 
ques n'y trouvoit rien si beau que chez s'amye, 
où ils retournèrent quelque temps après. Lors s*j» 
trouva la dame , qui leur feit le meilleur recueil 
du monde; et, après les menées qui se font en 
telles boutiques, la femme du sire Pierre tenant 
encor plus roide que son mary, Jacques luy dist : 
« Et dea, ma dame, vous estes bien rigoureuse. 
Voilà que c'est : nous avons perdu nostre père, on 
ne nous cognoist plus. » Et feit semblant de 
pleurer et de s'essuyer les yeux pour la souve- 
nance paternelle; mais c'estoit à fin de faire sa. 
menée. La bonne femme vefve, mère de Jacques, 
y allant à la bonne foy , dist aussi : « Depuis sa. 
mort nous ne nous sommes non plus fréquentez 
que si jamais ne nous fussions veuz. Voilà le compte 
que Ton tient des pauvres femmes vefves. » 
Alors se racointerent elles de nouvelles caresses, 
se promettans de se revisiter plus souvent que 
jamais. Et comme ils estoient en ces ternies, 
vindrent d'autres marchans, que le maistre mena 
luy mesme en son arrière boutique. Et le jeune 
homme, voyant son apoinct, dist à sa mère : 
« Mais, ma damois,elle, j'ai veu que ma dame 
venoit bien souvent, les festes , visiter les saincts 
lieux qui sont en noz quartiers, et principalement 
les religions. Si quelquesfois elle daignoit en pas- 
sant prendre son vin , elle nous feroit plaisir et 

honneur. » La marchande, qui n'y pensoit en nul 
mal, luy respondit qu'il y avoit plus de quinze 
jours qu'elle avoit délibéré d'y faire un voyage, 
et que, si le prochain dimanche ensuyvant il fai- 
soit beau, elle pourroit bien y aller, qui ne seroit 
sans passer par le logis de la dam oi selle et la re- 
visiter. Ceste conclusion prinse, aussi feit elle du 
marché des draps de soye : car il ne failloit pas, 
pour quelque peu d'argent , laisser fuyr si belle 
occasion. 

Le complot prins et la marchandise emportée, 
Jacques, cognoissant ne pouvoir bien luy seul 
faire une telle entreprinse, fut contrainct se décla- 
rer à un sien fidèle amy. Si se conseillèrent si 
bien ensemble qu'il ne restoit que l'exécution. 
Parquoy , le dimanche venu , la marchande et sa 
fille ne faillirent, au retour de leurs dévotions, de 
passer par le logis de la damoiselle vefve, où elles 
la trouvèrent avec une sienne voisine devisans en 
une gallerie de jardin, et la fille de la vefve qui 
se promenoit par les allées du jardin avec Jacques 
et Olivier. Luy, aussi tost qu'il veid s'amye, se 
forma en sorte qu'il ne changea nullement de 
contenance. Si alla en ce bon visage recevoir la 
mère et la fille; et, comme c'est l'ordinaire que 
les vieux cherchent les vieux, ces trois dames s'as- 
seirent sur un banc qui leur faisoit tourner le dos 
vers le jardin, dans lequel, peu à peu, les deux 
amans entrèrent, se promenans jusques au lieu où 

estaient les deux autres ; et ainsi de compaignse 
s'entrecaresserent quelque peu, puis se remirent au 
promenoir, où le jeune homme compta si bien 
son piteux cas à Françoise qu'elle ne pouvoit 
accorder et si n'osoit refuser ce que son amy de- 
mandent, tellement qu'il cogneut qu'elle estoit 
bien fort aux altères. Mais il fault entendre que, 
pendant qu'ils tenoient ces propos , ils passoient 
et repassoient souvent au long de Fabry où 
estoient assises les bonnes femmes , à fin de leur 
ostçr tout soupçon ,- parlans toutesfois de propos 
vulgaires et familiers, et quelquesfôis un peiyra- 
geans folastrement parmy le jardin. Et y Jurent 
ces bonnes femmes si accoustumées, par l'espace 
d'une demie heure, que à la fin Jacques feit le 
signe à Olivier, qui joua son personnage envers 
l'autre fille qu'il tenoit, en sorte qu'elle ne s'ap- 
perceut point que les deux amans entrèrent dans 
un preau couvert de cerisaye et bien cloz de hayes 
de rosiers et de groiseliers forts haults; là où ils 
feirent semblant d'aller abattre des amendes, à un 
coing du preau, mais ce fut pour abattre prunes. 
Aussi Jacques, au lieu de bailler la cotte verte à 
s'amye, luy bailla la cotte rouge, en sorte que la 
couleur luy en vint au visage pour s'estre trouvée 
surprinse un peu plustost qu'elle ne pensoit. Si 
eurent ils si habilement cueilly leurs prunes , 
pource qu'elles estoient meures , que Olivier 
mesme ne le pouvoit croire, n'eust esté qu'il veid 

la fille tirant la veuë contre bas et monstrant vi- 
sage honteux, qui luy donna marque de la vérité, 
pource que au par avant elle alloit la teste levée, 
sans craindre qu'on veist en l'œil la veine qui 
doibt estre rouge avoir pris couleur azurée; de- 
quôy Jacques s'apercevant, la remit en son naturel 
par remonstrances à ce nécessaires. Toutesfois, en 
faisant encor deux ou trois tours de jardin, ce ne 
fut point sans larmes et soupirs, et sans dire main- 
tesfois : ce Helas! estoit-ce pour cela que vous 
m'aimiez? Si je l'eusse pensé 1 Mon Dieu, que 
feray-je? Me voilà perdue pour toute ma vie. En 
quelle estime m'aurez vous d'oresenavant. Je me 
tiens asseurée que vous ne tiendrez plus compte 
de moy, au moins si vous estes du nomfcce de ceux 
qui n'aiment que pour leur plaisir. Helas l que ne 
suis-je plustost morte que de tomber en ceste 
faulte ! » Ce n'estoit pas sans verser force larmes 
qu'elle tenoit ce propos; mais Jacques la recon- 
forta si bien, avec tant de promesses et sermens, 
que, avant qu'ils eussent parfourny trois autres 
tours de jardin, et qu'il eust faict le signe. à son' 
compaignon, ils rentrèrent encores au preau par 
un autre chemin, où elle ne sceut si bien faire 
qu'elle ne receust plus de plaisir à la seconde cotte 
verte que à la première. Voire et si s'en trouva si 
bien dès l'heure qu'ils prindrent délibération 
pour aviser comment Us se pourraient reveoîr 
plus souvent et plus à leur aise, en attendant le 

bon loisir du père. A quoy leur aida grandement 
une jeune femme, voisine du sire Pierre , qui 
estoit aucunement parente du jeune homme et 
bien amye de Françoise. En quoy ils ont conti- 
nué sans scandale (à ce que je puis entendre) jus- 
ques à la consommation du mariage, qui s'est 
trouvé bien riche pour une fille de marchand, car 
elle estoit seule. Vray est que Jacques a attendu 
le meilleur du temporel jusques au deces du 
père, qui estoit si serrant qu'il luy sembloit que 
ce qu'il tenoit en une main, l'autre luy desrob- 
boit. 

« Voilà, mes dames, une amitié bien commencée, 
bien continuée, et mieux finie : car, encores que ce 
soit le commun d'entre vous hommes de desdai- 
gner une fille ou femme depuis qu'elle vous a esté 
libérale de ce que vous cherchez le plus en elles, si 
est-ce que ce jeune homme, estant poulsé de bonne 
et sincère amour, et ayant cogneu en s'amye ce que 
tout mary désire en la fille qu'il espouse, et aussi 
la cognoissant de bonne lignée et sage, au reste de 
la faulte, que luy mesme avoit commise, ne voulut 
point adultérer, ny estre cause ailleurs d'un mau- 
vais mariage; en quoy je le trouve grandement 
louable. — Si est-ce, dist Oisille, qu'ils sont tous 
deux dignes de blasme, voire le tiers aussi, qui se 
faisoit ministre ou du moins adhérant à un tel 
violement. — M'appellez-vous cela violement, dist 

Saffredent, quand les deux parties en sont bien 
d'accord ? Est il meilleur mariage que cestuy là, 
qui se faict ainsi d'amourettes ? C'est pourquoy on 
dict en proverbe que les mariages se font au ciel. 
Mais cela ne s'entend pas des mariages forcez, ny 
qui se font à pris d'argent, et qui sont tenuz pour 
tresapprouvez depuis que le père et la mère y ont 
donné consentement. — Vous en direz ce que vous 
vouldrez, répliqua Oisille, si, fault-il que nous reco- 
gnoissions l'obéissance paternelle, et, par default 
d'icelle 9 avoir recours aux autres parens. Autre- 
ment, s'il estoit permis à tous et toutes de se marier 
à volonté, quants mariages cornuz trouveroit on \ 
Est il à présupposer qu'un jeune homme et une filfo 
de xij. ou xv. ans sçachént ce que leur est propre? 
Qui regarderoit bien le contenement de tous les ma- 
riages, on trouveroit qu'il y en a pour le moins 
autant de ceux qui se sont faicts par amourettes, 
dont les yssues en sont mauvaises, que de ceux 
qui ont esté faicts forcément : pource que ces jeunes 
gens, qui ne sçavent ce qui leur est propre, se pren- 
nent au premier qu'ils trouvent, sans considération; 
puis peu à peu ils descouvrent leurs erreurs, qui les 
faict entrer en de plus grandes; là où, au contraire, 
la pluspart de ceux qui se font forcément procè- 
dent du discours de ceux qui ont plus veu et ont 
plus dt jugement que ceux à qui plus il touche; en 
sorte que, quand ils viennent à sentir le bien qu'ils 
ne cognoissoient, ils le savourent et embrassent beau- 

coup plus avidement et de plus grande affection .- 
— • Voire mais vous ne dictes pas, ma dame, dist 
Hircan, que la fiUe estait en haùlt aage nubile, c&- 
gnoissant l'iniquité du père, qui laissoit mensir son 
pucelage, de peur de desmoisir ses escuz. Et ne 
sçavez vous pas que nature est cogneuï* Elle àimoH, 
elle estoit aimée; elle trouvoit son bien prest, et si 
se pouvoit souvenir du proverbe, que kl refuse qiri- 
après muse. Toutes ces choses, avecques la prompte* 
exécution du poursuivant, rie Itfy donnèrent pài 
loisir de se rebeller. Aussi avez vous oy qu'incon^ 
tinent après on cogneut bien à sa face qu'il y avoit 
en tUer quelque mutation notable, C estoit [pe'uU- 
eVre) l'ennuy du peu de loisir qu'elle avoit eu pour 
juger si telle chose estoit bonne ou mauvaise; eût 
elle ne se feit pas grandement tirer l'aureille pour 
en faire te second essay. — Or, de ma part, dist 
Longarine, je n'y trouverois point d'excuse si ce 
n'estoit l'approbation de la foy du jeune homme; 
qui, se gouvernant en homme de bien, ne If a point 
abandonnée, ains l'a bien voulut telle qu'il Y avoit 
faicte. En quoy il me semble grandement louable, 
veu la corruption dépravée de la jeunesse du temps 
présent. Non pas que pour cela je vueille excuser 
la première faulte, qui l'accuse tacitement d'un 
rapt pour le regard de la fille, et de subornation 
en V endroit de la mère. — Et point, point, dist 
Dagoucin, il n'y a rapt ny subornation; tout 
s'est faict de pur consentement, tant du costé des 

deux mères, pour ne l'avoir empesché 9 bien qu'elles 
ayent esté deceûes, que du costé de la fille, qui s'en 
est bien trouvée : aussi ne s'en est elle jamais plainc- 
te. — Tout cela n'est procédé, dist Parlamente, que 
de la grande bonté et simplicité de la marchande, 
qui sous tiltre de bonne foy mena, sans y penser, 
sa fille à la boucherie. — Mais aux nopces, dist 
Simontault; tellement que ceste simplicité ne fut 
moins profitable \ la fille que dommageable à 
celle, qui se laissait trop aiséement tromper par son 
mary. — Puis que vous en sçavez le compte, dist 
Nomerfide, je vous donne ma voix pour nous le 
reciter. — Et je n'y feray faulte, dist Simontault, 
mais que vous promettiez de ne pleurer point. Ceux 
qui disent, mes dames, que vostre malice passe 
celle des hommes, auroient bien à faire de mettre 
un tel exemple 'en avant que celuy que maintenant 
je vous vay racompter, ou je prétends non seule- 
ment vous déclarer la grande malice d'un mary, 
mais aussi la tresgrande simplicité et bonté de sa 
femme. » 

NOUVELLE QUARANTECINQIESME 



Un mary, baillant les innoctm à sa chambrière, trompoit 
la simplicité a]f sa fitnme. 




n la ville de Tours y avoit un homme 
de fort subtil et bon esprit, lequel 
estoit tapissier de feu monsieur le Duc 
d'Orléans, fils du Roy François pre- 
mier. Et combien que ce tapissier par fortune de 
maladie fust devenu sourd , si n'avoit il diminué 
son bon entendement": car il n'y en avoit point de 
plus subtil, de son mestier; et d'autres choses, vous 
verrez comment il s'en sçavoit aider. Il avoit es- 
pousé une honneste et femme de bien, avec la- 
quelle il vivoit en grand paix et repos. Il craignoit 
fort à luy desplaire ; elle aussi ne cherchoit que à 
luy obeïr en toutes choses. Mais, avec la bonne 
amitié qu'il luy portoit, estoit si charitable que 
souvent il donnoit à ses voisines ce qui apartenoit 
à sa femme, combien que ce fust le plus secrette- 
ment qu'il pouvoit. Ils avoient en leur maison une 

chambrière fort en bon point, de laquelle le ta- 
pissier devint amoureux; îoutesfois, craignant que 
sa femme le sceust, faisoit souvent semblant de la 
tancer et reprendre, disant que c'estoit la plus pa- 
resseuse garse que jamais il avoit veuë, et qu'il ne 
s'en esbahissoit pas, veu que sa maistresse jamais 
ne la battoit. Et, un jour qu'ils parloient de donner 
les innocens, le tapissier dist à sa femme : « Ce 
seroit belle aumosne de les donner à ceste pares- 
seuse garse que vous avez; mais il ne faudroit 
pas que ce fust de vostre main , car elle est trop 
foible, et vostre cueur trop piteux. Si est-ce 
que, si je voulois employer la mienne, nous se- 
rions mieux serviz d'elle que nous ne sommes. » 
La pauvre femme, qui n'y pensoit en nul mal, le 
pria d'en vouloir faire l'exécution, confessant 
qu'elle n'avoit le cueur ne la force pour la battre. 
Le mary, qui accepta volontiers ceste commission, 
faisant le rigoureux bourreau , feit acheter des 
verges des plus fines qu'il peult trouver. Et pour 
monstrer le grand désir qu'il avoit de ne l'espar- 
gner point, les feit tremper dedans de la saumure; 
en sorte que la pauvre femme eut plus de pitié 
de sa chambrière que de doute de son mary. Le 
jour des innocens venu, le tapissier se leva de 
bon matin, et s'en alla en la chambre haute, où 
la chambrière estoit toute seule , et là luy bailla 
les innocens d'autre façon qu'il n'avoit dict à sa 
femme. La chambrière seprint fort àplorer; mais 



1 



52 CINQUIÈME JOURNÉE 

rien ne luy valut. Toutesfois, de peur que sa 
femme y survint, commença à frapper des verges 
sur le. bois du lict tant qu'il les escorcha et rom- 
pit, et ainsi rompues les apporta à sa femme, luj 
disant : « M'amie, je croy qu'il souviendra des 
innocens à vostre chambrière. » Après que le ta- 
pissier s'en fut allé hors de la maison> la cham- 
brière se vint jetter à deux genoux devant sa 
maistresse, luy disant que son mary luy avoit faict 
plus grand tort que jamais*on feit à chambrière. 
Mais la maistresse, cuidant que ce fust à cause des 
verges qu'elle pensoit luy avoir esté données, ne 
-la laissa pas achever son propos, mais luy dist: 
« Mon mary a bien faict , car il y a plus d'un 
moys que je suis après luy pour l'en prier; et si 
vous avez eu du mal, j'en suis bien aise: ne vous 
en prenez qu'à moy ; et encores n'en a il pas tant 
faict qu'il devoit. » La chambrière, voyant que sa 
maistresse approuva un tel cas, pensa que ce n'es- 
toit pas un si grand péché qu'elle cuidoit, veu 
que celle que l'on estimoit tant femme de bien en 
estoit l'occasion, et n'en osa plus parler depuis. 
Et le maistre, voyant que sa femme estoit aussi 
contente d'estre trompée que luy de la tromper, 
délibéra de la contenter souvent, et gaigna si bien 
ceste chambrière qu'elle ne ploroit plus pour 
avoir les innocens. 

Il continua ceste vie longuement , sans que sa 
femme s'en apperceust, tant que les grandes nei- 

ges vindrent. Et tout ainsi que le tapissier avoit 
donné les innocens à sa 'chambrière sur l'herbe en 
son jardin i il luy eh voulut donner sur la neige. 
Et un matin, avant que personne fust esveillé en sa 
maison , la mena tout en chemise faire le crucifix 
sur la neige, et, en se jouant tous deux à se bail- 
ler de la neige l'un à l'autre, n'oublièrent le jeu 
des innocens. Ce qu'advisa une de leurs voisines, 
qui s'estoit mise à la fenestre qui regardoit tout 
droict sur le jardin, pour veoir quel temps il fai- 
soit ; et voyant ceste vilennie , fut si courroucée 
qu'elle se délibéra de le dire à sa bonne commère, 
à fin qu'elle ne se laissast plus tromper d'un si 
mauvais mary, ny servir d'une si meschante garse. 
Le tapissier, après avoir faict tous ses beaux jeux, 
regarda à l'entour de luy si personne ne i'avoit 
veu, et advisa sa voisine à la fenestre, dont il fut 
fort marry ; mais luy, qui sçavoit donner couleur à 
toute tapisserie, pensa si bien colorer ce faict que 
sa commère seroit aussi bien trompée que sa 
femme ; et, si tost qu'il fut recouché, feit lever du 
lict sa femme en chemise, et la mena au jardin où 
il avoit mené sa chambrière, et se joua long temps 
avec elle de la neige, comme il avoit faict avec 
l'autre, et puis luy bailla des innocens ainsi qu'à 
sa chambrière; et après s'en allèrent tous deux cou-' 
cher. Quand ceste bonne femme alla à la messe, 
sa voisine et bonne amie ne faillit de s'y trouver, 
et, du grand zèle qu'elle avoit, luy pria, sans luy 

en vouloir dire d'avantage, qu'elle voulust chasser 
sa chambrière, et que e'estoit une tresmauvaise 
et dangereuse garse; ce qu'elle ne ^voulut faire 
sans sçavoir pourquoy sa voisine l'avoit en si mau- 
vaise estime , qui à la fin luy compta comme elle 
l'avoit veuë au matin en son jardra avec son mary. 
La bonne femme se print bien fort à rire, en luy 
disant : « Helas ! ma commère m'amie , e'estoit 
moy . — Comment, ma commère? dist l'autre, elle 
estoit toute en chemise au matin environ les cinq 
heures. » La bonne femme luy respondit : « Par ma 
foy, ma commère, e'estoit moy. » L'autre, conti- 
nuant son propos : « Ils se bailloient, dist elle, 
de la neige l'un à l'autre, puis aux tetins, puis 
en autre lieu, aussi privéement qu'il estoit possi- 
ble. » La bonne femme luy dist : « Hé, hé, ma 
commère , e'estoit moy . — Voire, ma commère ! 
ce dist l'autre; mais je les ay veuz sur la neige 
faire telle chose et telle qui me semble n'estre 
belle ny honneste. — Ma commère, dist l'autre, 
je le vous ay dict, et le dy encores, que e'estoit 
moy, et non autre, qui ay faict tout ce que vous 
me dictes; mais mon mary et moy jouons ainsi 
privéement. Je vous prie, ne vous en scandalisez 
point : car vous sçavez que nous devons complaire 
' à noz mariz. » Ainsi s'en retourna la commère plus 
désirante d'avoir un tel mary qu'elle n'estoit à 
venir demander celuy de sa bonne commère. Et 
quand le tapissier fut retourné, sa femme luy feit 

le compte tout au long de sa commère, a Or re- 
gardez , m'amye , respondit le tapissier , si vous 
n'estiez femme de bien et de bon entendement , 
long temps a que nous fussions séparez l'un de 
l'autre; mais j'espère que Dieu nous conservera 
en nostre bonne amitié, à sa gloire et à nostre 
contentement/ — Amen, mon amy, dist la bonne 
femme. J'espère que de mon costé vous n'y trou- 
verez jamais faulte. 

« Celuy seroit bien incrédule, mes dames, qui, 
après avoir veu une telle et si véritable histoire, ju- 
geroit qu'il y eust en vous telle malice que aux hom- 

. mes, combien que 9 sans faire tort à nul, pour bien 
louer à la vérité l'homme et la femme, Von ne peult 

, faillir de dire que l'un et l'autre ne vault rien. — 
Cest homme là, dist Parlamente, estoit merveilleu- 
sement mauvais : car d'un costé il trompoit sa 
chambrière, et de l'autre sa femme. — Vous n'avez 
pas donc bien entendu le compte, dist Hircan, 
pource qu'il est dict qu'il les contenta toutes deux 
en une matinée , que je trouve un grand acte de 
vertu, tant au corps qu'à l'esprit, de sçavoir dire 
et faire deux contraires contens. — En cela, res- 
pondit Parlamente, il est doublement mauvais 
de satisfaire à la simplesse de l'une par mensonge, 
et à la malice de l'autre par son vice. Mais j'en- 
tends bien que ces péchez là, mis devant tel juge 
que vous, seront tousjours pardonnez. — Si vous 

asseuray-je, dist Hircan, que je ne feray jamais si 
grande ne si difficile entreprinse : car mais que jt 
vous rende compte, je n'auray pas mal employé ma 
journée. — Si l'amour réciproque, dist Parlamente, 
ne contente le cueur, toute autre chose ne le peult 
contenter. — De vray, dist Simontault, je croy 
qu'il n'y a au monde plus grande peine que d'ai- 
mer et n'estre point aimé. — Je vous en croy, dist 
Ois'ûle, et si me souvient à ce propos d'un compte* 
que je n'avois délibéré de mettre au rang des bons; 
toutesfois, puis qu'il vient à propos, je suis contente 
de m'en acquiter. » 




w> 



NOUVELLE QUARANTESIXIESME 




D'un cordelier qui faict grand crime envers les mari\ de 

battre leurs femmes. 



n la ville d'Angoulesme, où se tenoit 
souvent le Comte Charles, père du 
Roy François, y avoit un cordelier 
nommé Vallès, homme sçavant et 
fort grand prescheur, en sorte que les advents il 
prescha en la ville devant le Comte, dont sa réputa- 
tion augmenta encores d'avantage. Si advint que, 
durant les advents, un jeune estourdy de la ville, 
ayant espousé une assez belle jeune femme, ne 
laissoit pour cela de courir par tout autant et plus 
dissolument que les non mariez. Dequoy la jeune 
femme advertie ne se pouvoit taire , tellement 
que bien souvent en passant elle en recevoit ses. 
gages plustost et d'autre façon qu'elle n'eust 
voulu ; et tou testais elle ne laissoit pour cela de 
continuer en ses lamentations, et quelques fois 
jusques à injures. Parquoy le jeune homme s'ir- 

8 

rita en sorte qu'il la battit à sang et marque, dont 
elle se print à crier plus que devant; et pareille- 
ment ses voisines, qui sçavoient l'occasion, ne se 
pouvoient taire, ains crioyent publiquement par 
les rues, disans : ((Et fy, fy de tels mariz; au dia- 
ble, au diable. » De bonne encontre le cordelier 
de Vallès passoit lors par là, qui en entendit le 
bruit et l'occasion ; si se délibéra d'en toucher un 
mot le lendemain à sa prédication, comme il n'y 
faîîtit pas : car, faisant venir à propos le mariage et 
l'amitié que nous y devons garder, il le collauda 
grandement, blasmant les infracteurs d'iceluy, et 
faisant comparaison de l'amour conjugale à l'a- 
mour paternelle. Et si dist, entre autres choses, 
qu'il y avoit plus de danger et plus griefve puni- 
tion à un mary de battre sa femme que de battre 
son père ou sa mère : « car, dist il, si vous battez 
vostre père ou vostre mère, on vous envoyra pour 
pénitence à Rome; mais, si vous battez vostre 
femme, elle et toutes ses voisines vous envoyront 
à tous les diables, c'est à dire en enfer. Or regar- 
dez quelle différence il y a entre ces deux péniten- 
ces, car, de Rome, on en revient ordinairement; 
mais d'enfer, oh ! on n'en revient point, nulla est 
redemptio. » Depuis ceste prédication il fut ad- 
verty que les femmes faisoient leur Achilles de 
ce qu'il avoit dict, et que les mariz ne pou- 
voient plus chevir d'elles : à quoy il s'advisa de 
mettre ordre, comme à l'inconvénient des femmes. 

Et pour ce faire, en l'un de ses sermons il accom- 
para les femmes aux diables, disant que ce sont les 
deux plus grands ennemis de l'homme, et qui le 
tentent sans cesse, et desquels il ne se peust de- 
pestrer, et par especial de la femme : « car, dist 
il, quant aux diables, en leur monstrant la croix, 
ils s'enfuyent; et les femmes, tout au rebours, 
c'est cela qui les âprivoise, qui les faict aller et 
courir, et qui faict qu'elles donnent à leurs mariz 
infinité de passions. Mais sçaver vous que vous 
y ferez, bonnes gens? Quand vous verrez que 
vos femmes vous tourmenteront ainsi sans cesse, 
comme elles ont accoustumé, démanchez la croix, 
et du manche chassez les au loing. Vous n'aurez 
point faict trois ou quatre fois ceste expérience 
vivement, que vous ne vous en trouviez bien ; et 
verrez que, tout ainsi que l'on chasse le diable 
en la vertu de la croix, aussi chasserez vous et fe- 
rez taire vos femmes en la vertu du manche de 
la dicte croix, pourveu qu'elle n'y soit plus atta- 
chée. » 

a Voilà une partie des prédications de ce vénérable 
de Vallès, de la vie duquel je ne vous feray autre 
récit, et pour cause; mais bien vous diray-je, quel- 
que bonne mine qu'il feit [car je Vay cogneu), qu'il 
tenoit beaucoup plus leparty des femmes que celuy 
des hommes. — Si est ce, ma dame, dist Parlamente, 
qu'il ne le monstra pas à ce dernier sermon, don- 

riant instruction aux hommes de les mal traictcr. 

— Or vous n'entendez pas sa ruze, dist Hircan : 
aussi n'estes vous pas exercitée à la guerre pour 
user des stratagèmes y requis, entre lesquels cestuy 
cy est un des plus grands, sçavoir est mettre sédi- 
tion civile dans le camp de son ennemy, pour ce 
que iors il est trop plus aisé à vaincre. Aussi ce 
maistre moyne cognoissoit bien que la hayne et 
courroux de entre le mary et la femme sont le plus 
souvent cause dé faire lascher la bride à l'honnesteté 
des femmes, laquelle honnesteté s' émancipant de la 
garde de la vertu, se trouve plustost entre les mains 
des loups qu'elle ne pense estre esgarée. — Quelque 
chose qu'il en soit, dist Parlamente, je ne pourrois 
aimer celuy qui auroit mis divorse entre mon mary 
et moy, mesmement jusques à venir à coups: car 
au battre fault l'amour. Et toutesfois (à ce que 
j'en ay ouy dire) ils font si bien les chatemites, quand 
ils veullent avoir quelque avantage sur quelqu'une, 
et sont de si attraiante manière en leurs propos, que 
je croirois bien qu'il y auroit plus de danger de les 
escouter en secret que de recevoir publiquement des 
coups d*un mary, qui, au reste de cela, seroit bon. 

— A la vérité, dist Dagoucin , ils ont tellement 
descouvert leurs menées de toutes parts que ce n'est 
point sans cause que l'on les doit craindre, combien 
qu'à mon opinion la personne qui n'est point soup- 
çonneuse est digne de louange. — Toutesfois, dist 
Oisille, on doit soupçonner le mal, qui est à éviter : 

car il vault mieux soupçonner le mal qui n'est 
point que de tomber, par sotement croire, en celuy 
qui est. De ma part, je n'ay jamais veu femme 
trompée pour estre tardive à croire la parole des 
hommes; mais ouy bien plusieurs, pour trop 
promptejnent adjouster foy à leur mensonge. Par- 
quoy je dy que le mal qui peult advenir ne se 
peult jamais trop soupçonner de ceux qui ont 
charge d'hommes, femmes, villes et estats : car, 
encores quelque bon guet que l'on face, la meschan- 
ceté et les trahisons régnent assez; et le pasteur 
qui n'est vigilant sera tousjours trompé par Us fi- 
nesses du loup. — Si est-ce, dist Dagoucin, que la 
personne soupçonneuse ne peult entretenir un par- 
faict amy ; et assez sont séparez pour un soupçon 
seulement. — Si vous en sçavez quelque exemple, 
dist Oisille, je vous donne ma voix pour le dire. 
— J'en sçay un si véritable, dist Dagoucin, que 
vous prendrez plaisir à l'ouïr. Je vous diray, mes 
dames, ce qui plus facilement rompt une bonne 
amitié : c'est quand laseureté de l'amitié commence 
à donner lieu au soupçon : car, ainsi que croire 
l'amy est le plus grand honneur qu'on luy puisse 
faire, aussi se douter de luy est le plus grand dés- 
honneur, pource que par cela on l'estime autre 
que l'on ne veult qu'il soit, qui est cause de rompre 
beaucoup de bonnes amitiez et rendre les amis enne- 
mis, comme vous verrez par le compte que je vous 
vay faire. » 




NOUVELLE QUARANTESEPT1ESME 



Un gentil-homme du Perche, soupçonnant à tort de 
l'amitié de son amy, le provocque à exécuter contre 
lay ta cause de son soupçon. 



uprès du pais du Perche y avoit deux 
gentils -hommes -qui , dès le temps 
de leur enfance, avoient vescu en si 
grande et parfaicte amitié que ce 
n'estoit qu'un cueur, une maison, un lict, une 
table et une bourse d'eux deux. Ils vesquirent 
long temps continuons ceste parfaicte amitié, sans 
que jamais il y eust entre eux deux une seule 
volonté ou parole où Ton peust veoir différence 
des personnes, tant que non seulement ils vi- 
voient comme deux frères, mais comme un 
homme tout seul. L'un des deux se maria ; tou- 
tesfois pour cela ne laissa il à continuer sa bonne 
amitié et de tousjours vivre avec son bon com- 
pagnon comme il avoit accoustumé. Et, quand 
ils estoient en quelque logis estroit, ne laissoit à 
le faire coucher avec sa femme et luy : il est bien 

vray qu'il est oit au milieu. Leurs biens estoient 
tout en commun, de sorte que pour le mariage, 
ne cas qui peust advenir, ne sceut estre empes- 
chée ceste parfaicte amitié. Mais, au bout de 
quelque temps, la félicité de ce monde (qui avec 
soy porte une mutabilité) ne peult durer en la 
maison, qui estoit trop heureuse : car le mary, 
oubliant la seureté qu'il avoit en son amy, sans 
nulle occasion print un tresgrand soupçon de luy 
et de sa femme, à laquelle il ne peult dissimuler, 
et luy en tint quelque fascheux propos, dont elle 
fut fort estonnée, car il luy avoit commandé de 
faire en toutes choses, hors mis une, aussi bonne 
chère à son compagnon comme à soy; et néant- 
moins luy deffendoit de parler à luy si elle n.' es- 
toit en grande compagnie. Ce qu'elle feit entenr 
dre au compagnon de son mary, lequel ne la 
creut pas, sçachant tresbien qu'il n'avoit pensé 
ny faict chose dont son compagnon deust estre 
marry ; et, ainsi qu'il avoit accoustumé de ne luy 
celer rien, luy dist ce qu'il avoit entendu, le 
priant de ne luy en celer la vérité : car il ne vou- 
loit en cela, ny en autre chose, luy donner occa- 
sion de rompre l'amitié qu'ils avoient longuement 
entretenue. Le gentil-homme mary l'asseura qu'il 
n'y avoit jamais pensé, et que ceux qui avoient 
semé ce bruit avoient meschantement menty. Son 
compagnon luy dist : «Je sçay bien que la jalou- 
sie est une passion aussi importable comme l'a- 

mour; et quand vous auriez ceste opinion, et 
fust-ce de moy-mesme, je ne vous en donne- 
point de tort, car vous ne vous en sçauriez gar- 
der. Mais d'une chose, qui est en vostre puis- 
sance, aurois-je occasion de me plaindre, c'est 
que me vousissiez celer vostre maladie, veu que 
jamais passion ou opinion que vous ayez eue ne 
m'a esté cachée. Pareillement de moy, si j'estois 
amoureux de vostre femme, vous ne me le de- 
vriez point imputer à meschanceté, car c'est un 
feu que je ne tiens pas en ma main pour en faire 
à mon plaisir. Mais, si je le vous celois et cher- 
chois de faire cognoistre à vostre femme par de- 
monstrance mon amitié, je serois le plus mes- 
thant compagnon qui oncques fut. De ma part, 
je vous asseure bien que, combien qu'elle soit 
honneste et femme de bien, c'est la personne 
que je vey oncques (encore qu'elle ne fust vostre 
femme) où ma fantasie s'adonneroit aussi peu. 
Mais, jaçoit qu'il n'y ait point d'occasion, je vous 
requiers que, si en avez le moindre sentiment de 
soupçon qui puisse estre, que vous me le dictes, 
à celle fin que j'y donne tel ordre que nostre 
amitié, qui a tant duré, ne se rompe pour une 
femme : car, quand je l'aymerois plus que toutes 
les choses du monde, si ne parlerois-je jamais à 
elle, pource que je préfère vostre amour à tout 
autre. » Son compagnon luy jura, par les plus 
grands sermens qui luy furent possibles, que ja- 

mais n'y avoit pensé, et le pria de faire en sa 
maison comme il avoit accoustumé. L'autre luy 
respondit : « Puis que vous le voulez, je le feray; 
mais je vous prie que si, après cela, vous avez 
opinion de moy et que le me dissimuliez, ou 
que le trouviez mauvais, je ne demeure jamais 
en vostre compagnie. » 

Au bout de quelque temps qu'ils vivoient tous 
deux comme ils avoient accoustumé, le gentil- 
homme marié rentra en son soupçon plus que 
jamais, et commanda à sa femme qu'elle ne luy 
feist plus le visage qu'elle avoit accoustumé. Ce 
qu'elle dist au compagnon de son mary, le priant 
de luy mèsme se vouloir abstenir de parler plus 
à elle, car elle avoit commandement d'en faire 
autant de luy. Le gentil-homme entendit par la 
parole d'elle, et par quelques contenances qu'il 
voioit faire à son compagnon, qu'il ne luy avoit 
pas tenu promesse ; parquoy luy dist en grande 
colère : « Si vous estes jaloux, mon compagnon, 
c'est chose naturelle ; mais, après les sermens que 
vous en avez faicts, je ne me puis contenter de 
ce que me l'avez tant celé : car j'ay tousjours 
. pensé qu'il n'y eust entre vostre cueur et le mien 
un seul moyen ny obstacle. Mais, à mon très- 
grand regret, et sans qu'il y ait de ma faulte, je 
voy le contraire, par ce que non seulement vous 
estes bien fort jaloux de vostre femme et de moy, 
mais le me voulez couvrir, à fin que vostre ma- 

9 

ladie dure si longuement qu'elle tourne du tout 
en haine, et,. ainsi que l'amour a esté la plus 
grande que l'on ait veuê de nostre temps, l'ini- 
mitié soit la plus mortelle. J'aj faict ce que j'aj 
peu pour éviter cest inconvénient; mais, puis que 
vous me soupçonnez si meschant et le contraire 
de ce que je vous ay tousjours esté, je vous jure 
et promects ma foy que je suis tel que vous 
m'estimez, et ne cesseray jamais jusques à ce que 
j'aye eu de vostre femme ce que cuidez que j'en 
pourchasse; et doresenavant gardez vous de moj: 
car, puis que la soupçon vous a séparé de mon 
amitié, le despit me.jseparera de la vostre. » Et 
combien que son compagnon luy voulust faire 
croire le contraire, si est-ce qu'il n'en creut pas 
rien, et retira sa part des meubles et biens qui 
estoient en commun, et furent avecques leurs 
cueurs aussi séparez qu'ils avoient esté uniz, en 
sorte que le gentil- homme qui n'estoit point 
marié ne cessa jamais qu'il n'eust faict son com- 
pagnon coqu, comme il luy avoit promis. 

« Ainsi en puisse il prendre, mes dames, à ceux 
qui à tort soupçonnent mal de leurs femmes : car 
plusieurs sont cause de les faire telles qu'Us les 
soupçonnent, pource qu'une femme de bien est 
plustost vaincue par un desespoir que par tous les 
plaisirs du monde. Et qui dict que le soupçon est 
amour, je luy nie : car, combien qu'il en sorte, 

comme la cendre du feu, ainsi le tue il. — Je ne 
pense point, dist Hircan, qu'il soit un plus grand 
desplaisir à homme ou à femme que d'estre soup- 
çonné du contraire de la vérité. Et quant à moy, 
il n'y a chose qui tant me feist rompre la compa- 
gnie de mes amis que ce soupçon là. — Si n'est-ce 
pas excuse raisonnable, dist Oisille, à une femme 
de se venger du soupçon de son mary à la honte 
de soy-mesme. C'estfaict comme celuy qui, ne pou- 
vant tuer son ennemy, se donne un coup d'espée au 
travers du corps, ou, ne le pouvant esgratigner, se 
mord les doigts. Mais elle eust faict plus sagement 
de ne parler jamais à luy^pour monstrer le tort à 
son mâry qu'il nvoit de la soupçonner, car le temps 
les eust tous deux r apaisez. — Si estoit-ce faict en 
femme de cueur, dist Emarsuitte ; et sibeaucoup de 
femmes faisoient ainsi, leurs mariz ne seroient pas 
si outrageux qu'ils sont. — Quoy qu'il y ait, dist 
Longarine, la patience rend en fin la femme victo- 
rieuse et la chasteté louable, et fault que là nous 
nous arrestions. — Toutesfois, dist Emarsuitte, une 
femme peult bien estre non chaste sans péché. — 
Comment V entendez vousî dist Oisille. — Quand 
elle en prend un autre pour son mary, respondit 
Emarsuitte. — Et qui est la sotte, dist Parlamente, 
qui ne cognoist bien la différence de son mary ou 
d'un autre, en quelque habillement qu'il se puisse 
desguiserl — Il y en a eu, et encores y en a, dist 
Emarsuitte, qui ont esté trompées demeurons inno- 

centes et incoupables de péché. — Si vous en sçavez 
quelqu'une, dist Dagoucin, je vous donne ma voix 
pour la dire : car je trouve bien estrange que inno- 
cence et péché puissent estre ensemble. — Or escou- 
tez doncques , dist Emarsuitte. Si par les comptes 
prccedens, mes dames, vous n'estes assez adverties 
qu'il faict dangereux loger chez soy ceux qui nous 
appellent mondains, et qui s'estiment estre chose 
saincte et plus digne que nous, j'en ay bien voulu 
encores icy mettre un exemple, pour vous mons- 
trer qu'ils sont hommes comme les autres, et au- 
tant malicieux qu'eux, comme vous verrez par 
ceste histoire. » 





NOUVELLE QUARANTEHUICTIESME 



Deux cordeliers, une première nuict de nopces, prindrent 
l'un après l'autre la place de Vespousé, dont ils furent 
bien chastiez. 



ans un village au pays de Perigord , 
en une hostellerie, furent faictes unes 
nopces d'une fille de leans, où tous 
les parens et amis s'efforcèrent faire 
la meilleure chère qui leur estoit possible. Durant 
le jour des nopces arrivèrent leans deux corde- 
liers, ausquels on donna à soupper en leur cham- 
bre, veu que ce n'estoit point leur estât d'assister 
aux nopces. Mais le principal d'eux, qui avoit plus 
d'authorité et de malice, pensa, puis qu'on le sé- 
parait de la table, qu'il auroit part au lict, et qu'il 
leur jouëroit un tour de son mestier. Quand le soir 
fut venu et que les dances commencèrent, le cor- 
delier par une fenestre regarda long temps la ma- 
riée, qu'il trouva fort belle et à son gré. Et, s'en- 
querant songneusement aux chambrières de la 

chambre où elle devoit coucher, trouva que c'es- 
toit près de la sienne, dont il fut fort aise, faisant 
si bien le guet, pour parvenir, à son intention, qu'il 
veid desrobber la mariée, que les vieilles emme- 
nèrent comme elles ont de coustume. Et pource 
que c'estoit de fort bonne heure, le marié ne vou- 
lut laisser la dance, mais y estoit si affectionné 
qu'il sembloit qu'il eust oublié sa femme. Ce que 
n'avoit pas faictle cordelier : car, incontinent qu'il 
entendit que la mariée fut couchée, se despouïlla 
tle son habit gris, et s'en alla tenir la place de son 
mary; mais, de peur d'y estre trouvé, n'y arresta 
que bien peu, et s'en alla jusques au bout d'une 
allée où estoit son compaignon, qui faisoit le guet 
pour luy, lequel feit signe que le marié dançoit 
encores. Le cordelier, qui n'avoit pas satisfaict à 
sa meschante concupiscence, s'en retourna de re- 
chef coucher avec la mariée, jusques à ce que 
son compaignon luy feit signe qu'il estoit temps 
de s'en aller. Le marié se vint coucher, et sa femme, 
qui avoit esté tant tourmentée du cordelier qu'elle 
ne demandoit que le repos, ne se peut tenir de 
luy dire: «Avez vous délibéré de ne dormir jamais, 
et ne faire que me tourmenter? » Le pauvre mary, 
qui ne faisoit que de venir , fut bien estonné , et 
luy demanda quel tourment il luy avoit faict, veu 
qu'il n'avoit party de la dance. a C'est bien dancé, 
dist la pauvre fille ; voicy la troisiesme fois que 
vous vous estes venu coucher : il me semble que 

vous feriez mieux de dormir. » Le mary, oyant ce 
propos , fut fort estonjié , et oublia toute chose 
pour entendre la vérité de ce faict. Mais, quand 
elle luy eut compté, soupçonna que c'estoient les 
cordeliers qui estoient logez leans, et se leva 
incontinent et alla en leur chambre, qui estoit 
tout au près' de la sienne. Et quand il ne les trouva 
point, se print à crier à l'aide si fort qu'il as- 
sembla tous ses amis, lesquels, après avoir entendu 
le faict, iuy aidèrent avec chandelles, lanternes, 
et tous les chiens du village, à chercher les cor- 
deliers. Et quand ils ne les trouvèrent point dans 
les maisons, feirent si bonne diligence qu'ils les 
attrapèrent dans les vignes, et là furent traictez 
comme il leur appartenoit : car, après les avoir 
bien battuz, leur coupperent les bras et les jam- 
bes, et les laissèrent dedans les vignes en la garde 
du dieu Bacchus et de Venus, dont ils estoient 
meilleurs disciples que de saint François. 

«Ne vous esbahissez point, mes dames, si telles 
gens, séparez de nostre commune façon de vivre, 
font des choses que des avanturiers auroient honte 
de faire. Vous esmcrveillez vous qu'ils ne font pis, 
quand Dieu retire sa main d'eux? Car l'habit ne 
fait pas tousjours le moyne, mais souvent par or- 
gueil il le défait. — Mon Dieu, dist Oisille, ne se- 
rons nous jamais hors des comptes de ces moynesl» 
Emarsuitte dist : « Si les dames, princes et gentils- 

hommes ne sont point espargnez, il me semble 
qu'ils ne doivent tourner à m desplaisir de ce qu'on 
daigne parler m d'eux : car la plus part d'entre eux 
sont si inutiles que, s'ils ne faisoient quelque mal 
digne de mémoire, on n'en parleroit jamais. Et on 
dit vulgairement qu'il vault mieux mal faire que 
ne rien faire; et nostre boucquet sera plus beau 
tant plus il sera remply de différentes choses. — Si 
vous me voulez promettre, dist Hircan, de ne vous 
corroucer point à moy, je vous en racompteray un 
de deux personnes si confites en amour, que vous 
excuserez le pauvre cordelier d'avoir prias sa ne- 
cessité où il la peut trouver, veu que celle qui avoit 
assez à manger cherchoit [sa friandise trop indis- 
crètement. — Puis que nous avons juré de dire la 
vérité, dist Oisille, aussi avons nous de l'escouter. 
Parquoy vous pouvez parler en liberté: car les 
maux que nous disons des hommes ou des femmes 
ne sont point pour la honte particulière de ceux 
desquels est faict le compte, mais pour oster l'es- 
time et la confiance des créatures^ en monstrant les 
misères oh elles sont subjectes, afin que nostre 
espoir s'arreste et s' appuyé à celuy seul qui est par- 
faict, et sans lequel tout homme n'est que imper- 
fection. — Or doncques, dist Hircan y sans crainte 
je racompteray mon histoire. » 




NOUVELLE QUARANTENEUFIESME 



Subtilité d'une comtesse pour tirer secrettement son 
plaisir des hommes, et comme elle fut découverte. 



n la court d'un Roy de France 
nommé Charles (je ne diray point le 
quantiesme, pour l'honneur de celle 
dont je veux parler, laquelle aussi ne 
nommeray par son nom propre), y avoit une com- 
tesse de fort bonne maison, mais estrangiere. Et 
pource que toutes choses nouvelles plaisent, ceste 
dame à sa venue, tant pour la nouvelle té de son 
habillement que pour la richesse dont il estoit 
plein, estoit regardée d'un chacun. Et combien 
qu'elle ne fust des plus belles, si avoit elle une 
grâce avec une audace tant bonne qu'il n'estoit 
possible de plus, la parole et la gravité de mesme, 
de sorte qu'il n'y avoit personne qui n'eust crainte 
à l'aborder, sinon le Roy, qui l'ayma tresfort. Et 
pour parler à elle plus privement, donna quelque 
commission au comte son mary, en laquelle il 

IO 

demeura longuement; et, durant ce temps, le 
Roy feit grande chère avec sa femme. Plusieurs 
gentils-hommes du Roy, qui cogneurent que 
leur maistre en estoit bien traicté, prindrent har- 
diesse de parler à elle, et entre autres un nommé 
Astillon, qui estoit fort audacieux et homme de 
bonne grâce. Au commencement elle luy tint 
une si grande gravité, le menassant de le dire au 
Roy son maistre, qu'il en cuyda avoir peur; mais 
luy, qui n'avoit accoustumé de craindre les me- 
naces d'un bien hardy capitaine, s'asseura des 
siennes, et la poursuyvit de si près qu'elle luy 
accorda de parler à luy seule, luy enseignant la 
manière comme il devroit venir en sa chambre, à 
quoy il ne faillit. Et affin que le Roy n'en eust 
nul soupçon, luy demanda congé d'aller en quel- 
que voyage, et s'en partit de la court. Mais dès 
la première journée laissa tout son train, et s'en 
vint de nuict recevoir les promesses que la com- 
tesse luy avoit faictes, ce qu'elle luy tfnt. Dont 
il demeura si satisfaict qu'il fut content de demeu- 
rer sept ou huict jours enfermé en une garde- 
robe sans saillir dehors, et là ne vivoit que de res- 
taurans. Durant les huict jours qu'il estoit caché, 
vint un de ses compagnons faire l'amour à la com- 
tesse, lequel avoit nom Duracier. Elle tint tels 
termes à ce second qu'elle avoit faict au premier 
au commencement, en rudes et audacieux propos, 
qui tous les jours s'adoucissoient. Et quand c'es- 

toit le jour qu'elle donnoit congé au premier pri- 
sonnier, elle en mettoit un second en sa place. 
Et durant qu'il y estoit, un autre sien compaignon, 
nommé Valnebon, feit pareille office que les 
deux premiers; et après eux en vint deux ou trois 
autres, qui tous eurent part à la doulce prison. 

Ceste vie dura assez longuement, et fut con- 
duite si finement que les uns ne sçavoient rien des 
autres. Et combien qu'ils entendissent assez l'a- 
mour que chacun luy portoit, si n'y avoit il nul qui 
ne pensast en avoir eu seul ce qu'il en demandoit, 
et se mocquoit chacun de son compagnon, qu'il 
pensoit avoir failly à un si grand bien. Un jour 
que les gentils-hommes dessusnommez est oient 
en un bancquet où ils faisoient fort bonne chère, 
ils commencèrent à parler de leurs fortunes et pri- 
sons qu'ils avoient eues durant les guerres. Mais 
Valnebon, à qui il faisoit mal de celer longue- 
ment une si bonne fortune que celle qu'il avoit 
eue, va dire à ses compagnons : « Je ne sçay 
quelles prisons vous avez eues; mais, quant à moy, 
pour l'amour d'une où j'ay esté, je diray toute 
ma vie louënge et bien des autres : car je pense 
qu'il n'y a plaisir en ce monde qui approche de 
celui que l'on a d'estre prisonnier. » Astillon, qui 
avoit esté le premier prisonnier, se doubta de la 
prison qu'il vouloit dire, et luy respondit ; « Val- 
nebon, sous quel geôlier ou geôlière avez vous 
esté si bien traicté que vous aimez tant vostre 



76 CINQUIÈME JOURNÉE 

prison ? » Valnebon luy dist : « Quel que soit le 
geôlier, la prison m'a esté si aggreable que 
j'eusse bien voulu qu'elle eust duré plus longue- 
ment, car je ne fus jamais mieux ne plus con- 
tent. )> Duracier, qui estoit homme peu parlant, 
cognoissant tresbien que Ton se debattoit de la 
prison où il avoit part comme les autres, dist à 
Valnebon : « De quelles viandes estiez vous 
nourry en ceste prison dont vous vous louez si 
fort? — Le Roy n'en a point de meilleures, dist 
il, ne plus pourrissantes. — Mais encores fault il 
que je sache, dist Duracier, si celuy qui vous te* 
noit prisonnier vous faisoit bien gaigner vostre 
pain. » Valnebon, qui se doubta d'estre entendu, 
ne se peut tenir de jurer: «Ha vertu bieu ! j'avoys 
bien des compagnons où je pensois estre tout 
seul! » Astillon, voyant ce différant où il avoit 
part comme les autres, dist en riant : « Nous 
sommes tous à un maistre, compagnons et amis 
de nostre jeunesse. Parquoy, si nous sommes 
compagnons d'une mauvaise fortune, nous au- 
rons occasion d'en rire. Mais, pour sçavoir si ce 
que je pense est vray, fje vous prie que je vous 
interrogue, et que vous tous me confessiez la vé- 
rité : car, s'il est advenu ainsi de nous comme je 
pense, ce seroit une adventure aussi plaisante que 
l'on en sçauroit trouver en nul lieu. » Ilsjurerent 
tous de dire vérité, s'il estoit ainsi qu'ils ne la 
peussent denier. Il leur dist : « Je vous diray ma 

fortune, et vous me respondrez ouy ou nenny si 
la vostre est pareille. » Ils s'y accordèrent tous, 
et à l'heure il dist : « Premièrement je demanday 
congé au Roy d'aller en quelque voyage. » Et 
ils respondirent : « Et nous aussi. — Quand je 
fus à deux lieues de la court, je laissay mon 
train et m'en allay rendre prisonnier. » Ils res- 
pondirent : « Nous en feismes autant. — Je de- 
meuray, dist Astillon, sept ou huict jours caché 
en une garderobbe, où l'on ne m'a faict manger 
que restaurans et les meilleures viandes que je 
mangeay jamais. Et, au bout des huict jours, ceux 
qui me tenoient me laissèrent aller beaucoup plus 
foible que je n'estois arrivé. » Ils jurèrent que 
ainsi leur estoit advenu, ce Ma prison, dist As- 
tillon, commença à finir tel jour. — La mienne, 
dist Duracier, commença le- propre jour que la 
vostre finit, et dura jusques à un tel jour. » Val- 
nebon, qui perdoit patience, commença à jurer 
et dire : a Par le sang bieu ! à ce que je voy, je 
suis le tiers, qui pensois estre le premier et seul : 
car j'entray et en sailly tel jour. » Les autres trois, 
qui estoient à table, jurèrent qu'ils avoient bien 
gardé ce rang. « Or, puis qu'ainsi est, dist As- 
tillon, je diray Testât de nostre geôlière. Elle est 
mariée, et son mary est bien loing. — C'est ceste 
là propre, respondirent ils tous. — Or, pour nous 
mettre hors de peine, dist Astillon, moy, qui 
suis le premier enroollé, la nommeray le premier. 

C'est ma dame la Comtesse, qui estoit si auda- 
cieuse qu'en gaignant son amitié je pensois 
avoir vaincu César. Qu'à tous les diables soit la 
vilaine, qui nous a faict tant travailler et nous 
reputer si heureux de l'avoir acquise ! Il ne fut 
onc une telle meschante : car, quand elle en te- 
noit un en cage, elle praticquoit l'autre pour 
n'estre jamais sans passetemps. Si aimer ois-je 
mieux estre mort qu'elle demeurast sans puni- 
tion. » Ils demandèrent à Astillon qu'il luy sem- 
bloit quelle punition elle devoit avoir, et qu'ils 
estoient tous prests à la luy donner. « Il me 
semble, dist il, que nous le devons dire au Roy 
nostre maistre, lequel en faict un cas comme d'une 
déesse. — Nous ne ferons point ainsi, dist Astil- 
lon; nous avons assez de moyens pour nous ven- 
ger d'elle, sans appeller nostre maistre. Trouvons 
nous demain quand elle ira à la messe, et que 
chacun de nous porte une chaîne de fer au col; 
et quand elle entrera en l'église, nous la salurons 
comme il appartient. 

Ce conseil fut trouvé fort bon de toute la 
compagnie , et feirent provision chacun d'une 
chaîne de fer. Le matin venu, tous habillez de 
noir, leurs chaînes de fer tournées à l'entour de 
leur col en façon de collier, vindrent trouver la 
comtesse qui alloit à l'église. Et si tost qu'elle 
les veid ainsi habillez, se print à rire et leur dist : 
« Où vont ces gens si douloureux? — Ma dame, 

dist Astillon, nous vous venons accompagner, 
commme pauvres esclaves prisonniers qui sommes 
' tenuz à vous faire service. » La comtesse, faisant 
semblant de n'y entendre rien, leur dist : a Vous 
n'estes point mes prisonniers, et n'entends point 
que vous ayez occasion de me faire service plus 
que les autres. » Valnebon s'advança et luy dist : 
« Si nous avons mangé vostre pain si longuement, 
nous serions bien ingrats si nous ne vous faisions 
service. » Elle feit si bonne mine, feignant de n'y 
rien entendre, qu'elle cuidoit par ceste feinte les 
estonner; mais ils poursuivirent si bien leur pro- 
cès qu'elle entendit que la chose estoit descou- 
verte. Parquoy trouva incontinent moyen de les 
tromper : car elle, qui avoit perdu l'honneur et 
la conscience, ne voulut point recevoir la honte 
qu'ils luy cuidoient faire; mais, comme celle qui 
preferoit son plaisir à ^out l'honneur du monde, 
ne leur en feit pire visage, ny n'en changea de 
contenance, dont ils furent tant estonnez qu'ils 
rapportèrent en leur fin la honte qu'ils luy 
avoient voulu faire. 

« Si vous ne trouvez, mes dames, ceste histoire 
digne de faire cognoistre les femmes aussi mau- 
vaises que les hommes, j'en chercheray d'autres 
pour vous compter, Toutesfois il me semble que 
ceste cy sufjpst pour vous monstrer qu'une femme 
qui a perdu la honte est cent fois plus hardie à 

faire mal que n'est un homme. » H n'y eut femme 
en la compagnie? oyant racompter ceste histoire; t 
qui ne feist tant de signes de croix qu'il semblojf 
qu'elles voyoient tous les ennemis d? enfer devant 
leurs yeux. Mais Oisitte leur dist : « Mes dames; 
humilions nous quand nous oyons cest horrible cas, 
d'autant que la personne délaissée de Dieu se rend 
pareille à celuy avecques lequel elle est joincte: car, 
puis que ceux qui adhèrent à Dieu ont son esprit 
avecques eux, aussi sont ceux qui adhèrent h son 
contraire ; et n'est rien si bestial que la personne 
destituée de l'esprit de Dieu. — Quoy qu'ait faict 
ceste pauvre dame, dist Emarsukte, si ne sçaufois 
fc louer ceux qui se vantent de leur prison. — ^ J*aj 
opinion, dist Longarine, que la peine n'est moindre 
à un homme de celer sa bonne fortune que de la 
pourchasser : car il n'y a veneur qui ne prenne 
plaisir à corner sa prinse, ny amoureux d'avoir la 
gloire de sa victoire. — Voilà une opinion, dist Si- 
montault, que devant tous les inquisiteurs de la foy 
je soustiendray hérétique : car il y a plus d'hommes 
secrets que de femmes. Et sçay bien que l'on en 
trouveroit qui aimeroient mieux n'en avoir bonne 
chère, s'il falloit que créature vivante l'entendist. 
Partant l'église, comme bonne mère, a ordonné les 
prestres confesseurs, et non pas les femmes, parce 
qu'elles ne peuvent rien celer. — Ce n'est pas pour 
ceste occasion, dist Oisille, mais c'est pource que 
les femmes sont tant ennemies du vice qu'elles ne 

donneraient pas si facilement absolution que les 
hommes et seroient trop austères en leurs péniten- 
ce*. — 5* elles V estaient autant, dist Dagoucin, 
qu'elles sont en leurs responses , elles feroient plus 
désespérer de pécheurs qu'elles n'en attireraient à 
salut. Parquoy l'église en toutes sortes y a bien 
pottrveu. Mais si ne veux je pas pour cela excuser 
les gentils-hommes qui se vantèrent ainsi de leur 
prison, car jamais homme n'eut honneur de dire 
mal des femmes. — Puisque le faict est oit commun, 
dist Hircan, il me semble qu'ils faisoient bien de 
se consoler les uns aux autres. — Mais, dist Gue- 
bron, ils ne le dévoient jamais confesser, pour leur 
honneur mesme : car les livres de la table ronde 
nous apprennent que ce n'est point honneur à un 
chevalier d'en abbattre un qui ne vault rien. — 
Je m'esbahis, dist Longarine, que ceste pauvre 
femme ne mouroit de honte devant ses prisonniers. 
— Celles qui l'ont perdue, dist Oisille, à grand 
peine la peuvent elles jamais recouvrer, sinon celles 
que forte amour a faict oublier , et de telles en ay 
veu beaucoup revenir. — Je croy, dist Hircan, que 
vous en avez veu revenir celles qui y sont allées : 
car forte amour en une femme est fort malaisée à 
trouver. — Je ne suis pas de vostre opinion , dist 
Longarine, car je sçay qu'il y en a qui ont aimé 
jusque s à la mort. — Vay tel désir d'ouyr ceste nou- 
velle, dist Hircan, que je vous donne ma voix, pour 
cognoistre aux femmes l'amour que je n'ay jamais 

ii 

estimée y estre . — Mais que vous Voyez, dist Lon- 
garine, vous le croirez, et qu'il n'est plus forte 
passion que celle d'amour . Mais, tout ainsi qu'elle 
faict entreprendre choses quasi impossibles pour 
aquerir quelque contentement en ceste vie, aussi 
mine-elle plus que toute autre passion celuy ou 
celle qui perd l'espérance de son désir, comme 
vous verrez par ceste histoire, » 




NOUVELLE CINQUANTIESME 



Un amoureux, après la saignée, reçoit le don de mercy : 
dont il meurt, et sa dame pour l'amour de luy. 




n la ville de Cremonne, il n'y a pas 
encores un an qu'il y avoit un gentil- 
homme nommé messire Jean Piètre, 
lequel avoit aimé longuement une 
dame qui demeuroit près de sa maison; mais, 
pour pourchas qu'il sceust faire, n'en pouvoit 
avoir la response qu'il desiroit , combien qu'elle 
l'aimast de tout son cueur. Dont le pauvre gentil- 
homme fut si ennuyé et fasché qu'il se retira en 
son logis, délibéré de ne poursuyvre plus en vain 
le bien dont la poursuitte consommoit sa vie. 
Et, pour en cuider divertir sa fantasie, fut quelques 
jours sans la veoir; dont il tomba en telle tris- 
tesse que l'on le mescognoissoit. Ses parens fei- 
rent venir les médecins, et, voyans que le visage 
luy devenoit jaune, estimèrent que c'estoit unç 
oppilation de foye, et luy ordonnèrent la saignée. 



CINQUIÈME JQURNÉE 

Ceste dame qui avoit tant faict la rigoureuse, 
sçachant tresbien que la maladie ne luy venoit que 
par son reffus, envoya vers luy une vieille en qui . 
elle se fioit, et luy manda que , puis qu'elle co* 
gnoissoit que son amour estoit véritable et non 
feincte, elle estoit délibérée luy accorder du tout 
ce que si longtemps luy avoit reffusé. Elle avoit 
trouvé moyen de saillir de son logis en un lien 
où privément il la pouvoit veoir. Le gentil-homme, 
qui au matin avoit esté saigné au bras, se trouvant 
par ceste parole mieux guary qu'il n'avoit scen 
estre par médecine ne saignée qu'il sceust pren- 
dre , luy manda qu'il n'y auroit point de fauite 
qu'il ne se trouvast à l'heure qu'elle luy ra§n<jpk, 
et qu'elle avoit faict un miracle évident : car par 
une seule parole elle avoit guary un homme d'une 
maladie où tous les médecins ne pouvoient trou- 
ver remède. Le soir venu qu'il avoit tant désiré, 
s'en alla le gentil-homme au lieu qui luy avoit 
esté ordonné, avec un si extrême contentement 
qu'il fylloit que bien tost il print fin , ne pouvant 
augmenter, et ne dura gueres après qu'il fut arrivé 
que celle qu'il aimoit plus que son ame le vint 
trouver. Il ne s'amusa pas £ luy faire grande ha- 
rangue, car le feu qui le brusloit luy faisoit 
hastivement pourchasser ce qu'à peine pouvoit il 
croire avoir en sa puissance ; et, plus yvre d'amour 
et de plaisir qu'il ne luy estoit besoing, cuidant 
chercher par un costé le remède de sa vie, se don- 

aoit par un autre l'advancement de sa mort : car, 
ayant pour s'amie mis en oubly soy-mesme , ne 
s'apperceut de son bras , qui se desbanda , et la 
playe nouvelle, qui se print à s'ouvrir, rendit tant 
de sang que le pauvre gentil-homme en estoit 
tout baigné. Mais, estimant que sa lasseté venoit 
à cause de ses excès, cuida retourner en son logis, 
Lors amour, qui les avoit trop uniz ensemble, feit 
en sorte qu'en départant d'avec s'amie son ame 
départit d'avec luy ; et, par la grande effusion de 
* sang qu'il avoit perdu, tomba tout mort aux pieds 
de s'amie, qui demeura hors de soy-mesme par 
estonnement, en considérant la perte qu'elle avoit 
faicte d'un si parfaict amy, de la mort duquel elle 
estoit la seule cause. Regardant, d'autre costé, 
avec le regret la honte en laquelle elle demeure- 
rait si on trouvoit ce corps mort en sa maison, à 
fin de faire ignorer la chose, elle et une de ses 
chambrières en qui elle se fioit portèrent le corps 
mort dedans la rue , où elle ne le voulut laisser 
seul ; mais , en prenant l'espée du trespassé , se 
voulut joindre à sa fortune , et, en punissant son 
cueur, cause de tout le mal, se la passa tout au 
travers, et tomba son corps mort sur celuy de son 
amy. Le père et la mère de ceste fille, en sortant 
au matin de leur maison, trouvèrent ce piteux 
spectacle; et, après en avoir faîct tel dueil que 
le cas meritoit, les enterrèrent tous deux en- 
semble. 

« Ainsi voit on, mes dames, qu'une extrémité d'a- 
mour amené un autre malheur. — Voilà qui me 
plaist bien, dist Simontault, quand l'amour est si 
égale que, l'un mourant, l'aultre ne veult plus vivre. 
Et si Dieu m'eust fait la grâce d'en trouver une 
telle, je croy que jamais homme n'eust aimé plus 
parfaictement que moy. — Si ay je ceste opinion, 
dist Parlamente, que amour ne vous eust pas tant 
aveuglé que vous n'eussiez mieux lié vostre bras 
qu'il ne feist : car le temps est passé que les 
hommes oublient leur vie pour les dames. — Mais 
il n'est pas passé, dist Simontault , que les dames 
oublient la vie de leurs serviteurs pour leurs plaisirs. 
— Je croy, dist Emarsuitte, qu'il n'y a femme au 
monde qui prenne plaisir à la mort d'un homme, 
encor qu'il fust son ennemy. Toutesfois , si les 
hommes se veulent tuer d'eux mesme, les dames ne 
les en peuvent pas garder. — Si est-ce, dist Saff re- 
dent, que celle qui refuse pain au pauvre mourant 
de faim en est estimée la meurtrière. — Si voz 
requestes, dist Oisille, estoient aussi raisonnables 
que celle du pauvre demandant sa nécessité, les da- 
mes seroient trop cruelles de vous refuser. Mais 
[Dieu mercy) ceste maladie ne tué que ceux qui 
doivent mourir l'année. — Je ne trouve point, ma 
dame, dist Saffredent, qu'il soit une plus grande né- 
cessité que celle qui faict oublier toutes les autres : 
car, quand l'amour est forte, on ne recognoist 
autre pain ne autre viande que le regard et la pa- 

rôle de celle que l'on aime. — Qui vous laisseroit 
jeusner, dist Oisille, sans vous bailler autre viande, 
on vous feroit bien changer de propos. — Je vous 
confesse, dist il, que le corps pourroit deffaillir, 
mais le cueur et la volonté non. — Doncques, dist 
Parlamente, Dieu vous a faict grand grâce de vous 
adresser en lieu où vous avez si peu de contente- 
ment qu'il vous fault reconforter à boire et à 
manger, et dont il me semble que vous acquitez si 
bien que devez louer Dieu de ceste douce cruauté. 
— Je suis tant nourry au tourment, dist-il, que je 
commence à me louer des maulx dont les autres se 
pleignent. — Peult estre que c'est, dist Longarine, 
que vostre pleincte vous reculle de la compagnie 
où vostre contentement vous faict estre bien venu : 
car il n'y a rien si fascheux qu'un amoureux im- 
portun, — Mettez, dist Simontault, qu'une dame 
cruelle. — J'entends bien, dist Oisille. Si nous vo«- 
lons attendre la fin des raisons de Simontault, veu 
que le cas luy touche, nous pourrions trouver com- 
plies au lieu de vespres. Parquoy allons louer Dieu 
de ce que ceste journée est passée sans grand débat. » 
Elle commença la première à se lever, et tous les 
autres la suivirent ; mats Simontault et Longarine 
ne cessèrent de débattre leur querelle si doucement 
que sans tirer espée Simontault gaigna, monstrant 
que de la passion plus forte esloit la plus grande 
nécessité. Et sur ce mot entrèrent en l'église, où les 
moynes les attendoient. Vespres ouyes, s'en allèrent 

soupper autant de paroles que de viandes : cur 
leurs questions durèrent tant qu'ils furent à table, 
et encores le soir, jusques à ce que Oisille leur dist 
qu'ils pouvoient bien aller reposer leur esprit, et 
que les cinq journées estoient accomplies de si 
belles histoires qu'elle àvoit grand peut que ta 
sixiesme ne fust pas pareille: car il n'estoit possible, 
encores qu'on les voulust inventer, de dire de meil- 
leurs comptes que véritablement ils en âvoient ra- 
compté en leur compagnie. Mais Guebron leur 
dist que tant que le monde dur croit se f croient tous 
les jours cas dignes de mémoire : car la malice des 
hommes mauvais est tous jours telle qu'elle a esté, 
comme la bonté des bons; et, tant que la malice et 
bonté régneront sur la terre, ils la rempliront tous-* 
jours de nouveaux actes, combien qu'il soit escrit 
qu'il ne se faict rien nouveau sous le soleil. Mais 
nous, qui n'avons esté appeliez au conseil privé de 
Dieu, ignorans les premières causes, trouvons toutes 
choses nouvelles, et tant plus admirables que moins 
nous les voudrions ou pourrions faire. Parquoy 
n'ayez peur que les journées qui viendront ne sui- 
vent bien celles qui sont passées, et pensez de vostre 
part à bien faire vostre devoir. Oisille dist qu'elle 
se recommandoit à Dieu, au nom* duquel elle leur 
donnoit le bon soir. Ainsi se retira toute la com- 
pagnie, mettant fin à la cinquiesme journée. 

FIN DE LA CINQUIEME JOURNÉE. 



NOTES HISTORIQUES. 



Page 5, ligne 2. — Le traité de Cambrai, conclu en. 
1529 par Marguerite d'Autriche et Louise de Savoir, 
s'appela la paix des dames, à cause des intermédiaires que 
le roi et l'empereur avaient choisis. 

P. 5, 1. 9.- — La plus belle de toutes Us Flamandes 
est Françoise de Luxembourg, qui avait épousé le comte 
d'Egmont, Jean, quatrième du nom, chambellan- de 
Charles-Quint. Cette dame, morte en 1 5 57, fat mère 
du célèbre comte d'Egmont, à qui le duc d'Albe fit tran- 
cher la tète en 1 568. 

P. 11,1.2. — On est fondé à croire qu'il s'agit ici de 
François d'Angouléme, qui fut élevé en Tou raine, daat 
les châteaux de Loches et de Romorantin, par sa mère, 
Louise de Savoie, lorsqu'il ne paraissait pas encore destiné 
à monter sur le trône, te sujet de cette Nouvelle doit 
donc être rapporté au règne de Louis XII, avant le- ma« 
riage de François d'Angouléme, créé duc de Valois» 
avec Claude de France, en 1 5 14. M. Leroux de lÂhcy 
suppose que l'aventure a eu pour théâtre le château 
d'Amboise, que Louis XII avait mis à la disposition de 
la veuve du comte d'Angouléme, afin de la rapprocher de 
la cour, fixée alors à Blois. 

P. 29, 1. 3. — Le passage suivant de Brantôme, oè 
il donne l'analyse de cette Nouvelle, nous révèle le nom 
du gentilhomme : « Mais, après avoir le tout descouveit, 
il ne devoit rien dire. Mais quoy! ce dira qpelqu-'un,- 
l'amitié et l'amour n'est point bien parfaite si on ne la 

déclare et du cueur et de la bouche; et, pour ce, ce 
gentil homme la- lui vouloit faire bien entendre ; mais il 
n'y g*8 na "en, car il y perdit tout. Aussi, qui eust con- 
gneu l'humeur de ce gentil homme, il sera, pour excusé : 
car il n'estoit si froid ny discret pour jouer ce jeu et se 
masquer d'une telle discrétion; et, à ce que j'ay ouy dire 
à ma mère, qui estoit à la Royne de Navarre, et qui en 
sçavoit quelques secrets de ses Nouvelles, et qu'elle en 
estoit l'une des devisantes, c'estoit feu mon oncle de La 
Chastaigneraye, qui estoit brusq, prompt et un peu vo- 
lage. » Ce seigneur de la Chastaigneraye est le même qui 
eut un duel fameux avec le sire de Jarnac, et qui fut tué 
d'un coup d'épée. Brantôme, dans son analyse, nous dit 
que l'héroïne de la Nouvelle était une grande dame, 
mais il ne la nomme pas. 

P. 38, 1. 14. — Ce fut dans l'été de 1 536 que 
Charles-Quint entra en Provence par le Piémont et alla 
faire le siège de Marseille; mais, vaincu par la disette et 
les maladies qui décimaient son armée, il fut forcé de se 
retirer honteusement. 

P. 45, 1. 5. — On croyait alors reconnaître la virgi- 
nité des femmes à certains signes extérieurs : ainsi on pré- 
tendait que la petite veine qui traverse l'œil devait être 
rouge chez les filles vierges, et azurée chez celles qui ne 
l'étaient plus. 

P. 5o, 1. 4. — Charles de France, duc d'Orléans, 
troisième fils de François I er et de Claude de France, né 
le 22 janvier i52 2, mourut de pleurésie le 9 septembre 
1545. Le jeune duc d'Orléans, qui avait commandé plu- 
sieurs fois les armées du roi son père, promettait de de- 
venir un grand capitaine. 

P. 5 1 , 1. 8. — Selon un très-ancien et très-naïf usage, 
répandu non-seulement en France, mais dans toute l'Eu- 
rope, les jeunes gens cherchaient, le matin de la fête des 
Saints-Innocents, à surprendre les femmes au lit, et, 
quand ils y réussissaient, ils pouvaient corriger la paresse 
des dormeuses en leur donnant le fouet avec la main. 
On conçoit que souvent le jeu ne s'arrêtait pas là. 

P. 57, 1. 2. — Le comte Charles d'Angoulème, fils 
de Jean, surnommé le Bon, et de Marguerite de Rohan, 
n'était âgé que de trente-sept ans à l'époque de sa mort. 
Il laissa Louise de Savoie, sa veuve, avec deux enfants en 
bas âge, Marguerite et François. Ce prince avait donné 
des preuves de son esprit éclairé, autant que de sdh cou- 
rage et de sa bonté. 

P. 74, 1. 6. — Cet Astillon est Jacques de Chastillon, 
chambellan de Charles VIII et de Louis XII, tué au siège 
de Ravennes en 1 5 1 2 . 

P. 74, 1. 26. Dur acier est Jacques de Genouil- 
lac, dit Galiot, qui s'appelait le seigneur d'Acier. Il se 
distingua dans les guerres d'Italie. 

P. 75, 1. 4. — Valnebon est l'anagramme de Bonne- 
val (Germain), conseiller et chambellan du roi, et qui 
périt à la bataille de Pavie. 

